
Usjekao mi se jednom u dušu onaj događaj 
iz Evanđelja kod Ivana gdje su Krist i Marija 
bili na svadbi. I nisu tamo smetali nego su 
doprinijeli raspoloženju. Pa mislim, zašto 
nama ne bi u svakoj životnoj situaciji bili 
prisutni da se pobrinu za bolje raspoloženje? 
A to stoji samo do nas! No, toliko mi vjeru- 
jete, da ne mislim samo na raspoloženje osje- 
ćaja. Krist je došao da mijenja nas, naša 
shvaćanja i stavove . . . srce pozivajući nas 
na potpuno ostvarenje naše osobe i preobra- 
žaj svijeta. A daje nam i sredstva da to po- 
stignemo: milost ili — kaku ju nazva biskup 
Škvorc — sebedarje Božje, sakramente u ko- 
jima nas poziva na susret, Crkvu, vjeru nadu 
i ljubav. Ali Krist od nas i traži da to pri- 
hvatimo i angažiramo se, ako li želimo pra- 
vo i puninom živjeti, ostvariti sebe. 

U njega i te stvarnosti ulazimo (kao na 
krštenju) svijesno na »Malom tečaju « (neki 
ga zovu Kursiljo). To je jedan od na- 
čina duhovne obnove, duhovnih vježbi, iako 
on nije to, ni jedno ni drugo. To je poseban 
način, i to je novost »Malog tečaja«. Preko 
njega otkrio sam da Bog djeluje kroz zajed- 
ništvo, Crkvu, da je u njoj živ, da je osoba 
koja nas do dna ispunja radošću, okuplja 
nas i daje da se prepoznamo da smo braća. 
Na njemu upoznah važnost malih kršćanskih 
zajednica — prijateljski povezanih, molitve- 

nih grupa, koje u župi autentično kršćanski 
žive, suživljujući se s Kristom i svjedočeći za 
nj molitvom, produbljivanjem i apostolatom. 

Ova knjižica mala je riznica misli s takvog 
tečaja na kojem se iznosi ono bitno iz Evan- 
đelja, premišljeno i konkretizirano na da- 
našnje prilike. Sadržaj je obuhvaćen slijede- 
ćim činjenicama: 

— Bog u svom konkretnom odnosu prema 
čovjeku u sadašnjem planu spasenja: u 
milosti. 

— Vjera, nada, ljubav kao odgovor čovje- 
ka na poziv Božji. 

— Krist kao objavljeno čovjekoljublje Bo- 
žje, u kome možemo samoga Boga su- 
sresti i s braćom postići najuže zajed- 
ništvo. 

— Čovjek kao mogućnost da ljubi i bude 
ljubljen. 

— Crkva kao nastavak povijesnosti Kri- 
stove u svijetu. 

— Sakramenti kao aktualiziranje Crkve. A 
u sakramentima liturgija. 

— Konkretiziranje religioznog života u 
svakidašnjici s uputama na konkretna 
sredstva. 

— Apostolat koji iz ljubavi traži i primje- 
njuje ono najdjelotvornije. 

Za nasljedovanje Krista ovo je 
vrlo prikladna stvar. 

Andrija Vrane 

ZGAŽENI MILIJUNI 


Milijuni su velika vrijednost. 

Najveća vrijednost je milost. 

Tako osjeća svaki onaj koji živo vjeruje. 

Međutim, tko ne posjeduje živu vjeru — veći- 
na kršćana naših dana — gazi nogama tu naj- 
veću vrijednost. 

Zgaženi milijuni! 

Kad bi prosjak samo htio dobro otvoriti oči, 
trebao bi se tek sagnuti da pokupi novčanice. 

Zašto obilaziti tuđa vrata kao prosjak? 

Nadomjestak milosti, koji se tamo nudi, ne 
može nikada ispuniti srce. 

Misli u ovoj knjižici su novčanice iz riznice 
Kursilja, iz riznice kršćanstva. 

One žele biti točke za razmatranje. Ništa više! 

Stoga je svako poglavlje, da, svaka točka je- 
dinstvo za sebe. Različitost u stilu i ponavljanja 
su namjerna — u službi produbljivanja i razma- 
tranja. 

Kursiljisti će u njima opet naći Kursiljo — to 
znači, kršćani kršćanstvo. 

IDEAL 

»Ne kažem da sam to već po- 
stigao, ali težim za tim.« (Fil. 
3 . 12 ). 

1 • Kod riječi ideal osobito je važno imati 
jasne konture njezinog značenja: 

Ideal je spoznata vrijednost od koje čovjek oče- 
kuje svoje ispunjenje, i svoju potpunu sreću. 

2. — »Imati ideal, znači imati razloga živjeti « 
(M. L. Bourgeois). 

3 . — Čovjek samoga sebe spoznaje kao nacrt. 
Svijestan si je da je biće koje se mora usavrša- 
vati. Njegovo savršenstvo kao konačni cilj i 
ostvarenje toga savršenstva koje se konkretizira 
u svakom trenutku njegova života, to je čovje- 
kov potpuni ideal. 

4. — Ni jedan umjetnik ne radi bez modela 
Kad te je Bog stvorio, imao je o tebi sasvim od- 
ređenu sliku. Ti ne smiješ, — ti ne možeš kao 
čovjek dolično živjeti bez ideala. 

5 ' ~ Ideal Je razvoj vlastite osobe, razvoj u 
kojem čovjek koristi sve svoje sposobnosti. Pa 


ipak, razvoj osobe ne leži u vlastitim mogućno- 
stima — u zatvoru — vlastitoga JA. Čovjek se 
razvija i usavršuje samo kroz »Ti«. Uostalom 
opet kroz jedan »Ti«, koji ne smije postati novi 
zatvor. To znači: kroz jedan neograničeni i bes- 
konačni TI. Finitum capax infiniti (ograničeno 
je stvoreno za neograničeno). 

6. — »Mi smo stvoreni od Boga, postavljeni 
pred njega, određeni za njega i pozvani u nepo- 
sredno sudjelovanje u njegovoj slavi. No sada još 
živimo u svijetu, još nismo tamo gdje ćemo biti 
za svu vječnost. To pak od nas iziskuje poniznost 
(spoznaju da smo još na putu), i hrabrost (usmje- 
ravati se na buduće zajedništvo s Bogom). Iz ta- 
kvog ustrojstva našega bića proizlazi ono što 
Ignacije naziva zahvala, strahopoštovanje i slu- 
žba.« (Rahner: »Exerzitien« str. 21.). 

7. — »Čovjek se ne vara, ako priznaje svoje 
prvenstvo pred stvorenim stvarima, i ako se pro- 
matra, ne samo kao dio prirode, ili kao anonim- 
ni elemenat ljudskog društva, budući da po svo- 
joj nutrini nadilazi cjelokupnu stvarnost. Svaki 
puta kad uđe u svoje srce vraća se u te dubine, 
i tu ga očekuje Bog koji istražuje srca, i tu čo- 
vjek pred Božjim okom sam odlučuje o svojoj 
sudbini.« (GS 14) 

8. — Svoj ideal — posve svoj ideal — ostva- 
rit ćeš u svom konkretnom životu, tamo gdje jesi 
i kako si u Bogu. Ali također ukoliko savršeno 

ispunjaš svoju ulogu u zajednici: u obitelji, u 
društvu, u Crkvi. 

9- — Ako pak tvrdiš da imaš ideal, a ostaj eš 
nepokretan i nemaran, znači da nemaš pravoga 
ideala, jer pravi ideal tjera čovjeka strastveno 
naprijed. 

10. — Tvoja će cijela osoba biti u pokretu, ako 
posjeduješ pravi ideal, i ako ga ne gubiš iz vida. 

— Ako je ideal pravi bit će to nešto uzvi- 
šenoga. — Čovjek je previše velik, a da bi se 
nižim stvarima mogao usavršiti — Njegovo 
srce je previše široko, a da bi ga bagatele mogle 
zadovoljiti. 

12. — »Kad bi svoje srce pokušala ispuniti či- 
tavim svijetom ostalo bi prazno, jer je preveli- 
ko! Ako ga pak pokušam Bogom ispuniti, onda 
je premaleno!« (Terezi ja od maloga Isusa). 

13. — Sanjarije su ideal samo za fantaste i in- 
fantilne ljude. Trijezan čovjek traži neku stvar- 
nost kao svoj ideal. 

14. — I put do ideala mora biti stvaran, sukla- 
dan sa svojstvima tvoje naravi i tvojim moguć- 
nostima. 

15. — Koliko tonova spava u jednom klaviru, 
dok ne dođe umjetnik koji pokrene njihove zvu- 


kove! — Mnogo je snaga sakriveno u čovjeku — 
dok ih ideal ne pokrene! 

16. — Većina ljudi ne koristi čak ni desetinu 
svojih sposobnosti. Sto bi ti rekao kad bi jedan 
četveromotorni avion pokušao letjeti samo s jed- 
nim motorom? Doživljeni ideal pomoći će ti da- 
kle, da možeš otkriti sve svoje sposobnosti. 

17. — Svaki čovjek koji strastveno teži za ne- 
kim idealom nadilazi samoga sebe. 

18. — Kakova korist od pare u otvorenom ko- 
tlu? — A kako je korisna para u jednoj loko- 
motivi! — Ako nemaš ideala spiskat ćeš sve svo- 
je snage, kao kakav otvoreni kotao! Ideal će tvo- 
je snage skupljati i usmjeravati. 

19. — Ideal pomaže da nemoguće postaje mo- 
gućim. — Tko se boji poteškoća, njemu ideal još 
nije postao ideal. 

29. — Čovjek je ono što je njegov ideal. — Sto 
je tvoj ideal — to si ti. 

21. — Pitaš se: »Sto je moj ideal?« — Pitaj 
se u što trošiš svoj novac, svoje slobodno vrije- 
me, i oko čega se kreću tvoje misli! 

22. — »Tek onda će se isplatiti živjeti, kad je 
čovjek pronašao ideju za koju se isplati umri- 
jeti.« (Kirkegaard). 

23— .Pogledaj si ljude koji imaju ideal: oni su 
radosni i optimistički raspoloženi. 

24 . — Budi pametan i oprezan! Jer krivi ideal 
će ti se pokušati približiti kao vuk u ovčjoj koži! 

25. — Smatraš li da su zabave, sport, bogat- 
stvo, čast, »ljubav« također pravi iaeali? 

26. — Čovjek je kao odapeta strelica. — Nje- 
gov život mora imati cilj ... — Ako svom životu 
ne budeš dao određenog pravca, imat ćeš bilo 
kakav slučajni pravac. — Ako nemaš ideala, on- 
da trčiš za nekim nadomjestkom. 

27. — Zar nije Krist jedan konkretni ideal? Mo- 
žeš li kao kršćanin mimo Krista naći ideal? Pri- 
mjeni sve točke o idealu na Krista i reci, zar 
nije On ispunjenje?! 


ISUS KRIST 
IZAZOV SVIJETU 

»Sve ću ljude privući sebi« 
(Iv 12, 22) 

28. — Bolest, patnja, slabost i tama svakidaš- 
njeg života podsjećaju čovjeka da je izgubio raj 
i tjeraju ga u potragu za tim izgubljenim rajem. 
To je čovjekova zadaća. No tko će nam pokazati 
put prema njemu? Tko će nam donijeti otkup- 
ljenje? Postoji li Otkupitelj? — Ta pitanja čo- 
vječanstvo postavlja sebi tijekom čitave svoje 
povijesti. U petnaestoj godini Tiberijeva vlada- 
nja na Bliskom istoku mladi čovjek, imenom 
Isus, tvrdi da nam on donosi otkupljenje. Od 
tada je čovječanstvo pozvano da se suoči i raz- 
računa s tom tvrdnjom. Svi ponavljaju pitanje 
koje je Krstitelj preko svojih učenika postavio 
Isusu: »Jesi li ti onaj koji ima doći, ili da drugo- 
ga čekamo?« (Mt 11, 3; Lk 7, 19 — 20) 

29. — Krist je jednom svojim učenicima posta- 
vio pitanje: »Što kažu ljudi o meni? Što pripo- 
vijedaju o meni? Za koga me drže?« A oni su ga 
izvijestili da ga neki drže za Ivana Krstitelja, 
ili za Iliju, ili Jeremiju, ili inače nekog proro- 
ka. U gradu u kojem je odrastao — u Nazaretu 
— dižali su ga za neugledna čovjeka koji ne bi 
mogao biti ništa izvanrednoga. Njegovi roditelji 
i rođaci bili su svima poznati. On sam je kao 
svaki normalan čovjek, neupadno rastao u nji- 

hovoj sredini! Zar se tu ne obistinjuju riječi Bi- 
blije o »skrivenom Bogu?« (Usp. Mt 15 , 13 — 14 ; 
13, 54—56) 

30. — Ali Krist je dalje pitao izazovno: »A vi, 
za koga me vi držite?« Petar je odgovorio u ime 
učenika: »Ti si Mesija, Sin živoga Boga« (ML 15, 
15 — 16). Kristovo je pitanje u povijesti ostalo kao 
izazov svim ljudima, izazov koji se više ne može 
ignorirati. 

31. — Petar je rekao da je Isus Mesija. To isto 
izražava naša riječ Isus-Krist. »Međutim, to ime 
Isus Krist, koje poznajemo od djetinjstva, pred- 
stavlja za nas najtežu zagonetku, čim ga pokuša- 
mo rastaviti u njegove sastavne dijelove. Kad 
mislimo na Isusa, onda naime podrazumijevamo 
osobu koja pripada povijesti i koja stvara povi- 
jest. Kad kažemo Krist, obilježavamo toga povi- 
jesnoga Isusa počasnim imenom, iza kojeg se 
skriva njegova zadaća, koju mu je Bog povjerio, 
kao i njegovo djelovanje, koje više ne pripada 
čistoj ovosvjetskoj povijesti; tim je njegovim 
djelovanjem naime Bog radi našega spasenja za- 
hvatio u povijest ovoga svijeta.« (J. R. Gei=el- 
mann, »Die Frage nach dem historischen Jesus«, 
str. 15) 

32. — Tajna »Isus Krist« iziskuje previše od 
čovjeka koji nije usidren u vjeri. Već u ranoj 
povijesti kršćanstva pokušali su tu tajnu premo- 
’trajni lik Božji’ — i pravi čovjek. — On je ’sve 
i u svima’.« (Usp. Kol 1; Fil 2; Kol 3, 2) 


33. — Pavao se nakon svoga obraćenja zadubio 
u tajnu Kristovu. Tko je, po Pavlovu mišljenju 
Krist? — »Krist je slika nevidljivoga Boga, Pr- 
vorođenac prije svakog stvorenja. Jer u njemu 
je sve stvoreno. On je prije svega, i u njemu sve 
stoji. On je glava svoga Tijela, Crkve. — On je 
'trajni lik Božji’ — i pravi čovjek. — On je ’sve 
i u svima’.« (Usp. Kol 1; Fil 2; Kol 3, 2) 

34. — Pisac prve poslanice Titu kaže o Kristu: 
»On je ljubav Božja prema čovjeku, koja je po- 
stala vidljiva i opipljiva!« (prema 3, 4) 

35. — Muhamed vidi u Isusu Kristu proroka, 
proroka koji je već u kolijevci govorio, ali on 
poriče da bi tko Boga mogao bilo gdje vidjeti 
ili naći, osim u Alahu. »Anđeli rekoše: ’O Marijo, 
Alah ti svojom riječi poručuje veselu vijest: Nje- 
govo ime treba biti Mesija, Isus, sin Marijin, ko- 
ga se časti u ovom i u drugom svijetu, on je je- 
dan od onih koji su Bogu bliski.’ — Mesija, sin 
MaUjin, bio je samo prorok; sigurno, drugi pro- 
roci prije njega su umrli. I njegova majka je 
bila ljubiteljica istine. — Doista, nevjerojatni su 
oni koji kažu: 'Alah nije nitko drugi nego Mesi- 
ja. sin Marijin’, dok je Mesija ipak samo rekao: 
’O djeco Izraelova, klanjajte se Alahu mojemu, 
i vašemu Gospodinu.’« (Koran, sura 3, 46; sura 
5, 76; 5, 73) 

36. — Franjo Asiški — as njime kršćanski 
srednji vijek Zapada — odgovara na pitanje Kri- 
stovo više životom nego riječima: »Ti si Sin ži- 
voga Boga.« 

37. ^ Voltaire je govorio Kristu: »Isuse, ti 
moraš biti moj jedini učitelj.« 

38 - A Nietzsche: »S malo tolerancije u izra- 
zu Isus mogao bi se označiti slobodan duh.« 

39. — A Heine : »Posvuda gdje veliki Duh iz- 
govara svoje misli jest Golgota.« 

Krist postavlja pitanje i današnjim lju- 
dima. A kako odgovaraju ljudi današnjice? 

Ne mnogo drugačije nego u Kristovo vrijeme. 
U jednoj anketi o Isusu dali su ljudi svih doba 
starosti slijedeće i slične odgovore: 

— Nenormalan čovjek, 

Meni nije još ništa rekao, 

Čovjek kao i drugi, 

— Liječnik, 

— Čovjek sa socijalnim idejama koje su pri- 
kladne i za 20. stoljeće, 

Krivotvorena povijest, 

Isus . Krist je stvarnost — Sin Božji, 

— Novi čovjek, nada, 

i e krio ispuniti volju Očevu, čovječan- 
stvu donijeti otkupljenje. 

(Vidi. »Jesus von Nazareth«, Griinewald Mate- 
rialbiicher, str. 15—17) 

41. — i u svakidašnjici djeluje Kristov lik uz- 
budljivo. Mnogi pokreti obnove u ime Isusovo 
dokazuju da njegov lik uvijek iznova iznenađu- 
je, očarava, privlači. Nerijetko se na autima mo- 


že čitati štampana ponuda: »Ako je tvoj Bog 
mrtav — uzmi moga! Isus živi!« A kod američke 
mladeži postoji krilatica: »Isus je ’tu’«! 

42. — A kako na pitanje Kristovo »Za koga 
me vi držite?« odgovaraju ljudi koji su mnogo 
trpjeli i duboko ljubili? 

43. — - Krist kao velika ponuda ljubavi Božje 
ljudima progovara u prvom redu onima koji su 
kroz trpljenje sazreli i onima koji su u ljubavi 
duboko ukorijenjeni. Ako takvi ljudi susretnu 
Krista, odgovaraju izvanredno duboko na njego- 
vo pitanje: »Za koga me vi držite?« 

44. — Gandhi je tvrdio: »Duhu se Kristovu 
nitko ne može oduprijeti!« 

45. — Rabindranath Tagore je molio: »Učitelju 
Isuse, u Evropi više nema mjesta za tebe. Dođi, 
nastani se kod nas u Aziji, u Budhinoj zemlji. 
Naša su srca zatočena u žalosti, tvoj dolazak će 
n?° osloboditi.« 

46. — Dostojevski je, kad je nakon pet godina 
napustio radni logor u Sibiru, napisao: »Ja sam 
dijete ovog stoljeća, dijete nevjere i sumnji; to 
sam do današnjega dana i to ću ostati do groba. 
Kakve sve muke nisam pretrpio i trpim još uvi- 
jek, radi svoje žeđi za vjerom koja je u mojoj 
duši to jača što više dokaza govori protiv nje. 
No Bog mi je katkada ipak darovao trenutke pot- 
punog mira: To su trenuci u kojima ljubim i 
svjestan sam da drugi mene ljube; u takvim tre- 

nucima ispovijedam svoj Cređo. Taj je Oedo 
vrlo jednostavan: vjerovati da nema ništa ljep- 
še, dublje, simpatičnije, pametnije, heroj skije i 
savršenje od Krista. Ljubomornom ljubavlju ka- 
žem tada sam sebi: ne samo da takvo nešto ne 
postoji nego nikad više ni neće postojati. Što 
više: kad bi mi netko dokazao da je Krist izvan 
istine, tada bih prije pristao uz Krista nego uz 
istinu.« 

47. — Kao što Krist nas pita: »Za koga me vi 
držite?« tako želimo i mi njemu postaviti pitanje: 
»A što kažeš ti sam o sebi?« Ivanovo evanđelje 
osobito ponavlja direktnu izreku Kristovu »ja je- 
sam« — ego eimi — (26 puta) u jednom dubokom 
značenju: 

1. Ja sam kruh života (6, 35. 48), živi kruh (6. 

51), kruh, koji je s neba sišao (5, 41). 

2. Ja sam svjetlo svijeta (8, 12) 

3. Ja sam vrata (10, 7. 9) 

4. Ja sam dobri pastir (10, 11. 14). 

5. Ja sam uskrsnuće i život (11, 25) 

6. Ja sam put, istina i život (14, 6). 

7. Ja sam pravi trs (15, 1. 5). 

48. — Svojim propovijedanjem o apsolutnoj 
ljubavi Isus je jedinstvena pojava u povijesti ci- 
jelog čovječanstva. Ni prije ni poslije nije niti 
jedan osnivač religije, kao to niti jedna religija, 
naviještao bezuvjetnu, jedinstvenu i bezgraničnu 
ljubav kao Krist. Krist propovijeda ljubav radi 
ljubavi, ljubav je sve u njegovu propovijedanju. 


49. — Muhamed naviješta: »Vjeruj u Alaha i 
u sudnji dan! Budi zahvalan i poslušan Alahu!« 
Bezuvjetna i sveobuhvatna ljubav nepoznata je 
Kuranu. 

50. — Zaratustra naviješta monoteizam, ali nje- 
gov je Mudri Gospodin učitelj i sudac: mazda- 
izam je religija zakona. Mazdaizam i parsizam 
strogo paze na vanjsku, kultsku čistoću. Zaratu- 
stra je u službi zakona načelno netolerantan. — 
Isusova je religija milost i ljubav, Isus je pun 
ljubavi i prema onima koji drugačije vjeruju 
(usp. Iv 4), za Isusa je odlučujuće ono što je u 
čovjekovoj nutrini, (vidi: Mt 15, 18 — 20) 

51. — Budha se kao »ukazivač puta« trudio iz 
egzistencijalnoga zla, iz prisilnog lanca ponovnog 
rađanja u individualnim oblicima života poka- 
zati ljudima put otklanjanja »trpljenja«, i to po 
stupnjevima: etičko-asketska stega, poniranje, 
rasvjetljenje. Prabudizam smatra, međutim, da 
se spasenje postiže ulaskom u nirvanu, u neosob- 
no i nesvjesno mirovanje. — Isusova religija 
usmjerena je na Boga Oca koji se u ljubavi brine 
za ljude (usp. Lk 15). Spasenje, koje nam Krist 
nuđa, milosna je ljubav Oca koji nas privlači 
k sebi. 

52. — Konfucije (Kung-tse: »učitelj Kung«) na- 
viješta vjeru u vječni zakon svijeta prema kojem 
čovjek treba djelovati. Konfucije ne naviješta 
otkupljenje, nego ispravno djelovanje. O ljubavi 

prema Bogu i bližnjemu nema kod Konfucija ni 
spomena. Kod Isusa nije kao kod učitelja Kunga 
odlučujuće ispravno ćudoredno držanje, nego od- 
nos ljubavi prema Bogu. (Usp. Mt 22, 40) 

53. — Što nam kaže povijest o Kristu? — Tako- 
zvana »istraživanja Isusova života« htjela su um- 
jesto »dogmatskog Isusa koji ima dvije naravi« 
(on je Bog i čovjek) stavio u prvi plan historij- 
skog Isusa, — jer da je taj za modernog čovjeka 
prikladniji. »Posljedica toga bila je dakako ta da 
je svaka slijedeća epoha no vovijeke teologije iz- 
nova našla u Isusu svoje ideale. U njemu su otkri- 
li prijatelja ljudi, umjetnika, mudroga učitelja 
ćudorodnih ideala, prijatelja siromašnih, revolu- 
cionara, i tome slično. Duga je i promjenljiva 
povijest istraživanja Isusova života, počevši od 
Reimarusa preko D. F. Straussa, F. Schleier- 
machera, E. Renana, A. von Harnacka, pa do 
danas. Budući da i u znanostima ništa nije ne- 
moguće, poricao je početkom ovog stoljeća. A. 
Drews i ostali čak i samu povij esnost Isusa, i 
jednostavno ga proglasio čistim mitom. U me- 
đuvremenu se to danas opet javlja u još samo 
zastarjelim komunističkim priručnicima.« <W. 
Kasper, »Einfiihrung in den Glauben«, str. 44) 

54. — Marksist Ernst Bloch je rekao: »Krista 
su pokušali rastopiti u čiste legende, kao Moj- 
sija ili Wilhelma Telia. Ljudi se mole djetetu 
koje je rođeno u staji... Pritom je staja zbilj- 
ska. Tako priprosto porijeklo osnivača ne izmiš- 


lja se. Priča nikad ne ocrtava bijedu, i to bijedu 
koja se nastavlja čitava života. Staja, stolarev 
sin, zanesenjak među priprostim ljudima i na 
koncu vješala — to je građeno iz povijesnog ma- 
terijala, a ne iz zlatnoga, kojeg priče tako vole.« 
(E. Bloch, »Das Prinzip Hoffnung III«, 1482) 

55. — U spisima Josipa Flavija nalazimo naj- 
starije izvankršćansko svjedočanstvo o Kristu 
(oko god. 94). Doduše, do nedavno je bio poznat 
samo jedan krivotvoreni tekst. Stručnjaci naših 
dana vjeruju da su pronašli izvorni tekst: »U ono 
vrijeme živio je mudar čovjek po imenu Isus. 
On je provodio primjeran život i bio je poznat 
zbog svoje nauke i dobrih djela. Mnogi od Židova 
i od drugih naroda bili su njegovi učenici. Pilat 
ga je osudio na raspeće i smrt, ali oni koji su bili 
njegovi učenici nisu zapustili njegove nauke. Oni 
pripovijedaju da im se on tri dana nakon ras- 
peća pojavio i da živi. Možda je on Mesija o ko- 
me su proroci izrekli prekrasne stvari.« 

56. — Isus je čovjek i ništa što je ljudsko nije 
mu tuđe: 

— On je bio gladan i žedan (Mt 4, 2; Iv 4. 7). 

— On je jeo i pio (Mk 2, 16). 

— On ne odbija, kad biva pozvan na gozbu 
(Iv 12, 12). Vlada se tako naravno i ljudski (nije 
»neprobavljivi« asketa), tako da ga njegove »uho- 
de« nazivaju izjelicom i pijanicom (Mt 11, 19; Lk 
7, 35). 

— On je bio umoran (Iv 4, 6). 

— On je spavao — i katkada tako tvrdo, da 
ga čak i oluja na jezeru nije mogla probuditi 
(Mk 4, 38). 

— On je u svojoj okolini bio u prijateljskim 
odnosima s ljudima (Iv 11, 11; Lk 11, 38. 48). 

— On ne isključuje žene iz »svoje grupe« (u 
suprotnosti prema rabinima). Izvještaji govore o 
Mariji Magdaleni, o Ivani, ženi Kuže, upravitelja 
Herodova, o Suzani i još o mnogim drugim, koje 
su se za njega brinule i služile mu svojim imet- 
kom (Lk 8, 3). 

— On sam u svom životu ostaje sasvim pove- 
zan s prirodom i svakidašnjim životom; govori 
o soli koja postaje bljutava; o pastiru koji je 
izgubio jednu ovcu; o seljaku koji ore; on poka- 
zuje grad na gori, koji ne može ostati sakriven; 
on svraća pažnju na to, kako je besmisleno biti 
zabrinut, budući da se životu ne može ništa nado- 
dati; upućuje na to, kako kiša pada pravednima i 
nepravednima. 

— On je plakao (Iv 11, 35; Lk 19, 41). 

— On je trpio i plašio se (Mt 26, 37—39). 

57. — Isus je Židov. Cjelokupna njegova osoba, 
njegovo mišljenje, govor i djelovanje obilježeni 
su njegovom židovskom okolinom. I sigurno je 
da je zajednica »djece svjetlosti« iz Kumrana 
imala utjecaja na njegov život. Pa ipak je Isu- 
sov nastup samostalan, to je nastup Pozvanoga i 


Poslanoga. Isus se uvelike razlikuje od Esena i 
Farizeja po svojoj slobodi, nadmoći i vladanju 
nad Zakonom. On govori i predaje dalje ono što 
je od Oca neposredno čuo i primio. Njegova lju- 
bav ne poznaje granica ni uvjeta i on traži u 
prvom redu odbačeno u Izraelu i ono što je iz- 
gubljeno. (Mt 10, 6; 18. 12 slj.) 

58. — Isus svakako nije učitelj Zakona, poput 
rabina u njegovo vrijeme. 

On ne poučava u sinagogama, nego većinom u 
Božjoj prirodi, na svojim putovanjima po Gali- 
leji, na obalama Genezaretskog jezera. 

Njegovi slušači nisu osobito kvalificirani: ca- 
rinici i grešnici, žene i djeca — to su većinom 
bespravni ljudi. 

On se ne ograničava na tumačenje i primjenu 
nekog pisamskog teksta (Lk 4, 18 — 19; Mt 5, 
17 — 48). On naviješta Božje putove — neovisno 
o Zakonu. 

59. — Zapanjujuća je naravnost i jednostav- 
nost Kristova poučavanja. On želi otkriti, raz- 
jasniti! Stoga najviše govori u prispodobama. 
Njegova pouka je tako zorna da se čini kao da 
čovjek promatra sliku. Njegove prispodobe do- 
vode slušače do iskustva i doživljavanja prirode 
tako da one postaju putevi prema Stvoritelju. 
Isus promatra kako sijač sije sjeme (Mk 4, 4 — 9; 
Mt 13, 1 — 8); on zapaža kako smokva tjera lišće 
(Mk 13, 28). On se divi poljskim ljiljanima koji 

su potpuno prepušteni brizi Providnosti, a obu- 
čeni su tako sjajno, da se s njima ni sjaj Salo- 
mona ne može usporediti. (Mk 6, 26 — 30) On pro- 
matra ptice nebeske, koje niti siju niti se brinu 
za žetvu, pa ipak ih Otac nebeski hrani. (Mk 6, 
26; Lk 12, 24) Isus doznaje kako djeluju sol i 
kvasac. (Mk 9, 49; Mt 13, 33) U njegovoj se nauci 
osjeća život i neposrednost. 

60. — Krist je čovjek, potpuni čovjek, tako 
čovjek kao i mi. Njegovo božanstvo ne dokida 
ništa od njegove ljudskosti. Njegovi doživljaji 
su pravi ljudski doživljaji. U njegovu propovije- 
danju dolazi do izražaja naravna, topla, duboko 
ljudska osjećajnost Kristova. On poznaje ljudski 
život. »Tko bi od vas svome djetetu dao kamen 
ako moli za kruh? Ili, tko bi mu dao zmiju ako 
ga moli za ribu?« (Mt 7, 9—10) Usporedba o na- 
srtljivom prijatelju, koji zna da si u prijatelj- 
stvu smije kod prijatelja mnogo dozvoliti, go- 
vori o pravoj, potpuno ljudskoj i životu bliskoj 
stvarnosti. (Lk 11, 5 — 8) Prizor s djecom pokazuje 
kako Krist ljudski osjeća i reagira: »Neki ljudi 
donesoše svoju djecu s Isusu, da bi on na njih 
položio ruke, ali učenici su ih odbijali. Kad je 
Isus to opazio, razljutio se i rekao svojim uče- 
nicima: 'Pustite dječicu neka dolaze k meni, i 
nemojte im priječiti, jer upravo za ljude kao što 
su ona (djeca) stoji otvoren novi svijet Božji. I 
nemojte se zavaravati: tko se ne otvori ljubavi 
Božjoj kao dijete, neće ga iskusiti’.« (prema Mk 
10, 13—15) 


61 . — Kao što je Krist jednom rekao: »Otac i 
ja smo nedijeljivo jedno« (Iv 10, 30), tako je i 
činjenica da je on bio jedno — i još je uvijek — 
s ljudima, sa čitavim čovječanstvom. U njemu 
se ostvarilo — i ostvaruje se — da se »horizon- 
talna« povezanost s ljudima ne može dijeliti od 
njegovog »vertikalnog« jedinstva s Ocem. Tz pu- 
nine te stvarnosti proizlazi sigurno i to da nam 
Krist posreduje objavu, ali ne tako da je pred- 
laže bez obzira na to da li će je ljudi shvatiti 
ili ne. Jer on s ljudima misli, osjeća i živi, može 
im tako progovoriti da ih više uvuče u svoje 
naviještanje: »Tko je među vama?« (Mt 12, 11) 
»Koji čovjek od vas?« (Lk 15, 4) »Što mislite?« 
(Mt 18, 12; 21, 28) 

62. — Isus uvijek iznova naziva sebe »Sinom 
čovječjim«. Ta riječ u evanđeljima dolazi oko 
sedamdeset puta. Najvjerojatnije ta riječ, kao 
»kristološka počasna oznaka«, potječe od samoga 
Krista. Otvoreno se Isus priznaje Sinom čovječ- 
jim, kao i Mesijom, tek na koncu svoga života, 
pred sudom. (Mk 14, 62; Mt 26 — 24) 

63. — »S tvrdnjom da je on Sin čovječji, po- 
vezuje Isus s jedne strane izrazite izjave visosti 
kao što je tvrdnja da ima moć i vlast opraštanja 
grijeha (Mk 2, 20), da je gospodar subote (Mk 2, 
28), da će jednom sjediti s desne Bogu i pojaviti 
se na oblacima nebeskim kao sudac svijeta (Mk 
8, 38; 13, 26; 14, 62; Mt 24, 27. 39. 44). S druge 
pak strane povezuje tu svoju oznaku s izjavama 

o jednostavnosti: Sin čovječji nema gdje sklo- 
niti svoje glave (Mt 8, 20), i time je siromašniji 
od lisica koje imaju svoje rupe, kao i od ptica 
koje imaju svoja gnijezda (Lk 9, 58). On nije do- 
šao da mu se služi (Mt 20, 28); bit će izručen 
ljudima (Lk 9, 44); mora mnogo trpjeti i bit će 
ubijen (Mt 20, 18). Time što Isus svoju oznaku 
usko povezuje s trpljenjem, on upućuje svoje 
učenike u čemu je zapravo njegova mesijanska 
zadaća. Originalno je u tom označivanju samoga 
sebe to da Isus dosadašnju suverenost lika Sina 
čovječjega koji treba doći kao sudac svijeta po- 
vezuje s oznakama ponižena lika koji trpi i pove- 
zuje se s onima koji se žrtvuju. Čini se da je Isus 
liku ’Sina čovječjega’ pridodao nove crte Izaijina 
Sluge Božjega, što osobito dolazi do izražaja u 
nagoviještanju njegova trpljenja. Sin čovječji 
mora kao sluga Božji proživjeti svoj zemaljski 
život. S time stoji u uskoj vezi i tajna Mesije 
kod sinoptika: budući da je Isus nepoznati i ne- 
otkriveni sluga Božji, mora njegova mesijanska 
tajna za javnost ostati isprva skrivena.« (Usp. 
J. R. Geiselmann, »Die Frage nach dem histori- 
schen Jesus«, str. 223) 

64. — Da li je Isus Mesija? On sam sebe ne 
naziva Mesijom. Ako se spominje ime »Mesija«, 
onda ga drugi izriču, kao na pr. Isus »im reče: 
’A vi, za koga me vi držite?’ Petar odgovori i 
reče: ’Za Mesiju Božjega..« (Lk 9, 20; i također 
Mt 16, 16) Ali u takvim slučajevima obično Isus 
zapovijeda da se o tome dalje ne govori; tada 


je naime javnost oko njega očekivala političkog 
»ratobornog« Mesiju i Isus se morao tim na- 
dama uvijek suprostaviti. Kad ga je jednom na- 
rod na gotovo dramatičan način htio učiniti kra- 
ljem, »pobjegao je opet na brdo, on sam«. (Iv 
6, 15) Sam Isus prikazuje svoje poslanje — svoj 
mesijanski odnos — likom trpećeg Sina čovječje- 
ga (Mk 8, 31; Lk 9, 22). Ali kad mu Veliko vijeće 
na sudskom procesu svečano postavlja pitanje: 
»Jesi li ti Mesija, Sin Blagoslovljenoga?« pri- 
znaje Isus otvoreno svoje poslanje, priznaje da 
je Mesija i odgovara: »Ja jesam.« (Mk 14, 61 — 62) 
Također i na pitanje Pilata: »Jesi li ti kralj ži- 
dovski?« odgovara Isus: »Ti kažeš« (Mk 15, 2), 
»ja sam kralj.« (Iv 18, 37). 

6* — »Isus je jedini Sin Božji (Mk 12, 1 — 12). 
Čovjeku Isusu kao Sinu nema među ljudima rav- 
noga, svojom voljom stoji iznad anđela, i samo 
ga Otac nadvisuje (Mk 13, 32); 'veći je od Salo- 
mona’ (Mt 12,41 slj ., Lk 11, 32 slj .), on je više od 
hrama’ (Mt 12, 6), viši je od anđela nebeskih 
koji njemu služe’ (Mk 13, 27). To svoje priznanje 
da je Sin Božji Isus nagoviješta svojim djelo- 
vanjem, time što uzima pravo opraštati grijehe 
(Mt 6, 9; Mk 2, 5; Lk 5, 20) Pismoznanci to na- 
slućuju iz njegova djelovanja: ’Tko može opra- 
štati grijehe, osim jedinog Boga!’ (Mk 2, 17; Lk 
5, 21) Taj jedinstveni odnos između Oca i Sina 
dolazi do izražaja u ’ivanovskom’ logionu (Mt 
11, 27; Lk 10, 22;) ’Nitko ne poznaje Sina, osim 
Oca, i nitko ne pozna Oca osim Sina.’ Tajna je 

Sina prema tome tako velika da samo spoznaja 
oga Oca može dosta jati da bi se ona iscrpno 
mogla otkriti — kao što je i tajna Očeva tako 
nedokučiva da opet samo Sinova spoznaja do- 
staje da bi se ona mogla upoznati. Sinova spo- 
znaja je prema tome jednaka Očevoj.« (Ebđ. str. 


66. — »Isus Krist je uskrsnuo! Uistinu, On je 
uskrsnuo!« Tako su se kršćani stoljećima poz- 

ravljali. Već najstariji Cređo (vjerovanje) Crk- 
ve glasi: »Krist je prema Pismima umro za naše 
grijehe, bio je pokopan, treći je dan uskrsnuo 
suglasno Pismima, ukazao se Kefi (Petru), a po- 
tom Dvanaestorici apostola.« Sveti Pavao dodaje 
da se Krist poslije svoje smrti ukazao grupi »od 
pet stotina braće, Gospodinovu bratu Jakovu, 
svim apostolima zajedno, i konačno njemu samo- 
me« (1 Kor. 15). Svjedočanstva i izvještaji su i 
vise nego jednoznačni i jasni: »Krist je uskrsnuo' 
Uistinu, on je uskrsnuo!« I za to naša vjera u 
njega nije ludost. 

® 7- — Naviještanje apostola — - i od tada kroz 
čitavu kršćansku povijest — je naviještanje us- 
krsnuća Kristova. »Uskrsnuće je odlučujuća epi- 
fanija Mesije.« Ali uskrsli Krist nije naprosto 
uzvišeni i proslavljeni Krist: uskrsnuli je raspeti 
Krist. Njegovo uskrsnuće daje njegovu mesijan- 
skom poslanju, njegovu otkupitelj skom djelu 
pravi i potpuni smisao. Po svom uskrsnuću je 
Krist uistinu »novi čovjek«, začetnik i uzor no- 


voga čovječanstva. »Po uskrsnuću Isusa Krista 
Bog nas je preporodio.« (1 Pt 1, 3) 

68. — Križ je kao spasenje, kao otkupljenje 
čovjeka, bio za čovjeka uvijek problem — i ostat 
će za njega problem. Visoko kultuvirani Grci 
nisu mogli shvatiti Pavla, koji je naviještao spa- 
senje. koje treba doći od jednoga na križu — na 
vješalima — smaknutoga. Ali to je činjenica u 
»planu« Božjem. No tek u svjetlu uskrsnuća po- 
staje križ — ludost za »mudre« — »božanski os- 
mišljeno« otkupljenje, — i s križem Kristovim, 
križ svakog kršćanina. — (Usp. Kol. 1, 24) Ta- 
kođer u svjetlu uskrsnuća lako dolazimo do pr- 
vih riječi Ivanova evanđelja: »U početku bijaše 
Riječ ... i Bog bijaše Riječ ... i Riječ je tijelom 
postala . . .« (Iv 1, 1. 14) 

69. — Krist je Riječ Božja koja je čovjekom 
postala. ON je Božja poruka ljudima. ON je 
Evanđelje. ON je Riječ Božju otkupljujući nas 
progovorio. ON nam je dao poruku ljubavi, mi- 
ra i radosti. 

70. — U naše se vrijeme govori o »stvari Isu- 
sovoj.« Bez sumnje vrlo je važno stalno se udub- 
ljivati u »središnju nakanu«, u ono što je sre- 
dišnje u poslanju Kristovu. A središnje u po- 
slanju Kristovu jest klanjanje Ocu: da svi ljudi 
priznaju Boga; predanje svih ljudi Bogu; uspo- 
stavljanje novog poretka ljubavi između Boga 
i ljudi, a to znači otkupljenje, oslobođenje, pravu 

i konačnu slobodu. »Isusova stvar« je gov^eći 
riječima Evanđelja naprosto »kraljevstvo Božje« 
— »kraljevstvo nebesko«. 

71. — »Novozavjetna egzegeza, koja je ovdje 
najpozvanija da bude pitana, uza svu svoju mno- 
goglasnost, ne ustručava se dati jednoznačan od- 
govor: u pravom smislu ’lsusovskom’ ('Isusovom 
stvari ) treba smatrati neobičnu slobodu Isusovu. 
Kod toga treba svaku riječ te definicije uzeti 
ozbiljno, ako želimo da jedan teološki izričaj ne 
bude zamijenjen nametljivim priželjkivanjima i 
suvremenim nesporazumima. Nije riječ o tome 
da je sloboda naprosto bila ili je još sada stvar 
Isusova; nego treba govoriti o njegovoj slobodi. 

Stvarnost osobite Kristove slobode je nepo- 
bitna i mnogostruko posvjedočena. Tako nema 
sumnje da su proces i heretička smrt neposredne 
posljedice Isusove slobode, kako se ona očitova- 
la u njegovu ponašanju (prestupanje Zakona), i 
u njegovu propovijedanju (kritiziranje Tore). 
Njemu svojstvena djela u njegovu propovijeda- 
nju kometiraju tu slobodu.« (J. Nolte, »Jesus von 
Nazareth«, str. 219 — 220). 

72. »Isusova kritika Zakona, koja je za po- 
sljedicu imala njegovu smrt, temeljna je datost 
i Pavlove nauke o otkupljenju, koja Isusovu 
slobodu i križ tumači kao ideologiju slobode i 
križa. U velikim sklopovima: Zakon i Evanđelje, 
Slovo i Duh, Tijelo i Duh, Smrt i Život, biti- 


-Sluga i biti-Sin, neprestano se ponavlja kao te- 
ma kršćanske slobode.« (Ebd. str. 220) 

72 . — »Daljnja crta osobite Kristove slobode 
jest otvorenost za čovjekovu stvarnost. Takva 
otvorenost, to biti — slobodan za druge, pod ime- 
nom ljubavi, kao stvar Isusova, uvijek je bilo 
izraženo i naglašeno kao središte njegova propo- 
vijedanja i naprosto kao kršćansko Evanđelje. 
Takva ljubavlju određena i konačno razapeta 
sloboda, naznačuje razliku od opće-svjetske slo- 
bode. Sloboda Isusova, koja ne traži i ne brani 
vlastitu slobodu, nego gleda da bude slobodna i 
otvorena za druge, nadilazi strahote slobode, ko- 
ja se pokušava izboriti srdžbom, mržnjom, osve- 
tom i borbom. Tako Isusova sloboda 'otkupljuje’ 
najveću ljudsku nadu: upravo slobodu.« (Ebd. 
str. 221) 

74 . — Krist svoje propovijedanje započinje ti- 
me što nas poziva na ispravljanje pravca našega 
života: »Promijenite se: Bog je u svojoj brizi za 
vas blizu.« On nas poziva da iziđemo iz svoga 
sebičnoga i uskogrudnoga duha (usp. Mt 4, 17). 
»Kraljevstvo Božje« »Gospodstvo Božje« Isu- 
sova središnja briga — jest novi poredak Božje 
ljubavi. Riječ je o konačnom poretku, o vječnom 
gospodstvu Božjem koje je započelo već sada na 
ovom svijetu i u našem vremenu. To je eshato- 
loško Božje gospodstvo koje je već započelo 
»usred ovoga vremena« — a da se Izrael nije na- 
novo politički konstituirao. Isusovo propovijeđa- 

nje nosi oznaku nenadmašive žurbe: »Kairos 
(pravo vrijeme) je tu.« (Lk 12, 56) 

75. — Neki je pismoznanac jednom zgodom 
upitao Krista što je u njegovu propovijedanju 
najvažnije, a Krist je odgovorio: ljubiti Boga i 
ljude (Mt 19, 13—15; Mk 10, 13—16; Lk 18, 15—17). 
— Jednom drugom zgodom pak kaže da je nje- 
gova hrana, dakle njegov život u tome da ispunja 
Očevu volju. — Njegove će se učenike — prema 
Kristovim riječima — prepoznati po tome što se 
oni međusobno ljube i poslužuju i jedno su u 
jedinstvu Božje ljubavi. U odnosu ljubavi stoji 
čovjek pred Bogom kao dijete pred svojim rodi- 
teljima: bez prava, bespomoćno, ali u potpunom 
povjerenju: i tko u tom držanju malog djeteta ne 
stoji pred Bogom, neće ući u zajednicu s Bogom 
koju nam je Krist kao novi poredak ljubavi svo- 
jim otkupljenjem zaslužio. 

76. — Moral što ga Krist propovijeda prekida 
s predodžbama i uredbama njegova naroda i uop- 
će tadanjeg svijeta: on naviješta prvenstvo unu- 
tarnjega, duhovnoga u čovjeku — ljubav; nje- 
gov moral zahvaća cjelovitu osobu; on ne pozna 
razliku osoba pred Bogom, ali se s poštovanjem 
odnosi prema svakom pojedincu; u njegovu mo- 
ralu nalazimo radosnu potvrdu svega što postoji; 
on nam naviješta unutarnju slobodu koja je dar 
istine; temeljno raspoloženje njegova morala jest 
radost; on nam očituje volju Očevu da budemo 


svi s njime i međusobno kao jedna obitelj; cilj 
je propovijedanja nutarnja i vanjska radost. 

77. — Krist i njegovo propovijedanje ostaju po 
Crkvi prisutni. Konačno, naš Krist jest Krist 
koga mi danas i sada doživljavamo, Krist kog 
nam Crkva predlaže i nudi: »U najmanju ruku 
sigurno da se Crkva prvih stoljeća smatrala dje- 
lom Kristovim. Kršćani su bili — s pravom 
potpuno uvjereni da su nauka i djela Kristova, 
zajedno s njegovim uskrsnućem učinili Crkvu 
mogućom. Isto je tako postojala čvrsta vjera da 
Crkva u očitovanjima svoga života nije samu 
sebe utemeljila i određivala, nego je smjela či- 
niti samo ono što je Krist htio. Ona nije nas- 
ljednica jednaka Kristu; ona je podložna njego- 
voj riječi i nalogu. Iz toga također slijedi — kao 
što pokazuju Djela apostolska i poslanice da 
svako djelo Crkve i nosioca službe u njoj, nije 
'automatski’ i Kristovo djelo, nego da treba biti 
podvrgnuto sudu i zahtjevima Isusovim.« (Usp. 
K. Stelzer, »So war Jesus, so ist er«, str. 108 do 
109). 

78. — »U Sinu biva nevidljivi Bog za nas vid- 
ljiv. 

On je Očev Prvorođenac; On je već bio prije 
svega stvorenoga. Od njega ima život sve što je 
na nebu i na zemlji; ne samo ono što se može 
vidjeti, nego i nevidljive sile i vlasti. 

Bog je sve po njemu stvorio i u njemu sve 
nalazi svoj cilj. On je bio prije svega, i po njemu 
sve postoji. 

Sin je također i glava zajednice koja je nje- 
gov 0 tijelo. On je početak novoga života: Prvi 
koji se vratio iz smrti. Jer u svemu on treba 
imati prvenstvo. 

Bio je Božji plan i volja da čitavom puninom 
svoga bića u njemu stanuje i Bog je po njemu 
htio svladati sve svoje neprijatelje. 

U njemu sve što je stvoreno treba zadobiti po- 
mirenje s Bogom. 

Po krvi, koju je Sin prolio na Križu, Bog je 
uspostavio mir između sebe i svijeta. 

Taj mir ne obuhvaća samo ljude na zemlji, 
nego također i nadzemaljske moći.« (Kol 1 
15—20) 


GOVOR NA GORI 

MAGNA CHARTA KRISTOVE NAUKE 

79- — Pred Bogom — i u povezanosti s Bogom 
— u dobrom su položaju i životu, jer stoje bliže 
otkupljenju ili su već otkupljenjem zahvaćeni: 

— siromašni 

— ljudi koji trpe 

— blagi 

— oni koji traže Božji poredak 


— - ljudi koji imaju razumijevanje za druge i 
znaju im opraštati 

— koji su vjerni svojoj savjesti 

— koji se zalažu za mir 

— oni koji zbog svoje ljubavi i vjernosti pre- 
ma Bogu i ljudima trpe i bivaju napadani. (Mt 

5. 3—10) 

80. — U svijetu je loše, ali ne zato što loši 
ostaju loši, nego što dobri nisu dovoljno dobri. 
Radi se o manjini koja hrabno i dosljedno pre- 
uzima odgovornost: Budite sol i svjetlo svijeta 
— ne skrivajte se u kukavičluk! (Usp. Mt 5, 
13—16; Lk 14, 34; 11, 33) 

81. — Je li Krist bio revolucionar? Time što je 
ukazivao na nepravdu, grdio licemjerstvo, otkri- 
vao manjak ljubavi — svakako! Ali time što bi 
bez ljubavi uzrokovao nered u društvu — nipo- 
što! Ne mislite da sam došao dokinuti zakon 
i proroke. Ja ih želim sadržajem ispuniti i usa- 
vršiti. (Usp. Mt 5, 17) 

82. — Mnogo govoriti, glavno težište stavljati 
na vanjštinu, priskrbiti sebi ugled kod ljudi, sve 
to nema nikakve veze niti sa zajedništvom Boga, 
niti sa zajedništvom Krista. Ako je vaš duhovni 
stav tek vanjština i zavaravanje, onda vaš od- 
nos prema Bogu i prema ljudima nije u redu. 
(Usp. Mt 5, 20; 6, 1—6. 16—18) 

83. — Kad kršćanska ljubav ne bi mogla viši 
učiniti nego samo da druge ne ubija i ne pljačka, 
onda bi bila siromašna — a u odnosu na Boga 
blasfemična. Sestri ili bratu reći grubu riječ, već 
je dosta velika zataja. (Usp. Mt 5, 21—22) 

84. — Ako želiš poći Bogu, ne zaboravi da je 
mjesto gdje on želi biti pronađen — čovjek. Ne- 
moj misliti na Boga, a da to bude na račun ljudi. 

I da si na oltaru kod svetoga čina, ne zaboravi 
ljubav prema ljudima. 

I, ako je potrebno, napusti oltar da bi našao 
Boga u svojoj subraći ljudima. Najsvetiji hram 
Božji jest čovjek. (Usp. Mt 5, 23 — 24) 

85. — U međuljudskim su odnosima dobrota i 
spremnost za pomirenje ono pametnije, uspješ- 
nije i ljubaznije. Potrudi se oko toga da se s dru- 
gima sporazumiješ i nemoj čekati da bude kasno. 
(Usp. Mt 5, 25—26; Lk 12, 57—59) 

86. — Besmisleni i neuredni seksualizam koji 
ne poznaje nikakvih granica nedostojan je čovje- 
ka i protivi se ljubavi. I ne smije se preljub pro- 
matrati kao jedini prekršaj! Ljubav ima osjet- 
ljivije očL Radi se o srcu i jedino o srcu, ako ono 
neuredno poželi, može već time počiniti preljub. 
(Usp. Mt 5, 27—28) 

87. — Budi u svojoj ljubavi, koja je ukorijenje- 
na u Bogu, bezuvjetan, ne štedi svoga egoizma! 
(Usp. Mt 5, 29—30; Mk 9, 43—48) 


88. — Brak je i previše vrijedan, a da bi smio 
ostati prepušten samovoljnim ljudskim moćima. 
Obitelj je zdrava atmosfera u kojoj se čovjek 
može ispravno razvijati. Čovjek koji stoji u Bo- 
gu, sposoban je predati se potpuno i bez pridr- 
žaja. Vjernost u nevolji velik je dokaz ljubavi. 
Ja vam kažem: riječ DA u braku, jest DA za 
cijeli život. (Usp. Mt 5, 31 — 32; 19, 3 — 9; Lk 16, 
18; Mk 10, 11—12) 

89. — Pa ipak, nadnaravna ljubav može čo- 
vjeka tako usavršiti da on u Božjem životu već 
sada, a da ne stupa u brak, može naći ispunje- 
nje. Pa ako i mnogi takav život promatraju kao 
život eunuha — svakako, bez vjere se takav ži- 
vot i ne može razumijeti, u služenju Bogu i lju- 
dima on je vrlo dragocjen. (Usp. Mt 19, 10 — 12) 

90. — Istinsko i pravo, viđeno i doživljeno, po- 
lazeći od Boga — od ljubavi — samo se po sebi 
razumije za kršćanina, to je atmosfera u kojoj 
kršćanin živi. Zašto se zaklinjati? Je li Bog samo 
onda svet, a naša riječ samo onda pouzdana, kad 
se zaklinjemo? Govorite jednostavno, onako kako 
u srcu osjećate, a da ničim ne zavaravate! — Isti- 
na će vas osloboditi. (Usp. Mt 5, 33 — 37 ; Iv 8, 32) 

91. — Utopijski je san očekivati da će ljudi 
biti savršeno pravedni. Postavljati u međuljud- 
skim odnosima bezuvjetne zahtjeve pravednosti 
više opterećuje nego što može pomoći. A odreći 
se radi ljubavi zahtjeva pravednosti, izdaja je 

same istinske pravednosti. Odreci se u međuljud- 
skim odnosima svoga prava u službi dobrote. 
Ljubi uvijek i u svim okolnostima. Pomaži uvi- 
jek velikodušno. Ne skrivaj se ako te tko želi 
zamoliti za pomoć. Brini se za druge kao za sebe 
samoga i pomaži drugima onako kako sam oče- 
kuješ da drugi tebi pomognu. (Usp. Mt. 5. 38 — 42; 
7, 12; Lk 6, 29—31) 

92. — Tko je u jedinstvu s Bogom i sve ljubi 
radi Boga, ne smatra nikoga svojim neprijate- 
ljem. Ljubav se Božja ne zaustavlja ni pred kim. 

Ljubite svoje neprijatelje! I opraštajte uvijek! 

(Usp. 5, 43—48; 6, 15—16; 18, 22; Lk 6, 27—28; 
32—36) 

93. — Ako Bog u ljubavi želi biti čovjekov 
partner u razgovoru, on ipak uvijek ostaje posve 
drugi, Beskonačni. Kao beskrajna ljubav on čo- 
vjeka ljubi prije nego li čovjek njega ljubi. Kad 
se molite, nemojte mnogo i komplicirano govo- 
riti. Bog je Otac, i on zna što vam treba. (Usp. 
Mt 6, 7—8) 

94. — Čovjekovo je određenje nadzemaljsko. 
Zemaljsko je prolazno — i neprestano je ugro- 
ženo. Držati čovjekovo srce i duh u okovima ze- 
maljskoga na j kobni je je zatočeništvo. Tražite ono 
što ima neprolaznu vrijednost i što vječno ostaje. 
Visoko cijenite i vežite se uz ono što je dostojno 
vašeg srca i vašeg određenja. (Usp Mt 6, 19 — 21; 
Lk 12, 33—34) 


95. — Tko je izgubio svjetlo očiju, veoma je 
spriječen u svom kretanju. Tko nema svjetla u 
duhu, ugrožen mu je njegov čitav život i njegova 
čitava osoba. — Ja sam svjetlost i istina! Tko 
mene slijedi, ne kreće se u tami. (Usp. Mt 6. 
22—23; Iv 8, 12; 14, 6) 

96. — Bog je apsolutan! U njemu treba pri- 
hvatiti i pozitivno vrednovati sve što je stvoreno. 

Ali kao Gospodar on je jedini. Nekoga drugoga 
ili nešto drugo uz Boga ne možete zazivati, ili 
mu služiti kao gospodaru. (Usp. Mt 6, 24; Lk 16, 

13) 

97. — Prva i odlučujuća briga čovjeka ne smije 
biti briga oko zemaljskog života, on u toj brizi 
ne smije postati uznemiren i izgubiti duševni 
mir. Uostalom, postoji u prirodi, u koju nas je 
Bog postavio, dovoljno mogućnosti da čovjek mo- 
že živjeti. Koliko života uspijeva u cijelom svi- 
jetu! Vaša prva briga neka bude da živite u redu 
ljubavi s Bogom i s ljudima, a ostalo će vam biti 
nadodano s tim, i iz tog reda ljubavi. I kao što 
danas postoji izlaz, tako će ga biti i sutra i u 
budućnosti: proživljavajte današnji dan sa svim 
tegobama koje on zahtijeva i čekajte mirno na 
ono što dolazi. (Usp. Mt 6, 25 — 34; Lk 12, 22 — 31) 

98. — Svi ljudi su djeca Božja, a međusobno 
braća i sestre. Nisu suci jedni drugima! Niste ta- 
ko čisti pred Bogom, da biste mogli biti suci dru- 
gima! Ako jedan čovjek zataji, vi sigurno niste 

ništa bolji pred Bogom. Mnogo je poštenije i bo- 
lje u prvom redu uvidjeti i ispraviti vlastite pro- 
puste, nego suditi o propustima drugih. (Usp. 
Mt 7, 1— -5; Mk 4, 24; Lk 6, 37—38; 41 — 42) 

99. — Dobrota bez razboritosti može se izroditi 
u budalaštinu. Budite dobri u svojoj priprostosti 
i jednostavnosti, ali djelujte također mudro i raz- 
borito. Razmislite što i kako ćete drugome nešto 
reći ili mu nešto predložiti. (Usp. Mt 10, 16; 7, 6) 

100. — Bog na ovom svijetu ostaje za čovjeka 
»skriveni Bog« pa ipak, on je u očinskoj ljubavi 
ljudima bliz. Budite posve povjerljivi s vašim 
Ocem. On vas ljubi neizmjerno više nego što i 
jedan otac ovoga svijeta može ljubiti svoju djecu. 
(Usp. Mt 7, 7—11) 

101. — Raspuštenost i neobuzdana provala po- 
žuda i nagona čine se čovjeku često kao slobod- 
niji i širi put — kao široka vrata. To je međutim 
zavaravanje. Vrata k pravoj slobodi, k spasenju, 
uska su za sebičnost. Put prema uistinu ljud- 
skom i s Bogom povezanom životu činit će vam 
se često vrlo uzak! Stoga je i malo onih koji ga 
nalaze. (Usp. Mt 7, 13—14; Lk 13, 23—24) 

102. — Kako je često čovjek ugrožen od zla i 
laži! I kako se često osjeća zastrašenim u tami, 
ako se radi o tome da razluči istinito od lažnoga, 
dobro od lošega i da u tome spozna razliku! Pro- 
matrajte plodove, jer od lošeg stabla ne dolaze 


dobri plodovi! Dobro i zdravo stablo donosi dob- 
re plodove! (Usp. Mt 7, 15 — 20; Mk 12, 33) 

103. — Uzalud je tražiti konačnu sigurnost iz- 
van Boga. Tu ne pomožu ni pobožni osjećaji, niti 
izvana velika djela. Sve ovisi o ljubavi, o preda- 
nju, o povjerenju prema Bogu. Meni pripadaju 
oni koji riječ Božju slušaju i izvršuju. I tko gra- 
di na mojoj riječi, taj gradi na nepokolebivim 
temeljima. (Usp. Mt 7, 21 — 27). 


MARIJA MAJKA BOŽJA 

»Velike mi je 
stvari učinio Sve- 
silni!« (Lk 1, 49) 

104. — Tvoj stav prema Majci Božjoj, mora 
biti jednak kao i stav Crkve prema njoj: di- 
vljenje, strahopoštovanje, ljubav i predanje, po- 
vjerenje i sigurnost. 

105. — Marija je proročki rekla: »Svi nara- 
štaji će me zvati blaženom.« I svi naraštaji 
Crkve nazivali su je blaženom. Nemoj sebe is- 
ključiti, i ispuni riječ Majke Božje. 

106. — Jedan mariolog je rekao: »Maria est 
tota Mater — u Mariji je sve majčinstvo.« U 

Mariji je sva majčinska ljubav! — Neka i tebe 
ta ljubav zahvati! 

107. — Marija je Majka Božja ne primarno i 
ne samo — biološki. Ona je postala majkom 
svojim svijesnim i slobodnim u vjeri izrečenim 
DA. Tako je ona Majka potpuno i sasvim po 
srcu. Majka Kristova — a onda također i majka 
kršćana. Budi i ti — poput Krista — njezino di- 
jete potpuno i sasvim po srcu. 

108. — Marija je Kristov apsolutni trijumf: 
ona je začeta bez istočnoga grijeha. Takova 
je tvoja Majka. A kakvo je njezino dijete? Jesi 
li i ti jedan veliki Kristov trijumf? 

109. — Radosno je znati da je postojao jedan 
čovjek, koji nikad nije zakazao: Marija! — Ako 
se smatraš njezinim, onda se svakako ni u kom 
slučaju ne smiješ pomiriti sa svojim padovima. 

110. — Marija je čovjek koji nije ostao u na- 
crtu. Marija — obdarena milošću Božjom — je 
dovršila sliku, koju je Bog od nje očekivao. Ona 
je puninu milosti koju joj je Bog namijenio pri- 
mila i iskoristila. — Bog je i tebi naredio, da 
usavršiš. Radi na tome vjerno kao i tvoja 
Majka! 

111. — Marija je ostala djevica prije rađanja, 
kod rađanja i nakon rađanja Kristova. Ako s: 
razumio što znači djevičanstvo, onda se ne ćeš 


čuditi što si je Krist zaželio djevičansku majku. 
Tako je Krist jer je rođen bez oca utemeljitelj 
novoga reda, u koji je On — jer je sin jedne 
žene — prihvatio cijelo čovječanstvo. — Divi se, 
zahvaljuj, ljubi, surađuj ! 

112. — Ono što sv. Pismo kaže o Majci Božjoj, 
je prekrasno da bi se njezina veličina upozna- 
la. Razmišljaj i razmatraj o sceni navještenja. 
Slušaj riječi »puna milosti« — »ja sam službeni- 
ca Gospodinova« — i uči! 

113. _ Čitaj polagano, da ti ne bi izmakla ni 
jedna riječ, kako sv. Luka pripovjeda o posje- 
tu Majke Božje njezinoj rođakinji Elizabeti 
(Lk 1, 39 — 56). Marijin glas pokrenuo je dijete u 
utrobi Elizabetinoj, tako da je ono od radosti 
poskočilo! Što to znači? — Elizabeta puna Duha 
Svetoga priznaje: »Blagoslovljena ti među že- 
nama!« — Ispovjedaj i ti s Duhom Svetim i ra- 
duj se. — Razmisli i o tome: sva moć i veličina 
Majke Božje dolazi odatle, što je ona u potpu- 
nom smislu Kristo-nositeljica. 

114. — Jedva znamo kako je Marija mislila i 
govorila. Sv. Luka nam je posredovao samo 
jedan kratki uzorak o tome: Magnifikat. Ali to- 
me se ne možeš dosta nadiviti. Možeš biti pono- 
san na tu pjesmu, na tu molitvu tvoje Majke. 
Uostalom to je ujedno i lekcija za tvoj kršćan- 
ski život. 

115. Uči iz Magnifikata tvoje Majke: 

Radovati se zbog velikih Božjih djela 
(Lk l, 46—47) 

U Božjem pogledu opažati veliku lju- 
bav i milosrđe (Lk 1, 48 — 50). 

— Diviti se Božjoj pravednoj upravi (Lk 
1, 51—53). 

— Ozbiljno uzimati veliku Božju ljubav 
prema siromašnima (Lk 1, 52 — 53). 

— Upoznati vjernost Božju (Lk 1, 54 — 
—55). 

116. — U Magnifikatu češ pronaći, da se u 
Mariji ispunila velika čežnja čovječanstva i na- 
roda. — Imaš li i ti tu čežnju? Nalaziš li njezi- 
no ispunjenje u Mariji? 

117. — Što je Marija osjećala kod Kristova 
rođenja u Betlehemu? To bi ona htjela uvijek 
iznova doživjeti, kad god se Krist novom miloš- 
ću iznova rađa u tvom srcu. Priredi joj tu ra- 
dost ! 

118. Ona, na kojoj je Bog učinio velike 
stvari, poznavala je progonstvo i izagnanstvo. 
No to se sve trebalo dogoditi, da bi se ispunio 
plan Božji. — Ispunjaj i ti Božji plan, također 
i onda ako ga ne razumiješ: dosta je da ga je- 
dan — Bog — razumije. 

Marija je po zvanju bila domaćica. — 
Da li je to za nju časno ili nečasno zvanje? — 


Za Boga je odlučujuće — a tako mora biti i za 
čovjeka — , da svaki tako ispunja svoj nalog, 
svoje zvanje, da to bude na potpuno zadovolj- 
stvo Gospodara podhvata — poput Marije. 

120. — Marija je jednom izgubila Isusa. Dok 
ga je tražila, morala je strahovito trpjeti (Lk 
2, 48). Kad bi svi koji izgube Isusa iz svoga srca, 
tražili ga s toliko čežnje i boli kao Marija, koja 
ga ipak iz svoga srca nije izgubila! — Trudi se 
imati toliko ljubavi prema Kristu, da od svog 
života načiniš čeznutljivu potragu za Kristom! 

121. — Majka Isusova bila je pozvana na jed- 
nu svadbu u Kani (Iv 2, 1). Također i Isus sa 
svojim učenicima. Tada je nestalo vina. Marija 
je isposlovala da je njezin sin čudom umnožio 
vino. — Što mora značiti ta moć Majke kod 
Sina? 

122. — Ako Krist i Marija nisu smetali kod 
jedne svadbe i vina, nego su doprinjeli raspolo- 
ženju, ne će sigurno ni tebi smetati u bilo kojoj 
životnoj situaciji. Dopusti da uvijek budu pri- 
sutni: vidjet ćeš oni se brinu za bolje raspolože- 
nje. 

123. — »U vrijeme Isusovog javnog života sa- 
čuvala je Marija po Isusovoj volji držanje, koje 
pokazuje da nije odlučujuće tjelesno majčin- 
stvo kao takovo, nego vjerno isponjenje volje 
Božje — također i u tom majčinstvu — (Mt 12, 

48 — 50). Ona se povlaci u pozadinu, da bi u od- 
lučujućem Gospodinovu času stajala pod njego- 
vim križem.« (K. Rahner, »Maria, Mutter des 
Herrn« s. 9) 

124. — Kako te god često Krist želi imati pod 
svojim križem, ne zaboravi da je Marija već ta- 
mo. Velik je bio čas Majke Božje kod anđelova 
naviještenja. Velik je također njezin čas pod 
križem. Tvoji časovi pod križem, spadaju među 
najveće časove tvoga života. 

125. — Kako li je Marija morala doživjeti Isu- 
sovo uskrsnuće, nakon što je za cijelog njego- 
vog života bila s njim povezana! Budi uvijek 
jedno s Kristom — da bi jednom kao Marija do- 
živio njegovo uskrsnuće! 

126. — »Dok su bili svi zajedno« (Dj 2, 1) »s 
Majkom Božjom« (Dj 1, 14), došao je Duh Sveti 
na njih. — Zar nije volja Očeva, da svi ostaju 
s Marijom zajedno u Kristu, da bi Duhom Sve- 
tim bili zahvaćeni? 

127. — Nakon što nam je Crkva proglasila 
dogmu da je Marija i tijelom uzeta na nebo, 
žele nam pamet i srce reći, da drugačije i nije 
moglo biti. Ona, koja je od Krista savršeno ot- 
kupljena i savršena u milosti nije smjela biti 
puštena da joj se tijelo raspadne. — I tvoje je 
tijelo otkupljeno! Također i tvoje tijelo ie odre- 
đeno za vječnost! 


128. — Marija je sudjelovala kod našeg otku- 
pljenja. U kojem opsegu treba tu činjenicu 
shvatiti? Čitaj, što je rekao sijedi Simeon Majci 
Božjoj (Lk 2, 34 — 35), pa ćeš se začuditi! — Budi 
zahvalan i surađuj i ti! 

129. — U zajednici svetaca postoji međusobni 
zagovor za milost. Radi njezinog jedinstvenog 
položaja u toj zajednici svetaca Marija je uisti- 
nu »posrednica svih milosti«; — Uteći se k njoj 
u svakoj potrebi! 

130. — »Pred tajnom Crkve, u koliko se tako- 
đer i ona s pravom naziva Majkom i Djevicom, 
stoji Blažena Djevica Marija kao uzvišena i je- 
dinstvena praslika kako Djevice tako i Majke.« 
(II vat. sabor). — Tako je Marija živa personi- 
ficirana slika Crkve. — U Mariji ćes dakle naći 
tragove, koje i ti kao član Crkve moraš ostva- 
riti. 

131 . — Reci, zar nemaš dosta razloga da se di- 
viš Mariji kao Isusovoj — a i tvojoj Majci? — 
Reci, zar ti nije lako, odnosno zar ti se ne čini 
potrebnim ljubiti Majku Isusovu? 

132. — Koliki su se sveci, — da veliki sveci 
posvetili Majci Božjoj! I papa je posvetio Ma- 
riji cijelu Crkvu i cijeli svijet. — Jesi li na to 
mislio, da i ti osobno to učiniš? 

MILOST 
SEBEDARJE BOŽJE 

»Kad bi ti znala za dar Božji« 
(Iv 4, 10) 

133. — Kad bi te netko upitao, što najviše ci- 
jeniš, ili u čemu je jezgra kršćanskog života, da 
li bi odmah pronašao odgovor? Da li bi pomislio 
na milost? 

134. — Ljudi su bili oduševljeni za Krista dok 
je činio »čudesa«, te ih hranio s nekoliko ko- 
mada kruha i riba. Ali kad je govorio o milosti 
nisu ga razumjeli. Također i Nikodem »teolog« 
— nije ga razumio. 

135. — Pa ipak, milosni život je ostvarenje 
kršćanskog života, jezgra Vesele vijesti koju nam 
je Krist donio. »Tu doista dotičemo jezgru onoga 
što se smatra kršćanskim shvaćanjem stvarnosti.« 
(Karl Rahner) 

136. — Čovjeku je potrebno otkupljenje. Krist 
nuđa čovjeku oslobođenje, koje je postigao svo- 
jim trpljenjem iz ljubavi. Blago čovjeku koji 
svoje otkupljenje traži u otkupljenju Kristovu! 
Kristova blaženstva ne kažu ništa drugo nego 
da je sretan čovjek koji osjeća da mu je po- 
trebno otkupljenje i otkupljenje traži u bezgra- 
ničnoj Božjoj ljubavi, koja nas po djelu Kristovu 
kao milost zahvaća, prožima i čini djecom Bož- 
jom. 


137. — Novi zavjet, a u prvom redu Luka i 
Pavao, kao i Pavlu bliska pisma, upotrebljavaju 
za milost riječ »charis«. S tom se riječju, među- 
tim općenito misli na Božje spasenje, koje je u 
Kristu za ljude postalo stvarnost. »Charis tou 
Theou« (milost Božja) općenito označuje dobrotu, 
milosrđe, susretljivost Božju; ona označava oz- 
račje prijateljstva, da, topline i povjerljivosti u 
koje je čovjek od Boga prihvaćen, i to na temelju 
Kristova otkupljenja koje nas je učinilo »djecom 
Uskrsnuća«. 

»Milost« je prva zapisana riječ Novoga zavjeta 
(1 Sol 1, 1): »Milost vam i mir...« 

138. — »Bog je ljubav« kaže Sveto pismo. A 
čovjek čezne za tim da ljubi, da bude ljubljen i 
da živi u službi ljubavi. Čovjekova mogućnost da 
ljubi milošću uzdiže se do mogućnosti da bo- 
žanski ljubi. Čovjekova čežnja da ljubi umnaža 
se do Božanskoga i ujedno biva ispunjena. 

139. — Posvetnom milošću Bog nas zahvaća, 
preobražava, prosvjetljuje i pobožanstvenjuje. To 
nije usporedba ili poezija. To je živa činjenica. 

140. — Posvetna milost preobražava neotkup- 
ljenog čovjeka. Po Božjoj milosti — i odlukom 
čovjeka da se u svojoj bitnosti dade zahvatiti od 
beskonačne Božje ljubavi — možemo svakako re- 
ći da čovjek postaje sudionikom u Kraljevstvu 
Božjem; to pak za čovjeka znači temeljito pre- 

obraženje. »Biti preobražen« spada uopće među 
najvažnije činjenice Kristovog reda otkupljenja. 
Temeljita preobrazba u tom redu spasenja je 
»Euharistijska pretvorba«. Odlučujuća se dogo- 
dila u Kristovu uskrsnuću. Otkupljenje se »doga- 
đa« također i u svakom čovjeku, i to velikim 
preobraženj em. 

141. — Manihejci su princip Zla postavili na 
istu razinu s principom Dobra. Području zla pri- 
pisali su materiju i tjelesnost. Ali to nije kršćan- 
ski. Materija i tijelo su također otkupljeni od 
Krista. (Usp. Rim 8, 22) Crkveni otac Irenej Li- 
onski je nasuprot manihejske nauke izradio tzv. 
»Anakephalaiosis« (Kristocentrizam svijeta i po- 
vijesti). U stvarnost naše povezanosti s Bogom 
uveo je razlikovanje »imago-similitudo« — na- 
ravnu i nadnaravnu sličnost. Po stvaranju ima- 
mo naravnu, a po krštenju — po milosti — nad- 
naravnu sličnost s Bogom. 

142. — »Neka bude hvaljen Bog i Otac našega 
Gospodina Isusa Krista, koji nas je po svom veli- 
kom milosrđu preporodio uskrsnućem Isusa Kri- 
sta! (1 Pt. 1, 3) Milost je novi život. (Usp. Rim 
4, 25) 

143. — Milost je novi život (Usp. Rim 4, 25). 
Već je u Starom zavjetu najavljeno to novo. (Jer 
31, 31—40; Ez 36, 26; Iz 43, 19; JI 3, 1 sijed.) 

U Novom zavjetu je to ostvareno po »Novom 
savezu«. (Usp. Mt 26, 28) 


Tko se uključuje u Novi savez postaje novi 
čovjek (2 Kor 5, 17; Ef 2, 10. 15; 4, 24; Gal 6, 15; 
Kol 3, 3) 

»Ako tko živi u Isusu Kristu, novo je stvorenje. 
Staro je prošlo, i gle, novo je nastalo.« (2 Kor 5, 
17) 

Čovjek koji je u Kristu ima novi duh (Rim 
7, 6) 

»Stoga mi ne zdvajamo; nasuprot, ako se naš 
vanjski čovjek i raspada, naš unutarnji se ob- 
navlja iz dana u dan.« (2 Kor 4, 16) 

Novo je u tome što je čovjek postao slika Bož- 
ja, slika Kristova i nosi tu sliku. 

Novo — kao i otkupljenje — ide preko poje- 
dinaca i zahvaća čitavu povijest i cijeli svemir. 
(Usp. Gal 6, 15) 

Otkupljenje će se u svakom pogledu potpuno 
završiti — novo će dobiti svoj konačni lik — 
nakon hodočašća, nakon razdoblja vjere. (Kol 3, 
3; Otkr 2, 17; 3, 12; 5, 9; 14, 3; 21, 2. 5). 

144. — »Vi ste preporođeni ne prolaznim sje- 
menom, nego neraspadljivim: naime Riječju ži- 
voga i neprolaznog Boga.« (1 Pt. 1, 23; usp. 1 iv 
3, 9) 

145. — Sin Božji je postao čovjekom da bi čo- 
vjek mogao postati dijete Božje — tako su često 
izvikivali kršćanski pisci u prvim stoljećima Crk- 
ve. Da, milost znači biti dijete Božje. 

146. — »Ali kada dođe punina vremena, posla 
Bog svoga Sina, rođena od Žene, podložna za- 
konu. On je trebao otkupiti podložnike zakona 
da primimo posinjenje. A da ste stvarno sinovi 
Božji dokazuje činjenica što je Bog poslao u vaša 
srca Duha svoga Sina, koji viče: Abba — Oče! 
Dakle nisi više rob nego sin; ako pak sin, onda 
i baštinik zahvaljujući Bogu«. (Gal 4, 4 — 7) 

147. — Život milosti znači da je naš duh zahva- 
ćen Duhom Božjim, da mi sačinjavamo jedno je- 
dinstvo s Duhom Božjim — u bliskom zagrljaju 
ljubavi. 

148. — »Svi su oni koje vodi Duh Božji, sinovi 
Božji. Vi niste primili duha ropstva, da ponovo 
budete u strahu, već ste primili duha posinjenja 
s kojim vičemo: Abba — Oče. Sam Duh svjedoči 
s našim duhom da smo djeca Božja. Ako smo 
djeca onda također i baštinici Božji i subaštinici 
Kristovi, da ako trpimo s njim budemo i proslav- 
ljeni.« (Rim 8, 14 — 17) 

149. — Moglo bi se reći da je Duh Božji našem 
duhu utisnuo svoju narav; kao što pečat svoj lik 
utisku je u vosak ili u topli lak. Ima jedna uspo- 
redba sv. Pavla: »U Kristu ste opečaćeni obe- 
ćanim Duhom Svetim.« (Ef 1, 13) 

150. — Milost Kristova je zajedništvo, jedin- 
stvo s Bogom — i to »osobito«; on je naime druga 
osoba presvetog Trojstva. Naša milost je tako- 


đer zajedništvo, jedinstvo s Bogom, — ali po 
sudjelovanju: »Bog nas je obdario skupocjenim 
i najvećim obećanjem, da po njemu postanete 
dionici Božanske naravi.« (2 Pt 1, 4) 

151. — »Milost je sebedarje Božje u ljubavi.« 
(Karl Bahner) 

152. — Milost je neizmjerna ljubav koja se kao 
prijateljstvo u Kristu božanski priopćava čovje- 
ku. 

153. — Milost znači »svojim bićem biti uvučen 
u unutarnjost Božanskog života.« (Karl Rahner, 
Exerzitien, 118) 

154. — Milost je kao zraka svjetlosti u kristal- 
nom staklu. Kristalno staklo može izgubiti bo- 
žansku zraku svjetlosti. Da bi blještave boje 
svjetla bile vidljive, ne ovisi o tome da staklo 
bude na j skupocjenije. Ako ono ostaje u sjeni ne- 
će — usprkos svojoj velikoj vrijednosti — zado- 
biti krasotu svjetlosnih boja. Važno je stoga osta- 
ti na svjetlu, biti svjetlom zahvaćen. — Radi se 
o tome da čovjek u »izvornoj naravi« Božjoj bude 
od Boga nadnaravno zahvaćen. 

155. — »Svejedno je kako ćemo razumjeti ha- 
bitus (milost) kojeg posjeduje onaj koji je oprav- 
dan, on (ona) znači sličnost s Bogom. Ako po- 
kušamo pobliže odrediti kakva je ta sličnost, on- 
da je sa svetim Augustinom i mističarima sred- 

njeg vijeka možemo shvatiti kao sličnost s troj- 
stvenim Božjim životom. U opravdanom čovjeku 
odražava se ona plodonosna spoznaja, kojom 
Otac rađa Sina, i ona plodonosna ljubav, po ko- 
joj iz Oca i Sana izlazi Duh Sveti. I kako god ta 
sličnost veže čovjeka s Bogom ipak nije takva, 
da bi ga stapala s Božjim bićem. Ona je više 
od nekog zajedničkog etičkog uvjerenja, a manja 
od panteističkog jedinstva bića.« (M. Schmaus, 
»Der Glaube der Kirche«, 2, str. 594) 

156. — Sveti Irenej — veliki crkveni otac — 
nije strašljiv; on čovjeka koji je u milosti na- 
ziva »Bogom« ali »Bogom« po sudjelovanju. (Con- 
tra Haer. IV, 38, 4) 

157. — Kao što usijano željezo ostaje željezo, 
iako je postalo vatreno, tako i čovjek u milosti 
još uvijek ostaje čovjek, iako je postao »pobo- 
žanstvenjen«. 

158. — »Bog želi da budeš nešto drugo, a ne 
samo čovjek; On ti daje milost. Želi te učiniti 
Bogom.« (Augustin, Serm. 66) 

150. — Ti si čovjek ne samo dok misliš i stu- 
diraš, nego i dok jedeš i spavaš. Ti ne ždereš i ne 
spavaš u razbojničkoj spilji. — Ali ti si također 
kršćanin ne samo kad si kod mise i dok se pri- 
češćuješ nego i kad radiš i s drugima se razgo- 
varaš. Ponašaj se ne samo pristojno nego i »bo- 
žanski«. 


160. — Puninu milosnog života — potpuno do- 
življavanje stvarnosti našeg pobožanstvenjenja 
— mi još nemamo na ovome svijetu. Mi imamo 
»prvinske darove«, kako kaže sv. Pavao: »Mi uz- 
dižemo sami u sebi čekajući otkupljenje.« (Rim 
8, 23) 

161. — Novorođeno dijete još ne može upo- 
trebljavati svoga razuma i još se ne može slo- 
bodnobodno odlučivati. Pa ipak, iz njegovih oči- 
ju odsijeva zraka ljudske duše. — Na ovom svi- 
jetu, na putu prema Bogu, ti si kao kršćanin u 
milosti »novorođeno dijete«: Boga ne možeš vid- 
jeti i ljubiti kao u nebu, onako kako on sebe vidi 
i ljubi. Pa ipak možeš u svojem milosnom ži- 
votu zračiti Božje čudo. 

162. — Međutim toliko ipak možeš: svijest svo- 
ga pobožanstvenjenja probuditi i sačuvati i u tom 
rasti. — Ponavljaj sebi često: »Budi svjestan svog 
milosnog života, rasti u njemu i budi dosljedan!« 

163. — Radi se o srcu! Također — i upravo 
onda — kad tražimo sreću. No ipak »kraljevstvo 
Božje je u vama.« Sveti Augustin koji je u svo- 
jim mladim godinama toliko lutao tražeći sreću, 
pokazuje nam pravi put: »Vratimo se natrag k 
srcu da bismo je našli!« 

164. — Bog je ne samo čist. On je Čistoća. I 
tako on stoji jedini na toj beskonačnoj visini sve- 
tosti. »Jer ti si jedini svet.« 

Ti sam ne bi nikada mogao doseći tu visinu. 
On te je povukao gore. On te je pobožanstvenio. 
Pavao je svoje kršćane nazivao »svetima«. Nazi- 
vaj i ti sam sebe »svetim«, jer to i jesi. Ali ne 
zaboravi da je tvoja nova narav i jedan zadatak 
za tebe. 

165. — »Božja samoobjava čovjeku ima kao 
posljedicu određeni kvalitet onih koji su tako 
od Boga zahvaćeni. To možemo izraziti riječima 
o oproštenju grijeha i o darivanju posvećujuće 
milosti. Pavao govori kako o pomilovanju (Kol 
2, 13; 3, 13; Ef 4, 32) i neuračunavanju (2 Kor 
5, 19; Rim 4, 8 — 11; 1 Kor 4, 4 sijed.; Rim 2, 13; 
usp. također i 1 Pt 4, 8), tako i o oproštenju gri- 
jeha. Ta nam činjenica govori o tome da se jed- 
nom izrekom ne smije poigravati na račun dru- 
ge. Prema Pavlu čovjek je pred Bogom dužnik. 
Njegov dug kao da je upisan u knjigu dužnika. 
Bog se odriče utjerivanja svojih dugova. On da- 
ruje, otpušta kaznu. To je čin pomilovanja. I 
time je povezano božansko vrednovanje o greš- 
niku. To pak ima stvaralačku snagu. Ostvaruje 
ono što izražava. Čovjeka to tako izmjenjuje da 
on prestaje biti grešnik. Postaje novi čovjek. Su- 
kladno s time može Pavao govoriti o oduzimanju, 

0 pranju, čišćenju i oslobađanju od krivnje (1 
Kor 5, 19; 6, 11; Rim 6; 7, 24 sijed.; 8, 1 sijed.; 
Ef 5, 26; Hebr 9, 28; vidi također 1 Pt 3, 21.« (M. 
Schmaus, »Der Glaube der Kirche«, 2, str. 574 

1 575) 


166. — U Ivanovu Evanđelju također se govori 
o opraštanju krivnje (Iv 13, 10). I u rečenici: »Vi 
ste čisti zbog riječi, koju sam vam govorio« (Iv 
15, 3) govori nam se o tome kako zadobivamo 
oproštenje grijeha i opravdanje: po riječi. Sigur- 
no ljudski izgovorenom riječi, ali koja je riječ 
Božja, riječ Pneume (Duha) i dinamike. Konačno, 
Krist je ta Riječ Očeva: ON je naše otkupljenje. 
Svaka riječ koja još oprašta i otkupljuje nije ni- 
šta drugo nego »riječ Riječi«. 

167. — Novi zavjet govori jednoznačno o tome 
da je nadnaravni život moguć jedino u jedinstvu 
s Kristom. Otkupljeni, — opravdani — , čovjek 
u milosti živi u Kristu i po Kristu (Iv 6, 57) 

Kristova svetost je njegova svetost: »Posveti 
me za njih, da i oni budu posvećeni u istini.« 
(Iv 17, 19) 

Po Kristu je on sličan Bogu: »Mi znamo da 
ćemo, kad se on očituje, biti slični njemu, jer 
ćemo ga gledati onakvog, kakav jest.« (1 Iv 3, 2) 

Život u Kristu je život u Duhu Kristovu; »Gos- 
podin je naime Duh.« (2 Kor 1, 17) 

168. — Preobrazba po milosti - — opravdanje 
— to je sličnost Bogu koja je u čovjeka utisnuta. 

Tako čovjek u milosti postaje »svetac«. Svaka- 
ko ne u tom smislu »svet« da bi bio uzdignut 
nad svaku slabost i grijeh, ili da bi bio pošteđen 
od svake napasti, nego tako da po sudjelovanju 
u Božjoj naravi u dubinama svoga bića odražava 
Božju svetost. 

Prema konkretnom, sadašnjem planu Božjem, 
to odražavanje Božje svetosti u »pobožanstvenje- 
nom čovjeku« ima kristološke oznake. — Krist 
je rekao da je on trs, a mi da smo loze (Iv 15. 
5) Prema »elementu simbola« krštenja kaže Ter- 
tulijan da smo mi »ribice Kristove«. On je dakle 
beskonačni ocean Božje ljubavi u kojemu mi ži- 
vimo, mičemo se i jesno (vidi: Dj ap 17, 28). 

Za krštenoga opravdanje znači također i odnos 
prema Crkvi i pripadnost njoj. 

169. — Po čovjeku je čitavo stvorenje ušlo u 
područje milosti, — pobožanstvenjenja. »Ta mi- 
lost koja opravdava (već prema odgovarajućem 
načinu) znači pobožanstvenjenje i otkupljenje 
(oslobođenje) svih dimenzija ljudskog bivovanja; 
treba dakle uključiti individualni i kolektivni 
(crkveni), antropološki i kozmički karakter milo- 
sti (milost kao preobraženje svijeta). To je milost 
koja odgovara transcendentalnoj dimenziji čovje- 
ka i treba je shvatiti kao istinu, kao ljubav i kao 
ljepotu.« (K. Rahner) 

170. — Biti svet znači također hrabro se oslo- 
boditi bijede i hrabro se uzdići prema »Sveto- 
me«. — Junak je onaj koji u službi dobra prkosi 
najvećim poteškoćama. — Pobožanstvenjenje je 
poziv na herojstvo. 

171. — Čovjek kao čovjek nije ono što jest, ne- 
go ono što želi biti. I kršćanin je ono što želi 


biti. Prihvati svoju svetost — svoje pobožanstve- 
njenje i trudi se da postaneš ono što jesi. Već 
to je svetost. 

172. — Bog je ljubav. Pobožanstvenjenje je 
zato veliko djelo ljubavi u službi ljubavi. Stoga 
je i kršćanski život ljubav, da sama ljubav. 

173. — Vatru, koja nas pobožanstvenjuje, Bog 
je zgrnuo u Krista. Samo onaj koji uđe u tu 
vatru, njome je zahvaćen i u njoj se stapa u 
jedinstvo s Kristom biva pobožanstvenjen. — To 
je »Mistično tijelo«. »Milost je konkretno uprili- 
čenje Kristu, sudjelovanje u njegovu životu.« 
(Karl Rahner) 

174. — Sva srca su gorivo božanske vatre. To 
je njihovo određenje. Njima se ta božanska vatra 
želi hraniti i razbuktati. 

175. — »Dijete Božje« — dakle brat Kristov! 
Beskonačni vječni Sin Božji samo je jedan u 
presvetom Trojstvu. Krist je Jedinorođeni (Iv 
3, 16). Time što je postao čovjekom, on je Prvoro- 
đeni (Kol 1, 18). 

Svi koji čine jedinstvo s Kristom — u životu 
milosti — s njime su i po njemu djeca Božja: 
tako on proširuje svoje Sinovstvo. 

Ako se mi usporedimo s Logosom koji je po- 
stao tijelom, onda smo mi »analogno« djeca Bož- 
ja. Ako se pak — kao djeca Božja — usporedimo 

s adoptivnom (posvojenom) djecom u juridičnom 
smislu, onda smo mi direktno »prava« djeca Bož- 
ja. 

176. — »Dijete Božje« — »Brat Kristov« — dak- 
le subaštinik Kristov, baštinik neba! (Rim 8, 17. 
29; Gal 4, 7; Tit 3, 7; 1 Pt 1, 23). Baština, koja 
je obećana djeci Božjoj, je konačno ispunjenje, 
konačno djelo otkupljenja, punina bivovanja i 
doživljavanja u koje nas je Bog pozvao. 

»Bivovanje« nam nije obećano, nego nam je 
ovdje, u ovom životu »kao kapara« već darova- 
n °l ^ vjeri i iz vjere možemo već mnogo toga 
doživjeti! I konačno, ispunjenje nam je također 
već darovano po »čvrstom pouzdanju«. (Usp Rim 
8. i Hebr 11, 1) Božje sinovstvo ima stoga eshato- 
loško obilježje. 

177. — Na pitanje Samarijanke u kojem se 
hramu Bogu ispravno klanjamo odgovara Krist: 
»Vjeruj mi ženo, dolazi čas, i već je tu, kad će 
se Bogu u duhu svagdje klanjati.« Stvarno, sveti 
Pavao podsjeća svoje kršćane u Korintu da su 
oni hramovi Boga živoga (2 Kor 6, 16). Hram je 
sveto područje Boga. Čovjek po »pobožanstve- 
njenju« postaje na poseban način sveto područje 
Božje. Dosljedno tome poziva sveti Pavao kršća- 
ne da se prema samima sebi, kao i prema svima 
»posvećenima« ponašaju kao u hramu. 

178. — »O kršćanine, upoznaj svoje dostojan- 
stvo!« (Leo Veliki) 


179. — Nemoj zamijeniti kršćansku bit s krš- 
ćanskim djelima, pa bila ta djela isto tako sveta. 
Prvo biti, a onda djelovati. Budi najprije »bo- 
žanski«, — dijete Božje, brat Kristov, hram Du- 
ha Svetoga, sjedinjen sa svim ljudima i tada 
djeluj — ali dosljedno. 

180. — Ljubi, — ljubi božanski — i radi što 
hoćeš! 

181. — Život je kretanje. Kreći se — djeluj — 
u milosnom životu, inače će Bog i ljudi dobiti 
dojam da si mrtav. 

182. — Ali nemoj sebi umišljati! U Božjem 
području — u milosnom životu — ne možeš sam 
po sebi ništa, ne možeš se čak ni kretati. 

183. — »Nitko ne može doći k meni, ako ga 
Otac koji je mene poslao, ne privuče k meni.« 
— »Ne dakle, kao da bi mi vlastitim snagama 
bili sposobni sami nešto misliti, nego naša spo- 
sobnost potječe od Boga.« (Iv 6, 44; 2 Kor 3, 5) 

184. — Bog nas pobožanstvenjuje! Ali da bismo 
mogli božanski djelovati, treba nam svjetla i sna- 
ge Božje. Samo On ih može dati. 

185. — Bez milosti koja pomaže ne možemo 
ništa. Ali ako imamo pomoć Božju — a imamo 
je, samo ako je prihvatimo — , onda možemo sve 
u onome, koji nas jača. (Fil 4, 13) 


58 


59 



186. — Moralo bi biti naravno i razumljivo sa- 
mo po sebi da čovjek živi i djeluje »ljudski«. Po- 
vijest, a i svakidašnjica, neprestano potvrđuju 
rečenicu svetog Pavla: »Ja ne činim ono što hoću, 
nego činim ono što mrzim.« (Rim 7, 15) Čudno je 
kako se čovjek osjeća upravo tjeran k neljud- 
skim činima: površnosti, egoizmu, neiskrenosti, 
nepravdi i mržnji. Otkupljujuća milost oslobađa 
čovjeka tako da on nalazi put k dobru, ljubavi, 
redu k onome što je uistinu dostojno čovjeka 
— ljudskosti i spremnosti da čuje Božji poziv. 

187. Na našem putu vjere Bog nam neupad- 
ljivo nuđa svoju pomoć. Gotovo bi se moglo reći: 
treba odgonetati gdje nam je pruža. 

188. — Bog je dobar i blag, ali nije glup. U 
uzajamnom odnosu Bog-čovjek po milosti koja 
pomaže, on povlači svoje konzekvence. »Bog se 
ne da ismijavati.« (Gal 6, 7) Sveto Pismo govori 
često o »kairosu«, o danoj prilici u kojoj nam Bog 
pruža svoju pomoć, svoju pomažuću milost, — i 
u toj prigodi moramo je prihvatiti, ili smo je 
proigrali. (Usp. Hebr 4, 16) 

189- — Govori se o dostatnoj i djelotvornoj mi- 
losti. Dostatna milost je nadnaravna pomoć 
Božja s kojom čovjek može učiniti nadnaravno 
djelo, ali ga u stvarnosti ne čini! Dakle milost 
može biti uzaludna! Kakve konzekvence će Bog 
iz toga povući? 


190. — Djelotvornom milošću može čovjek uči- 
niti nadnaravno djelo i stvarno ga čini. I Bog 
»se raduje« nad tim! 

191. — Sveti Augustin se bojao propustiti mi- 
lost: »Ja dršćem kad Gospodin prolazi pokraj 
mene!« 

192. — A sveti Pavao opominje: »Mi moramo 
sa strahom i drhtanjem raditi na svom spasenju.« 
(Fil 2, 12) »Opominjemo vas braćo, da ne primate 
uzalud milosti Božje.« (2 Kor 6, 1) 

193. — Sam pak Krist kaže: »Jao tebi Koroza- 
ine! Jao tebi Betsaido! Jer da su se u Tiru i Si- 
donu dogodila čuda, koja su se u vama dogo- 
dila, već bi odavno u kostrijeti i pepelu činili po- 
koru!« (Mt 11, 21) 

194. — Ako Sveto pismo dramatično opominje 
da se sa strahom i drhtanjem trudimo oko spa- 
senja, jer Bog se ne da ismijavati, ipak je vrlo 
uočljivo s kakvom sigurnošću i naravnošću ono 
opet govori o spasenju svih ljudi tako da za sva- 
kog čovjeka s doista dobrom voljom nema mje- 
sta strahu i nemiru. S kakvom sigurnošću se go- 
vori u drugoj poslanici Timoteju: »Znam, kome 
sam se povjerio.« (2 Tim 1, 12) A upravo sveti 
Pavao daje svjedočanstvo svoje povezanosti s 
Kristom svojim pouzdanjem i sigurnošću: »Sigu- 
ran sam, da nas neće ni smrt, ni život, ni anđeli, 
ni poglavarstva, ni sadašnjost, ni budućnost, ni 

sile, ni visina, ni dubina, ni bilo koje drugo 
stvorenje moći rastaviti od ljubavi Božje, koja 
je u Kristu Isusu našem Gospodinu.« (Rim 8. 
38—39) 

195. — Prosjak koji prosjači ne zaslužuje dara, 
on ga može samo isprositi. I ti milost ne možeš 
zaslužiti, možeš za nju samo prositi. No nemoj 
zaboraviti da prijatelja prosiš za nju! Prositi on- 
da znači: moliti se. 

Molitva je velika poluga, koju možeš uprijeti 
na čvrstu točku Kristovih obećanja i zasluga, da 
bi »pokrenuo« Boga. 

196. — Da bi nas Bog ljubio i pomogao nam, 
nije mu potrebna naša molitva. Sam Krist nam 
kaže da ne moramo mnogo govoriti dok se moli- 
mo. Otac nebeski zna bolje nego mi što nam je 
potrebno. Pa ipak, Bog se prilagođuje nama, s 
nama postupa »ljudski«. »Orat homo, ut ipse con- 
struatur, non ut Deus instruatur« — »Čovjek se 
moli zato da bi sebe izgradio, a ne da bi Boga o 
nečem obavijestio.« (Augustin). 

197. — »Ako što Oca zamolite u moje ime, dat 
će vam. Molite i primit ćete, i vaša će radost biti 
potpuna.« (Iv 16, 23 — 24) 

198. — Budi nestrpljiv i nasrtljiv prijatelj, koji 
Boga ne pušta u miru, sve dok ti on ne daruje 
svoju milost. Takve prijatelje On voli. (Usp Lk 
11, 5—10). 


ZRELA VJERA 

»Jesi li ti onaj koga očekuje- 
mo, ili moramo i dalje na jed- 
noga drugoga čekati.« ( Mt 11, 
3 ) 

199. — Molba »Gospodine vjerujem, pomozi 
mojoj nevjeri« ostaje za čovjeka uvijek aktualna. 
Čovjek mora vjerovati — pa ipak, vjera nadilazi 
sva ljudska područja. 

200. — Bog je neizmjerno veći od Nečega što 
je potrebno da bi se život mogao svladati! Bog 
je neizmjerno veći od Nečega što bi čovjeku mo- 
glo biti od koristi! Bog je neizmjerno veći od Ne- 
čega u čemu bi čovjek u nevolji mogao naći 
utočište! Tko u Bogu promatra nešto uporabivo, 
korisno i potrebno da bi mogao mirno i dobro ži- 
vjeti, taj je izložen svim mogućim poteškoćama 
i sumnjama u vjeri. 

201. — Vjera je milost. Ali milost nije nikada 
dar za lijenčine, trome, kukavice i nezrele. Vje- 
ra kao stvar ljubavi zahtijeva susret i povezanost 
Boga i čovjeka. 

202. — Mada vjera nije nikada laka, ona će u 
vrijeme površnosti, ili kad se osobito njeguje 
egoizam, biti još teža. I što manje ljudi za vjeru 


62 


63 



mare, to će vjera biti manje vjerodostojna! Čo- 
vjek je uvijek pod utjecajem držanja ljudi svoie 
okoline. 

203. — Primitivnost je uvijek nedostojna zre- 
log čovjeka. I primitivna vjera je nedostojna zre- 
log kršćanina. Bi li ti mogao kao zreo kršćanin 
položiti račun o vjeri? Bi li nekome tko te pita, 
zašto vjeruješ, mogao uvijek dati odgovor? Pitaš 
li sam sebe zašto vjeruješ i da li tražiš zreo i du- 
bok odgovor na svoje pitanje? 

204. — Netko je rekao: »Polovično znanje uda- 
ljuje od Boga, a potpuno znanje privodi k Bogu!« 
Nema sumnje! Također i polovična znanost uda- 
ljuje od vjere, a potpuna znanost privodi k njoj, 
pod uvjetom da je znanost dovoljno skromna da 
uvidi svoje granice — i pod uvjetom da je zna- 
nost razborita, te se ne udaljuje od mudrosti. 
Uistinu veliki, skromni i razboriti učenjaci bilo 
kojeg područja našli su mudrost svoje znanosti u 
vjeri. 

205. — Ali živi po svojoj vjeri — inače ćeš 
uskoro vjerovati onako kako živiš! Čovjek je i 
previše jedinstvo a da bi duže vrijeme mogao 
izdržati rascjep između vjere i života. 

206. — Vjera zahtijeva poštenje — da, u osnovi, 
vjera nije ništa drugo nego poštenje prema sa- 
mom sebi, prema vlastitoj savjesti, prema Bogu. 


207. — Ako se vjera često prikazuje kao zavoj 
pred očima, onda je to zato da bismo postali 
svjesni da to područje — istine vjere — ostaje 
za nas u tami. Ali nipošto da bi se ustvrdilo ka- 
ko je naša vjera neosnovana, iracionalna, fa- 
natična, — a još manje nepoštena. Bog je Bog 
istine! Krist je za sebe rekao da je on istina — 
da će nas istina osloboditi. 

208. — Vjerovati znači vlastitom životu dati 
posljednji smisao — koji transcendira sam ljud- 
ski život. Stoga će vjera uvijek ostati nešto što 
je osobi pra vlastito. 

209. — Čovjek — kao biće obdareno duhom — 
osjeća u sebi mogućnost da bude od Boga dozvan. 
Stoga je vjera osobna odluka »snaga koja može 
promijeniti srce« — kojom čovjek reagira na 
Božji zov, prihvaća ga i konačno se povjerava 
Bogu. 

210. — Kršćanska, katolička vjera je »vjera u 
beskonačnu, neizrecivu tajnu koju nazivamo Bo- 
gom, vjera da nam se ta beskonačna tajna kao 
naša tajna u apsolutnom samoočitavanju u Isusu 
Kristu i njegovoj milosti neizmjerno približila, 
čak i tamo gdje čovjek za to ne zna i misli da se 
ruši u mračni ponor praznine i ništavila, vjera 
u to da je legitimna zajednica onih koji ispovi- 
jedaju tu milosnu blizinu Božju u Kristu za spa- 
senje cijeloga svijeta, katolička, apostolska i Rim- 
ska Crkva.« (Karl Rahner, Schriften V, str. 11). 

211. — Vjera je odvažnost angažiranja vlasti- 
tog života i vlastite osobe — za sve što može na- 
doći. Vjera je luda odvažnost. 

212. — Vjera je luda odvažnost predanja u pu- 
stolovinu ljubavi. 

213. — Bez vjere u čovjeka — nema ni zaljub- 
ljenosti, ni braka, ni prijateljstva. — Bez božan- 
ske vjere nema zajedništva s Beskonačnim! 

214. — Vjera je »objektivna nesigurnost, koju 
prihvaćamo po skandalu apsurdnosti strastvenoš- 
ću nutrine.« (Kierkegaard). Možda je ta izreka 
Kierkegaarda i pretjerana: on ima u toliko pravo 
u koliko kazuje da čovjek vjeru prihvaća u slo- 
bodi. 

215. — »Vjera je jamstvo za ono čemu se na- 
damo, dokaz za one stvarnosti kojih ne vidimo.« 
(Hebr 11, 1) 

216. — »Vjera je sveobuhvatni ljudski DA Bo- 
gu koji se čovjeku kao njegov Otkupitelj očituje 
u Kristu.« (Alfaro) 

217. — Vjerovati znači povjeriti se nekoj osobi 
bezuvjetno i bezpridržajno, jer je ona u nama za 
to probudila dovoljno povjerenja. 

218. — Vjera je nevidljivo kršćanstvo — ne- 
vidljivi Bog koji je postao doživljena stvarnost. 


219. — Bitnost vjere je prisutnost Boga u nama 
s njegovom ljubavlju u susretu s našom ljubav- 
lju prema NJEMU, našom ljubavlju prema isti- 

v ni, s našom ljubavlju koja se očituje u čestito- 

sti. Ta vjera — teološka vjera — je odlučujuća. 

220. — Pa ipak, Bog nam je progovorio po svo- 
joj utijelovljenoj Riječi — i on želi da mi tu Ri- 
ječ poslušamo i prihvatimo! Tko je čovjeka iz 
Nazareta, koji se zove Isus, susreo na bilo koji 
način, ne može ga ako je čestit više ignorirati. 
S njim se u poštenju razračunati, to je egzisten- 
cijalna vjera naše svakidašnjice. I tu »psiholo- 
šku vjeru« u Božjem povijesnom planu ne može 
čovječanstvo olako uzimati. 

221. — Da bi pak vjerovao, ne čekaj na mate- 
matičke formule niti psihološke silogizme! I tu 
mora prirodna znanost priznati svoju nemoć! Ma- 
da zakon entropije kaže da materija nije starija 
od pet milijardi godina, što znade znanost o ci- 
jelom svemiru i o svim prirodnim zakonima cje- 
lokupnog svemira? Daleko je više onoga što čo- 
vjek ne zna, od onoga što zna. 

222. — Kako god se čovjek dobro osjećao kad 
jasno vidi, da kod stvarnosti, koje ga se posebno 
tiču, može svojim rukama doticati, vjera je dru- 
go nego ta jasnoća i sigurnost. Ali onaj kome bi 
dano staviti svoje prste u rane Uskrsnuloga nije 
proglašen blaženim, nego onaj »koji ne vidi, a 
ipak vjeruje« (Iv 20 29). To, dakako, ne isključuje 
nesigurnost i psihološke sumnje. 

223. — O onome što nam Bog govori nećemo 
.smjeti imati samo golo mišljenje. Morat ćemo 
tražiti putove — u pouzdanju da oni postoje — 
koji nam mogu dati uvjerenje i sigurnost. 

224. — Sretan je čovjek koji ne vidi, a ipak 
vjeruje, rekao je uskrsnuli Krist (Iv 20, 29). A 
na pitanje: »Jesi li ti onaj koga očekujemo, ili 
dolazi još neki drugi?« (Lk 7, 19 — 20). upućuje 
isti Krist na znakove kojima djeluje i koji se 
događaju oko njegovog djelovanja (Lk 7, 22 — 23'. 
Tako bivamo upućeni na znakove da bismo našu 
vjeru mogli odgovorno temeljiti. 

225. — Čovjek je u egzistencijalnom duhovnom 
životu upućen na znakove. Najsvetije i najintim- 
nije u ljudskom životu — ljubav — daje se pre- 
poznati i biva od ljudi prepoznata po znakovima. 
Dapače, ona živi od znakova i hrani se njima. 
»Kad vidite da se diže oblak na zapadu, odmah 
kažete: ’Bit će sparina’ i bude. Znate pro- 
suditi stanje neba i zemlje. Kako onda ne pro- 
sudite i ovo vrijeme?« (Lk 12, 54 — 57). 

226. — Svaki čovjek u sebi nosi nemir za Bo- 
gom »Za sebe si nas stvorio, o Bože, i nemirno 
je srce naše, dok se ne smiri u tebi.« Je li bes- 
mislen taj nemir za Bogom? Tko je uzročnik toga 
nemira? Je li to uzročnik besmisla? 

227. — Čovječji duh ne da se ničim ograniča- 
vati i sputavati. On zna da postoji Neograniče- 


nost i Beskonačnost! Stoga zna i za nesuzdržanu 
čežnju za Beskonačnim. Glas koji u čovjeku 
viče za Bogom zato je najjači jer dolazi iz pra- 
izvora njegova bića. 

228. — Čovjek ima uske granice, koje često do- 
življava jako bolno. Pa ipak »u središtu« čovje- 
ka je njegov duh koji se neće pomiriti s vlasti- 
tim granicama, koji prelazi vlastite granice — i 
kreće se prema TI, u kojem može sebe i sve oko 
sebe potvrditi. To je ljubav! Pa ipak svoj ko- 
načni DA može čovjek reći samo Neograničeno- 
mu i Beskonačnomu. Samo u beskonačnom TI 
ukorijenjena je svaka ljubav! 

229. — Sposobnost za ljubav svjedoči čovjeku 
o prisutnosti Božjoj. Možeš s Kantom ponoviti 
da je Božja prisutnost nezaobilazni postulat 
praktičnog razuma, egzistencijalnog — živog 
duha. 

230. — Netko je rekao — i ne bez razloga: 
»Ateista je čovjek koji traži Boga — a kršćanin 
je čovjek koji je Boga zaboravio.« 

231. — Bog je naše srce stvorio za sebe i ono 
mu neće konačno izmaći. A tko mu pokušava po- 
bjeći prihvaćajući apsurd završava u očaju i ži- 
vot mu se gadi (kao Sartru). 

232. — Je li je sebičnost tražiti mir u Bogu? 
— Da, može biti! Po sebi, međutim, to traženje 


68 


69 



je ostvarenje vlastitog određenja i vlastitog bića. 
U ostvarenju svoga određenja je sreća. Bog i 
sreća se ne mogu dijeliti: Bog je središte oko 
kojeg se sve kreće, sreća je atmosfera u kojoj 
se sve kreće. 

233. — Cijelo čovječanstvo kroz svoju povijest 
— kako u jednostavnim i primitivnim, tako i u 
visoko razvijenim kulturama — svjedoči o tome 
da se samo jednim višim Bićem, neograničenim 
Bićem može tumačiti sve što postoji, da ono sve 
podržava i po njemu sve ima smisla. Čak i ate- 
ista, upravo jer se naziva »ateistom«, svjedoči o 
tome višem Biću. 

234. — »Ljudi od različitih religija očekuju od- 
govor na nerješene zagonetke ljudskoga života, 
koje danas kao i oduvijek pokreću ljudsko srce 
u njegovim dubinama. Sto je čovjek? Koji je cilj 
i smisao našega života? Što je dobro, a što gri- 
jeh? Odakle trpljenje i koji mu je smisao? Koji 
put vodi k pravoj sreći? I konačno koja je to po- 
sljednja i neizreciva tajna naše egzistencije, taj- 
na od koje potječemo i prema kojoj se krećemo?« 
(II vatikanski sabor, Deklaracija o nekršć. reli- 
gijama, 1.) 

235. — Ali »pravi Bog« je Bog života, Bog srca, 
a ne Bog filozova. Dirljivo i vrlo potresno je opi- 
sao jedan filozof svoje iskustvo Boga: »Vatra! 
Bog Abrahamov, Bog Izakov, Bog Jakovljev, a 
ne Bog filozofa i učenjaka. Sigurnost, sigurnost. 


Osjećanje: radost, radost. Bog Isusa Krista Deum 
meum et Deum vestrum.« (Pascal) 

236. — Bog je veliko nepoznato biće. On je 
uistinu »skriveni Bog«, kako ga Izaija naziva. 
Čovječanstvo, svaki čovjek koji iz dubina živi, 
zadržava se na pitanju: »Tko si ti, Bože?« i oče- 
kuje, hoće li prisutno, a ipak nepoznato Biće 
dati odgovor na to najveće pitanje ljudi. 

237. — Štoviše, pitanje o velikom Nepoznatom 
je pitanje iz središta naše osobe o horizontu, u 
kojem ona može reći svoj bezuvjetni i neograni- 
čeni DA svemu — pa i samoj sebi. Tako je pita- 
nje o Bogu veliko pitanje ljubavi! A pitanje lju- 
bavi je čežnja za susretom, pa će odgovor na pi- 
tanje ljubavi biti susret. 

238. — Jedan čovjek u vrijeme Tiberija u Pa- 
lestini na Bliskom istoku imenom Isus iz Naza- 
reta, tvrdio je da nam on donosi odgovor na go- 
ruće pitanje čovječanstva o Bogu, da je on sam, 
njegova osoba susret s Bogom, sastanak s Besko- 
načnim. Mi imamo pravo i dužnost pitati ga s 
kojim se pravom on usuđuje to o sebi tvrditi. 
Slično su već u povijesti neki o sebi tvrdili. I mi 
ćemo se pitati, da li nam taj Isus iz Nazareta 
ulijeva dosta povjerenja, da vjerujemo njegovoj 
riječi i da mu se povjerimo? 

239. — Krist kao izgovorena Božja Riječ na 
pitanja čovjeka pretpostavlja mogućnost da čo- 

vjek bude oslovljen. »Tko ima uši neka čuje« 
(Mt 11, 15; 13, 9, 43; Mk 4, 9; 4, 23; Lk 8, 8; 14, 
35). »Tko može shvatiti, neka shvati« (Mt 19, 12). 

240. — Naša sposobnost da nas Riječ Božja, 
oslovi, jest naše poštenje, naša spremnost da tra- 
žimo — ako je potrebno i s bolima — Bog je 
vrijedan svakoga napora — , a u prvom redu naša 
poniznost: mi nismo veći od Boga, da bismo mu 
mogli zapovijedati kako nam se on mora poka- 
zati, ili kada i gdje ga trebamo susresti. 

241. — U iskrenosti i spremnosti da kažemo DA 
Riječi Božjoj pitamo i mi Krista kao poslanici 
Krstitelj evi: »Jesi li ti onaj koga očekujemo, ili 
moramo čekati nekoga drugoga?« (Mt 11, 3) 

242. — »Nitko diskusijama ne može biti prisi- 
ljen da vjeruje u Isusa iz Nazareta kao u apso- 
lutnu Božju prisutnost. Ta vjera je slobodna već 
i radi toga, što ona vjeruje u povijesno i kontin- 
gentno. Ali tko tek onda drži ozbiljno i egzistenci- 
jalno istinitima ideje kad one imaju tijelo i krv, 
kažete: ’Bit će kiše’, i bude tako. Kad puše juž- 
taj može ideju Bogo-čovještva tim lakše vjero- 
vati, ako vjeruje u Isusa iz Nazareta. Nalazi na- 
ime u tijelu ono što je najsretniji nacrt najviše 
ljudske mogućnosti, — ideju po kojoj tek uopće 
pravo zna što zapravo čovjek konačno znači.« 
(Karl Rahner, Schriften V, str. 23) 

243. — Krist je jednom rekao da će, kad bude 
uzdignut, postati veliki znak za cijeli svijet — 


kao što je Mojsije uzdignuo mjedenu zmiju, kao 
velik znak spasenja za sav narod. I tko se zagle- 
da u Krista — cijeloga Krista — taj vidi u njemu 
veliki znak koji očituje beskonačnu ljubav. — 
Jesi li se ti već zagledao u Krista, cijeloga Kri- 
sta? 

244. — Isus je »znak« prisutnosti tajne u po- 
vijesti, koja sve ljudsko nadilazi. On je nešto 
što ostaje besmisleno ako u njemu ne vidimo Bo- 
žje djelovanje, kao odgovor na naše bolne čežnje 
i kao apel na našu vjeru. — On je prije svega 
taj znak, jer je svojim životom ostvarenje lju- 
bavi, i to u dubini i razmjerima koje nitko nije 
dosegao, i za kojima se u njegovo vrijeme nije 
težilo, niti ih se razumjelo. 

245. — Krist je središte, temelj i konačni cilj 
vjere. 

246. — Gledajući povijesno, može se tvrditi da 
kršćanska zajednica nakon Kristove smrti sama 
po sebi nije mogla ostvariti savršenu ljubav — 
kao što je to Isusov život. I to iz jednostavnog 
razloga, jer se takvu ljubav tada nije moglo za- 
misliti. 

247. — Isus Evanđelja zna i predobro što želi 
i kuda ide. Svjesno i nadmoćno naviješta on 
novu nauku ljubavi, ljubavi bez granica i priđr- 
žaja; i svjestan je toga da se time suprostavlja 
misli i težnjama svoga vremena; da svjestan je 
toga da time navlači na sebe smrtno neprijatelj - 

stvo grupe »pravednika«, koji će ga konačno 
ubiti. 

^48. Isus Evanđelja je veliki znak na kojem 
možemo opravdati svoju vjeru! Isus Evanđelja 
nije, međutim, ništa drugo nego samo Evanđelje 
— naviještanje, radosna vijest Isusova. Tako 
»Crkva sve uljudno poziva da bez predrasuda 
promotre Kristovo Evanđelje.« (II. Vat. sabor). 

249. — »Za mene nema nikakvog razloga da 
Evanđelje promatram kao jedan od mnogih nazo- 
ra na svijet. Shvatite Evanđelje pravilno! Uspo- 
redite! Poslušajte točno što Evanđelje zapravo 
kaže! Poslušajte njegovu poruku sa svom po- 
mnošću ali i sa svom širinom duha i srca. Tada 
nećete n „ igd j e nešt0 takvo čuti, tako dobro, tako 
istinito što bi otkupljivalo i život tako prosvjet- 
ljavalo i otvaralo za dubine beskonačnosti Božan- 
ske Tajne, takvo nešto, što bi se u drugim na- 
zorima na svijet nalazilo, a ne u Evanđelju.« (K. 
Rahner, Schrifter, V str. 18) 

250. — Krist sa svojim moralom predstavlja 
također nešto jedinstveno: on naviješta prven- 
stvo nutrine, duhovnoga u čovjeku — ljubavi; 
njegov moral obuhvaća cijelu osobu; on ne po- 
znaje razliku osoba pred Bogom, a ima veliko po- 
štovanje prema svakom pojedincu; u njegovu 
moralu nalazimo radosno prihvaćanje svega što 
postoji; on nam propovijeda unutarnju slobodu, 
koja je dar istine; temeljni ton njegova morala 


je radost; on nam otkriva volju Očevu da svi mi 
s njime i međusobno budemo jedna obitelj; cilj 
Kristova propovijedanja je unutarnji i vanjski 
mir. 

251. — »Ako Krist nije uskrsnuo, besmisleno 
je naše propovijedanje, besmislena je i vaša vje- 
ra« (1 Kor 15, 14). »Sada pak, Krist je uskrsnuo 
od mrtvih kao prvenac onih koji su usnuli« (20). 
Činjenica Kristova uskrsnuća povijesno — s po- 
vijesnom ozbiljnošću — ne može se nijekati. Zato 
naša vjera nije besmislena, nego ozbiljna. 

252. — Kad su Krstitelj evi učenici upitali Kri- 
sta, da li je on očekivani, Krist ih poziva da tu- 
mače znakove koji su se događali u vezi s nje- 
govom osobom i njegovim propovijedanjem (Lk 
7, 22 — 23). Drugima, koji su zahtijevali znakove, 
kaže Krist: »Zli i preljubnički naraštaj traži zna- 
kove, ali mu neće biti dan ni jedan znak, osim 
znaka Jone proroka« (Mt 12, 39). Znakovi koje 
Krist čini nemaju tu svrhu da zadovolje ljude 
koji trče za senzacijama. I ti znakovi traže od 
čovjeka njegovu sposobnost da bude zazvan — 
usmjereni su prema vjeri. 

253. — Krist i njegovo Evanđelje postaju svjet- 
leći i otkupiteljski znakovi u ljudima koji ih u 
životu ostvare — u najmanju ruku u tako jas- 
nim i odlučnim obrisima, da se pravo Evanđelje 
može raspoznati. — I u povijesti je uvijek bilo 
takvih »svetaca« u kršćanstvu — i ima ih još i 

danas! To su ljudi samozataje, izgrađeni, radosni 
i žive u potpunom predan ju ljubavi. 

254. — Kristova je volja da Očeva dobrota, 
koja je u njemu postala vidljiva, bude u toj nje- 
zinoj vidljivosti — nastavljana kroz povijest, po 
njegovoj zajednici, po njegovoj Crkvi. Tako do- 
življena Božja ljubav treba u zajednici postati 
vidljiva vjera. — U stvari, tko Crkvu kroz po- 
vijest promatra kritičkim očima, čini mu se kat- 
kada lakše otkriti Crkvu u Kristu, nego Krista 
u Crkvi. — Pa ipak, tko je toliko zreo da proma- 
tra Crkvu pod »makroskopskim« vidom ■ — a to 
je jedini ispravni vid u zajednici ljudi, koji osta- 
ju ljudi i onda kad su vođeni Kristovim Du- 
hom — , naći će u njoj uvijek ljubavi i predan ja 
za ljude, a to se može objasniti samo Kristovom 
prisutnošću u njoj. 

255. — Prva zajednica kršćana bila je za sve 
koji su je poznavali pravi Kristov znak. Ljudi 
su morali priznati: »Gledajte, kako se međusob- 
no ljube!« Jer su »apostoli vrlo odvažno svjedo- 
čili za uskrsnuće Gospodina Isusa« (Dj 4, 33). 
»bilo je mnoštvo onih koji su postali vjernici 
jedno srce i jedna duša. Nitko nije nazivao svo- 
jim ono, što mu je pripadalo, već je među nji- 
ma sve bilo zajedničko« (Dj 4, 32). 

256. — Zakazivanje Crkve čini nju samu ne- 
vjerodostojnom i stavlja u opasnost vjerodostoj- 
nost Krista i Evanđelja. Krist je to predvidio — i 


unatoč tome prihvatio svoju Crkvu sa svim nje- 
nim ljudskim osobinama. Korov ne smije — po 
želji slugu — biti odmah iščupan, nego mora 
rasti s pšenicom do dana žetve, na istoj njivi 
Božjoj (Mt 13, 24—30; 36—43). 

257. — Krist je svoju zajednicu, Crkvu, izgra- 
dio na pećini i obećao joj uvijek i u svakom 
trenutku svoga Duha, zapravo svoju prisutnost. 
Zajednica, koja se bez rascjepa i bez odstupa- 
nja sve do »malog stada« uvijek okuplja oko 
Krista, već time daje svjedočanstvo o Kristovoj 
prisutnosti, kao i prisutnosti njegova Duha u toj 
zajednici. 

258. — Crkva koja kao zajednica čini Krista 
u tom svijetu vidljivim i opipljivim, ne sastoji se 
samo od ljudi dobre volje, ona se sastoji od lju- 
di koji su se svjesno sakupili u ime Isusovo i 
koji u ljubavi zazivaju to Ime! — I za tu Crkvu, 
bez sumnje, vrijedi Kristova riječ da će ona 
uvijek ostati malo stado. Zašto ne imati hrabrost 
da budemo maleni? U malome su — u suprotno- 
sti prema masovnosti — obrisi znakovitosti ja- 
sniji, očitiji i jednoznačniji. A u tome je poslanje 
Crkve da bude poput Krista jasan i očiti, a time 
i djelotvorniji, znak spasenja, otkupljenja i oslo- 
bođenja čitavog svijeta. 

259. — Vjera zahvaća čitavog čovjeka! Stoga 
se i čitav čovjek mora boriti za vjeru. Ali tko 
je našao Krista — svejedno na koji način , to- 

me govoii sam Krist da je vjera konačno dar, 
milost. A jedino ispravno držanje čovjeka pre- 
ma milosti je poniznost, molitva, zahvalnost. 

260. Na području vjere ima mnogo pitanja 
na koja ne nalazimo odgovor, pitanja na koja ni- 
smo dobili odgovor. Dapače, narav naše vjere 
nam kaže, da će uvijek biti pitanja, na koja ne 
možemo dobiti odgovor: konačno, Bog je beskra- 
jan, a mi smo s našom sposobnošću shvaćanja 
beskonačno od njega udaljeni. Uostalom, već i 
na naravnom području ima dosta pitanja na koja 
čovjek ne može odgovoriti. Poniznost je jedan 
temeljni stav ispravnog čovjeka. 

261. Dva najbolnija pitanja ljudske egzisten- 
cije su sigurno slijedeća: Čemu i zašto trpljenje? 
Čemu i zašto smrt? — Posljednji odgovor, koji 
bi ljudima zadovoljavajuće razjasnio Božju pro- 
vidnost, nećemo sigurno naći. Ali možda bi čo- 
vjek trebao misliti na to da on tim pitanjem 
Boga zamišlja previše na ljudski način. A do- 
nekle se zastor te tajne otvorio, kad je Bog sam 
postavši čovjekom podnio trpljenje i smrt?! 

262. — Kršćani su se već od početka potrudili 
da izrade kratku formulu, — jezgru vjere koju 
je trebalo naviještati. Sveti Pavao nam je za- 
pisao takvu kratku formulu koja sigurno potje- 
če od apostola: »Predao sam vam najprije ono, 
što sam i primio; da je Krist suglasno Pismima 
umro za naše grijehe, da je pokopan, da je treći 


dan suglasno Pismima uskrsnuo, da se ukazao 
Kefi, potom dvanaestorici apostola« (1 Kor 15, 
3—5). 

263. — Teološka kratka formula mogla bi biti 
slijedeća: »Ono neobuhvativo Prema-Cemu ljud- 
ske transcendencije, koja se zbiva egzistencijal- 
no i prvotno, ne samo teoretski ili pak pojmov- 
no, zove se Bog koji u praštaj ućoj ljubavi pri- 
općava samoga sebe čovjeku egzistencijalno i 
povijesno, a što za čovjeka znači i predstavlja 
njegovo ispunjenje. Eshatološki vrhunac Božje 
objave u povijesti na kojem se ta objava očituje 
pobjednički neopozivo zove se Isus Krist« (Karl 
Rahner). 

264. — Sociološka kratka formula mogla bi biti 
slijedeća: »Čovjek do samoga sebe dolazi samo 
u istinskom samoostvarenju, i to kad se radikal- 
no odvaži pristupiti drugome. Ako to čini, do- 
hvaća (neplanski ili eksplicitno) ono što se pod- 
razumijeva kad kažemo Bog, koji je horizont, 
garant i radikalnost takve ljubavi; on se naime 
u svom sebedarju (egzistencijalno i povi- 
jesno) učinio prostorom u kojem je takva ljubav 
moguća. Tu se misli na intimnu i društvenu lju- 
bav, i u radikalnom jedinstvu tih dvaju mome- 
nata, ona postaje temelj i bit Crkve!« (Karl 
Rahner). 

265. — A futurološka kratka formula bila bi 
slijedeća: »Kršćanstvo je otvoreno glede pitanja 

0 apsolutnoj budućnosti, koja se kao takva čak 
u samoočitovanju želi sama darivati i tu svoju 
želju je eshatološki neopozivo u Isusu Kristu 
odredila, a zove se Bog« (Karl Rahner). 

, 266 - 77 živa i ez gra vjere bez koje se ne može 
biti kršćanin obuhvaća slijedeću spoznaju i sli- 
jedeće priznavanje (ispovijedanje): 

a ) Vj e ^ a u osobnog Boga, koji je stvoritelj 
svijeta i naš sudac nakon smrti (tu je uključena 

1 vjera u život nakon smrti). On je život toga 
svijeta. Svagdje, gdje služimo životu, služimo 
Bogu. 

b) — Vjera u Isusa Krista, koji je Bog i čo- 
vjek (tu je uključena vjera da je Biblija riieč 
Božja). 

c ) Vjera da se u euharistijskom slavlju sje- 
dinjujemo s Kristom, koji je Bog i čovjek. 

d) __ Vjera katolika u apostolsku službu, po 
kojoj je Krist u biskupima i svećenicima na oso- 
biti način, kao učitelj, pastir i svećenik. 

e) — Sloboda kršćana da pod vodstvom Duha 
Svetoga (a to znači na temelju iskustva kršćan- 
skog života) sve dalje rastu u razumijevanju i 
shvaćanju riječi Božje. 

f) Ispovijedanje da u bit kršćanskog života 
spada ne samo vjera, nego također i ljubav i 
angažiranje; osobna povezanost s Bogom i za- 
laganje za subraću. 


g) — Svijest o Kristovoj prisutnosti u kršćan- 
skoj zajednici; u njoj Krist treba razvijati svoj 
život kao život zajedništva. U svakoj se pak 
kršćanskoj zajednici nalazi prava učiteljska, pa- 
stirska i svećenička služba. 

h) — Svijest o ovisnosti svih mjesnih Crkvi o 
jednoj velikoj Crkvi, koja je sjedinjena u vjeri, 
ljubavi i Euharistiji. 

i) — Svijest o potrebi neprestanog čišćenja kao 
i obnove do Gospodinova ponovnog dolaska. (Dr. 
Herbert Madinger). 

267. — Vjerovati pak može samo onaj koji u 
ljubavi i iz ljubavi ima toliko povjerenja da se 
može povjeriti. Tako je vjera moguća samo ono- 
me koji je sposoban za ljubav i ima odvažnosti 
povjeriti se. 

268. — Ali ljubiti i imati povjerenja može samo 
onaj — promatrajući s druge perspektive — koji 
je zadobio vjeru u jednu osobu. 

269. — Da bismo mogli vjerovati, ljubiti, imati 
povjerenja, da bismo se mogli odgovorno povje- 
riti, moramo biti u stanju reći s riječima Bibli- 
je: »Znam kome sam povjerovao!« To moramo 
znati — ali čitavom svojom osobom. To se pak 
događa u susretu čitave naše osobe s čitavim 
Bogom, s čitavim Kristom, da, s čitavom Crkvom. 

270. — Krist je svjetlo svijeta. I to je sigurno: 
kršćanska vjera daje prikladan odgovor — koji 

je uvijek povezan s tajnom, a to ga čini još više 
vjerodostojnim — na goruće pitanje ljudske 
egzistencije: »A kome ćemo ići, Gospodine? Ti 
jedini imaš riječi života vječnoga« (Iv 6, 68). 

271. — Ali Bog je dovoljno velik da ga se sva- 
gdje može naći. Božja istina prosvjetljuje sve 
ljude. Stoga kršćanin mora »ona duhovna i ću- 
doredna dobra kao i socijalno-kulturne vrijed- 
nosti, koje se nalaze kod drugih religija, prizna- 
ti, čuvati i promicati« (II. vat. sabor, — Izjava o 
religijama, 2). 

272. — Kršćanin se ne smije oglušiti na Kri- 
stov nalog: »Idite po svem svijetu i svima navi- 
ještajte radosnu Vijest«. Mi moramo Krista do- 
nijeti svim ljudima, jer Krist je istina, a istina 
oslobađa. 

273. — Krist je proglasio blaženim onoga koji 
ne vidi, a ipak vjeruje. A o Mariji, Isusovoj maj- 
ci, daje nam Evanđelje slijedeće svjedočanstvo: 
»Blago tebi, koja si povjerovala...« (Lk 1, 45). 
Ona se kao službenica Božja povjerila bez ika- 
kvih uvjeta i sa svojim DA u vjeri postala je 
veliki uzor svima onima koji imaju odovažnosti 
da vjeruju. 


SNAGA NADE 

»Dođi, Gospodine, Isuse!« (Otk 

22 , 20 ) 

274. — Vjera plus pouzdanje — to je nada. 

275. Nada je: 

— Ljubav u vremenu, 

— Ljubav u prolaznom, 

— Ljubav u tami, 

— Eshatološka ljubav, 

— Ljubav u postojanju, 

— Ljubav u rastu, 

— Ljubav prema neshvatljivom Neograničeno- 
mu. 

276. — Kršćanska nada je pouzdana čežnja za 
rastom do »punine lika Kristova« (Ef 4, 13); čež- 
nja za potpunim jedinstvom — s Kristom u 
vlastitom ispunjenju. 

277. »Vjera je vjera zaručnica, ljubav je 

majka, majka koja izgara, sva srca, ili je možda 
starija sestra — ali poput majke; 

Nada je naprotiv mala neugledna djevojčica, 
koja se rodila na Božić prošle godine . . . 

Pa ipak će to malo dijete — nada proputo- 
vati svijetom, da, upravo to neznatno malo dijete, 

ona sama, noseći sa sobom druge dvije krepo- 
sti, proći će svijetom koji je pun zapreka . . . 

U stvari, nada je ona koja te dvije druge po- 
kreće i tjera, ona stavlja u pokret čitavi svijet 
i pokreće ga; u svijetu se zapravo radi samo za 
djecu, ■ a dvije Starije idu naprijed samo zbog 
one Manje« (Peguy). 

278. — Nada je snaga budućnosti u sadašnjo- 
sti. Trajanje sadašnjosti nije ništa ako se uspore- 
di s prošlošću i budućnošću. Pa ipak, prošlosti 
više nema, — a i budućnosti još nema. Sadaš- 
njost postoji! — Ali ipak, čovjek posjeduje pro- 
šlost — i dohvaća budućnost. No njega fascinira 
posjedovanje budućnosti, tako da zapravo buduć- 
nost zahvaća njega samoga. 

279. »Kršćanstvo nije samo sporedno, nego 
u potpunosti eshatologija i nada, pogled i usmje- 
renje prema naprijed, stoga je i pokret i promje- 
na sadašnjosti« (Moltmann, »Theologie đer Hof- 
fnung«, 8. Aufl. str. 12). 

280. — »Eshatološko nije nešto, što bi bilo samo 
dodatno kršćanstvu, nego je naprosto medij krš- 
ćanske vjere, nota koja određuje sve u njemu, 
boja jutarnjeg rumenila, koja najavljuje dolazak 
očekujućeg novog dana u kojoj je sve uronjeno. 
Kršćanska, naime, vjera živi od uskrsnuća raspe- 
tog Krista i teži za obećanjima univerzalne Kri- 
stove budnosti. Eshatologija je bol i čežnja koje 
potječu od Mesije« (Moltmann, ebd.). 


281. — »Nada je iščekivanje koje u pouzdanju 
teži za vječnom srećom, koja predstavlja proma- 
traj uće-zahvaćaj no sudjelovanje u trojstvenom 
životu Boga; nada očekuje vječni život koji je 
Bog sam, i iz vlastite Božje ruke, sperat Deum 
a Deo« (J. Pieper, »Uber die Hoffnung«, 6. Aufl. 
str. 31). 

282. — Pravo ispunjenje ljudske i kršćanske 
nade ne postoji izvan Beskonačnog: Finitum ca- 
pax infiniti; pa ipak čovjek neće moći nikada 
potpuno shvatiti Beskonačnog, ipak je stvoren za 
područje Beskonačnog. I tako ćeš Beskonačnoga 
sresti u svakom vidljivom Ti — u vidljivom sve- 
miru. Boga se može naći u svemu vidljivom. 

283. — Samo zreo čovjek, koji je uvjerenjem 
čitave svoje osobe sposoban vjerovati i ljubiti, 
sposoban je također i za hrabru nadu koja je na 
sve spremna. 

284. — Samo velika nada osposobi j uje čovjeka 
da se odriče sigurnosti života, osposobljuje ga čak 
i za to da vlastiti život stavi na kocku. Sto je 
veći i dragocjeniji predmet nade — i što je neko 
srce sposobnije za predanje, to je veća »luda hra- 
brost« u pustolovini ljubavi koja se nada. 

285. — U nadi sve riskirati, pa čak i život, do- 
stojno je čovjeka samo onda, ako se ta nada te- 
melji na bezgraničnoj ljubavi. 

286. — Nada u konačni trijumf ljubavi — to 
je kršćanski optimizam. Sigurna nada u to Ko- 
načno daje kršćaninu snage da hladnokrvno pod- 
nosi svako prolazno razočaranje. Pravi kršćanin 
je u stanju podnijeti svako razočaranje. 

287. — »A onima koji se u Jahvu uzdaju snaga 
se obnavlja, rastu im krila kao orlovima, trče i 
ne sustaju, hodaju i ne umaraju se« (Iz 40, 31). 

288. — Bog zapravo i nije Bog koji kažnjava, 
— svakako s obzirom na to što on nije uzrok zla 
u nekoj kazni. Čovjek koji svoje ispunjenje i 
svoju potpunu sreću, kršćanin koji svoje »nebo« 
ne očekuje i ne traži u Beskonačnom, u Bogu, 
već je sam sebi dosta velika kazna. 

289. — Sveto pismo govori o tome da je za čo- 
vjeka najveća kazna kad je prepušten sam sebi, 
svojim prohtjevima: »Izrael me nije poslušao, 
zato ga pustih okorjelu srcu njegovu: neka hodi 
kako mu se hoće!« (Ps 81, 12 — 13); »Zato što nisu 
poslušati moj savjet — neka sada jedu plod svo- 
jeg vladanja« (Izr 1, 30—31). »Zato ih je Bog pre- 
ko pohota njihovih srdaca predao nečistoći... 
i oni na sebi primaju pravednu plaću za svoje 
zablude« (Rim 1, 24 — 27). 

290. — Evo paradoksa Duha: vjera i ljubav 
omogućuju nadu. Ljubav nas privodi k vjeri! 
Vjera nas vodi k ljubavi! Nada otvara naše srce 
za vjeru i ljubav! 


291. — »Upitao sam zemlju i ona mi reče: ja 
nisam; i ono što zemlja nosi dalo mi je isti od- 
govor. Upitao sam more, njegove ponore i sve 
što živi i što se miče, te sam morao spoznati: mi 
nismo tvoj Bog, traži tamo gore! I upitao sam 
sušanj vjetra, a svod koji obuhvaća zračne pro- 
store sa svime što u njima živi reče mi: Anaxi- 
mens se prevario, ja nisam Bog. Upitao sam nebo 
i sunce, zvijezde i mjesec: i mi nismo Bog koga 
ti tražiš, — bio je njihov odgovor. Tako sam upi- 
tiao sve stvari koje se guraju na ulaze moga ti- 
jela: recite mi o Bogu mome kad vi to niste, re- 
cite mi bar nešto o njemu! I začujem glasni po- 
vik: ’On je naš Stvoritelj’. Moje pitanje bilo je 
razmišljanje moga duha, a njihov odgovor bila 
je njihova ljepota« (Augustin, Isp. X, 6). 

292. — »Za sebe si nas Bože, stvorio, i nemirno 
je naše srce, dok se u tebi ne smiri« (Augustin). 
Korjeni naše ljubavi u Beskonačnom su kršćan- 
ska nada. 

293. — Da, u Beskonačnome su korijeni naše lju- 
bavi i samo u beskonačnom nalazi naša nada 
svoje ispunjenje. Kršćanin je onostrani čovjek. 

294. — Ali nada je i kršćanska, »božanska«, 
nadnaravna krepost. »Nada je stoga sjedinjujuća 
središnjica između vjere, odnosno promatranja i 
ljubavi (na putu, a također već i na cilju). Stoga 
nada konačno nije jedan način vjere i ljubavi, 
dok god prolazno još postoji, nego je trajno od- 

stranjivanje prolaznoga, a radikalno i isključivo 
upućuje na Boga s kojim se ne može (po volji) 
raspolagati, ona je trajno razaranje prividnosti, 
apsolutna i konačna istina, bilo da se shvati kao 
obuhvaćaj uče i ljubav, bilo kao nešto što nastaje 
našom ljubavlju«. (K. Rahner, Schriften VIII, 
str. 569.). 

295. — »Ako trenutačno pokušamo ne uzeti u 
obzir da je riječ revolucija jako neodređeni 
i mnogoznačni pojam, onda bi se moglo reći da 
se ovdje kršćanska nada proglašuje trajnim re- 
volucionarnim stavom kršćana u svijetu« (K. Rah- 
ner, Schriften VIII, str. 576.). 

296. — »Uvijek, kad je kršćanska vjera iz svog 
života odstranila nadu u budućnost koja je no- 
silac kršćanske vjere, a budućnost prenosila u 
onostrani život ili vječnost, biblijska pak svje- 
dočanstva koja je predavala, da su samo nuzgred 
mesijanska nada u budućnost Zemlje, tim samim 
je nada otišla iz Crkve i okrenula se u bilo kak- 
voj izobličenoj formi uvijek protiv Crkve« (J. 
Moltmann, Theologie der Hoffnung, str. 11.). 

297. — Kao što postoji eshatologija — »posljed- 
nje stvari« čovjekove, svršetak povijesti, svršetak 
hodočašća Crkve u tom svijetu — tako postoji 
i protologija: početak životnog puta čovjeka, čo- 
vječanstva, Crkve. Protologija kaže da je poče- 
tak čovjeka, čovječanstva i Crkve nacrt. A taj 
nacrt treba ostvariti. 


298. — Protologiji na početku, odgovara esha- 
tologija na koncu. Samo što se ta eshatologija — 
kao trajno izvođenje »nacrta« proteže u besko- 
načno. To je kršćanska nada. 

299. — Vjera je za čovjeka bila — a danas je 
još i više — uvijek problem. I čovjekov život je 
bio — i još uvijek jest — u prevelikoj mjeri iz- 
daja ljubavi. Pa ipak, u svim vremenima pokre- 
tao je čovjeka san o boljem životu. Ernst Bloch 
je sa svojim »Princip nada« ispravno karakteri- 
zirao čovjeka, osobito današnjeg čovjeka. Upravo 
za današnjeg čovjeka vrijedi da je on »povijesno 
biće koje je otvoreno za budućnost. Epoha vjere 
u budućnost je započela« (J. Hofmeier). Ne po- 
staje li nada tako put vjere — i ljubavi? 

300. — Čovjek danas više nego ikada gleda u 
budućnost. Čovjek izrađuje velike utopije za 
sutrašnjicu. Pa ipak, on se bolno pita — da, sa 
strahom i očajem — , čemu živi i zašto umire. 
Kršćanin treba u dijalogu s današnjim čovjekom 
podnijeti konfrontaciju nade. 

301. — Nada — to je stanje hodočasnika, čo- 
vjeka bez domovine koji je na putu prema do- 
movini. On je napustio »dom« — a još nije našao 
»doma«. On ne tuguje za napuštenim — a raduje 
se novom domu. Nada je radosna krepost. Crkva 
hodočasti od Kristova uskrsnuća do njegova po- 
novnog dolaska. Stoga i kršćanin hodočasti od 
svoga rođenja pa do susreta s Kristom »licem u 

lice«. Stav kršćanina jest stav radosne nade. Čo- 
vjek nije »beskorisna strast, koja se gubi u bes- 
mislenom traženju« kako to Sartre tvrdi. 

302. — »Ako ste s Kristom uskrsnuli, tražite 
ono što je gore« (Kol 3, 1). 

303. — Nada u onostrani život ne iskorjenjuje 
kršćanina iz ovozemaljskog života (II. vat LG 
35). 

304. — »Ako se kršćanstvo ispravno tumači i 
ako kršćani sami sebe ispravno shvaćaju, onda 
je to upravo suprotno onome što se unutra i iz- 
van kršćanstva obično misli: nada u apsolutnu 
budućnost Božju, u eshatološko spasenje, koje je 
sam apsolutni Bog, nije opravdanje konzervati- 
zma, koji — želeći sve ukrutili — strašljivo daje 
prednost sigurnoj sadašnjosti pred nepoznatom 
budućnošću, i nije »opijum za narod«, koji umi- 
ruje u sadašnjem, pa i ako je to sadašnje puno 
boli, nego je opunomoćenje i zapovijed za uvi- 
jek s povjerenjem ponavljanim izlaskom iz sa- 
dašnjosti u budućnost (pa i u unutar-svjetsku)« 
(K. Rahner, Schriften VIII, str. 576.). 

305. — Svakako, kršćanska nada je iščekivanje, 
jer kršćanin »očekuje«. Ono čemu se nadamo — 
ono odlučujuće čemu se nadamo bit će nam da- 
rovano. Pravi kršćanin ne nada se banalnom ži- 
votu zabave: on ne očekuje neko sebično »po- 
sjedovanje«. On se nada ispunjenom bivstvova- 


nju onoga što je za sada u nacrtu. U prvom redu 
on očekuje ispunjenje svoga poziva u slavu Kri- 
stova života: i to je milost. Kršćanskoj nadi pri- 
pada plemenitost i velikodušnost. 

306. — »Nadom smo naime spašeni. A nada, 
koja se vidi, nije nada, jer kako se netko može 
nadati onomu što vidi? Ali ako se nadamo ono- 
mu, čega ne vidimo, očekujemo ga s postojanoš- 
ću« (Rim 8, 24. 25). 

307. — Pa ipak — kršćanska nada ne znači ne- 
ko pasivno držanje. U ljudskom i kršćanskom ži- 
votu mora sve biti ljubav; a u dijalogu ljubavi 
sve je dinamično davanje i primanje — dina- 
mično oblikovanje. Nada — kao budućnost lju- 
bavi je Božji dar, ali u isto vrijeme — tajanstve- 
no — leži u našim rukama. Božji svijet, otkuplje- 
no čovječanstvo, bolja budućnost u ljubavi vri- 
jedni su da svaki čovjek za njih uloži najveće 
napore. 

308. — Nadati se znači strpljivo čekati — a 
ujedno vatreno i nestrpljivo težiti naprijed. U 
kršćanskoj nadi je ono što se očekuje i za čim se 
teži ispunjenje ljubavi u Božanskom — a to 
uključuje »utopiju« kraljevstva ljubavi na ovom 
svijetu, u kojem će lav i janje zajedno i u miru 
živjeti. To ispunjenje i to kraljevstvo ljubavi s 
neizmjernom strpljivošću iščekivati i svim sna- 
gama za njim težiti, isplati se. 


90 


91 



309. Trpljenje i smrt su dvije zagonetke u 
ljudskom životu, koje prijete da dovedu čovjeka 
u očaj. Ali čovjekovo trpljenje i smrt sačinjavaju 
jedinstvo s Kristovim križem. A Kristov križ nije 
besmislen! To je zadnji korak prije uskrsnuća. 

310. U živoj vjeri i u čežnji goruće ljubav: 
za slavom ispunjenja — zar ne može izblijediti 
tama trpljenja a smrt se preobraziti u život? 

311. — Nadati se u beznađu — zar to nije ka- 
men kušnje čvrste vjere i ljubavi koja zna kome 
se povjerila? 

312. — »Ne brinite se, dakle, tjeskobno i ne go- 
vorite: Što ćemo jesti, ili što ćemo piti, ili u što 
ćemo se obući? ! To sve traže pogani. Vaš nebeski 
Otac zna, da vam je sve to potrebno. Zato naj- 
prije tražite kraljevstvo Božje i pravednost nje- 
govu, a sve ostalo će vam se nadodati« (Mt 6 
31—33). 

313. Kršćanin se nada nepokolebivo, jer zna 
da ga Bog ljubi i jer traži kraljevstvo Božje. I 
jer je Krist naša nada (Kol 1, 27). 

314. — »Pa i ako moram proći dolinom smrti, 
zla se ne bojim, jer Ti si sa mnom (Ps 23, 4). Ili. 
— zar se ti bojiš? 

315. — »Ljubav se svemu nada« (1 Kor 13, 7), 
Je li se ti svemu nadaš? Ili zar više ne ljubiš 
istinski? 


316. — Veliki poklad naše nade je euharistija. 
Ona nam garantira — kako pojedincima, tako i 
zajednici putujućeg naroda — da ćemo svladati 
sve zapreke i izdržati na putu: »Tko jede moje 
tijelo i pije moju krv, ima život vječni, i ja ću 
ga uskrisiti u posljednji dan. — To je kruh koji 
je s neba sišao, ne kao onaj, koji su jeli vaši oče- 
vi i pomrli. Tko jede ovaj kruh živjet će u vi- 
jeke« (Iv 6, 54. 58). Zar ti kod bogato pripravlje- 
nog stola Gospodnjeg gladuješ tako da više ne 
možeš dalje? 

317. — »Radosno raspoloženje, prilično zane- 
marena krepost, je težnja duha za velikim stva- 
rima, extensio animi an magna. Radosno raspo- 
loženje je kad čovjek teži za velikim, te tako po- 
staje vrijedan da ga primi. Ta krepost potječe iz 
hrabrog pouzdanja u velike mogućnosti, a uklju- 
čuje ljudsku narav, koju je Bog 'divno stvorio i 
još divnije obnovio’. Tako ta sreća obuhvaća po- 
let naravne nade i oblikuje je prema ’istini ljud- 
skog bića’« (Pieper, »Ueber die Hoffnung«, 6. izd., 
str. 28—29). 

318. — »Služba je poniznosti da bude negativna 
mjera pokretnoj snazi naravne nade. Težnja za 
srećom usmjeruje tu nadu prema njezinim jedi- 
nim mogućnostima; poniznost otkriva u pogledu 
na beskonačno, odstojanje čovjeka od Boga, gra- 
nice tih mogućnosti, a ujedno ih i čuva od pri- 
vidnih ostvarenja, kako bi se mogle istinski 

ostvariti« (J. Pieper, »Ueber die Hoffnung, 6. izd. 
str. 30). 

319. — »Postoje dva oblika beznađa. Jedan je 
očajavanje a drugi ’praseumptio’. Presumpcija je 
preuzetna težnja za prijevremenim (preuranje- 
nim) ispunjenjem, koja se protivi naravi bića. I 
očajavanje je pokušaj prijevremenog rješenja. 
Ona je prijevremeno zauzimanje stava o nemo- 
gućnosti ispunjenja, što se također protivi naravi 
bića: 'Očajavati znači, silaziti u pakao’« (J. Pie- 
per, »Ueber die Hoffnung«, 6. izd., str. 51). 

320. — Sveto pismo pripovijeda da je čovjek 
izgubio raj. U stvari svi ljudi se osjećaju pro- 
tjeranima iz nekog raja — i svi na bilo koji na - 
čin traže izgubljeni raj — tjerani nadom da će 
ga ipak jednom naći. 

321. — Može li se izgubljeni raj naći u pod- 
ručju, u kraljevstvu smrti? Zašto marksisti po- 
buđuju nadu u raj u tom kraljevstvu smrti? Sam 
Marx je priznao: »Smrt je okrutna pobjeda vr- 
ste nad pojedincem«. — A ima li, usprkos tomu, 
nada toliko snage da je u stanju za utopiju raja 
u kraljevstvu smrti pokrenuti sve ljudske snage? 

322. — Izgubljeni raj može se pronaći samo u 
području, u kraljevstvu ljubavi. Samo u kralj ev- 
stvu ljubavi moguća je prava i pouzdana nada. 
A Bog je ljubav. I svaka ljubav bez laži je u Bo- 
gu — i od Boga je pobožanstvenjena. A Bog ne 
umire. 


323. — Moć očaja velika je i može dovesti do 
uništenja! Očajnima dati nade, znači dovesti ih 
do uskrsnuća i do uskrsnuća svih njihovih snaga. 
Kakvu nadu — punu boja — su u stanju dati 
očajnima druge ideologije! Da bi ih tom nadom 
ispunile ili da bi ih zlorabile? 

324. — Je li nada koju ti kršćanin donosiš lju- 
dima — raj ljubavi po uskrsnuću, već u ovom 
životu, kako to Evanđelje obećava, tako jasna, 
privlačna i zanimljiva, kakvom je to znaju drugi 
napraviti? I ništa više? 

325. — »Crkva uči da zbog eshatološke nade 
ne biva umanjeno značenje ovozemaljskih zada- 
ća, nego naprotiv, da je njihovo ispunjenje pot- 
krijepljeno novim motivima. Ako pak božanski 
temelj i nada u vječni život nestaju, biva čovje- 
kovo dostojanstvo vrlo teško povrijeđeno, kako 
se to često puta i potvrdilo, a zagonetka života 
i smrti, krivnje i trpljenja ostaje nerješena, tako 
da ljudi nerijetko padaju u očajanje« (II. Vati- 
canum, GS 21). 

326. — »Laici se pokazuju kao sinovi obećanja, 
ako ojačani u vjeri i nadi iskupljuju sadašnji 
trenutak (usp. Ef 5, 16; Kol 4, 5), i sa strpljivošću 
očekuju buduću slavu (usp. Rim 8, 25). Ali tu 
nadu ne smiju sakriti u dubine srca, nego je iz- 
raziti i očitovati u stalnom obraćenju i u borbi 
protiv 'vrhovnika ovoga mračnog svijeta, protiv 

zlih duhova’ (Ef 6, 12), kao i po strukturama ži- 
vota u svijetu« (II. Vaticanum LG, 35). 

327. — Izraelski narod je putovao iz Egipta u 
Palestinu, tjeran nadom u »obećanu zemlju«. Jo- 
zua i Kaleb s većim brojem muževa požuriše se 
prije naroda, i doniješe narodu plodove buduće 
domovine. — I Crkva putuje od Kristova uskrs- 
nuća, pa do njegovog ponovnog dolaska. Neko- 
liko ljudi u njoj se isto tako požurilo naprijed 
u nevidljivost vjere, da bi plodove, koji su tamo 
u paradoksu kršćanske mistike prisutni, donijeli 
na vidljivost, svjedočanstvom svoga života: da, 
njihov život postaje veliki znak onoga što Kri- 
stovo otkupljenje znači. To je ono što se naziva 
»život po evanđeoskim savjetima«.*) 

328. — »Bit je evanđeoskih savjeta u tome da 
su kao naše spasenje konkretna i opipljiva ostva- 
renja vjere — koja ljubi i nada se — u milost 
Božju koja nadilazi svijet« (K. Rahner, Schriften 
VII. str. 419). 

329. — Po krštenju mi smo uvedeni u uskrsnu 
tajnu Krista tako da u euharistiji doživljavamo 
smrt i uskrsnuće Kristovo, očekujući njegov ko- 


*) (Bilješka: Riječi koje se upotrebljavaju za tu stvar- 
nost, kao »evanđeoski savjeti«, »djevičanstvo« lako do- 
vode u zabludu i jedva su prikladne. — Pa i sam sa- 
držaj te činjenice — činjenica te karizmatičke grupe 
u ukvi je nešto najčvršćega i najuvjerljivijega — pun 
je pitanja. Friedrich Wulf kaže da je teologija evan- 
đeoskih savjeta još uvijek na putu.) 


načni dolazak. Po evanđeoskim savjetima krsno 
posvećenje dobiva novi karakter službe s obzi- 
rom na Kristovu pashalnu žrtvu u njezinom ono- 
zemnom ispunjenju, prema kojem je usmjereno 
i naše sjedinjenje s Kristom po tajni njegove 
smrti i njegova uskrsnuća: ono postaje tako jas- 
ni znak, svjedočanstvo, posve novi nagovještaj 
dolazeće slave. (Usp. Vaticanum II, PC 5). 

330. — Kako će se ostvariti život po evanđe- 
oskim savjetima, ovisi o tome kako će postati 
znakom, što ga putujući narod može tumačiti, 
znakom koji će ga poticati, da u nadajućoj vjeri 
ide naprijed. Da li se zavjeti polažu ili ne, u biti 
nije tako odlučujuće. Važno je da li se proživ- 
Ijuju i da li se primjerno proživljuju. — Zar se 
to na bilo koji način ne tiče svakoga kršćanina? 

331. — Slobodno izabrano siromaštvo pokazuju 
putujućem narodu da se isplati »sadašnje« napu- 
stiti, da bi se moglo požuriti prema budućem i da 
se iz budućega može već sada živjeti. To siro- 
maštvo znači čitavi svemir promatrati i doživjeti 
u svjetlu uskrsnuća. U stvari, takav siromah je 

— najveći bogataš. Franjo Asiški — »siromašak« 

— doista je posjedovao čitavi svemir: mjesec i 
sunce, ribe i ptice. I rijetko je koji čovjek imao 
toliko od tog posjeda, kao siromašni Franjo 
Asiški. 

332. — Posvećena, brakom nevezana čistoća, 
čini bez sumnje djevičanstvo lako vidljivim, to 

znači jedinstvo Crkve s Kristom na križu (usp. 
2 Kor 11, 2; Ef 5, 27): to znači »pleroma« — ispu- 
njenje Crkve po Kristu, i ispunjenje Kristovo po 
Crkvi (Kol 2, 9—10; Ef 1, 23; 3, 19; 4, 13). 

333. — Novi zavjet je savez prijateljstva s Bo- 
gom u Kristu. Prijateljstvo je najveće ostvarenje 
ljubavi — i stoga najveća sloboda. Govoriti o 
poslušnosti u životu po »evanđeoskim savjetima«, 
znači od vlastitog života načiniti svjedočanstvo, 
što pak nadalje znači, živjeti iz prijateljstva i 
po prijateljstvu s Bogom, a to je konačno najbo- 
lji i najljepši plod otkupljenja. 

334. — Siromaštvo, posvećena čistoća i posluš- 
nost ne sačinjavaju sve u životu po »evanđe- 
oskim savjetima«. Koinonia — život zajedništva 
kao u struji unutarnjeg života Presvetog Troj- 
stva, učinit će bez sumnje i bit kršćanskog ne- 
posredno vidljivijom — i privlačnijom. »Po tom 
će raspoznati da ste moji učenici, ako budete 
međusobno jedno«. 

335. — Život po evanđeoskim savjetima — »vi- 
ta vere apostolica« (uistinu apostolski život), ži- 
vot u istom znaku, kako ga susrećemo kod apo- 
stola s Kristom u Evanđelju — pripada »životno- 
sti Crkve — i stoga njezinoj biti. — Pokazuje se 
također da se pored institucionalnoga i pravnoga 
želi vidjeti ’karizmatičku strukturu’ u Crkvi; 
Crkvu novih pokreta, neprestane reformacije, 
slobodnog ne upravljenog duha, jer upravo za 


sve to je redovnički život bitni eksponent, ili 
trebao bi to biti« (K. Rahner, Schriften VII, str. 
404). »Crkva će u svakoj epohi biti utoliko živa, 
ukoliko su u njoj živi: aktivni i kontemplativni 
redovi« (Hans Urs von Balthasar). 

335. — »Mi, međutim, očekujemo novo nebo 
i novu zemlju. Tu će vladati pravednost. Gospo- 
din je to obećao« (2 Pt 3, 13). 

337. — Novo nebo i nova zemlja su bez sumnje 
također kraljevstvo ljubavi Kristove u kojem 
»vuk i janje zajedno pasu, lav jede slamu kao 
tele, a hrana zmije je prašina. Oni ne čine ni 
štete ni zla« (Iz 65, 25). Je li to samo utopijski 
proročki san Izaije — ili će to biti stvarnost tamo 
gdje ti činiš prisutnom Kristovu ljubav? Pobudi 
veliku nadu kod ljudi u novo nebo i novu zemlju 
tako da ih sada učiniš prisutnima! 

338. — Svakidašnji će život često pokušati svo- 

jom uništavajućom snagom razoriti tvoju nadu. 
Pa i kad bi se tebi činilo da zmaj sa svojim an- 
đelima, stara zmija — koja se zove đavao i so- 
tona — zadobiva pobjedu »na nebu i na zemlji« 
(vidi: Otk 12, 7 — 9), nemoj zaboraviti: čak ako i 
Otkrivenje borbu Zloga tako opisuje kao da bi 
zlo bilo najjače, jezgra te knjige — stvarnost 
naše nade — nije rezignacija: »svijet ne mijenja 
nitko«, osim nade: »Janje će pobijediti svijet — 
i s NJIM oni koje je pozvao, njegovi izabranici, 
njegovi vjernici« Otk 17, 14). I vidovnjak u 

Otkrivenju konačno vidi »novo nebo i novu zem- 
lju« (Otk 21, 1). 

339. — Krist kaže, da je stav Crkve kao stav 
djevica, koje očekuju dolazak zaručnika. Da, te- 
meljni stav Crkve i svakog kršćanina je stav na- 
de i nestrpljivog očekivanja: »I Duh i zaručnica 
govore: ’Dođi!’ I tko je žedan, neka dođe; tko 
želi, dobit će žive vode badava. Amen, dođi, Go- 
spodine Isuse!« (Otk 22, 17. 20). 


LJUBAV BEZ LAŽI 

»Bog je ljubav« (1 Iv 4, 8) 

ŠTO JE LJUBAV? 

340. — Ljubav je tajna. 

341. — To je već početak ljubavi: »Bože, za 
sebe si nas stvorio i nemirno će lutati naše srce, 
dok se u tebi ne smiri« (Augustin). Sjeme lju- 
bavi nam je darovano. 

342. — Ljubav je tako velika, da je ona prava 
ljubav samo onda, ako ljubi veliki predmet — 
veliku vrijednost. Veliki svemir srca ne može biti 
ispunjen ljudskim satelitima. 


343. — Ljudski se duh ne da zatvoriti u ni- 
kakve granice. A najmanje srce. Samo u Besko- 
načnom osjeća se čovjek potpuno slobodan. I 
samo ono što nalazimo u moru beskonačnosti mo- 
že biti pravi predmet naše ljubavi. 

344. — Čovjekovo određenje za beskonačnost 
tjera ga da stalno traži. Potraga za Beskonačnim 
je traženje ljubavi. Ali u ljubavi sve je ljubav: 
također i potraga za ljubavlju. 

345. — Radosno otkrivanje »predmeta ljubavi« 
uzrokuje izbijanje iskre. Bukteća vatra je na do- 
maku. Zar to ne doživljava svaki čovjek kad je 
otkrio svog pravog prijatelja? 

346. — Kamen kušnje prave ljubavi je divlje- 
nje. DA, priznavanje ljubljene osobe sa svim po- 
sljedicama pripada jezgri ljubavi. Jesmo li još 
sposobni diviti se? Jesmo li sposobni preuzeti sve 
posljedice jednoga DA? 

347. — Divljenje slijedi sama od sebe želja. 
Samo dobro ispitaj svoju želju. Želiš li osvojiti, 
posjedovati, »imati«, onda je tvoja želja jako 
primitivna. Želiš li se predati da s velikim »bu- 
deš« jedno, da svoje biće potvrdiš u velikom, to 
je zrelost, to je ljubav! 

348. — Ljubav je predanje. A predan je je da- 
rivanje sebe. Samo onaj koji sebe posjeduje može 
sebe darivati i predati. Samo biće koje je obda- 

reno duhom posjeduje sebe. Gdje je duh, tu je i 
ljubav moguća! Sto je više duha — to ima više 
nade za veliku ljubav! 

349. — Čovjek u sebi nosi nagon za beskonač- 
nim. Pred sobom vidi dva puta da to tamo stigne: 
— Željeti beskonačno u vlastitom imenu, sebe 

proglasiti središtem: to je grabež, i oholost. 

Stoga je oholost najveći grijeh. 

Ili nestati u Beskonačnom u jedinstvu svoga 

DA: to je predanje, to je ljubav. 

350. — Duhovno predanje znači duhovno je- 
dinstvo. Konačno predanje je vječno jedinstvo, 
bezgranični život u Bezgraničnom, u Beskonač- 
nom. To je čovjekovo određenje, to je tvoje od- 
ređenje. Samo u Beskonačnom naći ćeš svoj mir. 

351. Svako predanje koje se ne odnosi na 
Beskonačno, ili se ne zbiva u Beskonačnom, nije 
konačno predanje. Tako i svaka prolazna ljubav 
nije prava ljubav. Takav je red ljubavi, jer je 
ljubav tako velika: ili je ona u Bogu usidrena i 
tada je prava ljubav; ili nije konačno usidrena, 
a tada nije prava što znači da uopće nije ljubav. 

352. — Ljubav je savršenstvo. U savršenstvu 
je sreća i radost. — Još više: radost je savršen- 
stvo ljubavi. 

353. »Sve ovisi o srcu!« I Bog se obazire na 
srce. 


Srce je središte osobe: jedinstvo đuševno-du- 
hovnih snaga u čovjeku. U govoru ljubavi srce 
je ono čime ljubimo. Srce je rezultat čitave oso- 
be: sve u čovjeku teži zajednički za jedinstvom 
funkcijom: ljubiti. U srcu je čitav čovjek. 

Je li doista tvoja cijela osoba, tvoj cijeli život, 
srce? 

354. — Srce je čitava osoba. I srce je ljubav. 
Daruj Bogu i ljudima svoje srce i ti si sve daro- 
vao. Ako je ljubav zapovijed, onda je to Božja 
zapovijed u kojoj je sve sadržano. Da, »ljubi i 
čini što hoćeš«. 

355. — »Bog je ljubav«. 

»Bog je naprosto ljubav«. 

356. — Religija je povezanost čovjeka s Bo- 
gom. Bog je ljubav. I sve u čovjeku mora biti 
ljubav. Tako je religija susret božanske ljubavi 
s ljudskom ljubavi. Religija je dijalog ljubavi 
između Boga i čovjeka i dijalog ljudi međusob- 
no u Bogu. — Da li je tvoj život doista susret sa 
svima u ljubavi? 

357. — Evanđelje nije ništa drugo nego lju- 
bav. Evanđelje je Božja poruka koju nam je 
Krist donio. Poslušaj samo kako Krist govori o 
svojoj poruci: »Dajem vam sada novu zapovi- 
jed, zapovijed ljubavi. Ljubite jedan drugoga, 
kao što sam ja vas ljubio« (Iv 13, 34). 

358. — Ljubav je veza savršenosti (Kol 3, 14). 
Ljubav je novi i vječni savez s Bogom. 

359. — Ljubav je nešto najveće (Usp. 1 Kor 
13, 2. 13). 

NEPRIJATELJI LJUBAVI 

360. — Cijeli svijet govori o ljubavi! Ali go- 
tovo svi misle na zaljubljenost. No, zaljubljenost 
često još ni izdaleka ne znači ljubav. Zaljublje- 
nost može biti početak, ili možda posljedica lju- 
bavi. Svakako, ona je pomoćnica ljubavi koja 
usrećuje. Ali veličinu ljubavi ne smiješ bez dalj- 
njega poistovjetiti sa zaljubljenošću. Budi opre- 
zan, da ne pobrkaš: to može imati strahovite po- 
sljedice. 

361. — Čovjek koji mirno i trijezno razmišlja 
i uviđa, još izdaleka ne ljubi. Mi ne ljubimo sa- 
mo razumom, nego čitavom svojom osobom. 

362. Srce je jako daleko od proračuna, oso- 
bito od egoističkog. Je li tvoja »ljubav« uvijek 
zaista tako daleko od svakog proračuna? 

363. — Za mnoge ljude je seizmograf ljubavi 
čuvstvo ili osjećaj. Da, oni uvijek smatraju po- 
krete čuvstva ili osjećaja ljubavlju. Ali jadno 
iskustvo prevrtljivosti čuvstava i osjećaja govore 
o tome da oni po sebi još ne znače ljubav. Čuv- 
stvo i osjećaj nisu vjerni načelima. 


Ljubav pak ima nepokolebivu čvrstoću načel- 
noga. _ Nemoj se prepustiti čuvstvu i osjećaju. 
Gledaj da se ukorijeniš u ljubavi. 

364. — Talijanska poslovica kaže: »Ljubav tje- 
ra vrijeme. Vrijeme tjera ljubav«. — To nije 
istina. Ljubav nije tjeranje vremena, pa i ako 
tisuće i milijuni tako tvrde i prema tome se po- 
našaju. Takvu će »ljubav« bez sumnje vrlo lako 
vrijeme potjerati. 

365. _ Pola srca nije srce. U naravi je same 
ljubavi da ide na sve. 

366. — Ljubav koja ne ide dalje od lijepih ri- 
ječi, samo je prividna ljubav. Gdje nema smio- 
nosti, prave spremnosti, gdje nema djela ni žrtve, 
tu je lažnoj ljubavi skinuta maska. — »Ljubi i 
čini što hoćeš!« Ali budi siguran da ćeš upravo 
tada najviše učiniti. 

367. — Nemoj precjenjivati predmet svoje lju- 
bavi! Sto je kao Bog? Sva obećanja ljubavi — 
ispunit će se jedino u Bogu. Tražiti ih bilo gdje 
drugdje, ili očekivati ih od bilo koga, znači živ- 
jeti u sanjarenju, iza kojeg može slijediti vrlo 
bolno buđenje. 

368. — Ali nemoj potcijeniti ni jedan predmet 
svoje ljubavi! U Bogu treba sve ljubiti, i u svemu 
treba Boga ljubiti. Nešto od Boga odijeliti, znači 
umanjiti njegovu vrijednost. 

369. — Ljubav uz uvjete nije više ljubav jer 
uvjeti su manjak pređanja, uvjeti su egoizam 
Ljubav daje sve, ona daje bez ograničavanja, ona 
daje samu sebe i daje se s radošću. Davanje ie 
zastupnik pređanja. Kakvo davanje, takvo i pre- 
danje. Ali vrijedi i obrnuto. 

370 J. T Rijetko se velika vrijednost nalazi na 
površini. Svakako, duboka ljubav pretpostavlja 
duboku spoznaju. Površnost je stalna opasnost za 
jubav, klica smrti, koju se jedino tako može nad- 
vladati, da dubina zamijeni površnost. 

371. — Tvrdoglavost i tvrdokornost su betoni- 
ram zidovi koji sprečavaju svako duhovno sjedi- 
njenje s drugim. Tvrdoglavost i tvrdokornost 
onemogućuju ljubav, oni proganjaju ljubav. 

372 ' ~ L iubav je aktivno predanje ljubljeno- 
me. Stoga je komotnost velika opasnost za Iju- 
av, jer komotnost je pasivna njega sebičnosti. 
Potpuno predanje zahtijeva mnogo energije. 

. 373 ’ ~ Ni Jedan čovjek na ovom svijetu ne mo- 
ze se potpuno zaštititi od zavisti i ljubomore. Ali 
nitko ne smije ni pokušati surađivati s ljubomo- 
rom. Ljubomora se naziva »crnom«, i ona je ne- 
sto vrlo crnoga! Jer ona temelje, koji bi trebali 

biti temelji radosti, smatra temeljima žalosti 

Pa ipak, ljubomoru se ne može gotovo nikada 
svladati razumskim razlozima. Ljubomora se mo- 
ra svladati ljubavlju, koja se sama može potpuno 

i bez pridržaja žrtvovati, i koja traži samo naj- 
bolje za ljubljenu osobu. 

374. — Romantika je lijepa: naša fantazija i 
naš duh nadomješta i usavršava ono što nam 
stvarnost pruža kao nesavršeno. Ali romantika je 
opasnost za ljubav, ako očekuje i zahtijeva, da 
stvarnost uvijek odgovara slici, koju je ljubav 
naslikala. Bog je savršenstvo. Pronađi u NJEMU 
sve — i svladaj život. 

375. — Ljubav ne podnosi nikakve mračne 
spletke ni tamne zakutke. U partneru svoje lju- 
bavi naslućivati tamne strane — sumnjičiti ga — 
znači ljubav ugušiti i ugasiti. Zrela ljubav neće 
sumnjičiti, nego će hrabro i otvoreno stvoriti jas- 
noću. Ljubav je svjetlo. Cak i u tajni, i u ne- 
shvatljivom, povjerenje ljubavi prema ljubljeno- 
me predstavlja svjetlo. 

376. — Svaka duhovna punina se razlijeva, a 
najviše punina ljubavi. Neizmjerna Božja ljubav 
vječno odiše Duhom; izolacija i mukla šutnja 
nisu ljubav, oni su opasnost koja polako i neza- 
ustavljivo nagriza ljubav. Ljubav treba dijalog, 
kontakt, susret. 

377. — Ljubav treba zrelost. Velika ljubav tre- 
ba neizmjernu zrelost. Nezreo čovjek na duhov- 
nom području često zamjenjuje biti s imati. Tak- 
va zamjena u ljubavi znači tragediju. Toliko ljudi 
doživljava brodolom ljubavi radi pomanjkanja 

. CovjeIc J' e stvoren da ljubi. Stoga čo- 
jek svoje savršenstvo mora tražiti u ljubavi. I 

u ljubavi ga može svatko naći, tu — gdje je od- 
lučujuće — ne postoji slabija nadarenost. 

383. — Savršenstvo duha nije ni u studiju ni 
u naobrazbi. Sve je to dobro, ali to su samo ko- 
madići. Duh je potpuno savršen po ljubavi i u 
ljubavi. 

384. — Čovjek djeluje kao čovjek tek onda kad 
ljubi. Bez ljubavi nema ni ljudske ni kršćanske 
ćudorednosti. »U predvečerje života bit ćemo pi- 
tani o ljubavi« (Sv. Terezija). 

385. — »Nema takve nevolje koju ljubav ne 
bi mogla svladati« (Pio X.) 

386. — »Svijet pripada onome koji ga najviše 
ljubi i koji tu ljubav dokazuje« (Sv. Župnik Ar- 
ški). »Jer ljubav je jaka kao smrt, a ljubomora 
tvrda kao podzemlje. Njezin žar je žar vatre, 
njezin plamen kao plamen Božji« (Pj 8, 6). 

387. — Velika moć na nebu i na zemlji je lju- 
bav: 

— u njezinoj okolini svi bivaju sretni; 

— ona tijelo i dušu čini zdravima; 

— ona daje polet i oduševljenje; 

— ona osvjetljuje svaku tamu; 

— ona pokreće sve snage u čovjeku; 

— ona uvijek donosi radost i veselje; 

— • ona — ako je to potrebno — stvara i heroj- 
ske snage; 

— ona životu daje smisao; 

— ona sve privlači k sebi. 

»Tko druge ljubi, stoji čvrsto i provodi svijetli 
život« (1 Iv 2, 10). 

NJEGA LJUBAVI 

388. — U tami postajemo nesigurni. Bez oči- 
njeg svjetla uskoro ne znamo, da li smo na pra- 
vome putu. Ljubav bez znanja je boležljiva. »Sr- 
ce bez glave je opasno« (Goethe). 

389. — Produbljivanje spoznaje o predmetu 
ljubavi prava je nužna njega ljubavi. 

390. — Ljubavi je potreban susret s ljubljenom 
osobom. Ljubav raste u prisutnosti ljubljene oso- 
be. Kontakt i dijalog su jaka hrana za ljubav. 

391. — Susret ljubavi, priopćavanje kod ljudi 
događa se posredstvom znakova. Ljubav pak pro- 
buđuje ljubav. Stoga ljubav biva najjače ras- 
plamsana znakovima ljubavi. 

392. — Ako kod tebe nastane kriza ljubavi, od- 
mah se pitaj, da li se tvoja ljubav potrudila, da 
se znakovima daruje. 

393. — Zakoni ljubavi su paradoksni: darovati 
ljubav znači povećati je; i ljubav prihvatiti otvo- 
rena srca, znači darovati je. Tako ljubav darivati 
i primati, znači ljubav obogatiti. Zakon ljubavi 


je _ ako je ona uistinu ljubav — neprestano 
rasti. 

394 _ »cilj ljubavi nije ništa drugo, nego sje- 
dinjenje onoga koji ljubi s ljubljenim bićem« 
(Franjo Saleški). A zar zagrljaj ne izražava ne- 
dvojbeno tu čežnju za sjedinjenjem? Da, ali i 
zagrljaj — kao i mnoge druge geste — , ukoliko 
je izraz ljubavi, njeguje i produbljuje ljubav. 

395 — »Odvajkada ljudi po naravi teže da unu- 
tarnju ljubav, što znači sjedinjenje srdaca izraze 
poljupcem ... U poljupcu se spajaju usne te tako 
izražavaju težnju, svoju dušu izliti potpuno u 
dušu drugoga, tako da se obadvije stapaju u jed- 
nu jedinu« (Franjo Saleški). Poljupcem se lju- 
bav raspaljuje, izražava i povećava! 

390 — Duh se očituje posredstvom riječi. To 
znači, ljubav nastaje i rasplamsava se posred- 
stvom riječi. Tko ljubi mora s ljubljenom oso- 
bom govoriti. Tko s ljubljenom osobom govori 
uvećava svoju ljubav. 

397. »Moliti se znači, s Onim razgovarati o 

ljubavi, o kome znamo, da nas ljubi« (Terezija 
Avilska). Tako je molitva put do ljubavi — do 
ispunjenja ljubavi. 

393. — Čovjek ljubav prima i daruje posred- 
stvom znakova. A njegova se ljubav po znakovi- 
ma neprestano povećava — dok jednom ne is- 

čeznu znakovi i sve što ljubav potpomaže, i tada 
vlada samo ljubav. Tada čovjek preko svoje vla- 
stite naravi biva prožet samo ljubavlju, i njom 
usrećen: sve do ekstaze, ushićenja, do stvarnosti 
ljubavi same po sebi! 

399. — U ljubavi je sve savršeno, ali u ovom 
svijetu ljubav stanuje skupa s mnogo nesavrše- 
nosti. Da ljubav ne bi nestala, moraš imati puno 
razumijevanja za slabosti svoga prijatelja i ljudi 
s kojima živiš! Usidri svoju ljubav u Boga, tada 
će ona biti sigurna, jer tamo nema nesavršeno- 
sti. Tada je moguće spojiti razumijevanje sa 
zatajivanj em. 

400. — Nemoj se obazirati na nesavršenosti, niti 
kod sebe, niti kod drugoga! Ljubav u ovom svi- 
jetu mora biti sposobna mnogo toga previdjeti. 
Previdjeti znači: preko nesavršenosti neprestano 
gledati Beskonačnoga. 

401. — Radost i ljubav su usko srodne stvar- 
nosti. Nema prave ljubavi bez radosti. I prava 
radost je nezamisliva bez topline ljubavi. Povrh 
toga radost je sunce u životu duha, sunce koje 
pomaže da sve cvijeta: također i ljubav. 

402. — Radost i križ nisu suprotne stvarnosti, 
jer oboje su ljubav. Ako radost pomaže da pro- 
cvjeta ljubav, križ je produbljuje i pročišćava. 
Tek križ pokazuje da li smo se doista predali, 
da, križ nas odgaja da budemo sposobni za pot- 
puno predanje. 


403. — Najbolji put do ljubavi je sama ljubav. 
Najbolja njega ljubavi je sama ljubav. I ispu- 
njenje ljubavi je opet sama ljubav! 

DOŽIVLJENA LJUBAV 

404 . — Kao što je Bog u konkretnom vremenu 
i u konkretnim prilikama postao čovjekom, tako 
se i ljubav uvijek iznova »utjelovljuje«, postaje 
konkretna u konkretnim prilikama. Ljubav nije 
teorija. Ljubav je život. 

405 . — Brak je ljubav, koja od dvoje ljudi du- 
ševno i tjelesno čini jedinstvo, da bi se oboje 
nadopunili i tako postali izvorom novoga života, 
toplim gnijezdom ljudskoga života. I to sve unu- 
tar horizonta ljubavi Presvetog Trojstva — i ho- 
rizonta Kristove ljubavi prema svojoj Crkvi. 

406. — Život po »evanđeoskim savjetima«, po- 
svećeni život je ljubav koja se konačno predaje 
onozemnoj vječnoj ljubavi, da bi putujućoj Crkvi 
dala svjedočanstvo o slavi buduće domovine. 

407. — Prijateljstvo je ljubav, koja pušta da 
ono što je duhovno kod dvoje ljudi — a time 
sve _ teče jedno prema drugome u neprestanom 
krugu, darivajući se i prihvaćajući se uzajamno. 

408. — Crkva je najuže povezana zajednica 
ljubavi. »Daj da budu jedno, kao što si Ti, Oče, 

u meni, i ja u Tebi«. »Ljubite jedni druge, kao 
što sam ja vas ljubio«. Crkva je konačno ljubav 
Presvetog Trojstva, koja pobožanstvenjene ljude 
uzima u vlastito jedinstvo. v 

409. — • »Kreposti su red ljubavi« (Augustin) 

410. — Kreposti su načini kako se ljubav oči- 
tuje. Ako se kreposti ne mogu prožvakati, i ako 
idu na živce, onda to nisu prave kreposti, jer bez 
ljubavi nema kreposti. 

411. — Ljubav prijaznosti je ljubav koja se ra- 

duje zbog neograničenosti ljubljene osobe — i 
koja se raduje nad svakim odsjevom Neizmjer- 
noga u njegovim stvorovima. , 

412. — Ljubav dobrohotnosti je ljubav koja 

ljubi u horizontu Beskonačnoga i ljubljenoj osobi i 

želi dobro Beskonačnoga. 

413. — Vjera je ljubav koja ne sumnja u lju’o- 
njenu osobu, već joj se bez oklijevanja predaje. 

414 . — Nada je ljubav, koja na riječ ljubljene 
osobe sve od NJE radosno očekuje — i ako je po- 
trebno — s nepokolebljivom strpljivošću. 

415. — Razboritost je ljubav koja upoznaje pra- 
vi put ljubavi i od toga puta ne odustaje. 

416. — Pravednost je ljubav koja odlučno i do- i 

sljedno respektira pravo svakoga i nikoga ne 
zapostavlja. 


417. — Jakost je ljubav koja tako stoji uz lju- 
bljenu osobu, da je ništa, pa čak ni smrt, ne može 
od NJE odijeliti i za NJU sve poduzima, i pre- 
uzima na sebe, pa bilo to ne znam kako teško. 

418. — Umjerenost je ljubav koja u službi ljub- 
ljene osobe ima sebe u vlasti, da bi ostala u redu 
ljubavi. 

419. — Djevičanstvo je ljubav koja onoga koji 
ljubi čini nadvremenskim, kao što je i ljubljena 
osoba. 

420. — Siromaštvo je ljubav, koja se ovozem- 
nim dobrima služi samo u ljubljenoj osobi, samo 
radi nje, i samo utoliko ukoliko je to za njezino 
dobro. 

42 1. — Čistoća je ljubav, koja spolnost — bilo 
u braku, bilo u djevičanstvu radi kraljevstva ne- 
beskog — stavlja u službu ljubavi. 

422. — - Poslušnost je ljubav, koja volju ljublje- 
ne osobe ispunja bez oklijevanja, radosno, i bes- 
kompromisno na puno zadovoljstvo. 

423 . — Pokora, mrtvenje, križ je ljubav, koja 
misli na dobro ljubljene osobe i traži njezino 
dobro žrtvujući se i zaboravljajući sebe. 

425 . _ Velikodušnost je ljubav, koja ne broji 
kod davanja i koja sve — pa i samu sebe ra- 
dosno daruje. 

426. — Vjernost je ljubav, koja uvijek stoji uz 
ljubljenu osobu, jer zna kome se je povjerila. 

427. Radost je ljubav, koja svijesno živi u 
skladu s redom ljubavi. 

428. Humor je ljubav, koja uvijek ima pred 
očima Boga, kao neizmjerni temelj radosti, i 
male l'azloge za potištenost, uopće ne uzima u 
obzir. 

429. — Sloboda je ljubav, koja se bez ograni- 
čavanja kreće u neizmjernom redu bezgranične 
ljubavi. 

430. — Ljubeznost je ljubav, koja se vidljivo i 
opipljivo očituje. 

431. — Osjetljivost je ljubav koja male patnje 
ljubljene osobe otkriva, da bi je odstranila; i koja 
zna ljubljenoj osobi pripremiti male radosti. — 
Da bi se malenkosti opazile, potreban je dobar 
vid. Da bi mogao biti osjetljiv, moraš imati ve- 
liku ljubav. Osjetljivost je najuvjerljiviji znak i 
najbolja njega ljubavi. 

432. — Strpljivost je ljubav, koja se ne da »po- 
bijediti«. Ako gubiš strpljivost, onda tvoja ljubav 
nije bila dovoljno velika. 

433. Optimizam je ljubav, koja u svoju po- 
bjedu nepokolebljivo vjeruje. Jer konačno odre- 
đenje ljubavi je trijumf — uskrsnuće! 


434. — Djetinjatost kao krepost je ljubav, koja 
se prema ljubljenoj osobi odnosi s nepokoleb- 
ljivim povjerenjem, jednostavnom naravnošću, i 
to u velikoj radosti. 

435. — Sakramenti su sastanak — rendevous 

Kristove ljubavi, na kojem nam On daruje svoju 
milost i uvećava je; milost koju nam je On za- 
služio svojim trpljenjem i svojom smrću. 

436. — Krštenje je sastanak s Kristovom lju- 
bavlju na kojem nas On čini svojom braćom i 
svojim sestrama. 

437. — Potvrda je sastanak s Kristovom lju- 
bavlju, na kojem postajemo s NJIME proroci, 
mučenici, i svjedoci neizmjerne Božje ljubavi. 

438. — Ispovijed je sastanak s Kristovom lju- 
bavlju, na kojem žalimo, što se prema Prijatelju, 

»prema čitavom Kristu« — nismo dostojno 
odnosili, i radi toga GA molimo za oprošten je. 
— Ispovijednik je samo Kristov zastupnik. 

439. — Bolesničko pomazanje je sastanak s 
Kristovom ljubavlju, na kojem se bolesnik po- 
istovjećuje s Kristom na križu. 

440. — Sakramenat ženidbe, je sastanak s Kri- 
stovom ljubavlju, na kojem ON brak stavlja u 
službu Crkve, te tako brak potvrđuje i posvećuje. 

441. — Svećeničko ređenje je sastanak s Kri- 
stovom ljubavlju na kojem Krist odabire svoje 
vjero vjesnike — poslanike svoje ljubavi — te ih 
opunomoćuje za službu Euharistije. 

442. — Euharistija je sastanak s Kristovom 
ljubavlju, na kojem nam ON daje najveći znak 
svoje ljubavi, znak koji čini luđacima ljubavi 
one, koji su sposobni ljubiti do ludila. U tom je 
znaku prisutan sam ljubljeni neizmjerno ljubeći. 
Euharistija je najtješnje jedinstvo onih koji se 
ljube. 

NOVI SAVEZ — SAVEZ LJUBAVI 

443. — Isus je rekao: »Dajem vam sada novu 
zapovijed, zapovijed ljubavi. Vi trebate jedan 
drugoga ljubiti kao što sam ja ljubio vas. Ako 
se budete međusobno ljubili, tada će svi upoznati 
da ste moji učenici« (Iv 13, 34 — 35). 

444. — Isus je rekao: »Ljubi Gospodina Boga 
svoga svim srcem svojim, svom dušom svojom 
i svom pameti svojom! To je najveća i najvaž- 
nija zapovijed. Druga je jednako važna: Ljubi 
bližnjega svoga kao samoga sebe! U tim dvjema 
zapovijedima sadržano je sve što o Božjoj volji 
izriču Zakon Mojsijev i nauk proroka« (Mt 22, 
37—40). 

445. — Kad je Isus vidio veliko mnoštvo naro- 
da popeo se na jedno brdo i sjeo je. Njegovi uče- 


nici pristupiše k njemu. Tada im je razložio svoju 
poruku: »...Vi znate da je rečeno: 'Ljubi svoje 
prijatelje, a mrzi svoje neprijatelje!’ A ja vam 
kažem: Ljubite svoje neprijatelje i molite za one 
koji vas progone. Tako ćete se pokazati kao djeca 
svog nebeskog Oca. Jer on daje da sunce sja nad 
zlima kao i nad dobrima, i kiša pada na sve, bez 
obzira na to da li ga poštuju ili preziru. Kako 
možete očekivati od Boga nagradu, ako ljubite 
samo one, koji vas ljube? To čine i najnesavjes- 
niji ljudi. Što ima u tome osobitoga, ako ste lju- 
bezni samo prema svojoj braći? To čine i oni 
koji ne poznaju Boga. Ne, vi morate biti savršeni, 
jer je savršen vaš Otac na nebu!« (Mt 5, 1—2. 
43—48). 

449. — Pogledajte, kako nas je Otac ljubio! 
Njegova je ljubav tako velika, da se mi zovemo 
djeca Božja. A to uistinu i jesmo! (1 Iv 3, 1). 

447. — Ali tko čini nepravdu, ili ne ljubi svoga 
brata, taj ne pripada Bogu. Po tome se raspo- 
znaje tko je dijete Božje, a tko dijete đavolsko 
(1 Iv 3, 10). 

448. — Poruka, koju ste vi od početka čuli, gla- 
si: Moramo jedni druge ljubiti! (1 Iv 3, 11). 

449. — Znamo da smo prestupili granicu iz 
smrti u život. A znamo po tome, što ljubimo bra- 
ću. Nasuprot, tko ne ljubi ostaje mrtav (1 Iv 3, 
14). 

450. — Krist je žrtvovao svoj život za nas; po 
tome smo upoznali što je ljubav. Stoga i mi mo- 
ramo biti spremni žrtvovati svoj život za našu 
braću. Ako bogat čovjek vidi svoga brata kako 
trpi zbog oskudice, i svoje srce pred njim za- 
tvara, kako može još tvrditi, da on ljubi Boga? 
(1 Iv 3, 16—17). 

451. — Naša ljubav ne smije biti samo u praz- 
nim riječima. Mora biti prava ljubav koja se oči- 
tuje u djelima (1 Iv 3, 18). 

452. — Božja je zapovijed: Mi se moramo oslo- 
niti na njegova Sina Isusa Krista, i jedni druge 
tako ljubiti, kako nam je Krist zapovi jedio (1 Iv 
3, 23). 

453. — Dragi prijatelji, ljubimo jedni druge, 
jer ljubav od Boga dolazi. Tko ljubi, taj je Božje 
dijete, i pokazuje da poznaje Boga. Tko ne ljubi, 
ne poznaje Boga, jer Bog je ljubav (1 Iv 4, 7 — 8). 

454. — Božja ljubav prema nama pokazala se 
tako da je on svoga jedinoga Sina poslao u svi- 
jet. Po njemu nam je htio darovati novi život. 
A ono posebno, u toj ljubavi jeste: Nismo mi 
Boga ljubiti, nego on je nas ljubio. On je poslao 
svoga Sina koji se je za nas žrtvovao, da oduzme 
našu krivnju. Dragi prijatelji, ako je Bog nas 
tako ljubio, onda moramo i mi jedni druge lju- 
biti. Boga nije nitko nikada vidio. Ali ako lju- 
bimo jedni druge, Bog živi u nama. Tada nje- 


gova ljubav postiže kod nas svoj cilj (1 Iv 4, 
9—12). 

455. — Bog je ljubav. Tko živi u ljubavi, taj 
živi u Bogu, i Bog živi u njemu. Ako ljubav kod 
nas postiže svoj cilj, onda možemo biti sigurni 
na dan suda, jer kao Krist živimo u tom svijetu 
(1 Iv 4, 16—17). 

456. — Ljubav ne poznaje straha. Prava ljubav 
otklanja strah. Tko se boji i dršće pred kaznom, 
ljubav kod njega još nije postigla svoj cilj (1 Iv 
4, 18). 

457. — Mi ljubimo jer je Bog nas prije ljubio 
(1 Iv 4, 19). 

458. — Ako netko tvrdi: »Ja ljubim Boga«, a 
kod toga mrzi svoga brata, taj laže. Ako netko 
ne ljubi svoga brata koga vidi, onda nikako ne 
može ljubiti Boga, koga ne vidi. (1 Iv 4, 20). 

459. — Krist nam je dao slijedeću zapovijed: 
Tko ljubi Boga, mora ljubiti i svoga brata (1 Iv 
4, 21). 

460. — Tko vjeruje da je Isus obećani Spasi- 
telj taj je dijete Božje. A tko ljubi oca, taj ljubi 
i njegovo dijete. Naša ljubav prema djeci Božjoj 
raspoznaje se po tome da ljubimo Boga i njega 
slušamo. (1 Iv 5, 1 — 2). 

461. — Ljubav Božja po tome se očituje, da 
činimo ono što Bog od nas traži; a to nije teško 
(1 Iv 5, 3). 

462. — Stoga te molim, draga zajednico: Lju- 
bimo jedni druge. Ja vam ne pišem neku novu 
zapovijed, jer ovu imamo od početka. Ljubav o 
kojoj govorim, traži od nas, da naš život uredimo 
po volji Božjoj. A vi ste od početka čuli kako 
glasi njegova zapovijed: Ljubav mora prožimati 
cijeli vaš život. (2 Iv 5 — 6). 


VELIKA PJESMA LJUBAVI 

463. — Ako netko govori sve ljudske jezike, 
pa čak i anđeoske, a nema ljubavi, taj je kao 
mjed što ječi, ili bubanj što zveči. Ako netko ima 
Božje objave, i poznaje sve Božje tajne, ako ima 
vjeru koja premješta brda, a nema ljubavi, sve 
to nema nikakve vrijednosti. I ako netko raz- 
dijeli sve svoje imanje, i ako bi na sebe uzeo 
smrt spaljivanjem, a ljubavi nema, sve je to uza- 
lud (1 Kor 13, 1 — 3). 

464. — Tko ljubi, taj je strpljiv. Dobrostiv je 
i ne uzrujava se; ne hvasta se i ne napuhuje. Tko 
ljubi, nije nepristojan, nije sebičan i razdražljiv. 
On sve zaboravlja. Ne raduje se ako drugi čini 
pogreške, nego se raduje ako drugi čini što je 
pravo (1 Kor 13, 4 — 6). 


465. — Tko ljubi, taj nikada ne gubi nade. U 
svakoj je situaciji pun pouzdanja i nade. Sve 
podnosi strpljivo (1 Kor 13, 7). 

466. — Ljubav zadržava svoju vrijednost. Ob- 
jave proroka jednom će prestati. I govori iz Duha 
također će prestati. I znanje o Božjim tajnama 
ima svoj vijek. Jer naše znanje i naš govor za- 
hvaća samo djelomično istinu. I to će proći kad 
se istina bude pokazala u svojoj cjelovitosti (1 
Kor 13, 8—10). 

467. — Dok sam bio dijete, govorio sam, osje- 
ćao i mislio kao dijete. Sad sam muž, i odbacio 
sam djetinje predodžbe. Mi sada vidimo samo sli- 
ku, i kao u ogledalu, ne možemo je jasno raspo- 
znati. A jednom ćemo stajati pred Bogom licem 
u lice. Sada ga još ne poznajemo potpuno. A 
onda ćemo ga spoznati onako kako on nas već 
sada poznaje (1 Kor 13, 11 — 12). 

468. — Sve će prestati: samo vjera, ufanje i 
ljubav neće. Te tri ostaju; ali je ljubav među 
njima najviša (1 Kor 13, 13). 

KRISTOVA CRKVA, UTOPIJA? 

»Vi ste narod Božji« (1 Pt 2, 9) 

ŠTO JE CRKVA? 

469. — Crkva je Božji narod, tijelo Kristovo, 
hram Duha Svetoga. 

470. — »Crkva je kao tijelo Kristovo postojeći 
narod Božji« (J. Ratzinger). 

471. — »Crkva je novozavjetni Božji narod od 
Krista utemeljen, hijerarhijski uređen, da pro- 
miče Božje gospodstvo i da služi spasenju ljudi. 
Ona egzistira kao Kristovo mistično tijelo« (M. 
Schmaus). 

472. — Svi kršćani mole bezbroj puta: »Dođi 
kraljevstvo tvoje!« Što je to Kraljevstvo? Zašto 
ga očekujemo? Što od njega očekujemo? Svi lju- 
di doživljavaju da nisu savršeni i da su u na- 
stajanju. I najveća bol čovječanstva i svakog čo- 
vjeka je konačno iskustvo — sigurnost — , da to 
savršenstvo ne može postići i da ga neće postići. 
No dolazi Krist i obećava nam to savršenstvo, i 
više nego savršenstvo, kao dar, kao milost: u je- 
dinstvu s njime. To je kraljevstvo Božje: kra- 
ljevstvo milosti, kraljevstvo ljubavi, kraljevstvo 
mira u konačnom ispunjenju. U »nebeskom gra- 
du« bit će to ispunjenje bez sjene i bez žalosti. 
Sada, »na putu«, to je »ispunjenje« podložno na- 
porima putovanja. 


473. — Bog nam daje »ispunjenje«, za kojim 
čeznemo i prema kojem moramo konačno usmje- 
riti svoj pogled, a daje nam ga kao milost — kao 
svoj dar. I napokon ON sam je »ispunjenje«, on 
koji je »sve u svemu« (1 Kor 15, 28). Ta odluka, 
taj čin kojim nam je Bog povijesno u Kristu 
objavio tu svoju vječnu ljubav i posvjedočio je i 
sam se priopćava po Kristu, te želi da svi ljudi 
uđu u njegovu vlastitu slavu, ideja otajstva — 
preuzeta je od judejske apokaliptike (Dn 2, 18 
slj .). — A ostvarenje te »otkupiteljske — usavr- 
šavaj uće« ljubavi Božje je prema pismu Efeža- 
nima (3, 4 i 3, 10) Crkva kao »Otajstvo Krista«. 
U njoj ostaje zbivanje križa; ona — Crkva sama 
— je stoga velika ponuda otkupljenja Kristova — 
Božjeg! »To se zbiva u ’Riječi’ ukoliko je ona pu- 
nina objave i ostvarenje ’tajne’ koja je odvi jeka 
u Bogu sakrivena«. Stoga je važno da se Crkva 
očituje kao tajna Božja u riječi — kao »Riječ 
Božja«. 

474. — Crkva je već u sebi, po svojoj biti, Božje 
spasenje i otkupljenje Kristovo: pa ipak, ona je 
još na putu, ona to Božje spasenje u ovom svijetu 
doživljava u tami vjere. A u toj je vjeri ona u 
nekom smislu već sada ostvarena eshatologija; 
ona je sudjelovanje na kraljevstvu Božjem, iako 
je njegovo ostvarenje još nesavršeno. Bogatstvo 
i dobra kraljevstva Božjega, a to su plodovi Du- 
ha, mogu se naći u Crkvi — još nesavršeno, na 
tajnovit način — a ipak stvarno. 

475. — Prema svetom Pavlu »Tijelo Kristovo« 
kao Crkva, nije bilo kakva religiozna zajednica. 
Za njega su »Tijelo Kristovo« vjernici, koji u 
Duhu po sakramentima sačinjavaju zajednicu — 
posebno pak po Euharistiji. Njihovo jedinstvo 
nije rezultat njihovih čina, ono je red Božji i bit- 
no se utemeljuje na jedinstvu Tijela Kristova. 

476. — »Kristovu zajednicu može se usporediti 
s jednim tijelom, koje ima mnogo udova. Pa, 
iako se sastoji od tako mnogo dijelova, ipak je 
tijelo samo jedno. Jer svi smo mi, Židovi i ne- 
židovi, robovi i slobodni po krštenju u istom Du- 
hu povezani u jedno jedincato tijelo, i svi smo 
na istom Duhu dobili udjela« (1 Kor 12, 12 — 13). 

477. — Od vremena svetog Augustina upotreb- 
ljava se izraz, da je Duh Sveti »duša« Crkve. 1 
Drugi vatikanski sabor upotrebljava taj izraz. 
Radi se o jednoj usporedbi. U izvjesnoj sličnosti 
kako se ljudska duša odnosi prema tijelu — uko- 
liko ga ona oživljava i njegova je dinamična sna- 
ga — tako se Duh Sveti odnosi prema Crkvi. No, 
kako god je Duh Sveti »dan Crkvi, u njoj ostaje, 
u njoj je prisutan, u njoj stanuje, ispunja je, u 
njoj moli, poučava je i vodi, daje Crkvi život, 
pokreće je i daje joj djelotvornost« — ipak sve 
djelovanje u Crkvi ostaje još uvijek ljudsko dje- 
lovanje. Svakako, to ostaje tajna ljudske, — čak 
i grešne zajednice, u kojoj, međutim, vjera 
otkriva Krista i djelovanje Duha Svetoga. 


478. — Crkva će nam uvijek ostati tajna, kako 
god se mi pokušamo u nju udubiti, — a u isto 
vrijeme i velika stvarnost u našem jedinstvu s 
Kristom, dom milosnog života. Sveto pismo nam 
stoga Crkvu predočuje s mnogo usporedbi, tako 
da je doživljavamo kao stvarnost: Narod Božji, 
Izrael Božji, Svećeništvo, Hram, Jeruzalem, grad, 
građevina, supruga, zaručnica, djevica, majka, 
žena, tijelo. 

KAKVA JE CRKVA? 

479. — »Krista da, — ali Crkvu ne!« — tako 
kažu mnogi, osobito u naše vrijeme. Kad putu- 
juća Crkva ne bi toliko iskrivljivala i zasjenji- 
vala sliku Kristovu, mnogo više ljudi bi našlo put 
k njemu! — Tako i mi često mislimo. Izvještaji 
Evanđelja morali bi nas otrijezniti. Isus je živio 
u Nazaretu, »pravi Isus«. Pa ipak, ni tada nije 
on u »svojem liku«« bio prepoznat, ništa manje 
nego i sada u liku svoje Crkve: »Oni nisu htjeli 
o njemu ništa znati . . . On se je čudio, da ljudi 
iz Nazareta nisu u njega imali povjerenja. Stoga 
je išao u okolna sela, i tamo je govorio ljudima« 
(Mk 6, 3. 6). 

480. — Krist je već pred dvije tisuće godina 
rekao: »Pustite neka zajedno rastu pšenica i ku- 
kolj« (Mt 13, 30). Crkva stoga neće biti samo »za- 
jednica svetih u Kristu«, nego također i »zajed- 
nica slabih grešnika koji su na putu«. I ona 

mora priznati svoje grijehe, te Boga i ljude mo- 
liti za oproštenje. 

481. — »Crkva je uvijek mlada«. A može se i 
dodati: »Crkva je uvijek stara«. Krist uspore- 
đuje Kraljevstvo Božje s čovjekom, koji staro 
i novo iznosi iz svoje riznice (Mt 13, 52). Ako se 
povijest i neki narod želi pravo upoznati, ne može 
se gledati kroz mikroskop. Promatrat će se mak- 
roskopiju. Riječ Pracrkve mnogo kaže: »Crkva je 
bila posve mlada i lijepa, ali je imala srebrno- 
-bijelu kosu«. 

482. — Jedan veliki teolog je na pitanje, zašto 
on ostaje u Crkvi, odgovorio slijedeće: »Zašto ja 
(unatoč tome) ostajem u Crkvi? Zato što je za- 
čudo svi mi idioti sa svim našim postupcima još 
uvijek nismo uspjeli uništiti. Čini se da se do- 
gađa obrnuto: što više se siluje, to očitije je nje- 
zino nepovredivo djevičanstvo. Sto više se poni- 
zuje, to više se zapaža na svom mjestu koje joj 
pripada. Naravno na 'posljednjem’. Riječ o pos- 
ljednjem mjestu nalazimo u Isusovim i Pavlovim 
ustima. Sto čine oni vani, može nam biti sve- 
jedno, ali ima ih unutra mnogo, koji misle da 
služe Bogu time, što udaraju po Crkvi kao po 
kakvom starom prašnjavom madracu; zašto i ne 
bi, samo kad bi se kod svakog udarca identifi- 
cirali s Udaranim, pa da stvarno udaraju po svo- 
jim vlastitim starim i trulim prsima. Ako to za- 
boravljaju, onda ne razumijem zašto mogu tvrdi- 
ti da ostaju u Crkvi, a ne da izvana huškaju pro- 


tiv nje. Ali prepustimo ih njihovoj sudbini, ili 
bolje rečeno: blagoj Providnosti, koja neka im 
jednom otvori oči, da shvate kako jedna čista i 
boljeznajuća Crkva, koja udara po staroj i praš- 
njavoj, uopće nije Crkva, nego je jedna monta- 
nističko-donatističko-pelagijanska sekta u kojoj 
se ne isplati ostati, jer ona s Crkvom Kristovom 
nema ništa zajedničkoga« (Urs von Balthasar, 
»Warum ich in der Kirche bleibe«, str. 17 — 18). 

483. — Pa ipak, ne smije Crkva — ne smije 
nitko — ne smijemo svi mi — koji smo Crkva, 
prečuti i zaboraviti, da će ona po Kristovom na- 
logu naročito svojim svjedočanstvom širiti kra- 
ljevstvo Božje. 

TKO JE CRKVA? 

484. — Uvjet, da bi se Crkvi moglo pripadati, 
jest da čovjek bude zahvaćen Kristom, odnosno 
Duhom Kristovim (usp. LG 14). 

485. — Tko je potpuni član Crkve? »U zajed- 
nicu Crkve su potpuno učlanjeni oni koji posje- 
dujući Kristov Duh 

— prihvaćaju cijeli njezin poredak i sva u njoj 
postavljena sredstva spasenja i 

— koji su povezani njezinim vidljivim pove- 
zom s Kristom, koji Crkvu vodi po papi i bisku- 
pima, 

— i to vezama ispovijesti vjere, 

— i sakramentima« (LG 14). 

486. — Da bi čovjek kao član Crkve postao 
također i dionik otkupljenja, ne smije izgubiti 
milost opravdanja: »A neće se spasiti onaj koji, 
— iako pripada Crkvi — ne ustraje u ljubavi, u 
krilu Crkve ostaje 'tijelom’ a ne i 'srcem'« (LG, 
14). 

487. — S odijeljenom braćom — s kršanima 
drugih vjeroispovijesti, »s onima koji su po kr- 
štenju postali dionici časti kršćanskog imena, ali 
ne ispovijedaju potpunu vjeru, ili nisu sačuvali 
jedinstvo zajedništva pod Petrovim nasljednikom, 
osjeća se Crkva radi više razloga povezanom« 
(LG, 15). Ljubav Kristova povezuje međusobno 
sve one koji NJEGA ljube. 

488. — Prema Crkvi su usmjereni svi oni koji 
ne poznaju Evanđelje. »Oni koji još nisu prihva- 
tili Evanđelje, na različite načine su usmjereni 
prema Božjem narodu« (LG, 16). Nitko nije 
isključen iz kršćanske ljubavi — i svi su pozvani 
da budu »narod Božji«. 

489. — »Extra Ecclesiam nulla salus — • izvan 
Crkve nema spasenja«. Znači li to da će svi koji 
nisu »katolici«, biti prokleti? — Ni najmanje! 
»Tko naime bez krivnje ne poznaje Evanđelje 
Kristovo i njegovu Crkvu, a iskrena srca traži 
Boga, te u glasu savjesti spoznatu njegovu volju 
pod utjecajem milosti želi uistinu ispuniti, može 
postići vječno spasenje«. (LG, 15). Volja je Božja 
i naredba Kristova, da svi ljudi koji su ga upo- 


znali i u njega vjeruju, sačinjavaju jednu Crkvu. 
I spasenje ljudi vezano je uz Crkvu; no nevid- 
ljiva djelatnost Crkve — od same sebe — ne 
poznaje granica. »Izvan Crkve nema spasenja« 
je pozitivno i zgodnije izraženo riječima Koncila: 
»Crkva je sveobuhvatni sakramenat spasenja«. 

RAŠCLANJENOST CRKVE 

490. — Krist svoju Crkvu nije osnovao kao 
jednu bezličnu i neuređenu masu. Svakako, u spi- 
sima Novoga zavjeta nalazimo, da je Krist u 
Petru našao stijenu, na kojoj će biti građena 
Crkva (Mt 16, 18); i tom Petru — nakon što se 
Kristu iznevjerio, i onda se obratio — dan je 
nalog da jača svoju braću (Lk 22, 32) i da pase 
»Kristove ovce« (Iv 21, 15 — 17); Novi zavjet upo- 
trebljava također i riječi »episkopos« »presby- 
teros«, »diakonos«, da bi u kršćanskoj zajednici 
naznačio osobe i službe. 

491. — »Vi svi zajedno sačinjavate Tijelo Kri- 
stovo. Svaki pojedini od vas je dio toga tijela. 
Svakome je Bog dodijelio njegovo određeno mje- 
sto. Najprije dolaze apostoli, a onda proroci i uči- 
telji. Nadalje oni koji čine čudesa ili mogu oz- 
dravljati, zatim oni koji pomažu, upravljaju ili 
govore nepoznatim jezicima. Nisu svi apostoli, 
ni proroci ni učitelji. I ne može svaki činiti ču- 
desa, bolesne ozdravljati, govoriti nepoznatim je- 
zicima ili te jezike prevoditi« (1 Kor 12, 27 — 30). 


130 


131 



492. — Marija, Majka Isusova je član Crkve: 
sada već Crkve »u ispunjenju«; no nekoć je bila 
u putujućoj Crkvi, kao što smo mi sada. Upravo 
u odnosu prema Crkvi, rekao je o njoj Drugi va- 
tikanski sabor: »Ona je dapače Majka članova 
(Kristovih) . . . jer je ona u ljubavi sudjelovala, 
da bi se u Crkvi mogli roditi vjernici, koji su 
udovi te Glave. Stoga je ona od Crkve u vjeri i 
ljubavi pozdravljana kao njezin uzvišeni i po- 
sebni član, a također i kao njezin lik i najjasnija 
praslika, i katolička je Crkva poučena Duhom 
Svetim u djetinjoj ljubavi časti kao dragu Maj- 
ku (LG, Nr. 53). 

493. — Crkva je u Svetom pismu prikazana 
kao djevica, jer ju je Krist na križu privukao k 
sebi i izabrao je samo za sebe. Ali ona se naziva 
i Majkom, jer joj je Krist dao plodnost, da svim 
ljudima može darivati nadnaravni život. U toj 
tajni Crkve kao Djevice i Majke, ostaje Marija 
veliki uzor, još bolje, veliki prauzor, jer je ona 
u svom djevičanstvu bila Majka Kristova — a 
time je postala i Majka onoga, koji je život sviju 
nas (usp. LG, 63). 

494. — Ako je Marija Praslika Crkve, to će 
zadaća Crkve biti, da postaje sve sličnija Mariji. 

I ona će to biti, ako se bude oko toga trudila u 
vjeri, ufanju i ljubavi; i ako se bude trudila u 
svemu tražiti volju Božju i vršiti je. Crkva će 
također i u svom apostolskom radu neprestano 
dizati svoj pogled prema Majci Božjoj. Svrha 


apostolskog djelovanja Crkve nije ni u čemu dru- 
gom, nego da Krist bude rođen i da raste u sr- 
cima vjernika; on je naime naš život. To je pak 
bila Marijina zadaća, da rodi — Život svijeta — 
za spasenje svijeta. 

495. — Marija, Majka Isusova je praslika 
Crkve. Ona je u tom svijetu živjela, trpjela i 
borila se. Ona je putovala s putujućom Crkvom. 
No ona je dušom i tijelom uzeta na nebo, i tako 
je ona također »slika i početak« Crkve koja se 
treba usavršiti. Putnik je otišao iz domovine, a 
novu domovinu još nije našao: on putuje dalje 
tjeran nadom, da će naći novu domovinu. U me- 
đuvremenu Marija »svijetli također ovdje na 
zemlji sve do dolaska dana Gospodnjega« (usp. 2 
Pt 3, 10) (LG 68). 

496. — »Zato je Crkva stupila u život: ona tre- 
ba po svoj zemlji širiti Gospodstvo Kristovo na 
slavu Božju, i tako sve ljude učiniti dionicima 
spasonosnog otkupljenja, po tim pak ljudima tre- 
ba čitav svijet u istini biti usmjeren prema Kri- 
stu. Svako djelovanje Mističnog Tijela, koje je 
usmjereno prema tom cilju, naziva se apostola! 
Crkva to, doduše na različite načine, ostvaruje 
po svojim članovima; naime kršćanski poziv je 
po svojoj naravi ujedno poziv na apostola!« (AA 
Nr. 2). 

497. — Pa ipak cijela je Crkva narod »kralje- 
va«, svećenika i proroka. Po krštenju — koje je 


132 


133 



ispunjeno Potvrdom i doživljeno u Euharistiji — 
svaki kršćanin postaje u Kristu i s Kristom 
»kralj«, svećenik i prorok. 

498. — Krist je SVEĆENIK — jedini svećenik 
— u Crkvi, s Crkvom, s narodom Novoga saveza 
(usp. Heb 5, 1 — 3). On je cijeli taj narod »učinio 
kraljevstvom i svećenicima za Boga i Oca svo- 
ga« (usp. Otk 1, 6; 5, 9 — 10). Po krštenju, po Duhu 
Svetom, svaki je kršćanin postao duhovni hram 
i svećenik. U jedinstvu s jedinim svećenikom 
treba sada svaki kršćanin — čak i svojim svako- 
dnevnim životom — prinositi žrtvu i naviještati 
veličanstvo Božje i njegova djela. 

499. — Crkva — narod Božji — je prorok s 
Kristom prorokom. Krist je u Novom zavjetu 
naprosto PROROK. On je apsolutni nosilac poru- 
ke spasenja — i samoga otkupljenja. Crkva je 
prorok u jedinstvu s Kristom. Proročka je zadaća 
u Novom zavjetu: Kristovu poruku sačuvati u 
njezinoj čistoći, dati svjedočanstvo o Kristu i 
Krista učiniti prisutnim u svom vremenu i kon- 
kretnim prilikama. »Sveukupni vjernici koji ima- 
ju pomazanje od Duha Svetoga (usp. 1 Iv 2, 20 
i 27) ne mogu u vjeri pogriješiti. Ona to osobito 
svojstvo obznanjuje po nadnaravnoj svijesti vje- 
re čitavog naroda onda, kada očituje svoj opće- 
niti sklad u stvarima vjere i ćudoređa ’počevši 
od biskupa, pa do posljednjeg vjernog laika’« (LG 
12 ). 


500. — Pape se već od davnine nazivaju »sluga 
slugu Božjih«. Time je najbolje označena njihova 
osobita zadaća. I Krist »Učitelj« bio je sluga. 

501. — Apostol Petar je umro u Rimu 64. ili 
67. godine za cara Nerona. Time pastirska slu- 
žba Petrova nije završila, ta je pastirska služba 
predavana dalje. Kratko iza toga datuma imamo 
već od Ignacija Antiohijskog i Klementa Rim- 
skog vijesti, da Rimska zajednica već tada za- 
uzima posebno mjesto među drugim zajednica- 
ma. U svim važnijim stvarima pita se tu zajed- 
nicu, iako na početku to još nema organizacijske 
forme. — Crkva je zajednica vjere u tom svije- 
tu i ona podliježe zakonima povijesti! 

502. — Mnogo je puta rečeno, da je Krist ne- 
vidljiva glava Crkve — njezina vidljiva glava je 
papa. Ta usporedba odbjašnjava položaj i za- 
daću Petrova nasljednika. On ne stoji odijeljeno 
nad Crkvom, on pripada Crkvi kao i svaki dru- 
gi član, pa ipak ima jedan osobiti položaj : kao 
i Petar, on vrši osobitu službu, da zajednicu 
vjernika drži na okupu, te da je čuva u jedinstvu 
vjere i života. .Rimski biskup vodi stoga također 
biskupski kolegij. Jedinstvo Crkve, za koje je 
Krist tako dramatično molio, bit će sačuvano ne 
samo božanskim, nego također i ljudskim putem. 

503. — Mjesto i zadaću biskupa je Drugi vati- 
kanski sabor vrlo zgodno prikazao na slijedeći 
način: 

»U ispunjenju svoje očinske i pastirske zadaće, 
neka biskupi budu kao sluge među svojim vjer- 
nicima, kao dobri pastiri koji poznaju svoje ov- 
ce, a i da ovce poznaju i njih; pravi očevi koji 
se odlikuju duhom ljubavi i brige za sve, i či- 
jem od Boga danom autoritetu se svi spremno 
podlažu. Neka cijelu obitelj svoga stada tako 
udružuju i izgrađuju, da svi, svijesni svoje du- 
žnosti, žive i djeluju u zajednici i ljubavi. 

Da bi to mogli djelotvorno činiti, moraju bisku- 
pi biti ’spremni za svako dobro djelo’ (2 Tim 
2, 21), |sve podnositi radi izabranih’ (2 Tim 2, 10), 
i svoj život tako urediti, da to odgovara potreba- 
ma vremena« (CD 16). 

504. — Kao što je Krist poslao svoje apostole 
on sam je bio poslanik Očev — a po apostoli- 
ma je biskupima kao njihovim nasljednicima dao 
udjela na svom posvećenju i poslanju, tako se i 
služba biskupa prenosi dalje na svećenike, do- 
duše u podređenom stanju, ali također u jedin- 
stvu službe s biskupima. Kao suradnici biskupa 

moraju i oni biti službenici radosti zajednice 

a u nikojem slučaju gospodari njezine vjere. 

505. — Jedan narod ima svoje duboke temelje 
— u porijeklu, u vlastitoj naravi, u sklonosti- 
ma, u duhovnom srodstvu, koje čini sve članovi- 
ma obitelji toga naroda. Tako je i u Crkvi! I ov- 
dje je duboki temelj milost posvećujuća, sudje- 
lovanja na Božjoj naravi, mistično jedinsto s 
Tijelom Kristovim. U tom je smislu rekao Vati- 


kanski sabor: »Sve što je rečeno o narodu Bo- 
žjem, svakako se na jednaki način odnosi na mu- 
ževe i žene, radi njihovog položaja i poslanja« 
(LG 30). 

506. — »Vjernici, ili, točnije rečeno, laici se 
nalaze na prvim linijama fronta Crkve; po nji- 
ma je Crkva životno načelo ljudskog društva. 
Zbog toga moraju upravo oni sve bolje shvaćati, 
ne samo da pripadaju Crkvi, nego da sačinjavaju 
samu Crkvu. Oni su Crkva« (Pio XII. A AS 38, 
149). 

507. — »Laik je čovjek koji u svijetu otkriva 
svoj život u Kristu, i po Kristu ga ostvaruje« 
(Y. Congar). 

508. — U jednom živom organizmu ne postoje 
sasvim pasivni udovi! »Apostolat laika je sudje- 
lovanje na spasitelj skom poslanju same Crkve. 
Za taj apostolat su svi postavljeni od samoga 
Gospodina, i to po krštenju i potvrdi. Po sakra- 
mentima, osobito po svetoj Euharistiji, daje se 
i hrani ona ljtibav prema Bogu i ljudima, koja 
je duša cijelog apostolata. Laici su osobito na 
to pozvani, da Crkvu učine prisutnom i djelo- 
tvornom na onim mjestima i u onim prilikama, 
gdje Crkva samo po njima može biti sol zemlje. 
Tako je svaki laik snagom dara, koji mu je dan, 
ujedno i svjedok i živo oruđe poslanja same 
Crkve, ’po mjeri dara Kristova’ (Ef 4, 7). (LG 33). 

509. Svaki je, dakle, kršćanin Crkva, ne ci- 
jela Crkva, ali ipak Crkva. Svaki može — i svaki 
je na to pozvan — postati vrijedan član — da, 
po milosti možda vredniji od nekoga, tko u 
Crkvi ima službu. Sveci su najvredniji članovi. 

510. — Sveta Terezija od djeteta Isusa je dalje 
razradila usporedbu svetog Pavla o Crkvi kao 
»mističnom Tijelu« za svoj vlastiti život i za 
svoju zadaću. Ona je u mističnom Tijelu htjela 
biti »srce«, htjela je preuzeti zadaću »ljubiti, 
biti ljubljena, i da ’ljubav’ bude od svih ljublje- 
na«. Krist treba i članove svoje Crkve koji žele 
biti »noge«, da bi dalje nosili njegovu poruku. 
Blagoslovljene su te noge! (usp. Rim 10, 15). 
Krist treba i kršćana koji u njegovu mističnom 
Tijelu žele biti »ruke«, koje će blagoslivljati, 
pomagati, »lomiti kruh« — osobito auharistijski 
— i dijeliti ga . . . 

511- — Predugo se u Crkvi pretjerano nagla- 
šavala razlika između hijerarhije, između kle- 
rika i laika. U onom odlučujućem pred Bogom, 
i potrebnom za otkupljenje, u milosti svi su jed- 
naki; i najjednostavniji laik može daleko nađ- 
visivati jednog nosioca službe u hijerarhiji. Još 
više: i u zadaći ne treba toliko naglašavati ra- 
zliku, nego više povezanost i suradnju. Posve 
jasno i odlučno je to prikazao Koncil: 

»Ako dakle u Crkvi i ne idu svi istim putem, 
to su ipak svi pozvani na svetost, postigli su istu 
vjeru u Božjoj pravednosti (usp. 2 Pt. 1, 1). Iako 


su prema Božjoj volji neki postavljeni kao uči- 
telji, djelitelji tajne i pastiri za druge, to ipak 
među svima postoji jednakost po dostojnstvu i 
djelovanju, koji su za izgradnju Tijela Kristova 
zajednički svim vjernicima. Razlika, koju je Go- 
spodin postavio između posvećenih službenika i 
ostalog Božjeg naroda uključuje povezanost, bu- 
dući da su pastiri i ostali vjernici međusobno 
usko povezani. Pastiri Crkve trebaju prema Go- 
spodinovu primjeru služiti jedni drugima i osta- 
lim vjernicima, ovi pak moraju puni revnosti 
usko surađivati s pastirima i učiteljima. I tako 
u različnosti svi daju svjedočanstvo o divnom 
jedinstvu u Tijelu Kristovu: jer upravo mno- 
gostrukost milosnih darova, službi i djelovanja 
sjedinuje djecu Božju, jer ’sve to čini jedan te 
isti Duh’ (1 Kor 12,11)«. (LG 32). 

512. — Je li Crkva monarhija? U tom smislu, 
da jedan čovjek ima svu »moć« i »vlast vodstva«, 
sigurno ne! U tom pak smislu, da ona ima jednu 
nevidljivu glavu — Krista — i jednu vidljivu — 
papu za cijelu Crkvu, biskupa za svoju dijecezu 
— moglo bi se u njoj naći monarhičkih crta. Pu- 
nu odgoovrnost za Crkvu osjećati će uvijek svaki 
kršćanin! 

513. — Je li Crkva demokracija? U tom smislu 
da bi vlast i ovlašćenja dolazila od naroda, i ovi- 
sila od njega, sigurno ne! Prava i odlučujuća sna- 
ga i »vlast« Crkve dolazi od Krista. — U tom 
pak smislu da je Crkva nošena od sviju, i da je 

s \d izgiađuju i da svi ispunjavaju njezinu za- 
daću i poslanje, ima ona mnogo demokratskih 
oznaka. I sigurno mnogo toga može u njoj biti 
demokratski uređeno, — i možda bi bilo dobro, 
kad bi u njoj što-šta toga bilo demokratskije! 
Na najbolju demokratsku dužnost, i na najbolje 
demokratsko pravo ima pravo svaki kršćanin- 
na suradnju! 

Zapravo — Crkva je euharistijska za- 
jednica. Milost i ljubav koje potječu od smrti na 
knZU ~. U Euharisti Ji sakramentalno posađašnje- 
ne i doživljene — sačinjavaju tajanstveno jedin- 
stvo zajednice Crkve. Istina i život u toj zajed- 
nici potječu iz Euharistije — i tajanstveno vod- 
stvo Crkve konačno je preuzeto i vršeno od ot- 
kupljujućeg Krista, koji je naša glava po Euha- 
ristiji. Sigurno, to je vodstvo za Crkvu na tom 
svijetu vrlo teško, jer narav i nadnarav moraju 
surađivati na putu vjere. Ali nitko u Crkvi se 
ne može osloboditi od slušanja glasa Kristova 
i od njegovanja »kršćanske svijesti« (usp. 1 Kor 
2, 16). 


DUH I KARIZMA U CRKVI 

515. — Krist je rekao da će biti osuđen onaj 
koji ne sluša njegova Duha (Mt 12, 32). O njemu 
samome kaže sveti Pavao: »Gospodin je Duh; a 
gdje je Duh Gospodnji, tu je sloboda« (2 Kor 3, 
17). Konačno, Duh je onaj koji oživljuje. I u 
Crkvi Duh je u svakom pogledu odlučujući. Pa 


i sama služba i svaka struktura u Crkvi moraju 
biti prožete i nošene Duhom. Za životnost Crkve 
odlučujuća je KARIZMA. 

516. — U karizmi se raspoznaje znak pobjedo- 
nosne (izvansakramentalne) milosti. Karizma se 
u određenim okolnostima pokazuje kao nešto 
upadljivoga, izvanrednoga, nešto što je blisko 
čudu; a može se i u svoj jednostavnosti očitova- 
ti u svakidašnjici kao prokušanost, kao milosna 
snaga (dakle u »izgledu« kreposti i kao sama 
krepost). Karizma je znak za djelovanje Duha 
Božjega i stoga pripada Crkvi i nastupu Crkve. 

517. — Možda će nam četiri riječi koje sveti 
Pavao upotrebljava u 1 Kor 12, 1, 4 — 6, da bi 
označio karizme najbolje pomoći da ukratko 
shvatimo što je »karizma«: charismata, pneuma- 
tika, energemata, điakoniai: dar, duh, snaga, 
služba. 

518: — Nema sumnje da je karizmatsko — sve 
do najveće karizme ljubavi koja čini da sve ka- 
rizme postaju blagoslovom — velika snaga Crkve 
i da karizmatici drže Crkvu svježom i u pokre- 
tu. 

519. — Crkva bi bez karizmi i karizmatika bila 
Crkva bez dinamike! I obratno: što je više ka- 
rizmatika sa svojim karizmama na djelu, tim 
više imamo dinamičnu Crkvu. 

520. — Iz kojeg aspekta se jedna karizma na- 
ziva velikom ili malom, svejedno je. Postoje ve- 
like i male karizme. 

Još više: svaki kršćanin ima svoju karizmu i 
svoje karizme. »One se svakom kršćaninu daju 
po krštenju, i ne moraju dakle biti izvanredne i 
senzacionalne pojave« (Kleines Stuttgarter Bibel- 
-Lexikon, str. 69). 

521. — Tragika karizme je u tome da se može 
predvidjeti, ignorirati, zanemariti i zaboraviti. 
»Ako čitamo riječ svetog Pavla ’ne gasite Duha’, 
trebali bismo se u prvom redu preplašiti, što se 
Duha, goruću vatru Božju uopće može ugasiti i 
što apostol pretpostavlja da smo — svakako u 
vrlo širokom opsegu — mi uopće u stanju to či- 
niti« (K. Rahner u »Loscht den Geist nicht aus«, 
str. 15). 

522. — U »ime karizmi« je u povijesti Crkve 
bilo dosta ludosti. Naravno, te ludosti ne smiju 
potamniti vrijednost karizmatskoga. Ali one za- 
htijevaju također i karizmu razlikovanja duhova. 

523. — »Pastor Herma« kaže: »Dva anđela su 
kod čovjeka, jedan anđeo pravednosti, a jedan 
anđeo zloće« (VI, 2. 1). I nije uvijek tako jasno 
kojeg smo mi duha. I samo Sveto pismo svjedo- 
či o tome da karizmatsko može imati dvoznačni 
karakter. S jedne strane Bog »šalje« i zlog duha 
(1 Sam 16, 14), a s druge strane, čovjek može svo- 


ju karizmu zanemariti i ostaviti neiskorištenu 
(Sud 13 sijed.), a može je čak i zlorabiti (Jer 28). 
Bit će stoga potrebna konkretizacija i plodovi, 
da bi se svaka karizma mogla upoznati i isprav- 
no ocijeniti. 

524. — Najbolje razlikovanje duhova bit će 
prema savjetu Kristovu moguće na temelju plo- 
dova. A plodovi Duha su: »Ljubav, radost, mir, 
strpljivost, dobrota, vjernost, poniznost i samo- 
svlađavanje. Tko tako živi, toga zakon ne može 
osuditi« (Gal 5, 22 — 23). 

POSLANJE CRKVE 

525. — »Crkva je sveobuhvatni sakramenat 
spasenja« (LG 1, 9, 48). 

526. — Kršćanski sakramenti — a prvotno sa- 
ma Crkva kao prasakramenat — nisu samo zna- 
kovi sa svom puninom sadržaja i djelovanja, što 
ih znakovi mogu imati. Sakramentima — Crkvi 
kao Prasakramentu dan je novi sadržaj i nova 
djelotvorna snaga otkupljenja i opravdanja, dano 
im je područje božanskog života. — Činjenica 
Crkve kao otajstva ili sakramenta u svojoj vla- 
stitoj punini nužno uključuje i činjenicu »plero- 
ma Christon« (punine Kristove) i zajedništva u 
NJEMU. 

527. — »Tijelo se ne sastoji iz jednog jedinog 
dijela, nego iz mnogo dijelova. Kad bi noga iz- 

javila ’ja ne pripadam tijelu, jer nisam ruka’ — 
zar bi time prestala biti dio tijela? Ili kad bi uho 
izjavilo: ’Ja ne pripadam tijelu, jer nismo oko’ — 
zar time prestaje biti dio tijela? Kako bi čovjek 
čuo, kad bi se sastojao samo od oka? I kako bi 
mogao mirisati, kad bi se sastojao samo od uha? 
Bog je odredio da je svaki dio uključen u cje- 
linu tijela. Kad bi sve bilo jedan jedini dio, gdje 
bi tada bilo tijelo? Ali ima mnogo dijelova, i svi 
su na jednom jedinom tijelu« (Kor 12, 14 — 20). 

528. — »Oko ne može reći ruci: ’Ne trebam te!’ 
I glava ne može reći nogama: ’Ne trebam vas!’ 
Upravo oni dijelovi tijela koji su slabiji, osobito 
su važni. Dijelove, koje smatramo neuglednima, 
oblačimo s osobitom brižljivošću, a isto tako či- 
nimo s onima koji su uzrok sablazni. Drugim di- 
jelovima nije to potrebno. Bog je naše tijelo 
složio u jednu cjelinu i pobrinuo se zato da ne- 
znatniji udovi budu osobito čašćeni. Jer on je 
htio, da ne bude razdora u tijelu, već da se svaki 
dio brine za drugoga. Ako bilo koji dio tijela 
pati, tada svi drugi pate s njime. I ako se časti 
bilo koji dio, drugi dijelovi se s njime raduju« 
(1 Kor 12, 21—26). 

529. — Crkvu se može definirati kao nastavak 
»vidljivosti« Kristove u povijesti, na tom svijetu 
— da bi ljude po otkupljenju pratila u konačni 
stadij uskrsnuća. — I to što ona jest, postaje 
njena prvotna i najdragocjenija zadaća. I ovdje 
možemo primijeniti riječi Angelusa Silesiusa: 


»Crkvo, budi ono, što si po svojoj biti!« A to 
Crkva može po svojim članovima ako su oni 
Crkva i ako kao Crkva žive i djeluju. 

530. — Crkva na tom svijetu je putujući narod 
— svakako svjesna toga da je od Krista uzeta u 
»eshaton«, — u konačni stadij spasiteljskog pla- 
na, ali da je usprkos tome podložna naporima 
putovanja: »Svršetak vremena je dakle već do- 
šao k nama (usp. 1 Kor 10, 11), i obnova svijeta 
je već neopozivo zasnovana, i u sadašnjem je 
vremenu na izvjestan način stvarno već tu. Jer 
Crkva je već na zemlji odlikovana pravom, iako 
još nesavršenom svetošću. Ali dok ne bude no- 
voga neba i nove zemlje, u kojima vlada pra- 
vednost (usp. 2 Pt 3, 13), putujuća Crkva u svo- 
jim sakramentima i uredbama, koje još spadaju 
u ovaj svijet, još nosi obličje ovoga svijeta koje 
prolazi, i tako i sam pripada stvorenju, koje još 
uvijek uzdiše i nalazi se u porođajnim bolovima 
očekujući objavljenje djece Božje (usp. Rim 8, 
19 — 22)« (LG, 48). 

531 — Na stvarnost našega putovanja podsjeća 
nas također i riječ »župa«. Riječ dolazi od grčke 
riječi »par-oikia«, a znači biti bez domovine, bo- 
ravak u daljini. »Ecclesia« — što znači »sazva- 
na skupština« — i »par-oikia« što znači »^is- 
ključena grupa« — su na profanom području 
dvije stvarnosti koje se isključuju. Ali u para- 
doksu kršćanskog života te se dvije stvarnosti 
povezuju: kršćanin je »Crkva« (također grčka 

riječ »Kyriake«, a znači »onaj koji pripada Go- 
spodinu«), jer je mistično sjedinjen s Kristom; 
a u isto vrijeme je on i »stranac«, jer još putu- 
je. — Vrlo brzo se u povijesti Crkve upotreblja- 
va riječ »par-oikia«, da bi se time označila »jed- 
na grupa putujućih kršćana«, jedna »mjesna 
Crkva«, dok se riječju »Ecclesia« naznačivala 
cijela Crkva. 

532. — Krist je Riječ Božja, »očitovanje dobro- 
te i ljubavi našega Boga i Spasitelja« (Tit 3, 4). 
Tu Riječ Božju, tu objavu neizmjerne ljubavi, 
taj sadržaj vjere očuvati čistim, predati ga da- 
lje i svim ljudima ga ponuditi kao veliku Božju 
ponudu, to je zadaća Crkve. 

533. — Moglo bi se reći da je objava Božja 
»trčala za« čovječanstvom. To je pak dobro 
objave povjereno Crkvi, — ne da bi ga ona ču- 
vala u sigurnosti, da bi ga sačuvala u katalozi- 
ma i bibliotekama: Božja objava, to je njegova 
ljubav, njegov život! Crkva će ga čuvati, ali 
navješćujući ga, da ljudima bude po vjeri omo- 
gućen susret s Bogom koji se objavljuje (usp. 1 
Tim 6, 20; 2 Tim 1, 12—14; Tit 2, 1). 

534. — »Može li biti čudno da Bog, koji je svo- 
joj Crkvi povjerio sadržaje objave, također i 
proces susreta s Bogom po tom dobru objave po- 
država u svojoj istini? Čovjek koji vjeruje nala- 
zi u Crkvi istinu Božju, jer mu navješćujuća 
Crkva omogućava da susretne Boga koji se ob- 


javljuje« (O. Semmelroth, »Ich glaube an die 
Kirche«, str. 99). 

535. — Zadaća je Crkve da svim ljudima po- 
nudi spasenje — otkupljenje Kristovo, jedino ot- 
kupljenje koje ljudima može dati ispunjenje i 
da to spasenje predaje dalje. Taj čovjek potre- 
bit otkupljena je čovjek koji sačinjava jedin- 
stvo s ovim našim vremenom i sa svijetom i nje- 
govim strukturama. Stoga će Crkva stajati u 
službi »čitavog« čovječanstva. 

536. — Koncil je za službu svim ljudima po- 
stavio Crkvi i svakom kršćaninu cijeli program: 

1. — Radi se o potpunom oslobođenju ljudske 

osobe, 

2. — radi se o pravednoj, ljubaznoj i mirnoj 

izgradnji ljudskog društva, 

3. — Čovjek dakle, 

— jedan i cjeloviti čovjek, 

— s tijelom i dušom, 

— srcem i savješću, 

— s razumom i voljom 

stoji u središtu briga Crkve. 

4. — Crkva stoga cijeni jedinstveni poziv čo- 

vjekov, 

5. — ona izjavljuje da je u njega položeno 

nešto kao Božje sjeme, 

6. — I nuđa čovječanstvu iskrenu suradnju, 

— da bi se uspostavila takva bratska za- 
jednica sviju koja odgovara tom bo- 
žanskom dostojanstvu. 

‘ • Kod toga Crkva nije poticana težnjom za 

zemaljskom moći, nego je vođena jedino 

time: 

— da poticana i tjerana dinamikom Duha 
danog na blagdan Pedesetnice, 

nastavlja djelo Krista, koji je došao 
na svijet, 

— da posvjedoči istinu, 

— da pomaže i da ozdravlja, a ne da 
kažnjava i uništava, 

— da služi, a ne da se njoj služi. 

(Usp. GS 3) 

537. — Krist je rekao: »Istina će vas oslobodi- 
ti!« (Iv 8, 32). Bog želi da sva stvorenja »imaju 
udjela na slobodi i slavi djece Božje« (Rim 8, 21). 
Tako je također i zadaća Crkve, da se zaioži za 
»oslobođenje«, za slobodu svih ljudi s velikom 
željom, da svi okuse »dulcem libertatem filiorum 
Dei — slatku slobodu djece Božje«. 

538. — Mnogi ljudi se udaljuju od Crkve, jer 
misle, da je Crkva zapreka za slobodu. Naše sto- 
ljeće gladuje i žeđa za slobodom — a većinom 
ljudi traže da lažnom hranom utaže glad, i da 


na krivim izvorima utaže žeđ. Pa ipak, Kristovo 
otkupljenje je oslobođenje. Iskustvo njegova 
otkupljenja je sveti Pavao sažeo u jednu apo- 
diktičku riječ: »Gdje je Duh Gospodnji, tu je 
sloboda« (2 Kor 3, 17). Još više: i odvažnost pri- 
pada otkupljenom kršćaninu. Odvažnost uopće i 
stoji na počecima Crkve. Odvažnost je tjerala 
Petra i apostole da stupe pred ljude i da propo- 
vijedaju (usp. Dj 2, 29; 4, 13. 29. 31). 

539. — Crkva je euharistijska zajednica. Crkva 
je zajednica ljubavi Kristove. Ljubav se u Crkvi 
ne može dijeliti od Euharistije, od proslave Tije- 
la Kristova. Ljubav u Crkvi koja ne bi proizla- 
zila i odsij evala iz te euharistijske središnjice, 
činila bi od nje »jednu neobaveznu humanitarnu 
frazu«. Ljubav Crkve su agape — a agape u »po- 
vijesnoj« Crkvi je Euharistija. 

»Iz točnijeg promatranja euharistijskog slavlja, 
proizlazi ne samo poziv na ljubav, nego također 
i poziv na red. Upravo Pavao, koga se stvarno ne 
može osumnjičiti da je imao hijerarhijske težnje 
(pokušavalo se, i pokušava se još uvijek kod nje- 
ga naći Crkvu bez hijerarhije, duhovnu Crkvu), 
upravo je taj Pavao kad Korinćanima govori o 
euharistijskom slavlju, morao s osobitim nagla- 
skom postaviti zahtjev da se drže reda. I tako 
je Crkva, koja sebe zbog Euharistije smatra Ti- 
jelom Kristovim, ne samo Crkva onih koji ljube, 
nego također i nužno Crkva svetog reda, jedna 
hijerarhijski uređena Crkva (hijerarhija = sveti 

red).« (J. Ratzinger, »Das neue Volk Gottes« 
str. 87). 

54 °; — Crkva je putujući narod Božji — kao 
mistično Tijelo Kristovo — u službi spasenja 
svih ljudi. Stoga je njezina zadaća i dužnost da 
promatra znakove vremena — glavne činjenice 
koje obilježuju jednu epohu — da ih ispituje i 
da ih u svjetlu Evanđelja interpretira i tumači. 
Glavna pitanja ljudske egzistencije o smislu sa- 
dašnjeg života, i o onome »iza«, ostaju uvijek 
ista, a ipak na putovanju se mijenja samo kut 
pod kojim se gleda — »panorama«. — Stoga vri- 
jedi za Crkvu u svakom vremenu, da shvati i ra- 
zumije svijet u »sadašnjoj situaciji« s njegovim 
očekivanjima i težnjama i da uvijek za sve ljude 
ostane razbuđujući »pokaži vatelj puta« spasenja. 


SAKRAMENTI — SUSRET LJUBAVI 

»Dobrota i čovjekoljublje Boga 
očitovala se je nama.« (Tit 3, 4) 

541. — Tko ljubi, želi kontakt, povezanost s 
ljubljenom osobom — da, ako je samo moguće, 
želi potpuni kontakt. Također i Bog — veliki 
ljubitelj — želi puni kontakt s čovječanstvom. 
Svaki susret Boga s ljudima — vidljiv i opipljiv 
kao što je čovjek — jest sakramentalni susret, 

— jest sakramenat. 

542. — Vidljiv i opipljiv susret Boga s ljudima 
je Krist. Tako je Krist naš sakramenat susret s 
Bogom. Da li je ON to i za tebe? 

543. — Bog želi u Kristu vidljivi i opipljivi 
susret sa svim ljudima: tako vidljivost Kristova 

— kao sakramenta — mora u povijesti biti na- 
stavljena. Nastavak Kristove vidljivosti u povi- 
jesti je Crkva. Tako je Crkva »sveobuhvatni sa- 
kramenat spasenja« za sav svijet. To Crkva mora 
biti za tebe i to ti kao Crkva moraš biti za sav 
svijet. 


544. _ »Krist čini svoju aktivnu milosnu pri- 
sutnost među nama vidljivom i opipljivom, ne 
neposredno svojom tjelesnošću, nego ukoliko On, 
da tako kažemo, tu nebesku tjelesnost na zemlji 
nastavlja u vidljivim pojavama, koje među na- 
ma vrše funkciju njegove nebeske tjelesnosti. 

Upravo to su sakramenti, zemaljski nastavak 'ti- 
jela Kristova’. Konkretno, to je Crkva.« (E. H. 
Schillebeeckx, »Krist sakramenat susreta s Bo- 
gom«, str. 37.) 

545. — Sakramenti su vidljivost posvećujućeg 
kultskog otajstva Kristova na zemlji. »Ono što 
je na Kristu bilo vidljivo, prešlo je sada na sa- 
kramente Crkve.« (Leo Veliki, Sermo 74). 

546. — »Sakramenti su lice otkupljenja, koje 
je okrenuto prema nama, tako da mi po njima 
uistinu možemo susresti živoga Krista. Tako za 
nas nevidljivo spasitelj sko nebesko djelo postaje 
u sakramentu vidljivim.« (E. H. Schillebeeckx, 
»Christus, Sakrament der Gottesbegegnung«, str. 
54). 

547. — Svaka zajednica koja se je okupila u 
ime Isusovo je Crkva, ne sva Crkva, nego dio 
Crkve. I kao Crkva, ona je »sakramenat«. »Gdje 
se dvojica ili trojica skupe u moje ime, tu sam 
ja među njima« kaže Krist. (Mt 18, 20). Može se 
mirno reći: sačinjavati zajedništvo i doživjeti za- 
jedništvo u Kristu znači »dijeljenje sakrame- 
nata«. 

548. — Jedna izvanbiblijska riječ Kristova gla- 
si: »Gdje se dvojica ili trojica skupe u moje ime, 
ja sam kod njega.« Jedan kršćanin — u svojem 
jedinstvu s Kristom i kao član Crkve — je sva- 
kako vidljivost nevidljivog uskrsnulog Krista. Ti, 


dakle, možeš svagdje, gdje jesi svojom kršćan- 
skom ljubavlju omogućiti Bogu i ljudima jedan 
»sakramentalni susret«. 

549. — Crkva se vidljivo aktualizira kao zajed- 
nica ne samo u svakom od svojih članova nego 
također i u znakovima, koje ona postavlja u ime 
Kristovo. I ona sama kao zajednica — i u svojim 
članovima — je znak, koji Božju i Kristovu ne- 
vidljivost čini vidljivom, premda ona također 
Kristovu vidljivost — i »lice« Božje — prikriva, 
tako da se naš susret s Bogom zbiva u vjeri. Cr- 
kva poznaje sedam glavnih znakova, ona ima se- 
dam »glavnih sakramenata«. 

550. — Sakramenti su veliki znakovi Novoga 
saveza, saveza Božjeg prijateljstva s ljudima u 
Kristu. Oni su znakovi ljubavi — ljubavi koja 
se daruje. 

551. _ Sakramenti su znakovi ljubavi, znakovi 
povezanosti Boga s ljudima. A znakovi ljubavi 
su 'izraz i ujedno uzročnici same ljubavi. I sa- 
kramenti su izraz i uzročnici nadnaravne ljubavi. 
— No, sada znadeš gdje su »izvori vode« milo- 
sti. Tko je žedan, neka ide Kristu — a Krista se 
može naći u sakramentima. 

552. — Čuo si da sami sakramenti daju milost. 
To stoji, ali se to ne smije tako shvatiti, kao da 
bi sakramenti djelovali kao kakva »čarobnjačka 
snaga«. Sakramenti su susreti ljubavi, pa zato 
obe strane moraju dolaziti s ljubavlju. Uostalom, 

onaj koji kod toga daruje, je Bog! Ti pri tome 
poput malog djeteta moraš držati otvorene dže- 
pove, da bi ih možda majka napunila s bademima 
i orasima, — moraš svoje srce držati otvorenim, 
da bi ga Bog ispunio svojom ljubavlju. 

553. — Svi sakramenti su u nama djelotvorni; 
krštenje, potvrda i svećeničko ređenje ostavlja- 
ju još i »neizbrisivi pečat«. To djelovanje sakra- 
menata — djelovanje ljubavi u službi ljubavi — 
možemo smatrati putokazima ćudorednog pona- 
šanja kršćanina, oni su »zakon ljubavi« Novoga 
saveza: »U sistematskom obrađivanju kršćanskog 
ćudoređa zauzimaju sakramenti posebno mjesto. 
Oni su naime zbog milosti, koju naznačuju, izvori 
ili norme pravog kršćanskog života.« 

EUHARISTIJSKA SE ZAJEDNICA STVARA 

554. — Da ljudi međusobno sklapaju savez, 
tako je staro kao i samo čovječanstvo. Prihva- 
ćajući ono što je ljudsko, Bog je s Izraelskim 
narodom sklopio savez — i po tome s čitavim 
čovječanstvom, kojem je bez ikakvog izuzetka 
obećan Mesija. — Ali u Kristu je Bog s novim 
narodom sklopio novi Savez, savez ljubavi i pri- 
jateljstva. — Na to podsjećaju sakramenti, a u 
prvom redu sakramenat nad sakramentima, Euha- 
ristija. 

555. — Ljubav i prijateljstvo znače predanje. 
A naj savršenije predanje čini onaj, koji svoj ži- 
vot daje za prijatelja (Iv 15, 13). Krist je pak 


dao svoj život za svoje prijatelje. I Krist je svo- 
jom smrću sklopio Novi savez za prijatelje. Da 
bismo mi to uvijek iznova mogli doživjeti, dao 
nam je Krist Euharistiju kao sakramenat. I mi 
u Euharistiji uvijek iznova sklapamo i obnav- 
ljamo savez prijateljstva s Bogom u Kristu. »Go- 
spodine, tvoju smrt naviještamo — dok Ti pono- 
vo ne dođeš.« (1 Kor 11, 26) 

556. — »Životni centar Crkve je Euharistija. 
Tu se Crkva izgrađuje kao sakramenat pomire- 
nja, kao zajednica vjere, kao znak nade na pu- 
tovanju, te kao početak i slika nebeske proslave 
ljubavi Božje.« — »U svjetlu Euharistije Crkva 
se doživljava kao zajednica vjere« (B. Haring). 

557. — »Krist je kod posljednje večere u noći, 
kad je bio izdan, postavio euharistijsku žrtvu 
svoga Tijela i Krvi. Time je kroz sva vremena, 
sve do svoga ponovnog dolaska, nastavio žrtvu 
križa, i tako Crkvi, svojoj Zaručnici povjerio 
spomen-čin svoje smrti i svoga uskrsnuća: sa- 
kramenat svoje dobrote, znak jedinstva, vezu lju- 
bavi, uskrsnu gozbu, na kojoj se blaguje Krist, 
srce se ispunja milošću i daje se zalog dolazeće 
slave« (SC, 47). 

558. — U Euharistiji se izgrađuje kršćanska za- 
jednica — oko stola Gospodnjega. Euharistija je 
Crkva: »Tko jede moje tijelo i pije moju krv, 
ostaje u meni i ja u njemu« (Iv 6, 56). Ako si su- 
djelovao u Euharistiji, da li je u tebi ostala svi- 

jest, da si postao jedno s braćom i sestrama? — 
I odluka da ćeš iz tog jedinstva živjeti, i da ćeš 
to jedinstvo njegovati? 

559. — »U Euharistiji Krist s nama slavi žrtvu 
otkupljenja u formi gozbe. MI kod toga postaje- 
mo svjesni da ne možemo biti prava zajednica 
ljubavi — da ne možemo dijeliti euharistijski i 
dnevni kruh , ako se ne odričemo sebičnosti. 
Ne može se slaviti zajednica s Kristom, ako se 
želi sudjelovati samo na euharistijskom kruhu, 
na hruhu nebeskom. Euharistija je sveta obaveza 
prema zajednici vjere, nade i ljubavi, koja zahti- 
jeva žrtvu, i to na svim područjima života«. 
(Haring, »Orden im Umbruch« 23 — 24). 

560. Euharistijsko slavlje je posadašnjenje 
i spomen-čin žrtve na križu i primjena njezinih 
plodova. - — Kako bi se ti ponašao da si stajao 
kod križa? I kako se ponašaš sada kod euhari- 
stijskog slavlja? 

561- — Euharistijsko slavlje je žrtva novoga 
Božjeg naroda. Nema naroda i nema religije bez 
žrtve! Da, nema ljudskog života bez žrtve! Ili je 
to možda tvoj život? 

562. — Žrtva znači: 

— Klanjanje: priznanje da je Bog apsolutan i 
podvrgavanje njemu apsolutnome; 

priznavanje naše stvorene naravi: ništa ne 
pripada nama, sve pripada Stvoritelju. 


563. — Žrtva znači samopredanje. Žrtva, koja 
potpuno ostvaruje samu sebe, je savršeno samo- 
predanje. — Kakva je tvoja žrtva? 

[ 564. — Žrtva kao čin kulta je znak potpunog 

predanja Bogu. — Je li tvoja žrtva znak sa sa- 
držajem, ili znak bez sadržaja? 

565. — Euharistijsko slavlje je žrtva kršćana, 
dakle, ne samo žrtva stvorova Božjih, nego ta- 
kođer žrtva pobožanstvenjenih stvorova Božjih. 
— Predaj se kod svoga euharistijskog slavlja 
Bogu s tvojim pobožanstvenjenjem. 

566. — Euharistijsko slavlje je žrtva za krš- 
ćane. S križa po euharistijskom slavlju dobivaš 
svoje pobožanstvenjenje. — Znaš li sada, što za 
tebe znači euharistijsko slavlje? 

567. — Sigurno, svaki kršćanin mora prinositi 
žrtvu, ali Krist je htio da je prinosi u Crkvi i s 
Crkvom, i kao Crkva. — Ti također! 

568. — Krist na križu je sa svojim samopreda- 
njem i darivanjem bio znak našeg potpunog sa- 
mopredanja i darivanja Ocu. I On je bio takav 
znak, da se to moglo nazivati već stvarnošću: jer 
u Kristu je bilo sve (Ef 1, 10), i Krist na križu 
je Crkva na križu. Jesi li ti u Kristu? Jesi li ti 
Crkva na križu? 

569. — No, žrtvu zajednice prinosi jedan u ime 
sviju. Zajednica je mistični Krist; tako je po 
naravi Krist prinositelj žrtve — svećenik! Smije 

li Krist prinijeti i tvoju žrtvu? I da li je i ti pri- 
nosiš s njime? 

570. — Kad svećenik riječima pretvorbe posa- 
dašnjuje tijelo i krv Kristovu, posadašnjuje se 
Krist na križu — mističnom odvojenošću tijela 
i krvi. Tako je pretvorba — mistično — veliki 
trenutak povijesti. — Neka bude veliki trenutak 
i tvoga života! 

571- — Žrtva Novoga saveza je žrtvena gozba. 

Shvati, da pričest spada u euharistijsko slav- 
lje! Dopusti, da krv Kristova kod svake pre- 
tvorbe — kod svakog euharijstijskog slavlja — 
svom svojom snagom teče u tvoje srce! 

572. Euharistijsko slavlje doživljavaj što če- 
šće kao pravu žrtvu, pa ćeš uskoro zapaziti kako 
je tvoj milosni život svjestan, kako raste, i kako 
je dosljedan. 

KRŠTENJE 

573. — Crkva je euharistijska zajednica, grupa 
ljudi, koja se skuplja oko euharistijskog stola, 
te je po tome svjesna da je povezana sa svima 
onima, koji bilo gdje slave Euharistiju. Krštenje 
je sakramentalni ulazak euharistijskoj zajednici. 

574. — Biti kršten, a ne sastajati se u euha- 
ristijskoj zajednici, je besmisleno. Moliti za krš- 
tenje, znači moliti da se bude primljen u zajed- 
nicu Crkve, znači biti u jedinstvu s tom grupom 
ljudi — a to znači biti živ u njezinu životu. Pa i 
mala djeca se moraju — preko obitelji — sasta- 
jati u euharistijskoj zajednici, ako su krštena. 


575. — Jesi li kršten? To znači dakle, da si se 
odlučio za Krista. Ostaj eš li kod toga — ili ne? 

576. — »Sarx — tijelo« kao suprotnost od »pne- 
uma — duh« znači kod svetog Pavla: 

1. Strah pred smrću, koga se ne može svladati 
zbog pomanjkanja žive vjere; 

2. Napustiti Boga, jer samo kroz smrt možemo 
prispjeti k Bogu; 

3. Držati se za stvari ovoga svijeta, u kojima 
se traži nadomjestak Boga, da bi se zadovoljilo 
srce. 

Pneumatski kršćanin, koji je kršten i koji je 
krštenje duhovno doživio, nadvladao je »tijelo«. 
Time što stvarnosti vjere doživljava kao stvar- 
nosti, već sada grli Boga, Krista, i više se ne 
boji smrti. On prezire stvari ovoga svijeta, uko- 
liko u Kristu ne nalazi njihov smisao. — Jesi li 
ti takay kršćanin? Jesi li barem na putu da to 
postaneš? Ili bi možda trebao biti nanovo »du- 
hovno« kršten? 

577. — Jesi li kršten? Dakle, otvorena su ti vra- 
ta u Kraljevstvo nebesko! Po krštenju si stu- 
pio u Kraljevstvo milosti. Ako si ne samo jed- 
nom kršten, nego si i ostao »krštenik«, vladaj se, 
molim te, kao građanin Kraljevstva nebeskog! 

578. — »Mnogo je vode poteklo preko tijela, ali 
vrlo malo je prodrlo u duh« (Adolfs). Mnogi kr- 
ćani u današnjoj Crkvi trebaju, bez sumnje, hitno 
»duhovno« krštenje. 

ISPOVIJED 


579. — »Pokornički sud ispovijedi je usmjeren 
prema Euharistiji, tom životnom centru Crkve. 
Ako se je čovjek po grijehu odijelio od životnog 
zajedništva s Bogom, biva to u Crkvi na taj na- 
čin vidljivo, što on više ne smije sudjelovati na 
najnutarnijem životu Crkve, na Euharistiji, bu- 
dući da ne smije u pravom i potpunom smislu 
sudjelovati u Euharistiji; on ne smije primiti 
svetu Pričest. Oprošten je grijeha po sakramentu 
pokore dobiva se time, što Crkva grešnika opet 
prima u svoju zajednicu mira, a to znači, daje 
mu mogućnost da sudjeluje u svetoj Pričesti.« 
(Semmelroth, »Vom Sinn der Sakramente«, str. 
76). 

580. — Tko pozna ljudsku narav, taj zna da je 
ispovijed i jedan imperativ naše naravi. — »Ne 
može se nijekati, da je cijela uspostava ispovijedi 
dostojna Božje mudrosti, i ako ima nešto, što je 
dostojno i što odlikuje kršćansku religiju, onda 
je to upravo ispovijed«. (Leibniz) — »Ispovijed 
je snažna uzda, koja zauzda va poroke«. (Volta - 
ire) — »Pojedinačna ispovijed nikada ne bi smje- 
la biti oduzeta čovjeku« (Goethe). — »Sigurno, 
ispovijed u svojoj biti ima velike snage za izgra- 
đivanje naroda« (Pestalozzi). 

581. — Ne može se dosta naglasiti od kolikog 
je psihološkog značenja priznavanje grijeha pred 
svećenikom. A kod sakramenta se radi o nečem 

neizmjerno većem: radi se o činu pomirenja s 
Crkvom, koju se povrijedilo, jer svaki grijeh po- 
v’’eđuje Crkvu. Ako se radi o smrtnorn grijehu, 
onda je tek nakon toga pomirenja dopušteno po- 
novno blagovati sa stola Gospodnjeg: jer stol 
Gospodnji je Crkva. 

582. — Priznavanje grijeha pred Crkvom je 
predujam posljednjeg suda. Grešmk vec sada 
kaže Crkvi ono, što bi ona inače saznala na pos- 
ljednjem sudu. 

583 — Ispovijed je drugo krštenje, ali bolno 
krštenje. Ispovijed je skrušenje i pokora. Gdje 
je ljubav, tu je i bol nakon izdaje. 

584. — Kad ne bi bilo grijeha, ne bi bilo ni 
ispovijedi. ‘Ta jednostavna tvrdnja mora ti jasno 
kazati da nema razloga ispuštanja ispovijedi, ako 
upadaš u mnoge grijehe — ili čak u uvijek iste. 
Odlučujuće je samo da nikada ne sklapas mira 
s grijehom, da nisi sporazuman s grijehom. 

585 - Ispovijed ti daje milost - nadnaravnu 
pomoć, da bi mogao nadvladati grijeh koji si 
ispovjedio. — Surađuj s milošću! 

586 . _ ispit savjesti prema ispovjednom ogle- 
dalu nije loš. Ali ispit savjesti u kojem ces spo- 
znati, kako izgleda tvoje srce i kako bi trebalo 
izgledati, bit će mnogo vredniji. 

587. — Prema klasičnoj slici Svetoga pisma srce 
po grijehu postaje tvrdo, jer grijeh je nadutost i 
razaranje ljubavi. Pokajanje »satire« i »lomi« tu 
tvrdoću. 

588. — Bog je ljubav! Ljubav je ono najveće, 
sve u kršćanstvu! Da, i to tako da pokajanje, koje 
potječe od ljubavi, dolazi prije odrješenja! Ne 
odlaži ni za jednu minutu ulazak milosti u tvoje 
srce! 

589. — Ljubav rado stvara nakane, a nakane 
su nosilac ljubavi i povećavaju ljubav. Gdje je 
pokajanje, tu će biti i nakana. I što svjesnije 
stvoriš svoju nakanu, to veća je tvoja služba lju- 
bavi. 

POTVRDA 

590. — Cjelokupna crkvena, euharistijska za- 
jednica je stvarni znak spasenja za cijeli svijet 
— sveobuhvatni sakramenat spasenja. Svaki pot- 
puni član Crkve treba ispunjati tu zadaću. Svaki 
kršćanin je prorok, mučenik, svjedok otkupitelj - 
ske poruke, otkupljujuće smrti, Kristove euha- 
ristijske zajednice. Poslanje kršćanina, da bude 
poslanik Krista i Crkve, zbiva se sakramentalno 
po potvrdi. — Jesi li s Kristom i s Crkvom već 
tako sjedinjen, da ih možeš zastupati, da se u 
tebi može raspoznati potvrđenog kršćanina? 


591 Po potvrdi euharistijska zajednica sa 

kramentalno svladava opasnost da ostane živjeti 
u getu i da postavlja granice ljubavi Božjoj i 
veseloj poruci. 

592. — »Potvrda u prvom redu upotpunjava to 
članstvo u Crkvi za zrelo i samosvjesno vršenje 
svoje zadaće u konfrontaciji s onime vani, što 
nije Crkva.« (O. Semmelroth, »Vom Sinn dei Sa- 
kramente«, str. 92). 

593_ Tko biva kršten, prima Duha Božjega, 

koji u nama viče: »Abba, Oče!« (usp. Iv 3, 5). U 
potvrdi prima kršćanin snagu Duha Svetoga, da 
bude svjedok Evanđelja: »A kad dođe Tješitelj, 
koga ću valu ja poslati od Oca, Duh Istine koji 
od Oca izlazi, on će svjedočiti za me, i vi ćete 
dati svjedočanstvo, jer ste od početka bili sa 
mnom« (Iv 15, 26 — 27). 

594. — Jedno nemoj previdjeti: snaga da budeš 
svjedok Kristov, svjedok euharistijske zajednice 
dolazi konačno — kao i kod svih sakramenata — 
od Euharistije. I potvrda će te dovesti u uži kon- 
takt s Euharistijom, samo ako je svjesno — krš- 
ćanski doživljavaš. 

595 — Ako si potvrđen, onda možeš o sebi reći 
ono što je Izaija rekao za Krista: »Duh Gospodnji 
je na meni, jer me on pomazao, poslao me da 
donesem radosnu vijest ubogima, da zarobljeni- 
ma navijestim slobodu, sužnjevima oslobođenje, 

slijepima svjetlost očima, da potlačenima daru- 
jem slobodu, da navijestim godinu milosti Gos- 
podnje« (Iz 61, 1 — 2). 

596. — Potvrda znači kršćanski apostolat. Oda- 
tle bi se Crkvu moglo podijeliti u slijedeće grupe: 

1) Moleća Crkva; ona vrši odlučujući apostolat. 

2) Tipeća Crkva: ona otkupljujući pridonosi apo- 
stolatu. 3) Spavajuća Crkva: ona nije od Krista 

utemeljena, ali je posvuda najviše zastupana. 

Kojoj Crkvi ti pripadaš? 

597. — Ulje za potvrdu miješa se s mirisavim 
balzamom. U istočnoj Crkvi uzimaju se k tome 
još mnoge mirodije. — Gledaj da u svijesti svoje 
potvide možeš također ponoviti riječi svetoga 
Pavla: »Mi smo za Boga Kristov miomiris« (2 
Kor 2, 14). 

598. — Prorok i svjedok je u Novom zavjetu 
jedno te isto. Svjedok je onaj koji posjeduje isti- 
nu i druge za nju predobiva. Svjedok Kristov je 
onaj, koji svojim hrabrim ispovjedanjem druge 
za Krista predobiva. 

599. - Veliki svjedok je onaj, koji umire za 
svoje uvjerenje. To svjedočanstvo za Krista ne 
može bez potvrde dati ni jedan čovjek, u najma- 
nju ruku bez »potvrde želje«! I obrnuto: tko svo- 
ju potvrdu prihvaća i doživljava je, biva sposo- 
ban dati za Krista to veliko svjedočanstvo, da 
bude mučenik. 


EUH ARISTI JSK A ZAJEDNICA 
NA PROPUTOVANJU 

500. — Crkva, euharistijska zajednica stanuje 
pod šatorima. Ona ne stanuje u betoniranim 
zgradarpa. Ona putuje (usp. 2 Kor 5, 6; 1 Pt 2, 
11). Put Crkve i put svakog kršćanina označen 
je sakramentima. 

001. — »Na proputovanju kršćana Euharistija 
ima dvostruku ulogu. Kao prva pričest igra ona 
ulogu uvađanja, ona je u nekom smislu jedin- 
stveni sakramenat, sakramenat za djecu, ili od- 
rasle koji su se obratili, koji započinju svoj krš- 
ćanski život. Ali onda, nakon te inicijacije, Euha- 
ristija postaje sakramenat za svaki dan, koji ne 
pripada nekoj određenoj dobnoj starosti, koji se 
stalno mora primati; koji postaje ’kruhom našim 
svagdašnjim’ ili kako je netko rekao ’kruhom na- 
šeg putovanja’«. (A. M. Roguet, Les Sacraments 
Signes de vie«). 

602. — »Euharistija je slavlje uskrsnog otajstva 
u očekivanju paruzije. U Euharistiji se cijela 
Crkva doživljava kao zajednica nade, kao putu- 
juća Crkva, koja očekuje nebeski Jeruzalem. 1 
upravo ta nada je i njezina kvaliteta, koja je 
potiče na zalaganje na zemaljskom, socijalnom, 
kulturnom i obiteljskom području; jer kao sto 
nas Euharistija poučava, mi se ne nadamo samo 
blaženstvu osamljene duše«. (Haring, »Orden im 
Umbruch«, str. 22 — 23). 

603. Kao što putnik mora češće i dobro -jesti 

tr oras 1 u na svom putu prema Kristu ^sto 

velikim srcem ići k pričesti, inače bi ti uskoro 
žnalem^Th 3 * 1 f" 3 ® 6 ' Sam Krist je na S'^io to 

S J ' : * Moje tijel ° J e Jelo. 

moja krv je istinito piće. Tko jede moje tijelo 

6 55 56) JU TT rV0sta;)e u meni 1 J a u njemu«. (Iv 
' 05-56) »Uzmite, jedite i pijte« (Mt 26, 26-27). 

SVEĆENIČKO REĐENJE 

6O 4 . — Na proputovanju treba Crkva hranu 
Euharistije. Radi toga joj je Krist dao svećenike 
toli u njoj omogućuju Euharistiju i koji joj u 
svako vrijeme priređuju hranu. 

stovn ~ t S ri enik je - s Kristom 1 u ime Kri- 
stovo - također 1 pastir naroda, vođa putnika. 

n _ako je zadaća svećenika da bude sluga zajed- 

606. — Svećenik kao prorok s Kristom proro- 
kom ima jedno osobito poslanje: da naviješta ri- 
ječ Božju, samoga Krista, Evanđelje. 

„ »Svećenik mora ljudima posredovati 

Božje spasenje po Riječi i sakramentu, te ljude 
privoditi susretu s Bogom u Isusu po vjeri. On 
ne može svoju službu izvršavati ispravno i sa- 
vjesno, ako sam ne ostvaruje svoju vjeru u Gos- 
podina Po osobnom odnosu s Bogom slušanjem 
njegove liječi i davanjem odgovora molitvenim 

i djelotvornim životom«. (Schreiben der deut- 
schsprachigen Bischofe, str. 62 — 63). 

608. — Pa ipak, u Novom zavjetu postoji samo 
jedno jedino svećeništvo, jedan jedini svećenik. 
Krist. Poslanica Hebrejima je u Svetom pismu, 
razmišljanje o stvarnosti svećeničkoga, a zaklju- 
čuje s tvrdnjom, da je Krist svojom žrtvom — 
svojom poslušnošću sve do smrti — ispunio ko- 
načno i vječno pomirenje i predanje. (Heb 2, 16 
slijed.; 4, 15; 5, 7 si.) On ostaje svojim svećeni- 
štvom neizmjerno uzvišen nad svakim svećeni- 
štvom u Starom zavjetu i u čovječanstvu. S njim 
je nastupilo konačno vrijeme, posljednja etapa 
povijesti. 

609. — Crkva kao nastavak Krista u povijesti 
je također posadašnjenje svećeništva Kristova. 
Sav narod Božji je svećenički narod. (1 Pt 2, 9). 
I ti si svećenik s Kristom svećenikom, s »općim« 
svećeništvom — ali svećenik. Budi svećenički 
složan s cijelom Crkvom, i radi toga još uže po- 
vezan s posvećenim svećenicima. 

610. — Ako u Novom savezu postoji samo jedan 
svećenik, Krist, tada je posvećeni svećenik za- 
stupnik i poslanik Krista svećenika. 

611. — Prema II. vatikanskom saboru »formal- 
no« je određenje ministerijalnog svećeništva p o- 
sadašnjenje Krista u njegovoj Crkvi (usp. 
SC, 7; LG, 21); Sudjelovanje u službi Kri- 

stovoj kao posrednik, pastir i glava (PO, 1; LG, 
28): Punomoć »da može djelovati u osobi gla- 
ve Krista«. (PO, 2). Svećenici su »u ime Kristovo 
zato postavljeni, da vode Crkvu po riječi i milo- 
sti Božjoj« (LG, 11). 

612. — »Svećenici se ne posvećuju za vlastito 
usavršavanje, nego za ’službu svojoj braći’« (PO, 
2). »Tako se ministerijalno svećeništvo ne gura 
između Boga i svećeništva, koje je zajedničko 
svim vjernicima, već ovome sprema put prema 
njegovu eshatološkom ispunjenju«. (Ernst Nier- 
mann). 

ŽENIDBA 

613. — Svaka zajednica koja se okuplja u ime 
Kristovo, je Crkva, svakako djelomična Crkva, 
ali ipak stvarna Crkva. I kršćanski brak se skla- 
pa u ime Kristovo: tako je i on Crkva. 

614. — »Iz bračnog saveza nastaje obitelj u 
kojoj se rađaju novi građani ljudskoga društva, 
koji pak po milosti Duha Svetoga u krštenju po- 
staju sinovi Božji, da bi narodu Božjem u toku 
vremena dali trajnost. U takvoj, na neki način, 
kućnoj Crkvi, trebaju roditelji riječju i primje- 
rom biti prvi vjero vjesnici svojoj djeci« (LG. 
U). 

615. — Da bi shvatio vrijednost ženidbe, važna 
su za tebe četiri razdoblja njezine povijesti: 


— U raju: razdoblje njezine usrećujuće topline. 

— Nakon pada u grijeh: razdoblje slabosti i 
neuopjeha. 

Nakon otkupljenja: razdoblje sakramenta. 

— U uskrsnuću: razdoblje u kojem ona postiže 
svoj cilj. 

616. — Svaki veliki pokret — religiozni ili po- 
litički — , koji u nekoj zemlji ili u svijetu želi 
uspjeti, znade da je već sve zadobio, ako je osvo- 
jio obitelj. I Krist je to znao. Njemu pripada 
svijet; da bi ga opet osvojio, pridobio je za sebe 
obitelj po jednom sakramentu. 

617. — Sakramenat ženidbe je sakramenat obi- 
telji. Kako bi se ta činjenica trebala odraziti: na- 
ša obitelj je u Kristu; Krist je u našoj obitelji. 

618. — Tajna ženidbe s posljedicama ljubavi 
kao sakramenat, s posebnom je toplinom prika- 
zana od svetog Pavla: »Muževi ljubite svoje žene, 
kao što je i Krist ljubio Crkvu i sam sebe predao 
za nju, da je posveti očistivši je vodenom kupe- 
lji po riječi. On je htio sam sebi pripraviti Crkvu 
punu slave, bez ljage, bez nabora, bez ičega tomu 
slična, već da bude sveta i neokaljana, lako su 
i muževi dužni ljubiti svoje žene kao svoje vla- 
stito tijelo. Tko ljubi svoju ženu, ljubi sam sebe. 
Bez sumnje nitko nikada nije mrzio svoga tijela, 
nego ga hrani i njeguje kao i Krist Crkvu. Jer, 
mi smo udovi njegova tijela. ’Zbog toga će čo- 

vjek ostaviti svoga oca i majku i prionuti uz 
svoju ženu, pa će njih dvoje biti jedno tijelo’ 
Ovo je uzvišena tajna; ja je tumačim s obzirom 
na Krista i Crkvu. Svakako trebate i vi, svaki 
pojedini od vas ljubiti svoju ženu kao samoga 
sebe; žena pak neka se boji muža!« (Ef 5, 25 — 33). 

619. — Ideal je ženidbe na ovome svijetu, da 
svatko tko je vidi, u njoj bez poteškoće može 
prepoznati povezanost Krista s njegovom Crk- 
vom. 

620. — Kakvo poštovanje i ujedno nježnost ima 
Crkva prema Kristu i Krist prema Crkvi! A ka- 
kovo poštovanje i nježnost imaš ti prema svojoj 
obitelji, prema svojoj ženi, prema svome mužu? 

621. — Ženidba nije zapreka na putu prema 
Kristu, nego naprotiv, u njoj je put lagan i ugo- 
dan. Ili je ona za tebe, za vas samo izvor žrtve, 
i mjesto trpljenja? 

622. — Bračni odnos je nešto istinski ljudsko, 
jer ga ostvaruju ljudi. Ali kod kršćana on biva 
više nego ljudsko — po sakramentu. — Je li on 
kod tebe više nego ljudsko? 

623. — Kršćanska uzdružljivost je često dobra, 
katkada potrebna i uvijek moguća, ako si se is- 
pravno odgojio i ako koristiš milost Božju. Ne za- 
boravi: sakramenat ženidbe daje ti »pravo« na 
potrebne milosti i Bog ih dapače daje u izobilju. 


624. — Želiš li dobru uputu za svoj odgoj, čak 
i s obzirom na brak? Njeguj nešto više duhovni 

život! 

625. — Braku pripadaju djeca! A odgoj djece 
spada u obitelj. U najviše slučajeva ljudi su ono, 
što su postali u obitelji. 

625. — Možda i ti smatraš da su ženidba i dje- 
vičanstvo suprotnosti? — Pa ipak, ti znaš da je 
ženidba ljubav — i djevičanstvo također! Ti znaš 
da je ideal ženidbe najviše ljubav — i ideal dje- 
vičanstva također! Cijela Crkva je djevičanska. 
Do 3. stoljeća ženidba je u Crkvi smatrana jed- 
nom drugom formom djevičanstva. Jedni u Crkvi 
doživljavaju djevičanstvo tako, da sebe čine ži- 
vim i djelotvornim znakom onoga, što nam je 
ljubav Božja u Kristu u stanju očitovati; drugi 
pak tako, da u obitelji vidljivu ljubav prema 
»Ti« čine znakom povezanosti Krista sa svojom 
Crkvom. 


POSLJEDNJI, STRMI DIO PUTA 

627. — Rijetko je čovjek tako bolno svjestan 
da živi u izagnanstvu, kao u »posljednjoj etapi « 
svoga putovanja, a ta je obično bolest, a uvijek 
smrt. Da, bolest i smrt su posljedice grijeha, (usp. 
Rim 5, 12). Pa ipak, bolest i smrt su nakon otkup- 
ljenja dobile novu znakovitost: znakovitost križa. 
I bolest i smrt kao posljednje etape putujuće 

Crkve uzete su od Krista u područje sakramena- 
ta: po bolesničkom pomazanju i popudbini. 

BOLESNIČKO POMAZANJE 

628. — Čovjek osjeća bezutješnost svoga izag- 
nanstva kad je svladan grijehom; ali tada nam 
pomaže Krist svojim sakramentom: s ispovjedi. 
I opet čovjek osjeća svoje izagnanstvo u bolesti; 
i opet nam Krist pomaže jednim sakramentom: 
bolesničkim pomazanjem. — Tako možemo reći 
da je bolesničko pomazanje upotpunjenje pokore. 

629. — Bolesničko pomazanje je sakramenat 
bolesnih, a ne umirućih. Sakramenat umirući u 
je popudbina. Mogli bismo reći da nas bolesni- 
čko pomazanje sakramentalno čini sličnima Kri- 
stu, koji se u Maslinskom vrtu znojio krvlju. A 
popudbina nas čini sličnima Kristu, koji je umro 
na križu. 

630. — »Ako je netko među vama bolestan, 
neka dozove crkvene starješine; ovi neka nad 
njim mole, i neka ga mažu uljem u ime Gospod- 
nje, pa će pouzdana molitva spasiti bolesnika; 
Gospodin će ga podignuti, i ako je učinio grijeh, 
oprostit će mu se« (Jak 5, 14 — 15). 

POPUDBINA 

631. — Euharistija je sakramenat nad sakra- 
mentima. Ona je naš život. Ona je život Kristov 
u nama. Ona je nama uvijek put. Stoji na po- 


četku kao »prva pričest«, po kojoj postajemo 
Crkva Euharistije. Ona nam je »na putu« uvi- 
jek tu kao naša hrana. A kada nam put postaje 
naj strmiji, Euharistija nam postaje velika »po- 
pudbina«. Riječ, koja inače ne pristaje za bo- 
lesničko pomazanje, kad se kaže »posljed- 
nja pomast«, na mjestu je za »posljednju 
pričest«. 

632. — Euharistija je postavljena kao »nasta- 
vak«, kao stvarnost pra slike »pasnalnog janje- 
ta«. A blagovanje pashalnog janjeta znači »pre- 
lazak« — izlazak iz izagnanstva, iz ropstva. Ako 
je Euharistija u »planu spasenja« preuzela to 
značenje, onda ima svoje potpuno značenje kao 
»posljednja pričest«, kao prelaz u s eđinjenje s 
Kristom licem u lice. 

633. — Krštenje znači ulaz u euharistijsku za- 
jednicu — ulaz u život milosti. Popudbina je 
most prema promatranju i prema direktnom do- 
življavanju sjaja milosti, slave, koju očekujemo 
nakon smrti — u vječnom životu. 

534 . — Kako često smo ponavljali u euharistij- 
skom slavlju: »Tvoju smrt, Gospodine, navješću- 
jemo, tvoje uskrsnuće slavimo, tvoj slavni dola- 
zak iščekujemo!« Popudbina je posljednja kari- 
ka u lancu ponavljanja tih usklika nestrpljive 
kršćanske nade. 

635. — Ta »posljednja pričest« ima kao svr- 
šetak zemaljskog života i kao početak vječnoga 

života takvo značenje, da Crkva da bi je omo- 
gućila, dispenzira od svih svojih zakona. Umiru- 
ći smije primiti popudbinu i onda, ako se je već 
pričestio toga dana; svećenik smije i mora slaviti 
Euharistiju, ako je potrebno da bi omogućio po- 
pudbinu, i onda, ako je upravo završio s misnim 
slavljem. Osuđeni na smrt ne primaju bolesničko 
pomazanje — oni nisu bolesni — nego popud- 
binu: oni trebaju duhovnu, milosnu hranu, kao 
i svaki onaj, koji mora graditi posljednji most 
između ovoga i dolazećeg života. 

636. — Krist je u svojem velikom govoru o 
kruhu života istakao odnos između tog sakra- 
menta i uskrsnuća: »Ja sam kruh života. Vaši su 
oci jeli manu u pustinji i pomrli su. Takav je 
kruh koji s neba silazi, da ne umire tko od nje- 
ga jede... Tko jede moje tijelo, i prije moju 
krv, ima život vječni, i ja ću ga uskrisiti u po- 
sljednji dan... Takav je kruh, koji je sišao s 
neba. On nije onakav, kakav jedoše vaši očevi 
i pomriješe. Tko jede ovaj kruh, živjet će za- 
uvijek« (Iv 6, 48 — 50. 54. 58). 


POBOŽNOST 

»Vaš je život skriven s Kristom 
u Bogu« (Kol 3, 3) 

637. — Neki se smatraju dobrim kršćanima, jer 
mogu vrlo pametno govoriti o vjeri. No vjera je 


ljubav! A ljubav, koja ostaje samo na lijepim 
mislima i riječima, nije ljubav. 

638. — Drugi pak dobiju osjećaj svetosti, ako 
satima kleče u crkvi i mnogo mole. Osjećaj sve- 
tosti još nije svetost. Ne budi pobožnjaković i 
nemoj svojim čudnovatim držanjem druge od- 
bijati! 

639. — Vjerojatno nisi jedan od onih koji se 
čvrsto drže vjerskih običaja zato jer su ih se 
držali roditelji, djedovi i pradjedovi, upravo jer 
je to običaj! Takvo držanje odaje manjak duha 
i osobnosti. I tu se ne može govoriti o religioz- 
nom životu. 

640. — Oprez prema farizejima! On se kod 
onih, koji žele religiozno živjeti uvlači i više 
nego što naslućuješ. Zato što držiš vanjski za- 
kon i mala pravila do u tančine, nisi još ni izda- 
leka »pravednik«, koji smije druge prezirati. 

641. — O srcu se radi — kao i inače — tako 
i u religioznom životu! Ali ne zamjenjuj srce s 
osjećajima! 

642. — Vanjske forme su dobre, ali one mora- 
ju biti prožete duhom. Da, sam duh zahtijeva te 
vanjske forme. 

643. — Pravo religiozno držanje je bogocen- 
trično, kod njega Bog stoji u središtu kao najvi- 

ši princip. — U religiji — a sve mora biti reli- 
gija — radi se o Bogu i samo o Bogu. Sve se pre- 
ma NJEMU mora usmjeravati. 

644. — U sadašnjem Božjem planu Krist je 
središte svih stvari, jer sve je stvoreno po nje- 
mu! (Kol 1, 17). Tako dakle i tvoj religiozni ži- 
vot mora biti kristocentričan, sve se kod toga 
mora vrtjeti oko Krista. — Je li to tebi bile uvi- 
jek jasno i jesi li toga ostao svjestan? 

645. — Samo kršćanin, koji prihvaća Crkvu i 
pripada joj, može naći Krista. — Ako se odva- 
jaš od svoje braće i sestara, odvajaš se od Boga 
i Krista i prestao si s religioznim životom. 

646. — Jednom riječju, religiozni život, pobož- 
nost jest »milosni život, svjestan, rastući i kon- 
zekventan«. 

647 . — Bog, Krist, su apsolutne stvarnosti, koje 
ne dopuštaju nikakve iznimke. Prema Apsolut- 
nome pristaje samo radikalno držanje, što još 
ni izdaleka nije fanatizam. Sam Krist je rekao: 
»Tko niie za mene, taj je protiv mene; tk 0 sa 
mnom ne skuplja, taj rasipa« (Lk 11, 23). — Is- 
pitaj se! Jesi li radikalan u svom religioznom 
životu? 

648. — Ono veliko, čemu u kršćanskom životu 
služiš, je apsolutno! Ako si prožet tom stvarno- 
šću, tada ćeš prkositi poteškoćama — bit ćeš 
hrabar! 

649. — Naravno je ono, što iz naravi proizla- 
zi! Tvoje religiozno djelovanje mora kao nešto 
samo po sebi razumljivo proizlaziti iz »tvoje bo- 
žanske naravi« — tako ćeš u religioznom ostati 

naravan. 

650. — Religiozni život je Krist opisao kao ži- 
vot djeteta, a taj je karakterističan po ljubavi 
sve do privrženosti, o bezgraničnom pouzdanju, 
naravnosti, jednostavnosti, radosti. 

651. — Tko je dijete Božje, brat Kristov, hram 
Duha Svetoga — i tko tu svijest njeguje, ne mo- 
že biti žalostan. Tko je žalostan — ne ostvaruje 
pravo kršćanstvo. 

652. — Sveti Pavao u svom pismu Filipljani- 
ma neumorno naglašava radost, da bi konačno 
uskliknuo: »Radujte se, i opet vam kažem, ra- 
dujte se, radujte se uvijek u Gospodinu!« Radost 
je ljubav, radost je Bog. 

653. — Radost je raspoloženje duše, koje pro- 
izlazi iz svijesti reda. — A Bog je red. Čovjek je 
stvoren za red. Stoga je raspoloženje duše, koje 
proizlazi iz reda, jedino dostojno čovjeka — da 
i dostojno Boga. 

654. — Čovjek je rođen za radost. I čovjek mo- 
že uvijek u radosti živjeti. 

655. — Radost čini mogućim ono što je nemo- 
guće. »Sjedio sam sam u kutu svoje kuće i mi- 

slio da je pretijesna za bilo kakvog gosta; ali 
sada, kad su vrata provaljena neočekivanom ra- 
došću vidim da u njoj ima mjesta za mene i za 
čitav svijet«. (Rabindranath Tagore). 

656. — Moraš biti oprezan s najvećim neprija- 
teljem radosti: sa srdžbom. »Rijetko radosti sme- 
ta žalost — prije srdžba. — Srdžba se brzo na- 
gomilava i nestaje. — Kako posve drugačije dje- 
luje radost! U njoj je sve lakše i sve se svršava 
s manje trvenja. — Tko se raduje bliži je stvar- 
nosti, pristupačniji je utjehi, mirniji je i savrše- 
niji« (Dr. Volk). 

657. — Ni jedan život ne smije mimoići reli- 
giozno — ne smije mimoići Boga, Krista. Svatko 
mora zauzeti stav: za Krista ili protiv Krista! 
Tko se ne odlučuje za Krista, već se je odlučio 
protiv NJEGA. 

658. — Odluči se, ali odluči se jednom kona- 
čno potpuno! Znati odlučiti se, već je od veli- 
kog značenja. Sveta Terezija kaže: »U prvom 
redu vrlo je važno odlučno započeti«. (Francisco 
de Ribera, 1. Buch, 7. Kap.). 

659. — Ideal tvog religioznog držanja — tvoje 
pobožnosti — trebao bi biti slijedeći: postati živo 
Evanđelje i to tako, da svatko u tebi može naći 
crte o kojima je čitao u Evanđelju. 

660. — Religiozni život — kršćanski život je 
moguć: u jedinstvu s Kristom, a s pomoću Bo- 
žjom. 


ZAPREKE U ŽIVOTU MILOSTI 

»Ne spavajmo! 

Bdijmot 

Budimo trijezni !« (1 Sol 5, 6) 

661. — Pazi i budi oprezan u svom milosnom 
životu, u svojoj povezanosti s Kristom, u svom 
stavu ljubavi. Mi imamo »neprijatelje«, u opa- 
snosti smo i možemo zatajiti. 

662. — Da ne možeš omalovažavati đavla, kaže 
ti i sveti Petar: »Trijezni budite i bdijte! Vaš 
protivnik, đavao, obilazi kao ričući lav, i traži 
koga bi proždro. Oprite mu se postojani u vjeri!« 
(1 Pt 5, 8 — 9). Pa ipak, đavao ne može ništa pro- 
tiv Boga. Ti pak možeš đavla nadvladati samo 
s Bogom. 

663. — Ali nemoj zamišljati, da će đavao doći 
k tebi kao neka strašna neman. Za to je on pre- 
više lukav. On dolazi k tebi kao anđeo svjetla, 
obećava ti sreću. Njega raskrinkati nije uvijek 
lako, ali je veoma važno! Budi oprezan! 

664. — »Đavao odvede Isusa visoko, i pokaza 
mu za tren oka sva kraljevstva svijeta, i reče 
mu: ’Dat ću ti svu ovu vlast nad njima i slavu, 
koja im pripada, jer meni je predana, i dajem 
je komu hoću’« (Lk 4, 5 — 6). Toliko se zlo svojom 
moću domoglo svijeta, da i svijet postaje nepri- 
jateljem. Nadvladaj ga tako da se skloniš u si- 

gurnost, u okolinu u kojoj vlada dobro! I s Kri- 
stom otkupi sav svijet! 

665. — Svijet — tvoja okolina — pokušat će ti 
nametnuti mišljenja i stavove s blagom tirani- 
jom. Ali, koliko će ti ovi pomoći na putu do 
Krista? — I kako često žele oni iskoristiti tvoje 
nagone i instinkte! 

666. — Svijet — tvoja okolina — znat će te 
rafinirano primamiti! Otrov ostaje otrov, pa i 
onda kad ima okus meda! 

667. — Treći veliki neprijatelj je naša pala na- 
rav. »Tijelo žudi protiv duha, a duh protiv tije- 
la; oni su međusobno u suprotnosti, da ne mo- 
žete činiti što biste htjeli« (Gal 5, 17). »Hodajte 
u Duhu, pa sigurno nećete udovoljiti tjelesnoj 
požudi« (Gal 5, 16). 

668. — Mi smo u opasnosti. Hoće li dobro sje- 
me riječi Božje u nama napredovati i donijeti 
plodove? 

669. — »Iziđe sijač da sije svoje sjeme. I dok 
je sijao, padne neko zrno kraj puta, bude poga- 
ženo, te ga pozobaše nebeske ptice«. — »Oni ’kraj 
puta’ to su oni, koji uistinu čuju riječ; zatim do- 
đe đavao, te je iščupa iz njihova srca, da ne vje- 
ruju, i tako se ne spase« (Lk 8, 5. 12). 

670. — »Neko padne na kamen, i kad je potje- 
ralo osuši se, jer nije imalo vlage«. — »Oni ’na 


kamenu’ to su oni, koji s veseljem prime riječ 
čim je čuju; ali oni nemaju korijena; neko vri- 
jeme vjeruju, ali u vrijeme kušnje otpadnu« 
•(Lk 8, 6. 13). 

671. — »Drugo padne među trnje, a trnje je 
zajedno raslo, i ugušilo ga«. — »Ono, koje paune 
među trnje, to su oni koji čuju, ali ih na puto- 
vanju uguše brige, bogatstvo i životne naslade, 
pa tako ne dostignu zrelost« (Lk 8, 7. 14). 

672. — »Neko padne na dobru zemlju, iznikne 
i donese stostruki rod«. — »A ono na dobroj 
zemlji, to su oni, koji čuju riječ i čuvaju je u 
dobru i plemenitom srcu, i rode rod zbog ustraj- 
nosti« (Lk 8, 8. 15). 

673. — Ali drži s Kristom, On drži s tobom! 
Tada možeš sve i tvoji neprijatelji ti ne mogu 
naškoditi. Ne moraš se bojati napadaja. 

674. — Borbu s neprijateljima duha nazivamo 
napast: Napast je borba, a borba je zapravo 
dobra. 

675. — Da čovjek čuje i osjeća privlačnost sna- 
ge zloga, nereda, egoizma i nedostatka ljubavi, 
to još ni izdaleka ne znači zatajenje. Dapače su- 
protno, to može biti dobra pomoć za odgoj ka- 
raktera i kao dokaz vjernosti Kristu i svojoj 
Crkvi. 

676. — »Neprijatelj zavarava jakošću i samo 
ako je prisiljen, priznaje svoju slabost. On je kao 
tašti ljubavnik, koji ne želi biti otkriven, kao 
razbojnik, koji traži samo tamnu i slabu stranu, 
a neće sprijeda napadati« (Ignacije Loyolski). 

677. — Nemoj tražiti prigodu za grijeh! Sveto 
pismo opominje: »Tko traži opasnost u njoj će 
propasti«. 

678. — Kako ti stojiš prema svojim neprijate- 
ljima? Bi li u svom sadašnjem stanju mogao 
odbiti svaki napad? 

679. — Je li je tvoj duh mlohav i beživotan? 
Možda surađuješ — bez duha — a da ne znaš 
zašto? Ako uopće moliš, nisu li to samo prazne 
riječi? Možda nešto radiš, a da nisi razmislio. 
Ako je tako, imaš najbolju garanciju da ćeš 
propasti. 

680. — Bog te sačuvaj od mlakosti! Za ime 
Božje, budi uvijek oprezan! Mlakost je kao molj- 
ci, koji neprimjetno sve proždiru i svagdje se 
lako uvlače. 

681. — Oprez s onime što priprema put mla- 
kosti: 

— komotnost 

— nemarnost 

— nezainteresiranost. 


682. — Želiš li siguran znak mlakosti? — Ispi- 
taj se, da li ti još smeta, ako si u čemu zatajio! 
Ako omalovažavaš svoju pogrešku, da, ako te ona 
uopće ne zabrinjava, onda si sigurno mlak! 

683. — Želiš li siguran znak, da nisi mlak? Od- 
govori samo: jesi li oduševljen za kakav ideal? 
Težiš li u svom duhovnom i religioznom životu 
za kakvim velikim ciljem? Ako je tako, onda 
budi bez brige, ti nisi mlak! 

684. — Kod mlakonje duh pomalo gine! Na 
koncu ne treba neprijatelj čak ni napadati! On 
sam od sebe trune i raspada se! 

685. — Zločin ili javni neuspjeh znače duhov- 
nu propast za počinitelja, ali vrlo malo ili sko- 
ro ništa za zajednicu. Nasuprot tome mlakost je 
zarazna bolest. Ona donosi ne samo mlakonji 
bezvrijednost i nezadovoljstvo, nego i rastvara- 
nje, oslabljenje i raspadanje zajednice — i dru- 
štva. 

686. — Cilj neprijatelja je smrtni grijeh! A 
smrtni grijeh znači: 

— prekid s Bogom 
— pad u ništavilo. 

687. — Evo jedan od starine poznati zakon, 
koji ne smiješ zaboraviti: ono što je loše veći- 
nom je lako i ugodno, ali razočarava i razara; 
a ono što je dobro, često je teško, i neugodno, ali 
obogaćuje i oslobađa. 

688. — Najbolje jamstvo vjernosti u našem 
držanju je odlučnost za dobro, za ljubav, za Boga 

689. Evo stava koji ne bismo smjeli nikada 
napustiti: nikada djelovati iz egoizma, iz komot- 
nosti i kukavičluka, nego uvijek razumno, is- 
pravnim srcem i po vjeri. 


KASKO — OSIGURANJE 

» Brinimo se jedan za drugoga 
i potičimo se međusobno na 
veću ljubav!« (Heb 10. 24) 

690. — Ono što je osobito vrijedno i što je iz- 
loženo mnogim opasnostima, osigurava se i to 
često čak »kasko-osiguranjem«. — Koliko je za 
tebe vrijedan tvoj milosni život? Bez sumnje si 
zapazio, kako je izložen mnogim opasnostima! 
Jesi li ga već osigurao »kasko-osiguranjem?« 

691. — Kako se može sklopiti to »kasko-osigu- 
ranje?« Tako da se čvrsto povežeš Kristom i sa 
svojom braćom! — Kako ćeš se povezati s Kri- 
stom, to već znadeš: milosni život, sakramentalni 
život, ljubav! — S braćom ćeš se povezati za- 
jedno ukoliko s njima sačinjavaš prijateljsko 
jedinstvo u Kristu i za Krista! Morat ćeš na neki 
način s njima sačinjavati jednu grupu. 


692. — »Trostruko uže se ne raskida brzo«. 
(Prop 4, 12). 

. 693. — Svako kršćansko doživljavanje je u bi- 

• lo kojoj formi doživljavanje s drugima. 

694. — Prijateljstvo se mora doživljavati na 
najiskreniji i najtopliji način. Grupa bi trebala 
biti ostvarenje toga prijateljstva. 

695. — Prijateljska grupa daje nam ravnotežu 
u društvu: s jedne strane ona nas oslobađa od 
individualizma, a s druge strane čuva nas od 
omasovljenja. Oba esktrema bila bi vrlo opasna. 

696. — Kursiljo je prikazan kao »pokret krš- 
ćanskih grupa«. 

697. — Grupa je krug prijatelja koji su se sku- 
pili u Kristovo ime i u ljubavi prema Crkvi. 

698. — Zdrava atmosfera grupe je ljubav, odu- 
ševljenje i predanje. 

699. — »Središte« grupe je Kristova ljubav, 
međusobna pomoć i briga za cijelo Mistično 
tijelo. 

700. — Redoviti sastanak grupe, koji se vjerno 
održava, jamči oduševljenje u četvrtom vječnom 
danu. 

701. — Grupa je pomoć svima, ako svi, jedni 
za druge, preuzmu odgovornost. 

702. — Pomanjkanje finoće i daljnje prenoše- 
nje onoga, što je rečeno prijateljima u povjere- 
nju. razorne su snage u grupi. 

703. — Prijateljstvo se sastoji od međusobnog 
duhovnog darivanja: u grupi jedan drugome da- 
ruju ono, što mu je Bog darovao. 

704. — Iskrenost i otvorenost su životne žile 
prijateljstva u grupi. 

705. — Grupa je »katolička«, ukoliko podržava 
i njeguje vezu s ostalim grupama. (Ultreya). 

706. — Grupa ostaje grupa — a ne postaje ma- 
som — , ako su svi prijatelji duhovno aktivni. 

707. — Grupa mora biti izgrađena, kad je re- 
ligiozna i apostolska napetost najjača. Na svr- 
šetku kursilja mora ta napetost postojati. Ta to- 
plina mora biti ugrađena u grupu, a da se ne 
izgubi ni jedan jedini stupanj. 

708. — Grupu drže na okupu svi koji je sači- 
njavaju. 

709. — U grupi ne postoji vođa, jer se ne radi 
o nekoj organizaciji. 


710. — Ako je netko izgubio polet, ili čak za- 
tajio, tada može svatko kao brat — u ljubavi i 
odgovornosti — preuzeti vodstvo. 

711. — U grupi će svaki za svakoga preuzeti 
odgovornost. 

712. — Grupa mora tako biti sastavljena: 

— da prijateljstvo može biti njegovano, 

— da sastanak može redovito biti održa- 
van, 

— da grupa prema unutra i prema vani 
može biti što djelotvornija. 

713 — Najveća je nesreća grupe, ako jedan 
ili pak svi izgube interes za duh, za ljubav, za 
Krista. 

714. — gto uže prijateljstvo grupa održava, to 
više ostvaruje duh kursilja. 

715. _ Tko se odijeljuje od grupe, gotovo uvi- 
jek je blizu brodoloma. O tome govori iskustvo. 

716. — Kursiljo dovodi kursiljiste na takvu vi- 
sinu da su oni u stanju sačinjavati i održavati 
grupu. 

717. Kursiljo je u prvom redu radi grupe, a 

ne grupa radi kursilja. 

718. — Kursiljo bez po-kursilja u grupama, 
mora se smatrati kao promašaj. 

719. Ako tvoja grupa za tebe mora biti »osi- 
guranje«, bit će potrebno da se redovito sasta- 
jete. od sastanaka ovisi ostvarenje jedinstva! Ali 
lađi se o sastajanju - — i jedinstvu — u Kristu i 
za Krista! 

720. Sastanak grupe je sastanak prijatelja 
koji doživljavaju stvarnost Mističnog tijela, i po 
kojima se u tom svijetu dogma o zajednici sve- 
taca očituje kao živa stvarnost. 

721. Sastanak grupe je prigoda, u kojoj 
stvarnost kršćanstva postaje konkretna, živa 
praktična i trijumfirajuća. 

722. Sastanak grupe je prigoda u kojoj se 
otvoreno može govoriti o Kristu bez straha^ da 
će netko biti krivo shvaćen i prigoda u kojoj se 
uči u svojoj naravnosti govoriti o Kristu. 

723. Prvo i najvažnije nije sastanak, nego 
da se grupa drži na okupu. Sastanak će tada biti 
naravna posljedica toga. 

^4- - Sastanak grupe čini kursiljo trajnim. 

Tko dolazi na sastanak grupe, nije samo bio na 
kursilju, nego taj je »kursiljista«. 

725. — Mi ne održavamo naše grupne sastanke 
zato, što smo bili na kursilju, nego mi smo bili 
na kursilju, da bismo sastanak grupe mogli pra- 
vilno održavati. 


726. — Moguće je biti kršćanin sa ili bez sa- 
stanka grupe i ultreye. Ali nije sasvim isto, da 
li netko sam ili s drugima poduzima neko teško 
i dugačko putovanje. Na sastanak grupe moraš 
ići sa slijedećim stavom: 

— radije davati nego primati, 

— radije pomoći nego vladati, 

— radije ići naprijed, nego ostati na istom 
mjestu, 

— radije postajati bolji, nego biti bolji. 

727. — »Brinimo se jedan za drugoga, i poti- 
čimo se međusobno na veću ljubav, i da više 
radimo u službi dobra. Ne izostavljajmo, kako 
neki običavaju, svoga vlastitog sastanka, nego 
hrabrimo se međusobno, tim više, što vidite, da 
se Dan približuje« (Heb 10, 24 — 25). 

728. — Za grupu u Kristu, potrebno ti je mno- 
go ljubavi, puno oduševljenja — iz uvjerenja u 
njezinu veliku vrijednost, — i mnogo predanja. 

729. — Ako se Krist može naći u najmanjemu 
od svoje braće, tim više GA onda moraš vidjeti 
u svojoj braći, koja ti pomažu, da MU ostaj eš 
vjeran. 

730. — Zakuni se sam sebi da ćeš iz ljubavi 
prema Kristu, prema sebi i prema svojoj braći, 
ostati vjeran svojoj grupi i sastancima. Konačno, 
ta vjernost je odlučujuća za »osiguranje«. 

73 p Tvoja braća su ljudi: imaj mnogo razu- 
mijevanja za njih. I ako oni sami sebi nisu do- 
statno »osiguranje«, budi to ti za njih: pomozi im. 

732. — Ako je netko u tvojoj grupi zatajio, po- 
žuri se da sam sebi pripišeš krivnju za to. 

v . 733 - 77 Budi fin sa svojom grupom. Finoća zna- 
či, moći otkriti kako ćeš prijatelju pripremiti 
male radosti i kako ćeš ga poštediti od malih 
žalosti. Zadobi povjerenje svoje braće! Nemoj 
ga nikada povrijediti! 

. 734 ' 7~ Primi i en i riječi svetoga Pavla u posla- 
nici Rimljanima na svoju grupu: »Ja žudim za 
svojom glupom, da se međusobno obdarimo da- 
rovima Božjim«. 

Osnuj pravu grupu s braćom, prema 
kojima ti sam možeš imati povjerenje: a tada 
budi s njima otvoren i iskren. 

736. Ako je koji brat zalutao, idi neumorno 
za njim! Ne zaboravi, ti si po svoj prilici zadnja 
sansa njegovog »osiguranja«! 

737. — Grupa nije: 

— organizacija, 

— klub, 

— stol istomišljenika, 

— ćelija. 


Nego grupa je: 

— nešto više života nego što je to slučaj 
u organizaciji, 

— nešto pokretnija, nego što je to slučaj 
s klubom, 

— nešto više Evanđelja, nego što je to slu- 

čaj kod istomišljenika, 

— nešto više osobnosti, nego što je to 
slučaj u ćelijama. 

Njeguj sa svojom braćom zajednički apostolat, i 
vodi tako brigu za cijelu Crkvu i za cijeli svijet. 

738. — Čini se da Koncil opisuje grupu slije- 
dećim riječima: »Razne grupe i udruženja laika, 
bilo da se posvećuju apostolatu ili nekim dru- 
gim nadnaravnim ciljevima, moraju prema vla- 
stitom cilju marljivo i ustrajno raditi na formi- 
ranju za apostolat. Ta udruženja su često nor- 
malni put prikladne formacije za apostolat. U 
njima postoji mogućnost za doktrinalnu, duhov- 
nu i praktičnu formaciju. Njihovi članovi, oku- 
pljeni s drugovima ili prijateljima u mala dru- 
štva. neka ispitaju metode i uspjehe svog djelo- 
vanja u apostolatu i uspoređuju način svog sva- 
kidašnjeg života s Evanđeljem« (AA, 30). 

739. — Kursiljo kao i kršćanski život želi biti 
putovanje u službi Crkve, po Kristu k Ocu, tje- 
ran Duhom Svetim, po zagovoru Marijinu i svih 
svetaca, tako da mi svi svoju braću i sestre hva- 
tamo za ruku. Stoga je sastanak svih sudionika 
dobio ime ultreya. »Ultreya« je poklik hođočasni- 


190 


191 



ka u srednjem vijeku, koji su hodočastili na grob 
svetog Jakova apostola. Ultreya — eia ultra — 
naprijed. 

740. — Kršćanin ide svijetom kao hodočasnik. 
Sveti Petar gotovo zaklinje kršćanina, da se vla- 
da kao stranac i putnik. To znači da još nismo 
postigli svoj cilj, da moramo koračati naprijed, 
prema cilju za kojim teži naše nemirno srce. Ne- 
mir, koji je doveo do kursilja, pojavio se kod 
jednog hodočašća u Santiago de Compostela. A 
prvi kursiljo bio je pripremljen na Mallorki kod 
jednog hodočašća od župe do župe sa slikom 
Majke Božje. Od tada je ideja hodočasničkih 
kršćana ostala u središtu kursilja. Na to nas je 
podsjetio i papa u svom nagovoru na prvom 
svjetskom sastanku kursiljista u Rimu, kad nam 
je rekao: »Pošto ste vi došli u Rim? Da u sebi 
ostvarite hodočasnički duh, koji vašoj metodi 
daje obilježje«. 

741. — Kursiljista — kao kršćanin koji ozbilj- 
no uzima svoje kršćanstvo — mora i taj poklik 
»ultreya«! uzeti ozbiljno. To je smisao »ultreja- 
-sastanka«. On se održava redovito u »četvrtom 
vječnom danu«, a spontano je nastao odmah na- 
kon prvog kursilja. To redovito sastajanje svih 
kursiljista jedne regije, bitni je dio pokursilja. 

742. — Uostalom nije cilj ultreye, da kursilji- 
ste drži na okupu u smislu organizirane zajedni- 
ce. Sastanak jedne kršćanske zajednice, koja sla- 

vi tajne Euharistije, ne znači nikako, da ta gru- 
pa sačinjava neku posebnu organizaciju unutar 
Crkve. Ultreya se mora shvatiti kao sastanak 
kršćana kao kršćana. Da su ti kršćani kursiljisti, 
pokazuje — ni više ni manje — , nego da je kur- 
siljo pokrenuo taj pokret među kršćanima. 

743. — Na ultreyi — kao i uvijek na kursilju 
— radi se o duhu. Živi duh kursiljista bit će no- 
silac ultreye i sva ultreya stoji u službi duha. 
Ultreya želi kršćanski duh — onaj duh, koji je 
na kursilju oživio — sačuvati živim i pomoći mu 
da po životu milosti, i u prijateljstvu s Kristom 
raste. 

744. — Ultreya je sastanak grupa. Kao ideal 
vrijedi pravilo, da se na njoj sastaje cijela gru- 
pa sa svim grupama. Gdje to nije moguće, bit će 
u najmanju ruku dobro, da svi na ultreyu idu 
kao zastupnici vlastitih grupa i da sa sobom do- 
nesu atmosferu vlastite grupe. Tako ultreya mo- 
že postati osobito živa, ako su na njoj ujedinjene 
grupe uistinu grupe! 

745. — Tako će ultreya za svaku grupu biti ona 
ista duhovna snaga, kao što je to grupa za sva- 
koga kursiljistu. Među ostalim to znači, da jed- 
na grupa koja je u kušnji — i ako ima i mini- 
mum spremnosti — , može po ultreyi biti opet 
dovedena do potpune životnosti svoga kršćanstva. 
Kad se duhovne snage ujedine, onda to općenito 
ne znači zbrajanje, nego množenje. Ultreya može 

prouzročiti jedno takvo množenje dinamike u 
grupama. 

746. — Kakav je sastanak grupa i živahnost 
grupnih sastanaka, takva će biti i ultreya. 

747. — Grupe i sastanci grupa pripremaju ul- 
treyu. 

748. — Ultreya je ogledalo, savjest, mjerilo 
grupa. 


SPOSOBAN ZA ODGOVORNOST 

»Vi ste sol zemlje.« (Mt. 5, 13) 

749. — Da netko bude sposoban za odgovor- 
nost, — prije svega u službi ljubavi, u službi lju- 
dima, u službi Bogu — mora biti čvrsto ukorije- 
njen u svojoj osobnosti, i toliko sazreo, da je po- 
stao sposoban za preuzimanje vodstva. 

PRODUBLJENJE 

750. — Na površini ćeš rijetko — gotovo nika- 
da — naći veliku vrijednost. Da bi se pronašao 
bakar, zlato ili nafta, treba duboko bušiti. S du- 
hom nije mnogo drugačije. Ako su ti vrijednosti 
duha dragocjenije od zlata i nafte, — idi u du- 
bine duha. 


751. — »Kod površinskih čina, samo je jedan 
djelić od nas u našem činu; u tome nas se lako 
može zamijeniti. Ali u činima naših dubinskih 
predjela, mi smo kao osobe posve u zbivanju 
i tu smo jedinstveni i nezamjenjivi. Naime, što 
dublje dosižemo našu nutrinu i što se više pri- 
bližavamo temeljima naše duše, tim više su po- 
jedine unutarnje sposobnosti, koje se prema va- 
ni razgranjuju, u jezgri jedinstvene i cjelovite.« 
(Klemens Tilmann) 

752. — Je li ono, što vidiš i što čuješ ulazi u 
tvoj duh — a da to nisi ispitao i opravdao? I je 
li ono, što ti pada na pamet, dolazi na tvoje 
usne, a da prije nisi odmjerio? Ako je tako pri- 
znaj sam sebi, da si površan. 

753. — »Sve stvari se može promatrati pod 
dvostrukim vidom: kao činjenice i kao tajnu« 
(H. Urs von Balthasar). — »U našoj nutrini su 
tako mnoge i tako nježne stvari, da bi bila drs- 
kost kad bi ih pokušala rastumačiti« (Terezija 
Avilska). — Dubine ljudskog duha su samom čo- 
vjeku tajna. Čovjek se konačno doživljava kao 
nedokučiva tajna. Da čovjek bude u odlučujućim 
dubinama duha usidren, mora se tamo uputiti 
sa svim svojim snagama i sposobnostima, a u 
prvom redu sa svojim doživljajnim sposobnosti- 
ma. 

754. — Svakidašnjica je turobna mašina. Svo- 
jom monotonijom ona ubija duh. Oslobodi se! 

755. — I virovi žurbe ne smiju te povući za 
sobom. Tu se duh lako pokvari. Doista nije po- 
trebno pogledati svaki film, i svaku televizijsku 
emisiju. 

756. — »Našu civilizaciju ne pozna onaj, koji 
nije uvidio, da je ona čista zavjera protiv svake 
unutarnjosti.« (Bernanos) 

757. — »U naše vrijeme nitko se ne čudi, da 
čovjek iz dana u dan strpljivo i pažljivo služi 
svome tijelu. Ali bili bismo povrijeđeni, kad bi 
on tako služio svome duhu.« (Solženjicin) 

758. — Možeš li sebi predstaviti veliku osobu, 
velikog učenjaka, koji bi bio nesposoban nadvla- 
dati svoju komotnost? Onome, koji se boji žrtve, 
ostaju dubine duha skrivene! 

759. — Predanje i oduševljenje su uvijek naj- 
jače snage, kad se želi nešto postići, također u 
naobrazbi i produbljivanju. 

760. — »Ljubi svoju ćeliju, ako želiš biti uve- 
den u vinski podrum.« (Toma Akvinski) Vinski 
podrum, o kojem Toma ovdje govori upućujući 
na Pjesmu nad pjesmama i na komentar svetog 
Bernarda, je tajno skrovište istine, čiji miris iz- 
daleka privlači zaručnicu, a to je vatrena duša; 
to je mirno mjesto nadahnuća, ognjište odu- 
ševljenja, genija, stvaralaštva, snažnog traženja, 


to je pozornica čina duha i njegove mudre opo- 
jenosti.« (A. D. Sertillanges) 

761. — Povučenost je radionica duha; unutar- 
nja osamljenost i tišina su njezina krila. Sva 
velika djela, uključivši i otkupljenje svijeta, bi- 
la su spremana u pustinji. Preteče, nastavljači, 
Učitelj, svi su se oni pokorili istome zakonu i 
moraju mu se pokoravati. Proroci, apostoli, pro- 
povjednici, mučenici, prvoborci znanosti, oni ko- 
ji su obdareni umjetničkim darovima, jednosta- 
vni ljudi ili Bogočovjek, svi su oni platili svoj 
doprinos odvojenosti od svijeta, životu šutnje, 
noći.« (Sertillanges) 

762. — »Atletičari duha, moraju isto kao i 
sportski atletičari biti spremni na odricanje, na 
dugotrajne vježbe i na gotovo nadljudsku žila- 
vost. Istina se daruje samo onome koji joj se pre- 
daje čitavim srcem. Istina služi samo svojim ro- 
bovima.« (Sertillanges) 

763. — »Tko jednom mora mnogo naviještat; 
treba mnogo u sebi šutjet. Tko jednom treba mu- 
nju užgat’, mora dugo oblak biti.« (F. Nietsche) 

764. — Najbolje knjige i časopisi trebaju biti 
prikladni, da ti pomognu u produbljivanju. Da- 
nas se tako mnogo piše! 

765. — Reci mi s kim se družiš, i ja ću ti reći 
kakav si. — To ne vrijedi samo za tvoj ćudoređ- 


196 


197 



ni, nego također i za tvoj duhovni život. Njeguj 
drugovanje s mudrima, s iskusnima, s izgrađe- 
nim osobama. 

766. — Kao što orao svoje najljepše krugove 
pravi na slobodnom nebu i u mirnom zraku, ta- 
ko i ljudski duh dosiže najbistrije visine, ako je 
svjež i ako radi u miru. Odmor, svježina, mir, 
to su preduvjeti produbljivanja, da, oni sami 
imaju snagu inspiracije. 

767. — Produbljivanje čitavog čovjeka zahti- 
jeva cijelog čovjeka s njegovim cijelim životom. 
Čovjek je jedno jedinstvo; njega zanemariti, 
značilo bi razoriti ga. Ona izreka svetog Bene- 
dikta, »ora et labora« (moli i radi), želi sačuvati 
to bezuvjetno jedinstvo: moli i radi; njeguj duh 
čitavim životom; put mora ići u vječnom krugu 
iz nutrine na djelo — i od djela u nutrinu. 

768. — Nije jedno te isto vidjeti i promatrati. 
Isto tako nije jedno te isto živjeti i doživjeti. A 
za produbljivanje je osobito važno, da proma- 
traš i doživljavaš. 

769. - — - Ne stidi se pitati. Tko ne pita, može 
biti učen ili neuk. — Tko pita, taj traži. Tko pita, 
taj je na putu prema produbljivanju. 

770. — - Nemoj knjige gutati! Nego probavljaj 
ih! Stoga treba: 

— lagano čitati, 


— sve razumjeti, 

— sve rastumačiti, 

— sve obrazložiti, 

— što je najvrijednije zadržati, prisvojiti. 

771. — »Sve ispitajte, a što je dobro to zadr- 
žite.« (1 Sol 5, 21) — Kritiziraj, ali ne da igraš 
nadmoćnijega, nego da pronađeš dobro, ili da po- 
praviš loše. 

772. — Razmišljanje spada u najplemenitije 
djelatnosti ljudskog duha. Da bi se produbio, 
moraš intenzivno — da, neprestano njegovati 
razmišljanje. 

773. — Svaki čovjek bi morao misliti, ali »pet 
posto ljudi misli, patnaest posto njih misli, da 
misli, a osamdeset posto ljudi bi radije umrli ne- 
go mislili.« (B. Shaw) — Razmišljanje zahtjeva 
napor i disciplinu. 

774. — Misliti znači: gledati istinu, ili biti na 
putu, da bi se ona vidjela. 

775. — Istina je činjeničnost. Ako promatraš 
činjenice: 

— onakve, kakve jesu, 

— u njihovim točnim konturama, 

— i sa svih strana, 

onda si pravilno mislio. — Zapamti, pravilno 
mišljenje znači svjetlost, a krivo mišljenje je 
opasnost. 

776. — Budi mudar kod razmišljanja! Mudrost 
ti u prvom redu treba pomoći, da točno promo- 
triš činjenicu i da je promotriš sa svih strana, 
prije nego što prosuđuješ. U žurbi je zabluda! 

777. — Nadalje, razmišljati znači: činjenice us- 
poređivati, grupirati ih ili odjeljivati. Ako sku- 
piš one koje idu zajedno a odijeliš one koje ne 
idu zajedno onda si ispravno razmišljao. 

Pazi na načela! Ako istina, na kojoj po- 
čivaju mnoge druge, nije istina, sve će se sru- 
šiti, kao kuća bez temelja. 

779. Ući u bit činjenica, nije čovjeku tako 
jednostavno. Pa ipak, on rado umišlja suprotno. 
Nemoj stoga tako brzo izgovarati previše opće- 
nite rečenice, niti za sebe, niti za druge. 

780. — Mi ne mislimo samo razumom, nego i 
srcem. Ako srce surađuje, onda je put do istine 
lagan; ako pak srce ne surađuje, onda će put do 
istine biti pun zapreka, tako da unaprijed treba 
sumnjati u uspjeh. 

781. — Dobri savjeti pomoći će ti manje ili 
više u ispravnom razmišljanju. Međutim, odlu- 
čujuća će biti tvoja vlastita praksa. Započni! 

782. — Ali razmišljaj — nemoj mudrovati. Bu- 
di gospodar svojih osjećaja i ne dozvoli da se ne- 


ki predmet besciljno klatari u tamnim područji- 
ma tvoga duha. 

783. — Biti pažljiv znači: duh usmjeriti prema 
jednom predmetu. I što se više duh koncentrira 
na neki predmet, to je pažnja veća. Savršenstvo 
je u dubini i u širini. Međutim, na prvom mje- 
stu mora bezuvjetno ostati dubina. 

784. — Bez pažnje nema pravog razmišljanja. 
Izbij sebi iz glave, da ćeš rastresenošću postati 
duboki mislilac. 

785. — Tvoje oči, tvoje uši, tvoja fantazija 
otvoreni su za sve moguće utjecaje. Ne budeš li 
ih povlačio, bit će oni smetnja tvome duhu. — 
Traži — kao svi veliki mislioci — samoću. U njoj 
se lako koncentrirati, to znači, sve sposobnosti 
usmjeriti na jedan predmet. 

786. — Oprez s riječima! One su kao kovani 
novac. Njihovo je značenje često dvosmisleno ili 
nejasno. 

787. — »Tko dnevno razmatra četvrt sata, ne 
će doći u pakao.« (Alfonz Liguori) Ne bi li ti 
mogao pokušati s dnevnim razmatranjem? Mo- 
žda ćeš čak opaziti, da si našao odlučujući put, 
kako ćeš biti usidren u odlučujuće dubine svoga 
ljudskog bića. 

788. — Razmatrati nije teško. Pokušaj — ali s 
interesom, a napose s ljubavlju. Radi se o tome 
da »prijateljski razgovaramo s onim, za koga 
znamo, da nas ljubi. I nije tako važno kod toga 
mnogo razmišljati, nego mnogo ljubiti«. (Terezi- 
ja Avilska) 

789. — Već Grci su rekli: »Čovjek postaje sli- 
čan onome, što dugo promatra.« 

790. Razmatranje, meditacija, kontemplacija 
su veliki i direktni putevi do unutarnje dubine 
čovjeka, sve do prapočetka — do božanskoga. 

791. »Meditacija je prema današnjem shva- 
ćanju razmatranje, koje se ostvaruje povratkom 
u dubinske predjele duše ili na temelj duše.« (J. 
B. Lotz) A prapočetak temelja naše duše je Ap- 
solutni, Bog. U NJEMU je posljednje i besko- 
načno produbljenje. 

792. — U razmatranju nešto promatramo, ili 
sebi nešto predstavljamo i uspoređujemo, odmje- 
rujemo, pitamo, dotjerujemo, povlačimo kon- 
zekvence, stvaramo nakane i odluke — i tako 
ono o čemu razmatramo, prodire u nas, da, mi 
se sve više i više sjedinjujemo s onime što ra- 
zmatramo. 

793. - - Ako ti je potrebno produbljivanje za 
sva područja tvoga života, onda je to u prvom 
redu potrebno za kršćansko: vrlo lako ćeš pot- 


ci jenJ ti njegovu bit i njegovu vrijednost, ako si 
površan. 

794. — Iskrenim produbljivanjem kršćanskog 
života postat će ti jasno, da pravi kršćanin ne 
može biti: 

— malograđanin 

— kršćanin radi tradicije, 

— zasićen, mlak 

— čovjek mase, 

— nesamostalan, 

— pasivan. 

Naprotiv, pravi i duboki kršćanin bit će: 

— revolucionar ljubavi, 

— tražitelj istine, 

— nezadovoljan sa svime, što nije Krist, 

— sol zemlje i kvasac svojim svjedočan- 
stvom, 

— čovjek borbe i odgovoran, 

— aktivan u Kraljevstvu Božjem. 

795. — Tvoj je život — i život svih ljudi — 
osmislen po kršćanstvu. Kršćanstvo je ključ, po 
kojem ćeš u svojem životu sve rastumačiti: — 
Ako želiš razumjeti život, moraš produbiti svoje 
kršćanstvo. Samo po tom produbljenju, bit će ti 
osvijetljena goruća pitanja života: trpljenje, ra- 


202 


203 



dost, bolest, rat, bogatstvo, razonoda, rad, brak, 

ZRELOST 


— vjernost obećanjima, 

— uglađenost u ponašanju, 

— jednostavnost i 

— ljubaznost u govoru«. (OT 11) 


zrerr rm ? Vaka *°’ čov J ek ni J e nikada potpuno 
zreo. on se može uvijek dalje razvijati i rasti 

X , ; a “j ci « Ufvanja ne postoji na tom svi- 

ko da^L° °K C ° Viek m ° rao bi ‘P ak ta- 
ko daleko, da sebe samoga i svoj život ima u 
svojim rukama. 


799. — Vrlo je kobno, ako je netko tjelesno 
sazrio, a duhovno zakržljao. Odrastao čovjek 
mora u sebi biti postojan i u društvu zauzeti 
svoje mjesto. To je pak nemoguće bez unutarnje 
zrelosti. 


• 797 '. ? lugi Vatikanski sabor opisuje na sli- 

kandTda n ta Cm ljUdSkU Zrel ° St ’ k ° ju zahti ieva od 
odeo^em Z l SVeC , emstvo: » M udro raspoređenim 

nSkf 3 f pitomaca razv ija i potreb- 
nu ljudska zrelost, koja se poglavito posvjeđo- 


stanovitom postojanošću duha, 

— sposobnošću donošenja odvagnutih od- 
luka, 

“ ] ‘ ls Pravnim sudom o događajima i lju- 
dima«. (OT 11) 


798. — »Neka se odgoje da budu odlični du- 

krZ v m °P Cenito nauče ci ieniti one kreposti, 
oj e ljudi cijene i koje su preporuka za slugu 
Kristova. A to su: S 


— iskrenost, 

— budna briga za pravdu, 


800. — Zrelost je uvijek bila potrebna, da bi 
čovjek došao na čistac sa samim sobom, sa ži- 
votom i s vlastitim određenjem. U međuvremenu 
je ona postala središte pažnje — kako u psiho- 
logiji, budući da je čovjek suočen s mnoštvom 
zadaća i problema kojima je pritisnut, tako i u 
religioznom životu, jer se čini, da kriza vjere i 
goruća pitanja potresaju temelje. 

801. — »Zreo« je onaj čovjek, koji je postigao 
veliku harmoniju svoje osobe. 

802. — Zreo čovjek nije igračka raspoloženja: 
on svoj život izgrađuje na uvjerenjima. 

803. — Zreo čovjek poznaje i ispravno prosu- 
đuje svaku svoju pojedinu sposobnost; on je 
pravilno upotrebljava i koristi. On je njihov 
gospodar i ne dopušta da se one s njime poigra - 

vaju. S takvim čovjekom se može računati, jer 
on je čvrsta karaktera. 

804. — Zreo čovjek ostaje vjeran svojim veli- 
kim ciljevima, jer ih je izabrao s dubokim uvje- 
renjem i jasnoćom, i on zna da oni daju smisao 
njegovu životu. 

805. — Zreo čovjek je svjestan da snosi pot- 
punu odgovornost za svoj život. 

806- Svijet sanjarija je samo za primitivne 
i slabe ljude. Zreo čovjek živi u stvarnosti. 

807. — Zreo čovjek se snalazi u stvarnosti. On 
poznaje svoje granice i zna da su zablude, ne- 
uspjesi i razočaranja sastavni dio života. Gn ne 
gubi prisebnost — a niti rezignira. 

808. — Zreo čovjek spoznaje pravu vrijednost 
stvari: on zna kada i zašto mora pridavati veli- 
ku važnost sitnicama svakidašnjeg života. 

809. — Zreo čovjek zna da ono što je veliko 
ne gubi svoje značenje, zato što je staro. 

810. — »Zreo čovjek« će izići na kraj i sa svo- 
jim nesavršenostima, jer on s njima računa. 
Svakako, on ih neće previdjeti i nijekati — sve- 
jedno kakvi su razlozi po srijedi. 

811. — »Da bismo dohvatili Krista, kao što smo 
mi od njega zahvaćeni« (vidi: Fil 3, 12), potrebna 
nam je velika zrelost. 


812. — Kršćanin mora biti zreo čovjek, jer 
kršćanstvo apelira na čovjekovu slobodu i na 
prave razloge. 

813 . — Moramo krenuti na put zrelosti 
umjesto da se toga bojimo!.. Jasnoća i istina 
će nas osloboditi, pa i onda ako je put do njih 
na početku naporan! Tražiti jasnoću i razloge 
može u počecima naš život komplicirati i otežati 
naše opredjeljenje za kršćanstvo. Ali samo u to- 
me je oslobođenje. 

814 . — U zrelost kršćanina spada i sposobnost 
odlučivanja u vjeri; utemeljenje ljudskog života 
u objavi uzimati ozbiljno i prema tome konze- 
kventno urediti svoj život; glas i sud Božji u sa- 
vjesti prihvaćati kao opravdanje za odgovornost; 
zajednicu u povezanosti s Crkvom promatrati 
kao pripremu za dolazak Kraljevstva Božjeg i u 
tome surađivati; stvarnost shvaćati kao temelj 
poniznosti. 

815 . _ Zreli postajemo po razmišljanju. Ne ra- 
di se samo o razmišljanju, ali razmišljanje ima 
veliko značenje za čitavu osobu. Moramo nada- 
sve razmišljati. 

816. — Zreli postajemo, ukoliko prihvaćamo 
neuspjehe, tamu, poteškoće, jer tko se odvaži na 
nešto u imenu Gospodnjem, taj je u njegovim 
rukama. 

81 /. Zreli postajemo ukoliko ne izbjegavamo 
prigode za odgovorno djelovanje, nego naprotiv, 
ukoliko ih direktno tražimo i povećavamo. Da 
bi nam odlučivanje u slobodi postalo nešto na- 
ravno, od velikog je značenja vježbanje, tako da 
se stvarnosti, da krutoj stvarnosti možemo su- 
protstaviti. 

818. — Zreli postajemo utoliko, ukoliko njegu- 
jemo kontakt i dijalog sa zrelim ljudima i zrelim 
kršćanima. 

819. Kako često mi ljudi ne svladavamo po- 
teškoće i krize našeg kršćanskog života — u na- 
šem odnosu prema Bogu, u našem apostolatu, 
možda u našem svećeničkom ili redovničkom po- 
zivu stoga što nismo sazreli u našoj vjeri, što 
je naša vjera ostala u djetinjoj dobi. 

820. Sve što živi, mora se razvijati. Ne radi 
se o tome, da čovjek postane zreo u vjeri, nego 
o tome, da stalno sazrijeva u vjeri. 

821. Zreo kršćanin bit će vjerom sasvim za- 
hvaćen i on se trudi oko toga, da prihvati vjeru 
kao prapočelo svoga života i svoga djelovanja. 

822. — Kršćanska zrelost još ni izdaleka nije 
u tome, što je netko pristojan, što pohađa ne- 
djeljnu misu, ili što teoretski dobro poznaje isti- 
ne vjere. Držati se kršćanskog ćudoređa u krš- 


ćanskoj sredini, nema gotovo nikakve veze s 
kršćanskom zrelošću. 

823. — Biti zreo u religioznom životu, znači 
susret sa živim, osobnim Bogom; s Bogom, koji 
ima osobne odnose s ljudima; susret s Bogom 
Ocem, koji je u slobodi stvorio čovjeka i pozvao 
ga na sudjelovanje u svojoj naravi; susret s 
Bogom koji je ljubav i koji uvijek ljubi, pa i 
onda kad naša čitava narav ništa ne vidi u tami 
na putu hodočašća; susret sa svetim Bogom, ko- 
ji je čovjeka odredio za Svoju sreću; susret s 
beskonačnim Bogom, koji je prisutan u povijesti 
i u svijetu. 

824. — Zreo kršćanin lako nalazi odgovor na 
pitanje: »Sto je bit kršćanstva?« Za taj odgovor 
nije mu potrebno mnogo riječi, jer u njemu sve 
sačinjava jedinstvo. 

825. — Nemoguće je postati zreo kršćanin, a da 
se čovjek bez prestanka ne trudi svim snagama 
nasljedovati Krista, usprkos bezbrojnim poteško- 
ćama svakidašnjeg života. 

826. — Za kršćansku zrelost je bezuvjetno po- 
trebno nadvladati mlitavost duha i boriti se pro- 
tiv površinskog mišljenja i napuhivanja sitog 
građanskog duha. 

827. — Čitanje i studiranje su velikog značenja 
za sazrijevanje; ali, odlučujuće je razmatranje i 

kontempacija. Odlučujuće je Boga doživjeti, a ne drugi razumiju, jer se smatra u osjećaju napu- 

o Bogu znati. štenim. 


828. Kršćanskoj zrelosti je potrebno produ- 
bljivanje, da bi se pred Bogom ispitalo vlastito 
držanje i da bi se očistilo od afektiranja, forma- 
lizma, iluzija, i iskonstruiranih razloga. 

829. Kršćanin sazrijeva sudjelovanjem u li- 
turgijskom životu zajednice — to znači euhari- 
stijskim slavljenjem. Ali radi se o liturgiji, a ne 
o ritualu i prenemaganju za oltarom. 

830. — Da bi se postigla zrela ljubav, od veli- 
kog je značenja studiranje vlastitih afektivnih 
sklonosti. Iz te spoznaje pronalazit ćemo moguć- 
nosti, da postanemo gospodari svojih afekata, a 
ne obrnuto, da afekti nama vladaju. 

831. Da bismo se mogli darivati, moramo 
sebe posjedovati. 

832. Onaj koji se u međuljudskim odnosima 
daje nadvladavati od afekata, ostaje bespomoćan 
kao malo dijete. Sto je dijete manje zrelo, to vi- 
še živi u ovisnosti od drugih. A što više posta- 
jemo zreli, postižemo veću neovisnost i samostal- 
nost. 


v . 833 - ~ Znak je nezrelosti, kad čovjek ne može 
živjeti bez vidljivih i osjećajnih dokaza, da ga 


834. — Jedinstvo vlastitog ja omogućuje pri- 
znavanje drugoga kao osobe, te tako stupamo u 
odnos prema njemu. To je zrelost. 

835. — Zreo čovjek je čovjek zajednice. 

836. — Tko se zatvara u sebe i ne ostaje otvo- 
ren za mnoga područja povezanosti s drugim 
ljudima, taj pokazuje veliku nezrelost. I obratno, 
tko traži veze u društvu, da bi pobjegao od tiši- 
ne duha i od sebe, kao što je danas slučaj s mno- 
gim ljudima, pokazuje isto tako nezrelost 

837. — Naše sazrijevanje u ljubavi zbiva se na 
zemlji i među ljudima. Ako želimo u ljubavi sa- 
zrijevati, moramo biti spremni, svladavati pote- 
škoće i konflikte. 

838. — Samo zreo kršćanin smoći se strpljivo- 
sti i snage, sačuvati i usavršavati povezanost s 
drugima, a da njihovu otvorenost i nastale ne- 
sporazume ne smatra kidanjem veze. 

839. — Umjesto da je podložan mušičavosti i 
samovolji, zreo kršćanin se angažira. Angažirati 
se znači: staviti ruku na plug i ne ogledavati se 
više natrag. To je zrela ljubav. A dokle god lju- 
bav ostavlja jedna vrata otvorenima, da bi se 
povukla, nije se predala potpuno i nije prava 
ljubav. 

840. — Angažirati se, znači prisiliti se na vjer- 
nost ljubavi, usprkos svemu, što se pokušava 
tome usprotiviti. Svakako, ljubav nije mušiča- 
vost, raspoloženje, kukavičluk, komotnost, umor- 
nost jednom riječju: egoizam. 

841. — Ljubav koja izmiče, ljubav koja ide na 
djelo samo onda kad joj se sviđa, ljubav koja 
lebdi u sanjama samozavaravanja, ljubav koja 
samovoljno traži predmet ljubavi, ljubav koja se 
plaši odvažnosti — je li to zrela ljubav? Je li to 
uopće ljubav? Što o tome kaže Pavao u 13. po- 
glavlju prve poslanice Korićanima? 

842. — Zreo kršćanin reći će svjesni i odlučni 

DA svojoj pripadnosti Crkvi. Sama činjenica, što 
pripada Crkvi, nije mu dostatna bez njegove 
slobodne odluke. J 

843. — Zreo kršćanin nalazi u svojoj osobi i u 
svojoj vjeri mogućnosti da premosti protivnosti. 

844. — Priznavanje autoriteta Crkve ne znači 
za zrelog kršćanina ni u kojem slučaju, šutnju, 
gušenje duha, nesposobnost za kritiku ili pasiv- 
nost Ali isto tako kritika za njega ne znači ni 
revolt m očajanje. 

845. Kršćanin ne smije nikada zaboraviti ri- 
ječ svetoga Pa vla: »Mi želimo držeći se istine, 
po ljubavi u svemu urasti u Krista« (Ef 4, 15).’ 

846. — Osoba je usavršena tek konzekventnim 
držanjem. Zauzmi unaprijed principijelno drža- 
nje: uvijek ću činiti ono, što mi zapovjeda vjera 
i razum; važenje i hitnije dolazi na prvo mjesto. 

847. — Hrabra odluka posjeduje već neprocje- 
njivu snagu. 

848. — Ali zrela osoba znade uzeti u obzir i sve 
ono što može kočiti i sprečavati konzekventno 
djelovanje ili ga pak omogućiti i olakšati. 

849. — Veliki utjecaj imaju na tvoje djelovanje 
— možda puno veći, nego što na prvi pogled 
naslućuješ — ideje, koje njeguješ; razlozi, koji 
ti lebde pred očima — čak i tvoje vanjsko pona- 
šanje, koje se uvijek odrazuje i na nutrinu. 

ODGOVORNOST ZA ZAJEDNICU 

850. — U našem zalaganju je odlučujuće ono 
što je djelotvorno. Onda je svejedno da li je to 
lako ili teško. 

851. — »Svi govore da se ne može, dok ne dođe 
jedan i učini.« 

852. — »Iskustvom je potvrđena činjenica, da 
napredak svakoga pothvata ovisi u prvom redu 
o onome, koji ga vodi i njime upravlja.« (Pio 
XI). 

853. Napoleon je običavao govoriti, da nema 
loših vojnika, nego da ima samo dobrih ili loših 
oficira. A k tome nadodaje Bismarck: »Svaki 

b L VOjnik morao biti oficir.« I Mao Tse-Tung- 
»Manje trupa, ali boljih.« 

SM. - Kod jednog pothvata, koji se tiče zajed- 
nice, od odlučujućeg je značenja — više nego 
kod nekog drugog posla - jasno upoznati cflj 
1 ne izgubiti ga iz očiju. 

tJ 5 i 5 ' ~A k ° SU id6ali 1 Ciljevi dosta veliki, onda 
trazi sredstva i putove pa bili oni isto tako teški 

liubfv * » Stvaralacku sna §n treba definirati kao 
ljubav.« (Henn Bergson) 

857. — Ako nešto nije vrijedno napora, pusti 
u° djelo I 13 ”* A1< ° Pak nešto P° duzim aš, provedi 


858. — »Samo onaj, tko ima đavla u tijelu 
ostvaruje nešto«, (Tocqueville). Kao što postoji 
negativna opsjednutost, tako postoji i pozitivna 
opsjednutost nekom idejom, nekim velikim ci- 
ljem, nekim idealom. 


859. Nemoj gubiti tla pod nogama. Ako želiš 
a tvoj apostolat bude djelotvoran i tvoje drža- 
nje čvrsto — kao kičma — onda moraš vidjeti 
stanje kakvo jest u njegovoj cjelokupnoj stvar- 
nosti. Ako tu stvarnost ne uzmeš u obzir ugro- 
žavaš svaki pothvat. 


860. — Većina čeka da drugi preuzme inicija- 
tivu. Zašto sam ne uskočiš? 

861. — Bog je velik! Kršćanin koji preraste sa- 
moga sebe, zadržava neslomivo i optimističko 
povjerenje, usprkos svim neuspjesima. 

862. — »Neugodnost, smetenost, sumnja, pa čak 
i osjećaj bezizlaznosti, koji nastaju iza jednog 
podnesenog neuspjeha, po svojoj su biti plodni, 
i pripravljaju tlo za višu radost: radost zbog 
razumijevanja smisla.« (A. de Saint-Exupery, 
»Carnets«) 

863. — »Sve je išlo uvijek lošije, to je znak, 
kojim se služi nebo, da bi nas stjeralo u tjesnac 
i iznenada sve okrenulo u dobro.« (Sv. Terezija 
Avilska). 

864. — Ako nedostaje hrabrost, koja se odlučno 
suprotstavlja svakoj poteškoći, bit će nemoguće 
provesti vrijedni pothvat. 

865. — I ne uračunavaj napore! — Velikoduš- 
nost daje bez granica. A ljubav je uvijek veliko- 
dušna! 

866. — Drži zajedno s onima koji u skrovitosti 
trpe, mole i ljube. I od njih proizlazi značajna 
snaga za zajednicu. 

867. — Ljubi svijet! Spašavaj svijet! 

868. — Daj živo svjedočanstvo o pravom krš- 
ćanstvu! To privlači samo od sebe. — U mno- 
gome je kršćanstvo danas bez života, bez duha, 
bezbojno. A takvo ne može privlačiti. — Pa ipak. 
pravo kršćanstvo je puno života, puno duha i pu- 
no boja. 

869. — Velika snaga naše kičme proizlazi iz 
križa. — Pokretna snaga je ljubav. — Naš cilj 
je: sliku Kristovu svagdje ostvariti, dok ne bude 
Krist u svim srcima zadobio obličje. 

870. — Ako želimo graditi zajednicu s kičmom, 
u službi Krista, u službi ljubavi, u službi ljudi- 
ma, morat ćemo često postati prizorom za proma- 
tranje. »Mi smo postali prizorom za promatranje 
svijetu, anđelima i ljudima.« (1 Kor 4, 9) Nije 
ugodno svraćati na sebe poglede sviju, da bi kao 
glumac Kristov njegovu prisutnost učinio osjet- 
ljivom. Ali radi se o najvišem. 

871. — Kad Krist uspije, krasota milosti — lju- 
bavi — »toga će se i sami anđeli vruće zaželjeti 
nadiviti« (1 Pet 1, 12), i mi ćemo postati radosni 
prizor. 


MANIFEST APOSTOLATA 

»Anđeo odvali kamen s groba, 
(Mt 28, 2), i spasenje Božje 
zahvaća sve ljude.« Dj 28, 28) 

O Vjerujemo u ljubav i u njezinu svemoć. 

® Vjerujemo u zajednicu i u prijateljstvo. 

• Mi smo »entuzijasti«, jer je Bog u nama i 
jer smo mi u Bogu. 

@ Mi smo uvjereni da je nutarnja snaga dobi a 
nad svijetom tamo gdje ljudi rezigniiajući 

»Sotona postiže priznavanje svoga gospodstva 
nad svijetom tamo gdje ljudi rezigniiajući se 
zbog stanja u svijetu priznaju: svijet ne može 
nitko promijeniti.« Krist je došao u svijet i svla- 
dao je zlo u svijetu. Mi vjerujemo u tu Kristovu 
pobjedu. U jedinstvu s Kristom posjedujemo ne- 
pokolebljivu vjeru u aktualitet njegove pobjede 
za naše vrijeme. 

• Vladamo se prema Kristovoj riječi: »Tko 
želi biti sa mnom, neka se odreče samoga sebe, 
neka uzme svoj križ na sebe, i neka me slijedi.« 
Znam da nema predan ja bez žrtve. Spremni smo 
uzeti na sebe odricanje, napor i razočaranje — 
jednom riječju: križ — da bismo proveli revolu- 
ciju ljubavi. 

• Borimo se protiv površnosti, egoizma, ne- 
iskrenosti, nepravde, mržnje. 

C Borimo se za Veselu vijest o ljubavi, za 
Evanđelje. Tražimo ono što je istinsko u životu 
i u Evanđelju. 

• Stoga ćemo se boriti za zrelost po sakra- 
mentalnom životu. Gledamo naš uzor u hrabrom 
držanju Marije koja je praslika Crkve. Držat će- 
mo sa svojim prijateljima kao oni koji su se za- 
kleli. Svoje kršćansko i apostolsko poslanje ispu- 
njavat ćemo odvažno, odlučno i direktno. I jer 
znamo, kome smo se povjerili, dajemo riječ Kri- 
stu i našim prijateljima da ćemo izdržati u vjer- 
nosti. 

»VJERUJEMO U LJUBAV I U NJEZINU 
SVEMOĆ« 

872. — Kršćanstvo je ljubav. Evanđelje je lju- 
bav. Bog je ljubav. Zapovjed Kristova je ljubav. 
Veza savršenstva je ljubav. Tko ljubi, taj je u 
Bogu i Bog je u njemu. Tko ljubi, taj živi — a 
tko ne ljubi, taj je duhovno mrtav. Najvažnije 
je ljubiti: »Ljubi i radi što hoćeš.« Ljubav, koju 
nam Krist propovijeda, ne poznaje ni granica ni 
uvjeta. Dostojevski je od Krista naučio, kad raz- 
mišlja o ljudima, koji su kod njegove osude htje- 
li uživati: »Vi ne možete ništa učiniti, zbog čega 
vas ja ne bih mogao više ljubiti.« — Je li se 
isplati u službi toga Boga, toga Evanđelja živjeti 
i umrijeti — i za njega raditi? 


873. — Ljubav je snaga apostola, navjestitelja 
Vesele vijesti; ljubav je sadržaj navještanja; ona 
je cilj navještanja. 

874. — Kod apostolata i kod navještanja se ra- 
di o samoobjavi, o samoizricanju, o samoočito- 
vanju Boga po njegovoj riječi — i kao povijest 
i sadašnjost se ostvaruje po riječi Kristovoj i — 
kao i'iječ o Riječi — po riječi proroka, vjesnika, 
poslanika, apostola. Radi se konačno o tome da 
je ljubav Božja postala opipljiva. 

875. — »Najpotrebnija krepost je ljubav. Da, 
to kažem i ponavljam hiljadu puta. Krepost koja 
je apostolu najviše potrebna, je ljubav. On mora 
ljubiti Boga, Krista, Majku Božju, i sve ljude. 
Ako nema te ljubavi, neće mu ništa koristiti sve 
njegove velike sposobnosti. Ali ako posjeduje ve- 
liku ljubav, posjeduje s običnim sposobnostima 
sve. Ljubav kod propovjednika ostvaruje ono 
što ostvaruje vatra u puški. Kad bi netko 
htic baciti metak rukom, malo bi time postigao. 
A kad se isti metak ispaljuje eksplozivom, on 
ubija. Isto tako je s riječju Božjom. Ako se izgo- 
vori samo u naravnom stavu, jedva će što po- 
stići. A ako je izriče apostol, koji je pun vatre i 
ljubavi i to ljubavi prema Bogu i ljudima, žigo- 
sat će nećudoređe, uklanjati grijeh, obraćati gre- 
šnike i stvarati čuda. 

Sto koristi apostolu, ako je završio sve studije 
i postao čak doktor teologije i prava, a ne posje- 
duje vatru ljubavi? 

Veliki dokazi ljubavi su rad i trpljenje.« (Sv. 
Antun Claret) 

876. — »Svijet pripada onome koji ga najviše 
ljubi — i koji tu ljubav dokazuje.« (Sv. Župnik 
Arški). To je velika snaga kojom »se oblikuje 
nova zemlja«, i obistinjuje riječ Otkrivenja 
(Otkr 21, 5) o onome, što će konačno Krist po 
nama ostvariti — : »I evo, činim sve novo!« 

877. — Apostol je goruća baklja ljubavi koja 
upaljuje sve što dodiruje. — Jedan svetac je na 
slijedeći način predočio sebi apostola: »Čovjek, 
koji izgara od ljubavi i koji svagdje, gdje god do- 
lazi, donosi taj sveti žar. On želi odlučno i trudi 
se svim sredstvima da cijeli svijet upali vatrom 
Božje ljubavi. Ništa ga ne zadržava; on se ra- 
duje odricanjima, poduzima svaki posao, prihvaća 
svaku žrtvu. 

U klevetama i trpljenju nalazi radost. On misli 
samo na to kako će u radu i trpljenju nasljedo- 
vati i oponašati Krista, te tako uvijek i jedino 
traži veću slavu Božju i spasenje ljudi.« (Sv. 
Antun M. Claret) 

878. — »Duša apostolata je darujuća ljubav, 
agape.« (Y. Congar) 

879. — »Onoj izreci ’Kao što je mene poslao 
Otac, tako i ja šaljem vas’ odgovara u istom Iva- 
novu evanđelju: ’Kao što je Otac mene ljubio, 
tako sam ljubio i ja vas’. (Iv 15, 9) Duša aposto- 


lata, koja oživljava tu veliku rijeku poslanja, 
čije porijeklo je u Ocu i od Oca po Kristu preko 
apostola nadahnjuje svako poslanje u Crkvi, je 
agape.« (Y. Congar, »Priester und Laien im 
Dienst am Evangelium«, str. 10). 

880. — »Biblija pod riječju agape podrazumi- 
jeva slijedeće: agape je ljubav, ali posebna lju- 
bav, ne ljubav koja za sebe nešto želi. Takva 
ljubav označuje se riječju eros, a tu riječ Novi 
zavjet upotrebljava rijetko i obično u obezvrije- 
đujućem smislu. Agape je ljubav koja daruje, 
koja ljubi, koja ne traži sebe, nego naprosto lju- 
bi. Ona je ljubav koja neposredno teče, jer čo- 
vjek posjeduje srce koje ljubi i koje je veliko- 
dušno.« (n. dj.) 

881. — »Bog Otac ljubi, jer je dobar i jer bu- 
dući da je dobar, želi darivati i priopćiti. Stoga i 
postoji poslanje: najprije poslanje Kristovo, a 
onda iz njega proizlazeći poslanje apostola i sve- 
ga onoga što kršćanski govoreći zaslužuje ime 
apostol... Bog je tako ljubio (agapan) svijet, da 
je za njega predao svoga jedinoga Sina’.« (Ebd.) 

88. — »Iako riječ ’apostolat’ postoji i u kla- 
sičnom grčkom, ipak je to specifično kršćanski 
(možda judeo-kršćanski) izraz. Apostellein znaci 
’slati’ i apostolos je bitno poslanih. U tom izrazu 
ne vlada dakle ni misao 'propagande’, niti misao 
vjerske revnosti, nego dominira ideja poslanja.« 

(n. dj.) 

883. Da je apostol »poslanik« znači da m nn 

“e k0ji ™ »i™ poslan 

crkva se mora utjeloviti u svakom čovjeku i u 

svakoj grup, ljudi, isti život provoditi s onima 

sr i e rr~ pa ipak ^ 

staI kao Poslanik — tu za stnnnti ; ,, . 

Krista, Očevu ljubav. Patl * pnoncm 

zvan 4 nT f r f scanin je u daljnjem smislu oo- 

“ P St ° lat: >>Radi t0ga je Crkva stupila 
U život da, Šireći posvuda na zemlji Kraljevno 

“° SD na SlavU B °S a Oca, sve Ij^de učinTdm? 
n cima spasonosnog otkupljenja, i da se po tim 
] dima sav svijet doista upravi prema Kristu 
Kršćanski poziv je također po svojoj prirod- o- 
Ziv na apostolat.« (A A, 2) P 

885 • - » Apostolska djelatnost pripada naravi 
biti kršćanstva; prije će sunce prestati sjati i 
grijati nego što će kršćanin prestati biti bak- 
J a bakIja kršćanstva ne smije ostati Ari- 
vena. Svjetiljka koja gori ne smije biti skrila 
pod stol.« (Sveti Krizostom) 

v 88 f- — A P ravi kršćanski apostolat je svieđo 
cansko posadasnjenje kršćanske egzistencije, što 
u ljucuje kršćansku poruku, kršćansko mišljenje 
kršćanski život. Taj pravi kršćanski 3a t ’ 
nije nikakav pritisak ili nasilje. On ostaje stalni 
poziv nasljedovanje Krista. ' 

»VJERUJEMO U ZAJEDNICU I 
U PRIJATELJSTVO« 

887. — Nije želja i plan Kristov, da ljudi samo 
zato zajedno žive i da se međusobno pomažu, 
kako bi mogli egzistirati. On želi da zajedno ži- 
vimo u povezanosti ljubavi, u povezanosti njego- 
ve ljubavi — kao zajednica ljubavi. 

888. Crkva je »sveobuhvatni sakramenai. 

spasenja« (LG 1, 9, 48) to znači da je njezina pri- 
sutnost spasonosni znak za sve koji su spremni 
prihvatiti Kristovo spasenje. Crkva se pak u pr- 
vom redu doživljava u zajednici, koja se skuplja 
u ime Kristovo. Drugim riječima: svaka prava 
kršćanska zajednica zrači »sakramentalnu« sna- 
gu. 

889. — O prvim kršćanima se govorilo: »Gle- 
dajte, kako se međusobno ljube.« I Krist u Evan- 
đelju kaže: »Po tome će se poznati da ste moji 
učenici da se međusobno ljubite.« (Iv 13, 35) Ne 
smije se potci jeniti snaga svjedočanstva zajed- 
nice u apostoiatu. Iako mnoge poteškoće tako 
prijete, te se često čini, da je nastanak zajednice 
i život u zajednici gotovo nemoguć, srce kršćani- 
na mora ostvariti tu veličinu da stoji u službi 
zajednice i da uz nju drži. 

890. — U svom najdubljem značenju apostolat 
i nije ništa drugo nego ostvarivanje zajednice i 
život u zajednici: zajednice s Bogom i sa svim 

ljudima u Kristu. U tome je konačno izgrađiva- 
nje Mističnog tijela Kristova, i zadaća Mističnog 
tijela prema cijelom svijetu, ako se radi o tome 
da se cijeli svijet dovede u red — i da se stvori 
novi red, red ljubavi (agape). 

891. — Kao mogućnost i cilj apostolata u slu- 
žbi zajednice imaju bazične zajednice izvanredno 
značenje. »Kršćanin će doživljaj zajednice na koji 
je pozvan, naći u bazičnoj zajednici. Ona je za- 
jednica, koja nastaje na jednom mjestu, ili u 
jednoj okolini, homogeno je sastavljena, i to tako 
da njezini članovi mogu međusobno njegovati 
bratsko i osobno ophođenje. — Crkvena bazična 
zajednica je prvotna stanica strukture zajednice, 
i aktualni, odlučujući faktor u razvoju ljudske 
osobe.« (Dokumenat 15 CELAM, Medellin Nr. 10) 

892 - — Zajedništvo se intenzivno i duboko do- 
življava u grupi — osobito ako grupa postaje 
giupa kršćanskog prijateljstva, ako se krug pri- 
jatelja nađe u ime Kristovo, iz ljubavi prema 
Crkvi i u brizi za cijeli svijet. 

893. Savršena forma ljubavi i zajedništva je 
prijateljstvo. Sigurno se može reći da je ljubav 
u najmanju ruku početno prijateljstvo. Ali pra- 
vo prijateljstvo je ljubav, po kojoj kod dvojice 
prijatelja ono što je duhovno — a time i sve — 
teče u neprekidnom toku od jednoga prema dru- 
gome i iz jednoga u drugoga, te se jedan drugo- 
me posve daruje i jedan drugoga posve prihvaća. 


Program i posljednji cilj apostolata ostaje da svi 
ljudi postanu prijatelji Kristovi — u njegovoj 
nadnaravnoj ljubavi — i prijatelji međusobno. 

894. — Sve se u apostolskoj djelatnosti može 
nadomjestiti osobnim kontaktom, ali osobni kon- 
takt se ne može ničim nadomjestiti, ako apostolat 
želi biti temeljit. »Tajna svakog uspješnog utje- 
caja na drugoga je u tome da se uspostavi osobni 
kontakt. To treba biti susret u ljubavi i u su- 
osjećanju. A ta ljubav mora biti više od same 
prividnosti. Ona se mora iskazati u istim isku- 
šenjima kao i pravo prijateljstvo. A to često za- 
htjeva izvjesno samosvladavanje.« (Priručnik 
Legio Mariae, IV, 3) 

895. — »Nekim ljudima može biti vi'lo teško u 
javnosti pozdraviti nekog čovjeka, koga su malo 
prije toga posjetili u zatvoru ili ulicom ići s čo- 
vjekom, koji je vrlo siromašno odjeven; teško im 
je s toplinom stisnuti prljavu ruku ili u siro- 
mašnoj i prljavoj kući jesti ponuđeno jelo. Ali, 
ako to ne mogu učiniti, onda se njihova prija- 
teljska usiljenost pokazuje kao čista izlika. Kon- 
takt više ne postoji, a duša koju je trebalo podići, 
razočarano propada.« (Handbuch der Legio Ma- 
riae, IV, 3) 

890. — »Da djelovanje bude uistinu plodono- 
sno, mora biti temeljeno na spremnosti za pot- 
puno predan je. Bez te spremnosti služba je suho- 
parna i bez snage.« Apostol »koji bilo gdje po- 

stavlja zapreke: ’tako daleko i ne dalje smije ići 
duh žrtve’, ostvarit će usprkos velikim naporima 
beznačajne stvari. Ali gdje postoji ta spremnost, 
postat će vrlo plodonosna, pa i onda ako se ni- 
kada ili samo u maloj mjeri koristi.« (Priručnik 
Legio Mariae, IV, 3) 

897. — Ljubi čovjeka s kojim govoriš! Razgo- 
varaj u ljubavi! Slušaj u ljubavi! Budi strpljiv 
— podnašaj sve — u ljubavi! Neka bude tvoja 
ljubav vidljiva i opipljiva — i doživljet ćeš čuda 
ljubavi! Bog je ljubav! 

898. — Veliko oružje kršćanskog djelovanja je 
prijaznost! »S jednom kapljicom meda može se 
uhvatiti više muha, nego s buretom octa.« (Fra- 
njo Saleški) 

— Zrači uvijek radošću. 

— Smiješi se uvijek naravno. 

— Potrudi se da kod drugoga pronađeš dobre 
strane i priznaj ih. 

— Ne obaziri se na pogreške drugih. 

— Ako moraš ispravljati, čini to obazrivo i s 
mnogo razumijevanja. 

— Mišljenje drugih prosuđuj na temelju nji- 
hovog shvaćanja. 

— Pusti da drugi govore i slušaj pažljivo. 

— Odreci se svoga prava. 


— Priznaj odmah svoje pogreške. 

— Ako je moguće, izbjegavaj riječ »ne«. 

Čini to i sam ćeš zapaziti kako milost s lako- 
ćom uspijeva tvojim radom. 

899. — ■ I upravo ljubav će nas voditi k iskre- 
nom, »vječnostrpljivom« dijalogu sa svima. 

900. — »Crkva mora uspostaviti dijalog sa svi- 
jetom u kojem živi. Crkva mora samu sebe uči- 
niti riječju, porukom, dijalogom.« (Eccl. suam 60) 

901. — Dijalog je »unutarnja pokretna snaga 
ljubavi, koja teži za tim da postane vidljivi dar 
ljubavi.« (Eccl. suam 59) 

902. — Slijedeći su uvjeti za vrijedan dijalog, 
ljubav prema partneru, respekt prema partneru 
i njegovu mišljenju, bezuvjetna ljubav prema 
istini. (Usp. Eccl. suam 67, 68, 69, 73) 

903. — Svojstva dijaloga su: iskrenost, otvore- 
nost pristupačnost, spremnost slušati, a također 
i prihvatiti mišljenje drugoga, spremnost sa svi- 
ma i strpljivo razgovarati. (Usp. Eccl. suam 67, 
70, 71, 76) 

904. U osobnom kontaktu, u dijalogu igia po- 

niznost očaravajuću ulogu. Mi nismo gospodari 
vjere, nego sluge i suradnici na radosti drugih. 
(Usp. 2 Kor. 1, 24) 

ODUŠEVLJENJE 

»Mi smo 'entuzijasti', jer je 
Bog u nama, i jer smo mi n 
Bogu.« 

905. — Kardinal Newman je rekao: »Ja sam 
uvijek mislio da nema kršćanina, koji nije odu- 
ševljen.« A Tocqueville — kad je govorio o zna- 
čenju oduševljenja — : »Samo onaj koji nosi đav- 
la u tijelu ostvaruje nešto!« — »Biti oduševljen«, 
stan Grci su to izražavali riječima: »Biti u Bogu« 
— Bogom-ispunjenost« (otuda i riječ »entuzi- 
ast«). Kršćanska mistika, koja je izvor snage 
apostolata, je duboko i živo oduševljenje. 

906. »Oduševljenje je duševni polet čitave 
osobe, ekstaza, a to znači proces ’izlaženja iz se- 
be’ ili stanje u kojem je čovjek 'izvan sebe’. Odu- 
ševljenje pogađa osobu totalno, ono što je u čo- 
vjeku živo i duhovno. Ono razbija granice sva- 
kodnevne egzistencije, ono je dizanje iz trijeznih 
potreba svakidašnjice prema ispunjenju nastaja- 
nja u Bogu, u vrijednostima ili u idealnim oso- 
bama. — Oduševljenje je 'veselje, koje želi vječ- 
nost’.« (Revers) 

907. — »Djeca ovoga svijeta su mudrija od dje- 
ce svjetla u držanju prema svojoj vrsti.« (Lk 16, 
8) Jedan trgovac je nakon propovijedi rekao sve- 
ćeniku: »Mi se služimo lažima kao da su one 

istina — a vi iznosite istine kao da su one laž.« 
Što nije doživljeno i što se ne doživljava kao ži- 
vo, više šteti apostolatu, nego kad se ništa ne 
čini. i 

908. — Kršćansko oduševljenje, kršćanska mi- 
stika je nešto više nego samo pokreti čuvstva, 
nije ombana ili izvanjsko prenemaganje. Kršćan- 
sko oduševljenje je također dar milosti Božje. 
Njezini izvori leže u beskonačnim Božjim dubi- 
nama, u zajednici života s Kristom po njegovoj 
milosti, u tajni Mističnog tijela. — Iz tih se iz- 
vora napaja kršćansko oduševljenje razmatra- 
njem, meditacijom, kontemplacijom i doživlja- 
vanjem. — Apostolat bez kontemplacije — bez 
bogatstva unutarnjeg doživljavanja, je apostolat 
bez oduševljenja — , nije kršćanski apostolat. 


REZIGNACIJA NIJE KRŠĆANSKA 

»Uvjereni smo da je nutarnja 
snaga dobra na tom svijetu 
jaca od snage zla . . . Imamo 
nepokolebljivu vjeru u aktu- 
alnost Kristove pobjede za na- 
še vrijeme.« 

909. — Rezignacija je nijekanje kršćanske na- 
de! U kršćanskom apostolatu ne može biti rezi- 
gniranja. — »Vjera je jamstvo za ono, čemu se 

nadamo.« (Heb. 11, 1) Apostolatu, koji je rezig- 
nirao, manjkao je temeljni stav vjere. 

910. — Rezignacija se u apostolatu javlja, kad 
je čovjek svoj pogled odvratio od Krista; ako se 
isključio iz strujne snage Duha Svetoga; ako je 
Boga u vlastitom srcu i životu tako počovječio 
i umanjio, da je nešto u životu postalo veće od 
NJEGA; ako više nema zrelosti i energije, jer 
nije dosta njegovao, ili uopće nije njegovao ti- 
šinu. produbljivanje, molitvu. 

911. — Sveti je Pavao zaista često imao dosta 
razloga — ljudski gledajući — da rezignira. Ali 
njegov život je bio i previše duboko ukorijenjen 
u Kristu, a da bi to učinio: »Tko će nas rasta- 
viti od Krista i njegove ljubavi? Možda trplje- 
nja, nevolje, progonstva, glad, golotinja, pogibao 
ili smrt? Stoji pisano: ’Zbog tebe smo čitav dan 
u smrtnoj opasnosti, postupa se s nama kao s 
ovcama, koje su određene za klanje’. Ali u sve- 
mu ovom sjajno pobjeđujemo, zahvaljujući ono- 
me, koji nam je iskazao svoju ljubav. Posve sam 
siguran, da nas ništa ne može rastaviti od te 
ljubavi: ni smrt, ni život, ni anđeli, ni poglavar- 
stva. ni sadašnjost, ni budućnost, ni bilo što na 
nebu. ili u paklu. Po Isusu Kristu, Gospodinu 
našemu darovao nam je Bog svoju ljubav. Stoga 
ne postoji ništa na cijelom svijetu, što bi nas 
ikada moglo odijeliti od ljubavi Božje.« (Rim 8. 
35—39) 


912. — Snage tame i zla se napuhuju i zava- 
ravaju. Treba ih otkriti. 

— Samo se čini da je zlo jače i snažnije od 
dobra. 

— Samo se čini da zlo posjeduje veće i čvršće 
carstvo od dobra. 

— Samo se čini da većinom ljudi gospodari zlo 
i da su zlim vođeni. 

— Samo se čini da zlo leži dublje u ljudima 
nego dobro. 

913. — Usprkos svemu čuvamo nepokolebljivu 
vjeru u dobro koje je u čovjeku. Imamo nepo- 
kolebljivu vjeru u konačni trijumf ljubavi — 
iako znamo da će mu prethoditi razapinjanje! 
U toj vjeri drži apostol visoko svoj optimizam. 
Konačno sam Krist nam kaže: »Ne gubite odvaž- 
nosti, ja sam pobjedio svijet!« (Iv 16, 33) 

914. — »Ako Markovo evanđelje izviještava o 
ozdravljenju opsjednutoga kao o prvom očitova- 
nju Isusove snage, onda želi time reći, da je od- 
lučujuća bitka između dobra i zla stupila u svoj 
konačni stadij. Stoga i đavlovo napastovanje Isu- 
sa mora stajati na početku (Mk 1, 12 — 13) 

I odmah ga Duh natjera da ide u pustinju. 
Četrdeset dana je ostao u pustinji i bio je napa- 
stovan od đavla.’« (J. Hofmeier, »Grundriss des 
christlichen Glaugens«, str. 100) 

915. — »Matejevo evanđelje iscrpno opisuje 
trostruko napastovanje Isusa u samoći pustinje 

(Mt 4, 1 — 11). Sotona se diže protiv nadolazećeg 
Kraljevstva Božjeg. Njegov napad se povećava sa 
svakom novom napašću. Pi*va ponuda Isusu da 
iz kamenja načini kruh treba ga zavesti da svoju 
vlast stavi u službu svojih osobnih potreba. Nje- 
gov zahtjev da se baci s vrha hrama, želi Isusa 
namamiti na jedan senzacionalni čin, koji bi ga 
trebao poštedjeti od poteškoća javnog djelovanja. 
Po treći puta pristupa Sotona k Isusu pun drs- 
kosti: ’Tada ga đavao odvede na vrlo visoku 
goru. Tamo mu pokaže sva kraljevstva svijeta 
i njihovu slavu, pa mu reče: sve ću ti ovo dati. 
ako padneš ničice te mi se pokloniš.« 

Priznavanje svoga gospodstva nad svijetom po - 
stiže Sotona svagdje, gdje ljudi rezigniraj ući nad 
stanjem svijeta priznaju: svijet ne može nitko 
promijeniti. U tome je njegova pobjeda, koju mu 
Isus želi osporiti. To se već naslućuje u njegovu 
držanju, kojim se Napasniku suprostavlja. U pr- 
vim očitovanjima njegove moći zadobiva to dr- 
žanje opipljive forme« (Ebd. str. 100 — 101) U je- 
dinstvu s Kristom čuva apostol nepokolebljivu 
vjeru u aktualitet Kristove pobjede i u našim 
danima. 


KRŠĆANSKO PREDANJE APOSTOLA 

»Znamo da nema predanja bez 
žrtve.« 

916. — Križ straši mnoge ljude i tjera ih od 
Krista. Ali kršćanski križ je ljubav — a ljubav 
je čovjekovo ispunjenje i sva njegova sreća. U 
kršćanstvu križ postaje ljubav — a ne ljubav kri- 
žem, — A tko ljubi prihvaća u službi ljubljene 
osobe odricanje, napore i razočaranja — i to s 
radošću! 

917. — Komotni ljudi nisu nikada ostvarili ne- 
što velikoga. 

918 — »Kršćani će biti osuđeni zbog svetoga 
nerada.« (Nietzsche) Da bi se moglo postati apo- 
stolom, treba nadvladati apatiju. Svijet ne tre- 
ba »dobre ljude«, a niti »dobre kršćane«, nego 
oduševljene apostole koji su na sve spremni. 

919 — Tko nije spreman podnijeti odricanja, 
napore i razočaranja, neka svakako digne ruke 
od apostolata. Tko daje samo ono što ionako 
preostaje — što bi svakako išlo u »otpad« — taj 
ne ljubi pravo i nije dobar materijal za aposto- 
la!. _ Uostalom, koji bi vrijedan čovjek mogao 
u naše vrijeme apostolski djelovati, ako bi na to 
bio samo onda spreman, kad ne bi imao sto dru- 
go raditi? 

920. — Što sve nisu podnosili pronalazači i 
osvajatelji, tjerani idealom — često krivim ide- 
alom! Ima li nešto što može zaustaviti apostola 
Kristova, poslanika, koji svijetu treba donijeti 
otkupljenje? »Pa kad bih i čak znao da cijela 
četa neprijatelja s bodežima u ruci stoji u špa- 
liru na mom apostolskom putu, išao bih radosno 
naprijed. Umrijeti je meni dobitak.« (Sv. Antun 
M. Claret) 

921. — Radost je najljepši i najprivlačniji ob- 
lik u kojem se ljubav pojavljuje! Najdublja i 
najuvjerljivija je trpljenje, žrtva, križ. — Žrtva 
pokazuje kakva je ljubav. Žrtvom ljubav zapra- 
vo raste. 


ODRICANJE 

922. »Odricanje je funkcija života, nešto što 
se tiče zdravlja, zajedničkog života u obitelji i 
društvu. Radi nekog većeg i važnijeg dobra, osta- 
vlja se nešto dobro. Taj vid odbacuje zloupo- 
trebu odricanja kao nekakve igre, ili nekog 
čistog uspjeha.« (W. Hagemann) Je li aposto- 
lat i zalaganje u službi Evanđelja i ljudi 
dosta vrijedno da se isplati svako odrica- 
nje? — Pa ipak zahtijeva odricanje u slu- 
žbi Evanđelja mnogo zrelosti, jer zbog toga ne 
smije neodgovorno trpjeti ni obitelj, ni vlastito 
zvanje, ni vlastito produbljivanje, ni vlastiti mo- 
litveni život. 


923. — »Umjetnost odricanja je umjetnost 
ostvarivanja. Odricanje stoji u funkciji života. 
Čovjek ima sposobnost relativizirati, a time i od- 
ricati se, ne kao neko ostvarenje ili naporno gr- 
čenje, nego dijaloški i usmjereno prema Neko- 
me koji ispunja. Relativiziranje dobiva svoj smi- 
sao samo od nekog Apsolutnog.« (W. Hagemann) 

924. — »Odricanje je eshatološki određeno. U 
to odricanje stavlja Isus svoje učenike: 'Ako ne- 
tko dolazi k meni, a ne mrzi svoga oca i majku 
svoju ... taj ne može biti moj učenik.’ (Lk 14, 26 ; 
usp. Lk. 18, 29) U nasljedovanju se sve relativi- 
zira, također i najdublji međuljudski odnosi; za- 
jednica s Kristom je apsolutna. Odricanje do- 
biva kvalitetu uvijek novoga i stalnoga usmje- 
renja prema Apsolutnom. Kršćanski život posta- 
je vježbanje i trening; neprolazni pobjednički 
vijenac (1 Kor 9, 25) zaslužuje da se čovjek za 
njega odriče i da nametne sebi uzdržljivost. Ra- 
zumljivo je da ima ljudi, koji se svega odriču, 
jer su našli najveće blago. (Mt 13, 44 — 45) Bog 
je za njih veliki dobitak i otuda je sve relativno. 
Odricanje po evanđeoskim savjetima temelji se 
na pouzdanju da Bog neposredno ispunjava.« 
(W. Hagemann) 

925. — »Odricati se i biti sposoban odricati se 
uvjeti su da netko bude čovjek, uvjeti su za 
zajednički život i za ljubav prema bližnjemu, 
relativiziranja samoga sebe, preduvjeti su za 
relativiziranja samoga sebe, preduvijeti su za 

ljubav. Odricanje uvježbava za osobnu odluku i 
pripravlja odlučivanje za Boga, odlučivanje ka- 
kvo se traži u nasljedovanju. Odricanje oslobađa 
za ono gubljenje i za veliku prazninu, koju jedi- 
no sam Bog ispunjava. Odricanje otvara pristup 
do iskustva Boga u Isusu Kristu.« (W. Hage- 
mann) 

NAPOR 

926. — »Čini se da je Bog nas apostole izveo 
na zadnje mjesto. Stojimo kao zločinci, koji su 
osuđeni na smrt u areni. Postali smo prizorom 
za promatranje svijetu, anđelima i ljudima. Mi 
smo neznalice zbog Krista, a vi ste po Kristu 
mudri. Mi smo slabi, a vi jaki; mi smo prezira - 
ni, a vi čašćeni. Do ovog časa gladujemo i žeđa- 
mo, hodamo odrpani i podnosimo udarce; kao 
bez domovine idemo od mjesta do mjesta, radi- 
mo teško za naše uzdržavanje. Blagosivljamo. 
ako nas se proklinje; progone nas, a mi ravno- 
dušno podnosimo, ocrnjuju nas a mi uzvraćamo 
lijepim govorom. Čini se kao da mi moramo bol 
čitavog svijeta uzeti na sebe. Mi smo kao izmet 
čovječanstva — sve do sada.« (1 Kor 4, 9 — 13) To 
je sudbina apostola, a to je sudbina i svih onih 
koji ozbiljno uzimaju Krista, (usp. 2 Tim 3, 12) 

927. Apostol koji često mora na sebe uzeti 
nadljudske napore i opterećenja, moći će ih pod- 
nijeti — čak i s radošću, kao što se izviještava 
o dvanaestorici apostola da su se radovali, jer 


su bili izbičevani za Krista. (Dj 5, 41) — ako du- 
boko doživljava stvarnost Beskonačnoga i Vje- 
čnoga, ako zna kome je povjerovao. (2 Tim 1, 
12 ) 

923 . _ Kako god to bilo za nas tajanstveno, 
svijet će biti otkupljen po križu. Napor i opte- 
rećenje apostola su njegov križ. A naš križ upo- 
tpunjava prema planu Božjem križ Kristov. (Kol 
1, 24) 

RAZOČARANJE 

929. — »Obaveza je kršćanina da ima uspje- 
ha!« (Y. Congar) Kršćanin nije malodušan, nije 
onaj koji stvara neraspoloženje, nije pesimista. 
U paraboli o talentima Krist ne govori o tome 
da je netko, tko je igrao, i odvažno nešto 
poduzeo, izgubio. Samo onaj koji se nije usudio 
ući u pustolovinu konačno je izgubio ono što 
nije htio ugroziti. U kršćanskoj nadi (čiji sadr- 
žaj po vjeri biva doživljen i dovučen u sadaš- 
njost) stoga nema razočaranja. U povijesti Crkve, 
koju nam je dala knjiga Otkrivenja, kaže se: 
»Oni će ratovati protiv Janjeta, ali će ih Janje 
zajedno sa svojim pozvanima, onima koje si je 
samo izabralo i pozvalo, pobijediti.« (Otk 17, 14) 

930. _ Na ovom svijetu — i promatrano ljud- 
skim očima — zalaganje je apostola često lanac 
neuspjeha. »Uspjeh nije ni jedno od Božjih ime- 
na.« (Martin Buber) Najveći i naj katastrofalni) i 

ljudski neuspjeh doživio je Krist svojom smrću 
na križu. I nakon toga doživjeli su apostoli uni- 
štavajuće razočaranje. — Apostol mora posjedo- 
vati kršćansku zrelost da bi opstao u neuspjehu 
i razočaranju, da bi po njima rastao i da bi se 
čak u njima radovao, jer i neuspjeh posjeduje 
otkupljujući snagu. 

931. — »Kao što je Krist izvršio djelo otkuplje- 
nja u siromaštvu i progonu, tako je i Crkva po- 
zvana da ide istim putem da saopći ljudima plo- 
dove spasenja. Krist Isus — 'iako je bio u Božjoj 
naravi . . . ponizio se uzevši obličje sluge’ (Fil 2. 
6) i radi nas je 'postao siromah, premda je bio 
bogat’ (2 Kor 8, 9); tako i Crkva premda za izvr- 
šenje svoje misije treba ljudskih sredstava, nije 
ustanovljena da traži zemaljsku slavu, nego d i 
svojim primjerom širi poniznost i samozataju. 
(LG 8) 

932. — Gledajući ljudski i kršćanski, uspjeh i 
neuspjeh imaju veliko značenje i veliki utjecaj 
na naše duhovno držanje. »Uspjeh raduje, neus- 
pjeh je pokora i vježbanje u vjeri — viša radost 
za dalekovino oko apostola, koji u tome vidi samo 
odgođeni i veći uspjeh. Sigurno da se radujemo 
kad smo od mnogih ljudi, koji se vesele zbog 
našeg posjeta, primljeni s jednim smiješkom. 
A ipak nepovjerljivi pogledi drugih trebali bi 
nam donijeti još dublju utjehu, jer oni pokazuju 
da nešto nije u redu, a što mi inače ne bismo 
zapazili. Prema iskustvu u apostolskom djelova- 


nju, pravi katoličku duh osjeća se nagovorenim 
od prijaznog i suosjećajnog posj etnika, čak i on- 
da ako je taj duh zbog religioznog nemara po- 
nešto skučen. Stoga, ako se događa suprotno, 
V može to biti znak da tu duša lebdi u opasnosti. < 
(Priručnik Legio Mariae, XXXVII, 20) 


REVOLUCIJA LJUBAVI 

»Spremni smo uzeti na sebe 
križ i provesti revoluciju lju- 
bavi.« 

933. — U naše je vrijeme postala moda govo- 
riti o revoluciji. I čini se da riječ revolucija zvu- 
či magično i da ima magično djelovanje. 1 upad- 
ljivo je također da se uvijek u Kristu pronala- 
zi uzor. U srednjem vijeku je Krist za kršćane 
bio trpeći Krist koji se je za sve žrtvovao; u pr- 
voj polovici našega stoljeća bio je Krist u pr- 
vom redu »trijumfator« — pobjednik. U našim 
danima je on revolucionar koji je prevratnički 
iskristalizirao ono što je bitno u čovjeku, u re- 
ligioznom životu, u odnosu prema Bogu, i to je 
neustrašivo proklamirao. — Sigurno je da je 
Krist središte svakog stoljeća. Je li on kao re- 
volucionar središte sadašnjosti? 

934. — Mnogi govore o revoluciji! Mnogi time 
misle raspuštene pobune i brutalnost. Drugi su 

tu riječ obezvrijedili! Koja se pozitivna i snažna 
vrijednost može naći u toj riječi? 

935. — Jeronim upotrebljava riječ »revolvere« 
za odvaljivanje kamena s Kristova groba: »re- 
volvit lapidem« (odvalio je kamen). Bez sumnje 
ima razloga da se revolucija — u njezinom naj- 
vrednijem značenju — poveže s uskrsnućem 
Kristovim. »Etablirana Crkva i državna moć, fa- 
rizeji, veliki svećenici i Pilat, koji su dali posta- 
viti kamen na grob, i zapečatiti ga, nisu mogli 
spriječiti uskrsnuće i povratak u Očev dom. Bio 
je to Krist Govora na gori koji je učinio tu re- 
voluciju, u kojoj nije nitko pretrpio nikakve 
štete.« (W. Kraus, »Die stillen Revolutionare«, 
str. 80). 

936. — »Pojam revolucije ne može danas više, 
kao što se to događa još u mnogim priručnicima, 
biti tumačen kao ’nasilni prevrat’. Ta definicija 
se može krivo razumjeti, budući da svakog revo- 
lucionara izvrgava sumnji da želi nasilje. 'Revo- 
lucija ne smije biti poistovjećena s nasiljem.’« 
(Hermanns, »Revolution zur Befreiung des Men- 
schen«, str. 128). 

937. — »A također i tamo gdje posljedice na- 
silne promjene nisu za stanovništvo pustošeće 
ne zbiva se revolucija jednim jedinim činom: 
jer po prevratu i promjeni ... po nasilnom pre- 
kretu, mogu u najboljem slučaju biti stvoreni 
preduvjeti za novo društvo. Ciljevi revolucije 
nisu još ni izdaleka postignuti. Potreban je traj- 


ni proces revolucije. Revolucija se ne ostvaruje 
jednom jedinom mjerom. Revolucija se mora 
neprestano realizirati. To znači da novostvorene 
činjenice moraju uvijek iznova biti postavljene 
u pitanje, da ni jedno rješenje ne bude smatra- 
no konačnim i neosporivim. Iskustva povijesti 
dokazuju potrebu permanentnog procesa revolu- 
cije. Mnoge revolucije su se smatrale konačnima 
i time su, pošto su odstranile nepravednu vlast, 
stvorile ili dopustile da nastanu nove dominan- 
te, u temelju postale kontrarevolucionarne.« 
(Hermans, »Revolution zur Befreiung der Men- 
schen«, str. 130) 

938. — Je li Krist bio revolucionar? U religiji 
u svakom slučaju! On je izvršio prevrat usko- 
grudne i na zakon vezane religiozne strukture — 
i proveo je promjenu tako da se može izgrađiva- 
ti novo Kraljevstvo, Kraljevstvo Božje. I sve to 
nezaustavljivom snagom svoje ljubavi. 

939. — »Postoji stara nauka, u kojoj su ute- 
meljeni novi odnosi. Nauka mladog Židova, koji 
je sebe nazvao Sinom čovječjim. Njegova nauka 
nije nikakva doktrina. Njegova nauka je njegov 
život, a njegov život je pobuna bez nasilja, koju 
je platio svojim smaknućem. To su bile pobune 
protiv nepravednih prilika i okamenjenih stavo- 
va ljudskog društva.« (H. Maeer, »Ein Manifest«) 

940. — »Ideja totalnog otkupljenja, koja kao 
takva zahvaća sve vrednote sadašnjeg života, 

spada svakako u jezgru kršćanstva, točnije re- 
čeno u jezgru Kristove nauke. Kristova nauka 
je posve organizirana oko nadolazeće apokalipse; 
u vidu predstojećeg svršetka svijeta, ostaju svi 
srednji putovi zatvoreni: ostaje samo izbor iz- 
među nebeskog Kraljevstva i kraljevstva zla, iz- 
među svijeta Božje djece i svijeta odbačenih i 
izbačenih.« (L. Kolakowski, »Der revolutionare 
Geist«, str. 8) 

941. — »Djeca Božja su oni koji su spremni 
dati sve do zadnje pare za biser Kraljevstva koji 
je neprocjenjiv.« (Ebd.) 

942. — »Taj ’sve ili ništa’, totalno otkupljenje 
ili totalno prokletstvo, misao da je samo jedna 
stvar uistinu vrijedna i da život treba biti toj 
vrijednosti potpuno podređen, to sačinjava te- 
meljnu osebujnost Kristove nauke. Sve moralne 
zapovijedi su konzekvence te nauke. Posljednji 
sud koji se približava postavlja pitanje konačnog 
izbora hitno i neopozivo.« (Ebd.) 

943. — Je li naša riječ »revolucija ljubavi« 
omekšavanje revolucije za »pobožne« ljude? Ili 
zar ne vidimo da moći tame bezobrazno provode 
svoj nered? Zar ne bi zastupnicima tih snaga 
trebalo brzo oduzeti vlast, njima koji ljude vode 
krivim putem i traže otkupljenje samo ovoze- 
maljskim sredstvima, sa standardom? Koliko 
ljudi mora dnevno priznati da su u srcu postali 
prazni i beznadni, — i koliki u samoubojstvu 


traže otkupljenje? Ugled, moć, bogatstvo i uži- 
vanje kao dobra su idoli koje treba srušiti. Ta- 
kođer i njihove proroke treba od njih oslobo- 
diti! 

944. — Promjena po našoj revoluciji bit će 
u tome da se gradi »nova zemlja«: zemlja na ko- 
joj čovjek više neće živjeti kao rob najgorih ti- 
ranina, nego slobodan, otkupljen — u pravoj 
ljubavi, koja ne poznaje granica (jedina ljubav 
koja čovjeka otkupljuje), u miru, uistinu rado- 
snom društvu i zajednici. 

945. — I mi ćemo tu revoluciju provesti »si- 
lom«, silom ljubavi, jer »Kraljevstvo Božje trpi 
silu, i samo onaj koji silu primjenjuje, zadobi- 
va ga.« (Mt 11, 12) Sila ljubavi započinje naj- 
prije kod sebe; tek kad čovjek sam sebe ima u 
vlasti, kad sam sobom gospodari i sam sebe po- 
sjeduje, može sebe darivati. I tako je zreo u lju- 
bavi, najbolje i najbrže svladava druge ljuba- 
vlju. Mogućnost za to leži u ostvarenju ljubavi 
— u svjedočanstvu ljubavi, u svjedočanstvu za- 
jedništva i prijateljstva, u svjedočanstvu nese- 
bičnosti. A ako svjedočanstvo ljubavi želi imati 
revolucionarnu snagu, mora se ostvarivati u bez- 
graničnoj i bezuvjetnoj ljubavi i u velikodušnom, 
odvažnom i neumornom zalaganju. 

946. — Tri citata bez komentara iz jedne knji- 
žice koja nosi naslov »Revolucija ljubavi pre- 
ma bližnjemu« od Raoula Follereaua, »vagabun- 

da ljubavi prema bližnjemu« i predsjednika reda 
Milosrđa: 

»Započeti rat znači: 

Ljubav prema bližnjemu protiv atomske bom- 
be. 

To je posljednja borba. 

Jer samo ljubav prema bližnjemu je u stanju 
ugasiti atomsku bombu u ljudskim grudima. 

Jer atomska bomba sliči ljubavi prema bli— 
žnj emu. 

Njezina zastrašujuća snaga se na cesti smrti ne 
može zaustaviti. 

Jedan atom razara drugi atom i slijedeći ra- 
zara opet slijedeći. 

Lanac razaranja, neodređeni i možda besko- 
načni. 

Tko baca jednu atomsku bombu ne zna za 
broj mrtvih, koje je pokosio na zemlji. 

Tako isto i ljubav prema bližnjemu. 

Jedno dobro djelo, jedna gesta pravoga brat- 
stva stvara radost. 

A iz tog izvora teče daljnja radost. 

Lanac usrećivanja, neodređen i možda besko- 
načan. 

Tko čini dobro, nije nikad svjestan daleko- 
sežnosti dobra koje je učinio. 

Atomska bomba ili ljubav prema bližnjemu? 

Okovi smrti ili okovi ljubavi? 


Moramo se odlučiti, odmah i zauvijek.« istr. 
12—13) 

* * * 

»Mladeži svijeta, čemu daješ prednost? Jedan 
novi bombarder, prototip sa svom opremom, ili 
75 bolnica sa po 1000 kreveta? 

U nekoliko siromašnih zemalja postoji samo 
jedna pedesetina medicinskih ustanova od onih 
u bogatim zemljama. 

Jedan novi bombarder, prototip s opremom, 
ili 30 fakulteta, od kojih svaki može primiti ti- 
suću studenata, ili 250.000 učitelja, koji pouča- 
vaju nepismene slojeve naroda, gdje jedan od 
dvojice dječaka ispod petnaest godina ne zna ni 
čitati ni pisati? 

Jedan novi bombarder, prototip s opremom, 
ili 50.000 traktora, ili 15.000 strojeva za žetvu? 

Ove brojke uzete su iz »Kurira UNESCO-a« 
studenoga 1964. 

»Mladeži svijeta, čemu daješ prednost?« (str. 50) 
* * * 

»Moja gospodo, poslanici! 

S obzirom na plemenite ciljeve naše organiza- 
cije, ja sebi dozvoljavam da podastrem vašoj 
pažnji slijedeću izjavu velikog humaniste Raoula 
Follereaua, koju je on uputio mladeži svijeta, 
'jedan dan rata za mir’. Izjavu koju je potpisalo 
više od milijun mladeži iz svih zemalja i poslalo 
generalnom sekretaru UN da vlade svijeta i lju- 


244 


245 


di postanu svjesni i da se sjete da svakome od 
nas 'zvoni mrtvačko zvono’, te da bi u svijetu 
vladalo malo više ljubavi i malo više bratstva. 
Tada ćemo biti u stanju pobijediti bolest, nezna- 
nje i bijedu«. (Govor Dra Dolo Sominea, mini- 
stra javnoga zdravlja na Maliju, na generalnom 
zasjedanju Svjetske zdravstvene organizacije) 
(Str. 58—59). 

Zar to nije revolucija ljubavi? 

Moguće je srušiti lakomislenost, okrutnost, iz- 
rabljivanje čovjeka po čovjeka i svijet promije- 
niti u svijet ljubavi. 

947. — Ako svijet treba revoluciju, onda treba 
revoluciju ljubavi, revoluciju Evanđelja. — Na- 
predak i blagostanje su sami po sebi nesposobni 
odstraniti svaku bijedu — osobito duševnu bi- 
jedu — napuštenima dati podršku, osamljenima 
pružiti toplinu, razoračanima uliti nadu, dezori- 
jentiranima pokazati pravi put, očajnima pruži- 
ti otkupljenje. 

948. — Revolucija, prava, trajna revolucija, 
traži mnogo zalaganja, da, potpuno zalaganje. 
Revolucionar ljubavi će — kao svaki vrijedni 
revolucionar — crpsti svoju snagu iz dubokog 
osvjedočenja, zalagati se strastveno oduševljen 
i hrabro, odvažno, da, vratolomno se odvažiti za 
pustolovinu ljubavi. 

949. — Za svaku revoluciju — a još više za re- 
voluciju ljubavi — potrebna je golema energija. 


Zato je revolucionaru potrebno povjerenje u se- 
be. pouzdanje i sposobnost nepokolebljivo pri- 
hvaćati neuspjehe. Kako god parodoksno to zvu- 
čalo, sve to tek pruža poniznost, koja riječima 
svetoga Pavla kaže: »Sve mogu u onome, koji mi 
daje snagu.« (Fil 4, 13) 

950. — - O revoluciji je lako govoriti. Cesto se 
događa da čovjek govoreći o revoluciji dobiva 
osjećaj da je revolucionar. Kao »salonski revo- 
lucionar« druge huškati na revoluciju, a sam 
sjediti u sigurnosti i komotnosti, to je zločin. Ne 
samo, i ne u prvom redu riječi — nego djela! 
Tek djela dokazuju ljubav! 


»BORIMO SE« 

»Tražimo ono što je bitno u 
životu i u Evanđelju«. 

951. — Riječ »borba« ne zvuči dobro u našim 
danima i slabo je obljubljena. Možda i s pravom, 
jer nije ni ljudski ni kršćanski da se ljudi bore 
jedni protiv drugih. Ali možda opet i ne s pra- 
vom, jer čovjek mora zadobiti unutarnju borbu, 
on se mora dići — ne protiv ljudi — nego protiv 
»moći tame i zloga.« Unutarnji i vanjski red 
neće čovjeku biti darovan bez rvanja i bez bor- 
be: Mekušci nisu ni apostoli, niti su »kandidati« 
neba. »Uloži sve svoje snage u borbi vjere.« (1 
Tim 6, 12). 

952. — »Da bi Crkva mogla izvršavati svoju 
zadaću« (i na neki način svaki kršćanin) »dužnost 
joj je da u svako vrijeme ispituje znakove vre- 
mena i tumači ih u svjetlu Evanđelja. Tako će 
onda moći, na način koji odgovara svakom na- 
raštaju, odgovoriti na vječna ljudska pitanja o 
smislu sadašnjeg i budućeg života, i o njihovom 
međusobnom odnosu. Treba, dakle, upoznati i 
shvatiti svijet u kojem živimo, njegova očekiva- 
nja, težnje i često dramatičan značaj.« (GS, 4) 

953. — »Radost i nada, žalost i tjeskoba ljudi 
našeg vremena, osobito siromašnih i svih koji 
trpe jesu radost i nada, žalost i tjeskoba također 
Kristovih učenika, te nema ničega uistinu ljud- 
skoga, a da ne bi našlo odjeka u njihovom srcu. 
Kršćansku zajednicu naime sačinjavaju ljudi, 
koje u Kristu sjedinjene vodi Duh Sveti na nji- 
hovu hodu prema Očevu Kraljevstvu. Oni su 
primili poruku spasenja da je iznesu pred svako- 
ga. Zato zajednica kršćana doživljava sebe do- 
ista usko povezanom s ljudskim rodom i s nje- 
govom poviješću.« (GS 1) 

954. — Kršćanima koji vjeruju, ljube i djeluju 
— i svim ljudima dobre volje — trebalo bi do- 
viknuti: »Združite se«, pustite po strani zavist, 
ljubomoru i uskogrudne težnje za priznanjem, 
držite skupa, »da bi iz temelja izgrađivali novi 
svijet.« 


955. _ Kršćane koji tvrde da vjeruju i ljube, 
ali ne djeluju tako, trebalo bi prodrmati da ko- 
načno uvide, kako je neplodan njihov život i 
da su njihova vjera i ljubav u temelju samo pri- 
vidnost! 

956. — Pravi kršćanin, apostol, bori se protiv 
površnosti, egoizma, neiskrenosti, nepravde, mrž- 
nje. To su rak-rane svijeta! 

957. — Ali borba angažiranog apostola nije sa- 
mo i u prvom redu u teoretiziranju i u govoru o 
rak-ranama svijeta! On će tamo uskočiti i za- 
uzeti se — u malom području međuljudskih od- 
nosa, kao i na širem području, na nacionalnom i 
internacionalnom području — gdje te rak-rane 
ljude ugnjetavaju, tište i muče. 

958. — Krist želi da njegova poruka ljubavi i 
otkupljenja bude kao u vatrenoj bujici nošena 
svim stvorovima. Apostol je nezaustavljivo nosi 
dalje — usprkos svim zaprekama! On se pro- 
bija. »Borite se jednodušno za vjeru, koja se te- 
melji na veseloj vijesti.« (Fil 1, 27) 

959. — Crkva postoji već gotovo dvije tisuće 
godina. I gotovo dvije tisuće godina se govori o 
Evanđelju. — A gdje su učinci i plodovi Evanđe- 
lja? Gdje se kao dinamitom nabijena i revolucio- 
narna snaga Evanđelja osjeća? Jezgra Evanđelja 
posjeduje »snagu atomske jezgre«. Nije li najve- 
ća tragika Evanđelja i kršćanstva u tome što je 

neizmjerna snaga, koja leži u njegovoj jezgri, 
jedva došla do izražaja, stoga što su to kršćani 
spriječili sporednim stvarima? »Mi tražimo ono 
što je bitno u životu i u Evanđelju.« 


ZRELOST 

»Za zrelost ćemo se boriti po 
sakramentalnom životu.« 


960. — Potresno je ali istinito svjedočanstvo 
pravoslavca N. A. Berđajeva: »Boljševizam je u 
Rusiji uhvatio korijenje i pobijedio, jer sam ja 
onakav, kakav jesam; jer mi nedostaje stvarna 
duhovna snaga — snaga vjere, koja premješta 
brda. Boljševizam je posljedica mojih grijeha i 
moje krivnje. On je preko mene došao kao ispit. 
Trpljenja, koja mi je nanio boljševizam, su zado- 
voljština za moju krivnju, moje grijehe, za naš 
zajednički grijeh, i za našu zajedničku krivnju. 
Svi su odgovorni za sve.« (»Un nouveau Moyen 
Age«, Pariš 1930, 186 i si.) 

961. — Daljinu i širinu djelovanja onoga bit- 
noga u Evanđelju prikazuje kardinal Suenens: 
»O smislu pravoga kršćanstva ne može biti ne- 
jasnoće, ako odnos između milosti i naravi bude 
ispravno prikazan i ako bude sačuvana točna 
ravnoteža, koju Crkva sebi pridržava time što 
tvrdi da naviještanje Vesele vijesti stvara život- 
ne prilike koje su dostojne čovjeka.« (Suenens, 
»Neue Wege im Apostolat«. str. 31) 


962. — Svoju bezuvjetno potrebnu zrelost apo- 
stol traži i zadobiva u prvom redu po svom sa- 
kramentalnom životu. Što on po primanju sakra- 
menata prima kao sjeme — i obavezu — to sna- 
gom sakramenata prenosi dalje do cvjetanja i 
ispunjenja. 

* * * 


Po krštenju biva svjestan da je učlanjen u 
Krista, i »s Kristom je njegov život skriven u 
Bogu!« (Kol 3,3). Život iz krštenja nije ništa dru- 
go nego rast do »pune mjere Kristova rasta«. (Ef 
4. 13) Krštenje je princip života i rasta. 

* * * 

Po potvrdi postaje svjestan punine Duha Sve- 
toga, svjestan je da je »suradnik« Duha Božjega. 


Po sakramentu pokore uči da vlastita krivnja 
svih ljudi nije veća od milosrđa Božjeg. Po ispo 
vi jedi spoznaje sebe i čitavi svijet kao dijete mi- 
losrđa, koje svaki sud čini nepotrebnim. (Jak 2, 
13) 

* * * 

Kao svećenik - a po »općim sakramentima« 
posjeduje svaki apostol svećemštvo Kristovo - 

shrv tV ° i Sh f enje<< > na živ °t svjedočanstva u 
službi zajedništva. 

* * * 

U bračnom životu, u obitelji, svjestan je svoga 
života u tajni Mističnog Tijela koje biva viđlji- 

”• + ” + U( , :n °' ] Crkvi<< - A Po bračnom i obiteljskom 

životu također doživljava da je Crkva na putu 

tem " »eshatonu«, prema »konačno važe- 

U bolesničkom pomazanju nalazi mogućnost da 
po vlastitom trpljenju sakramentalno ostvari »bi- 
ti suraspet« s Kristom. 

* * * 

Po doživljavanju Euharistije svjestan je svo^a 
q a mS Va S v Kristom ’ k °P ga preobražava u NJE- 
GA, po doživljaju, koji od nas čini zajednicu ži- 
vota u NJEMU i s NJIME; koji nas uči i d^e 

život S 7 p age - đ f i ka ° VeliM Znak ljubavi da J emo 
život za prijatelje (u jednom trenutku, ili kroz 

cijeli život minutu za minutom); koji želi da bu- 
demo uvijek »novi« u svježini njegova »vina« 

MARIJA, UZOR APOSTOLATA 


»Vidimo naš uzor u odvažnom 
držanju Marije koja je pra- 
slika Crkve«. 

963. — »Ta Djevica je svojim životom bila pri- 
mjer one majčinske ljubavi, kojom bi trebali biti 
prožeti svi oni koji u apostolskom poslanju Crk- 
ve surađuju na preporođenju ljudi.« (LG, Nr. 
65) 

964. — »Blažena je Djevica darom i ulogom bo- 
žanskog materinstva, koje je sjedinjuje sa Sinom 
Otkupiteljem i svojim osobitim milostima i ulo- 
gama tijesno spojena i s Crkvom: Bogorodica je 
tip Crkve, kako je učio već sveti Ambrozije, to 
jest s obzirom na vjeru, ljubav i savršeno sjedi- 
njenje s Kristom. Jer u otajstvu Crkve, koja se 
također s pravom naziva majkom i djevicom, 

Blažena Djevica Marija je išla naprijed dajući 
osobito i odlično primjer i djevice i majke. Vje- 
rujući i slušajući rodila je na zemlji samoga Sina 
Očeva, i to ne poznajući muža, osjenjena od Du- 
ha Svetoga, kao nova Eva, vjerujući ne staroj 
zmiji, nego Božjem glasniku, nimalo ne sumnja- 
jući. A rodila je Sina, kojega je Bog učinio prvo- 
rođencem među mnogom braćom (usp. Rim 8, 
29), tj. među vjernicima za čije rođenje i odgoj 
ona surađuje materinskom ljubavlju«. (LG, Nr. 
63). 

965. — O Mariji znamo da je dala svoju riječ 
pristanka bez proračuna, s obzirom na sve što 
god taj pristanak donio sa sobom; da se ona — 
kao što se to o njoj izvještava — nije ustručava- 
la, kad je trebalo drugima pomoći; da je napose 
u velikom času povijesti, kad je njezin Sin na- 
pušten od prijatelja i neprijatelja visio na križu, 
stajala uz njega — i to i javno očitovala; da je 
ona, kad su bili potrebni vjera i pouzdanje, s 
apostolima molila, i očekivala Duha Svetoga. — 
Po toj svojoj vjeri, po svom pouzdanju, po svom 
odvažnom svjedočanstvu za Krista,' po svojoj 
spiemnosti i svom zalaganju u službi drugih, ona 
je naš uzor: od nje se učimo pravom i odvažnom 
apostolskom držanju. 


»KAO ZAKLETI« 

»Držat ćemo sa svojim prija- 
teljima kao oni koji su se 
zakleli«. 

966. — Gdje je kršćanin, tu je uvijek apostol! 
Apostol ne nastupa nikada u vlastito ime — a 
također niti sam. Iza njega stoji Krist i Crkva! 
A njegova je zadaća Krista i Crkvu učiniti vid- 
ljivima i opipljivima. Ako ljudi ne dolaze u Crk- 
vu, morala bi Crkva po svakom kršćaninu lako 
pronaći put k ljudima. — »Apostolat, koji svaki 


pojedinac treba vršiti, a koji preobilno struji iz 
pravog kršćanskog života (usp. Iv 4, 14), je po- 
čelo i pretpostavka svakog apostolata laika, ta- 
kođer i zajedničkog.« (AA 16) 

967. — »Laici mogu svoje apostolsko djelovanje 
vršiti kao pojedinci; a mogu se kod toga također 
i udruživati u različite zajednice i udruženja.« 
(AA 15) 

968. — »Svi su u osnovi uvjereni u to da je 
potrebno povezati se s drugima koji isto osjećaju, 
da se apostolat ne bi vršio slučajno i privatno. 
I to je ono zbog čega prijateljstvo — shvaćeno 
kao način djelovanja dobi~a — može biti posebno 
izabrani apostolat, štoviše zato što se prijatelj- 
stvo temelji na spontanoj duhovnoj srodnosti, 
koja radost i revnost dovodi u ispravni odnos, 
koja pokreće fantaziju i koja olakšava napore 
apostolata, za koji se možda sam pojedinac ne bi 
odvažio da ga ostvaruje. Prijateljstvo kao apo- 
stolat preporučujemo za metodu, za školovanje ] 
za autentičnu interpretaciju priopćujuće ljubavi, 
koja na taj način onome koji je vrši, donosi dvo- 
struke plodove i taj zadobiva njezine predno- 
sti... 

I zar nisu izvjesne institucije, koje su danas 
tako poznate i raširene, imale svoje početke u 
malim pragrupama, koje su se u ljubavi našle za- 
jedno sa željom da služe Kristovoj stvari? Ne 
možemo se oduprijeti napasti da ne imenujemo 

neke od tih grupa, koje nam sada padaju na pa- 
met: npr. kursilji . . .« (Pavao VI. 7. veljače 1968.) 

969. — Mao-Ce-Tung je rekao: »U svijetu će 
se događati ono što čine grupe!« S obzirom na 
volju Kristovu treba tu rečenicu još više nagla- 
siti i u svjetlu milosti mi bismo tu rečenicu po- 
novili »potencirano do beskraja«. 


apostolat. Ta udruženja su često normalni put 
prikladne formacije za apostolat. U njima postoje 
mogućnost za doktrinalnu, duhovnu i praktičnu 
formaciju. Njihovi članovi, okupljeni s drugovi- 
ma ili prijateljima u mala društva, neka ispitaju 
metode i uspjehe svog djelovanja u apostolatu i 
uspoređuju način svog svakidašnjeg života s 
Evanđeljem.« (AA, Nr. 30) 


970. — »Međutim u sadašnjoj situaciji se ne 
smije propustiti da se na području djelovanja la- 
ika jača zajednička i organizirana forma aposto- 
lata; jer uska povezanost snaga je jedina u sta- 
nju potpuno postići sve ciljeve apostolata, te nje- 
gova djela djelotvorno braniti.« (Govor Pavla VI. 
7. veljače 1968.) 

971. — »Stoga kršćani trebaju apostolski dje- 
lovati u duhu jedinstva. Neka budu apostoli u 
svojim obiteljima, u župskim i biskupijskim za- 
jednicama, koje također iskazuju komunitarni 
značaj apostolata, a također i u slobodnim dru- 
štvima u koja se odluče okupiti. Udruženi je apo- 
stolat vrlo važan i zbog toga što apostolat, bilo 
u crkvenim zajednicama, bilo u nekim drugim 
sredinama, najčešće zahtijeva da bude ostvaren 
zajedničkim zalaganjem.« (AA, Nr. 18) 

972. — »Razne grupe i udruženja laika, bilo da 
se posvećuju apostolatu, ili nekim drugim nad- 
naravnim ciljevima, moraju prema vlastitom ci- 
lju marljivo i ustrajno raditi na formiranju za 


973 . _ »Budući da se formiranje za apostolat 
ne može sastojati samo u teoretskom poučavanju 
neka se stoga laik, postepeno i razborito vec od 
početka formiranja uči stvari promatrati, suditi 
i djelovati u svjetlu vjere, akcijom se usavrša- 
vati i formirati sebe skupa s drugima i tako uci 
u aktivnu službu Crkve. To formiranje, koje tre- 
ba neprekidno usavršavati, zbog stalnog rasta 
zrelosti ljudske osobe i evolucije problema, iz 
dana u dan zahtijeva sve veće znanje i primje- 
renu akciju. U ispunjavanju zahtjeva formacije 
treba uvijek imati u vidu jedinstvo i integnte 
ljudske osobe, tako da se njezina skladnost i 
uravnoteženost čuvaju i povećavaju.« (AA, Nr. 
29.) 


974 — Apostolat čvrsto ustrojene zajednice bit 
e organiziran kao grupni rad; a da bi grupa 
team) mogla ispravno i plodonosno raditi, bez- 
ivjetno je potrebno: 

— da svi traže zajednički cilj, a ne sami seb , 
da svaki ima poštovanje prema svakome i 

da svaki veličinu i uspjehe drugih u radosti 
promatra kao svoje vlastite, 

— da se svi mogu pouzdano osloniti jedni na 
druge, 

da svi ostanu međusobno povezani u živah- 
nom dijalogu, 

— da svi žive i djeluju kao Crkva. 

975. Krist sam je rekao: »Svako kraljevstvo, 
čiji mogućnici su nesložni, mora propasti; tako- 
đer i s obiteljima se događa tako, ako su njezini 
članovi međusobno posvađani!« (Lk 11, 17) »Stvar 
Kristova«, izgradnja Crkve, mir i sloga — otkup- 
ljenje — čovječanstva su i previše ozbiljne i di- 
rektno odlučujuće brige, a da bi apostoli mogli 
sebi dozvoliti razdore i neslogu u ljubavi i u za- 
laganju. Kršćanska ljubav tako će ih usko pove- 
zati da će držati zajedno kao zakleti: s Crkvom, s 
papom, s biskupom, sa svećenicima, sa svom bra- 
ćom i sestrama. 


»ODVAŽNO, ODLUČNO I DIREKTNO« 

»Mi ćemo svoje kršćansko, 
apostolsko poslanje ispunjava- 
ti odvažno, odlučno i direktno.« 

976. — Apostol crpi svoju snagu ne toliko di- 
rektno iz sebe samoga, koliko više iz vjere, iz 
svoga predanja Bogu, iz svemogućega Boga. Bez 


Krista ne može apostol ništa (Iv 15, 5), ali s Kri- 
stom može sve! (Fil 4, 13) Stoga apostol nastupa 
uvijek odvažno: on ne sanja o drugim okolnosti- 
ma. on ih uzima kakve jesu! On ne rezignira ni- 
kada, on zna da s Kristom i sa svim ljudima do- 
bre volje može promijeniti svijet; on se ne po- 
vlači pred napadajima i opasnostima — po vjeri 
on upravo u njima raste, a još manje se povlači 
pred porugama — pred »podsmijavanjima« — 
drugih. 

977. — »S obzirom na smrt i uskrsnuće Kristo- 
vo kršćanin je ohrabren Bogu reći TI (Gal 4, 6), 
što se u svakoj situaciji pokazuje plodnim: odnos 
prema Bogu daje kršćaninu slobodu da ide u 
svaku situaciju (Rim 5, 3—6), da se u svjedoče- 
nju za poruku Kristovu odvaži na posljednje (Fil 
1, 12 slijed.). Pavao posjeduje otvorenost da se 
suprotstavi Petru, ali također i da se uključi u 
cjelovitost Crkve (Gal 2, 11—21). S istom odvaž- 
nošću stupa on pred svoju zajednicu s punomoći 
apostola (2 Kor 10, 2 slijed.). Ta se hrabrost osla- 
nja na zajednicu s Kristom; ona daje upute za 
određenu situaciju, snagu te upute slijediti i od- 
važnost svoju egzistenciju potpuno založiti.« (W. 
Hagemann) 

978. — Odlučni početak je već napola svršeni 
posao, već napola dobiveni okršaj! Cesto se radi 
samo o tome da se odlučno nastupi! Oni koji 
oklijevaju, skanjivaju se ili se kolebaju, nisu ni- 
kada nešto veliko sproveli. — Tko oklijeva, ska- 

njuje se ili se koleba, taj ne ljubi! Tko ljubi, tko 
ima »strastveni« (i bez afekta) interes za Kraljev- 
stvo Božje, za otkupljenje svih ljudi, ne može 
drugačije, nego da odlučno uskače u apostolsko 
zalaganje. 

979. — Svakako, vrlo loši kršćanin je onaj koji 
odbacuje apostolat! Svi uviđaju da moraju apo- 
stolski djelovati — tjerani kršćanskim uvjere- 
njem i ljubavlju — ali »moraju«! Pa ipak svaki 
tiaži samo svoju mogućnost da bi se osjećao kao 
apostol! Samo ne direktni apostolat: samo ne 
diiektno pristupati ljudima; samo ne direktno 
upotrebljavati odgovarajuća djelotvorna sred- 
stva: samo ne direktno naviještati kršćanske isti- 
ne i kršćanski život! Zašto se toliko bojati? Upra- 
vo je direktni apostolat ono najviše potrebno i 
ono što ljudi očekuju. Ono pravo kršćansko 
otkupljuje i oslobađa — - a ne nadomjestak 
kršćanskoga, ili polovično kršćanstvo! 


VJERNOST 

»Jer znamo kome smo povje- 
rovali, dajemo Kristu i našim 
prijateljima svoju riječ da 
ćemo u vjernosti izdržati.« 

980. - »Jer je ’Bog nadasve vjeran’, ubraja se 

vjernost u kreposti koje čine čovjeka osobito slič- 

nim Bogu (Mt 25, 21; 1 Kor 10, 13; 2 Tim 2, 13).« 
Tko je svoju ljubav i svoj život utemeljio u bes- 
konačne vječne dubine Božje, ostaje usprkos sve- 
mu, vječno vjeran. I oni koji su se po nalogu 
okupili u poslanju Kristovu, ostaju vjerno jedni 
s drugima i vjerni jedni drugima. Vjernost svje- 
doči o pravoj kršćanskoj ljubavi! 

981 — Sam Krist potiče svoje apostole na vjer- 
nost: »Ostanite u meni i ja u vama! Ostanite u 
mojoj ljubavi!« (Iv 15, 4. 9) 

982. — I mi kažemo: »Znamo, kome smo se 
povjerili!« (2 Tim 1, 12) 

GE 

(»Gravissimum eđucationis«) 

Deklaracija o kršćanskom odgoju 


KRATICE 

Koncilskih dokumenata 

NA 

DV 

(»Nostra aetate«) 

Deklaracija o odnosu Crkve prema nekrš- 
ćanskim religijama 

(»Dei Verbum«) 

Dogmatska konstitucija o Božanskoj objavi 

sc 

(»Sacrosanctum Concilium« 

Konstitucija o svetoj Liturgiji 

AA 

(»Apostolicam actuositatem«) 

Dekret o apostolatu laika 

IM 

(»Inter mirifica«) 

Dekret o sredstvima društvenog 
saobraćanja 

GS 

(»Gaudium et spes«) 

Pastoralna konstitucija o Crkvi u suvre- 
menom svijetu 

LG 

(»Lumen Gentium«) 

Dogmatska konstitucija o Crkvi 

PO 

(»Presbyterorum ordinis«) 

Dekret o službi i životu svećenika 

OE 

(»Orientalium Ecclesiarum«) 

Dekret o istočnim katoličkim Crkvama 

AG 

(»Ad gentes«) 

Dekret o misijskoj djelatnosti Crkve 

UR 

(»Unitas redintegratio«) 

Dekret o ekumenizmu 

DH 

(»Dignitatis humanae« 

Deklaracija o vjerskoj slobodi 

CD 

(»Cristus Dominus«) 

Dekret o pastirskoj službi biskupa 



OT 

(»Optatam totius«) 

Dekret o odgoju i obrazovanju svećenika 



PC 

(»Perfectae caritatis«) 

Dekret o prilagođenoj obnovi redovničkog 
života 

STVARNO KAZALO 
Točke za razmatranje 


A 

Afekti 363, 830 
Agape 878 — 881 
Anakephalaiosis 141 
Angažiranje 839 — 842 
Apatija 918 

Apostol 874, 882—884, 926, 927 
Apostolat 496, 508, 596, 872—981 

B 

"Baštinici neba« 176 
Bazična zajednica 531, 891 
Beznađe 101 
Biskupi 503 — 504 
Bitno (odlučujuće) 959 — 961 
Blaženstva 79, 136 

Bližnji (ljubav prema bližnjemu) 84, 85 
Bog 93, 96, 200, 233, 235—237, 240, 643 
Bolesničko pomazanje 439, 628 — 630, 962 
Borba 951 — 961 
Brak 88, 405, 615, 962 
Budućnost 299, 300, 304 

C 

Crkva 77, 104, 130, 173, 254—258, 408, 469—540, 
526, 543, 645, 888, 965 

— duša Crkve 477 

— poslanje Crkve 525 — 540 

— pripadnost Crkvi 484 — 489 

— putujuća Crkva 479 — 483 

— ustrojstvo Crkve 490 — 514 

c 

Čistoća (nevinost) 332, 421 

D 

Davati 378 
De colores 169 

Dijalog 376, 396, 818, 899—904 
Dijete Božje 148, 175 

— biti kao dijete 75, 146, 434, 650 
Divljenje 346 

Djevičanstvo 89, 111, 327 — 335, 339, 406, 419 

Dobrota 91 

Doživjeti 693, 768 

Dubina 202 — 204, 370 

Duh 147, 149, 515—524 

— Pneuma 576 
Duh Sveti 126 


Đ 

Đavao 662 — 664 

E 

Egoizam 87, 232 
Ekstaza 398 

Eshatologija 74, 279—281, 297, 298 
Eshaton 530 

Euharistija 316, 442, 514, 539, 555—572 962 
Evanđelje 69, 75, 249, 253, 357, 659 
Evanđeoski savjeti 327—335, 339, 406, 419 

F 

Farizej izam 640 

Finoća (uljudnost) 431, 733 

G 

Geto 591 
Golgota 39 
Grijeh 685—687 

Grupa 690—748, 891, 892, 969—972 
— sastanak grupe 720 — 727 
Grupni rad (team) 974 — 975 

H 

Hrabrost 648, 864—865 
Hrabrost (odvažnost) 975, 977 
Hram 177 

Hodočašće (putovanje) 6, 301, 327 — 338 530 531 
600—603, 740 
Humor 428 


I 

Ideal 1—27, 94, 110, 920 

Inicijativa 861 

Iskrenost 206 

Ispit savjesti 586 

Ispovijed 438, 579 — 589, 962 

Ispunjenje (usavršenje) 3, 5, 305, 352, 472, 473 

Istina 774, 775 

Isus 28—103, 238, 242—248 

J 

Jedinstvo 975 

K 

Kairos 74, 188 

Karizma 515 — 524 

»Kasko-osiguranje« 690 — 748 

Kazna 288, 289 

Klanjanje 177 

Koinonia 334 

Komotnost 373. 758, 917 

Kontakt 376, 541, 818, 894—896 

Konzervatizam 304 

Kraljevstvo Božje 70, 74, 140, 472 

Kraljevstvo nebesko 70 

»Kičma« 859 — 871 

Kreposti 409, 410 

Krist 27, 28—103, 111, 167, 238, 242—248, 253, 473, 
529, 542, 644 
— kao Bog 62—63, 65 

M 


— kao čovjek 56, 60, 61 

— kao učitelj 58, 59 
• — kao Židov 57 

— povijesni Krist 53 — 55 
Kritika 771 

Kritika zakona (Isusova) 72 

Križ 68, 118, 124, 309, 402, 424, 568, 866, 869, 875, 
913, 916, 921, 928, 931 
Kršćanin iz običaja 639 
Kršćanski život 133, 135 
Kršćanstvo 872 
Krštenje 436, 573—578, 962 

L 

Laik u Crkvi 506—508 
Liturgija 829 

LJ 

Ljubav 48, 73, 75, 87, 91, 92, 94, 97, 98, 138, 172, 
180, 201, 229, 293, 322, 340—468, 510, 532, 555, 
637, 831, 837, 872—886 
Ljubav prema neprijatelju 92 

— ljubav prema bližnjemu 84, 85 

— ljubav prijaznosti 411 

— ljubav dobrohotnosti 412 

— doživljena ljubav 404—442 

— neprijatelji ljubavi 360 — 381 

— njega ljubavi 388 — 403 

— pjesma nad pjesmama o ljubavi 463 — 468 

— značenje ljubavi 382 — 387 
Ljubomora 373 


»Magna charta« (povelja) Kristova 79 — 103 
Magnifikat 115, 116 
Manifest iz Villach-a 353 
Marija 104—132, 492—495 

— Marija i apostolat 963 — 982 

— Majka Božja 107 

— pra-slika Crkve 495 
Meditacija 791, 827, 908 
Mesija 28, 30, 64 
Milost 133—198, 505, 646 

— djelotvorna milost 189, 190 

— dostatna milost 189 

— pomoćna milost 183 — 195 
Mir 97 

Misliti (razmišljati) 772 — 786, 815 
Mistično tijelo (vidi: Crkva) 

Mlakost 680—685 
Moliti 397 

Molitva 93, 100, 195—198, 397, 866 
Moral (Kristov) 76, 250, 553 
Mrtvenje 242 
Mudrovati 782 

N 

Nada 274—339, 414 
Napast 669 — 678, 915 
Napor 919, 926 — 928 
Naravnost 649 
Nasljedovanje Krista 89 
Navješćivan je 874 

Nemoć 186 

Neuspjeh 862, 863, 932 

Nova zapovijed 443, 459 

Novi savez 358, 443 — 462, 554, 555 

Novo nebo — nova zemlja 337, 338, 530, 944 

O 

Obitelj 614, 617, 962 

Objava 533 — 534 
Obraćenje 74 
Očaj 319, 322 
Odgovornost 80, 749 — 841 
— za zajednicu 850 — 871 
Odlučnost 978 
Odluka 589, 657—658 
Odmor 766 

Odricanje 919, 922 — 925 

Oduševljenje 10, 18, 759, 858, 905 — 908 

Odvažiti se 284 — 287, 366 

»Odvažno, odlučno i direktno« 976 — 979 

Odvažnost (hrabrost) 975, 977 

Opasnosti 669—679 

Opravdanje 165, 166, 168 

Optimizam 23, 433, 913 

Osjećaj 363, 832 

Otkupitelj 28, 45, 111 

Otkupljenje 28, 79, 136, 169, 535, 940 

P 

Papa 500—502 
Par-oikia 531, 891 


Pažnja 379, 783, 784 

Pečat (neizbrisivi) sakramenata 553 

Pitati 769 

Pobožnjaković 638 

Pobožnost 637 — 660 

Pokajanje 587, 588 

Pokora 424, 962 

Pokret 181 

Poljubac 395 

Poniznost 98, 318, 423 

Ponos 349 

Popudbina 631 — 636 
Poslušnost 333, 422 

»Posvećen život« 89, 327 — 335, 339, 406, 419 
Potvrda 437, 590—599, 962 
Pouzdanje 194 

Povelja (magna charta) Kristova 79 — 103 

Povezanost 541 

Povjerenje 97, 194, 267—269 

Površnost 370 

Pravednost 91, 410 

Predanje 348—351, 555, 916 — 932 

Preobrazba 140 

Preporod 142 — 144 

Preuzetnost 319 

Previdjeti 400 

Prijateljstvo 407, 555, 694, 704, 887—904, (893) 

Prijaznost 34, 430, 898 

Primati 378 

Principi 778 

»Prizor« 870 


270 


271 


Produbljivanje 750 — 795 
Promatrati 768 
Proračun 363 
Prorok 499, 598, 874 
Protologija 297, 298 
Providnost 97 

R 

Radikalno 647, 942 

Radosna Vijest (vidi: Evanđelje) 

Radost 23, 122, 169, 352, 401, 402, 427, 651—656, 
862, 921 

Raspoloženje (radosno) 317, 318 

— raspoloženje, ugođaj 380 
Raspuštenost 101 
Razboritost 99, 415 
Razlikovanje duhova 102 
Razmatranje 787 — 790, 792, 827 
Razočaranje 919, 929 — 932 
Razum 361 

Razumijevanje 98, 399 
Redovnički život 335, 406, 419 
Religija 356 
Revolucija 81, 295, 959 

— revolucija ljubavi 933 — 950 
Revolucionari 948 — 950 
Rezignacija 338, 807, 909 — 915 
Riječ Božja 473 
Romantika 374 


S 

Sakramenti 417, 435, 526, 541—636, 962 

— sakramenat Euharistije (vidi: Euharistija) 

— sakramenat krštenja 436, 573 — 578, 962 

— - sakramenat pokore 579 — 589, 438, 962, 424 
— - sakramenat pomazanja 439, 628 — 630, 962 

— sakramenat potvrde 437, 590—599, 962 

— sakramenat svećeničkog ređenja 441, 604 — 612. 
962, (498, 569—570) 

— sakramenat ženidbe 440, 613 — 626, (88, 405, 615, 
962 

Samoća 785 

Samosvladavanje 762, 831 
Sanjarije 13, 806 

Savez Novi 358, 443—462, 554, 555 
Sebičnost 381 
Seksualizam 86 
Sila 945 

Siromaštvo 331, 420 
Sjedinjenje 394 

Sloboda 71—73, 101, 429, 515, 537, 538 

Smrt 261, 309, 321 

»Sol zemlje« 80 

Spasenje Božje 474, 489 

Srce 7, 12, 94, 163, 353, 510, 641 

Sreća 232, 352 

Stav (držanje) 689 

Strah 456 

Strpljivost 432 

»Stvar Kristova« 70, 73 

Stvorenje 169 

Sud 188, 191—194 

Sumnjičiti 375 

Su-otkupiteljica 128 

Susret 376, 390, 541, 823 

— susret s Bogom 282 

Svakidašnjica 754 

Svećenik 498, 569 — 570 

Svetost 164, 165, 167, 168, 170, 171, 530 

Svijet 665—666 

Svjedočanstvo 335, 868, 889 

Svjedok 598, 599 

Svjetlo 95 


Šutnja 760, 761, 763, 785 

Tajna (Kristova) 33 

Tijelo Kristovo 475, 476, 491 

Tijelo (sarx) 576, 667 

Tišina 760, 761, 763, 785 

Trpljenje 42, 43, 118, 261, 309—314, 866 

Tvrdokornost 371 

Ugođaj 380 
Ultreya 739 — 748 
Umjerenost 418 
Uskrsnuće 66, 67, 68, 125, 251 


Uspjeh 929, 930, 932 
Utopija (kršćanska) 308, 321 
Uvjeti 369 

Velikodušnost 425 
Vjera 32, 199—273, 413 

— kratka formula vjere 262 — 266 
Vidljivost 544 — 546 

Vjernost 426, 688, 980—982 
Vježba 817 

Zagovor 129 
Zagrljaj 394 

Zajednica 8, 547—549, 838, 887—904 

Zakazati (pogriješiti, zatajiti) 685 — 687, 816 

Zakleti 966—975 

Zakiinjati se 90 

Zaljubljenost 361 

Zapovijed 354, 443, 459, 553 

Zavist 373 

Zlo 912 

Znak 225, 243, 252, 253, 255, 335, 391, 392, 
549—551, 888 

— znakovi vremena 540, 952 
Zrelost 377, 796—849, 962 

Želja 347 

Život (smisao života) 2, 22, 26, 234 
Žrtva 560—572 
Župa 531 

